
BÁRÓ  JÓSIKA  MIKLÓS. 

Irta  Császár  Elemér. 

Solon,  az  egyik  görög  bölcs,  azt  fejtegette  Kroisos 
lld  királynak,  hogy  halála  előtt  senkit  sem  lehet  boldog- 
nak nevezni.  De  vájjon  halála  után  mindenkiről  meg 
lehet  állapítani,  boldog  volt-e  életében?  Alig  talál- 
hatni hamarjában  embert,  akire  vonatkozólag  olyan 
jogosult  ez  a  kétség,  mint  éppen  Jósika  Miklósra.  Emberi 
és  írói  pályája  merészen  magasba  lendülő  kettős  ív,  de 
az  emelkedés  nem  egyenletes,  a  hullámhegyről  egyszerre 
mély  völgybe  síllyed  a  pálya,  nagy  diadalokra  fájdalmas 
csalódások  következnek,  s  nem  lehet  tudni,  a  siker  gyö- 
nyöre vagy  a  bukás  keserve  rögződött-e  meg  maradan- 
dóbban a  hős  lelkében,  nem  lehet  tudni,  melyik  adta 
meg  lelki  világának  az  uralkodó,  jellemző  tónust. 

Járjuk  előbb  végig  az  ember  pályájának  fontosabb 
állomásait. 

Kedvező  jelek  között  indult  ez  a  pálya.  Jó.sika  Miklós 
báró  régi,  vagyonos  főúri  családból  származott.  Tordán 
született  1794  április  28-án.  Gyermekkorát  természeti 
szépségekben  és  történeti  emlékekben  gazdag  vidéken 
élte  le,  lelke  megtelt  értékes  tartalommal,  s  nevelése 
elméjét  fejlesztve,  testét  megedzve,  harmonikus  egyéni- 
séget formált  belőle.  Fiatalon,  17  éves  korában  kato- 
nának állt  s  a  Napóleon  elleni  háborúban,  a  Mincio 
folyó  mellett  vívott  ütközetben  annyira  kitüntette  ma- 

gát,  hog}'  huszadik  születésnapját  már  mint  kapitám- 
ünnepelhette  meg.  S  mintha  a  hadvezetőségen  kívül  a 
sors  is  meg  akarta  volna  jutalmazni  a  fiatal  hőst  :  a 
háború  véget  ért,  ö  meg  Bécsbe  került  s  végig  élvez- 
hette azt  a  sok  könnyebb-nemesebb  szórakozást,  aniely- 
lyel  a  bécsi  kongresszus  idejére  a  világ  középpontjává  ^ 
lett  osztrák  császárváros  szolgált.  Bécsben  és  Párizí^- 
ban,  ahova  közben  ellátogatott,  egyenruhája  és  kama- 
rási  kulcsa  megnyitotta  előtte  a  legelőkelőbb  szalonok 
ajtait :  Jósika  élvezte  a  nagyúri  élet  ragyogását,  de 
dolgozott  is,  művelte  magát  a  színházakban  s  könyveivel. 

Minden  jel  arra  vallott,  hogy  Jósika  kitíinöen  meg- 
alapozta sorsát.  i8i 8-ban  azonban  egyszerre  megtört 
a  fényesen  induló  páiya  :  egy  elhamarkodott,  könny elmíí 
lépése  kilendítette  síkjából.  Egy  hirtelen  föllobbanás 
hatása  alatt  nőül  vette  a  fiatal  Kállay  Er2«ébetet,  le- 
mondott kapitányi  rangjáról  s  elvonult  apósához,  Sza- 
bolcsba gazdálkodni.  Ez  lett  végzete.  Ott  hagyott  min- 
dent felesége  kedvéért  s  a  naiv,  szegényes  lelkivilágai 
asszony  oldalán,  a  durva,  parlagi  szabolcsi  társaságban 
minden  szellemi  kapcsolat  nélkül  állott,  magára  hagyot- 
tan, meg  nem  értve.  Majd  erdélyi  birtokára  költözött, 
de  ott  meg  felesége  nem  tudott  megszokni,  s  Jósika  a 
kiábrándvdás  fanyar  érzésén  kívül  egy  tönkretett  élet 
lesújtó  tudatát  hordozta  szívében.  Mint  katholikus  ember 
nem  tudott  szabadulni  a  megunt  köteléktől  és  meg- 
gyíílölt  asszonj'tól  —  s  ez  annál  több  gyötrelmet  okozott 
neki,  mert  még  a  30-as  évek  végén  a  nála  majd  két  év- 
tizeddel fiatalabb  Podmaniczky  Júliában  föltalálta  női 
eszményképét,  s  mély,  egész  lelkét  betöltő  szerelme 
viszontérzést  keltett  a  fiatal  leányban  is.  Még  vagy  tíz 
évig  kellett  várniuk,  míg  1847-ben  egyesülhettek. 

Jósika  álmait  a  boldogságról  valóra  váltotta  máso- 
dik házassága,  de  alig  hogy  átadta  magát  ennek  a  jóleső 
érzésnek,  egj'  új  végzetes  csapás  dúlta  föl  lelke  nyugal- 
mát :    a  szabadságharc.  Jósika  szívvel-lélekkel  a  nemzet 

Ügye  mellé  állott,  ezért,  mikor  a  szabadságharc  elbu- 
kott, menekülnie  kellett.  Vagyona  elkobozva,  fejére  ki- 
mondva a  halálos  ítélet,  ö  maga  szeretett  feleségével 
hontalan  bujdosik  —  másodszor  omlott  össze  élete.  De 
nem  esett  kétségbe.  Egy  ideig  Lipcsében  vonta  meg 
magát,  majd  1850-ben  Brü.sszelbe  költözött,  s  a  belga 
főváros  állandó  otthont  adott  a  hontalanoknak.  Nem 
rév  volt  az,  ahol  a  házaspár  kikötött,  csak  széltől  védett 
öböl,  az  is  messze  forrón  szeretett  hazájuktól,  de  oltal- 
mat nyújtott  sorshányta  csónakuknak.  Eleinte  súlyos 
anyagi  gondok  tették  nehézzé  életüket,  de  csakhamar 
jobbra  fordult  sorsuk,  mert  nem  féltek  a  kenyérkereső 
munkától.  Dolgoztak  mind  a  ketten.  A  férj  tollával 
szerzett  pénzt,  felesége  csipke-kereskedést  nyitott,  s  meg- 
volt az  a  fölemelő  érzésük,  hogy  a  maguk  erejével  bírták 
le  az  ellenséges  sors  kegyetlenségét.  A  sokezer  holdas 
birtokok  volt  ura  s  az  egykori  kastélyos  kisasszony 
voltak  olyan  nagy  lelkek,  hogy  megértsék  :  a  boldogság 
nem  a  fényben,  vagyonban,  hatalomban  van,  hanem 
a  szívben.  S  az  ö  szívükben  valóban  szeretet  és  harmónia 
uralkodott,  el-elmosta  a  sors  meg-megújuló  csapásainak, 
a  múlt  ivsmételt  szenvedéseinek  fájdalmas  emlékét. 

A  jelen  relatív  nyugabna  és  derűje  meg  is  békítette 
volna  sorsával  Jósikát,  ha  pusztán  ember  lett  volna, 
ha  nem  lett  volna  más  vágya,  mint  kikényszeríteni 
a  sorstól  az  öt  mint  embert  megillető  boldogság-mini- 
mumot. De  Jósika  születésekor  bölcsőjébe  a  tündér  — 
jóindulatból-e  vagy  rosszindulatból,  ki  tudja !  —  egy  vég- 
zetes ajándékot  tett:  a  becsvágyat,  a  törekvést  arra, 
hogy  kiemelkedjék  a  jnindennapi  emberek  sorából,  föl 
a  legnagyobbak  közé.  Ez  a  vágy  tüzelte,  mikor  a  Mincio 
mellett  a  francia  sereg  golyó- és  kartács- záporába  rohant;  s 
mikor  fényes  katonai  pályája  összeroppant,  ez  a  dicsvágya 
hajtotta,  hogy  poUtikai  téren  keressen  érvényesülést. 
A  siker  ezúttal  elmaradt,  s  így  gondolt  Jósika  arra, 
hogy  amit  hadsereg     körében  és  a  politika  terén   nem 

tudott  elérni,  azt  a  költészettől  kényszerítse  ki :  hírt, 
nevet,  dicsőséget.  Többiránjm  sikertelen  kísérlet  után 
Abafijával  1836-ban  megtalálta  az  egyéniségéhez  illő 
eszközt,  a  történeti  regényt :  az  a  hatás,  amelyet  ez 
a  regénj'c  a  magyarságra  tett,  valóra  váltotta  Jósika 
legtitkoltabb  álmait. 

Valóban  az  Abafi  egyike  volt  a  legnag^'obb  magyar 
könyv.'íikereknek.  A^alamint  a  Kesergő  szerelem  Kisfaludy 
Sándort,  a  Tatárok  Kisfaludy  Károlyt,  a  Zalán  futása 
Vörösmartyt :  Jósikát  is  kiemelte  az  ismeretlenségből, 
föl  íróink  legelejére.  «Uraim.  le  a  kalapokkal.  Egy  müvet 
van  szerencsém  bemutatnom,  mely  körében  elsőrendű, 
legjobb,  mióta  a  nyelv  zeng  ;  illő,  hogy  tisztelettel  fo- 
gadjuk)) —  írta  róla  elragadtatással  a  kor  legszigon'ibb 
kritikusa,  Szontagh  Gusztáv,  a  legmagasabb  színvonalú 
magyar  kritikai  közlönyben,  Bajza  Figyelmezöjében . 
Ebből  a  bírálatból  a  közvélemény  szava  hangzott  ki, 
sőt  a  valóság  még  annál  is  több  volt.  Csakhamar  átment 
a  köztudatba,  hogj-  az  Abafi  nemcsak  a  legjelesebb 
magyar  regény,  hanem  az  a  mü,  mely  megteremtette  és 
népszerűvé  tette  a  műfajt :  a  közönséget  rákapatta  az 
olvasásra,  az  írókat  regények  szerzésére. 

Jósikát  boldoggá  tette  a  siker  s  fokozott  munkás- 
ságra ösztönözte.  Vag>'  egy  évtizedig  megírt  még  tizen- 
két regényt  s  eg}-  csomó  elbeszélést,  s  ha  sikerben  egyik 
sem  érte  el  az  elsőt,  a  szabadságharcig  megírt  regényei, 
kivált  Az  utolsó  Báthori  (1837),  A  csehek  Magyarországban 
(1839),  a  Zrínyi  a  költő  (1843)  és  a,  Jósika  István  {1847), 
népszerűségét  is,  tekintélyét  is  még  jobban  emelték. 
A  nyomában  föUéjJÖ  fiatalabb  regényírók  nem  borították 
homályba  dicsőségét,  s  a  40-es  évek  folyamán  Jósika 
joggal  büszkélkedhetett  a  magyar  regény  fejedelmének 
rímével. 

De  elkövetkezett  a  szabadságharc,  s  bukását  Jósika 
az  író  éppúgy  megsínylette,  mint  Jósika  az  ember.  Újabb, 
külföldön  írt  regényei  eljutottak  ugyan  a  nemzet  kezébe . 

de  hatásuk  nem  mérkőzhetett  a  régiekével.  OlvavSÓ- 
közönségük  megcsappant,  s  az  író  évről-évre  veszített 
népszeriíségéböl.  Jósika,  mint  a  duzzadó  önérzetű,  ma- 
gukkal eltelt  emberek  általán,  egyideig  nem  akarta  meg- 
látni az  idők  változását,  lassanként  azonban  már  maga 
előtt  sem  titkolhatta  a  szomoní  valót,  hogy  az  líjabb 
regényírók  mellett  mindjobban  háttérbe  szorult.  Be  kel- 
lett vallania,  hogy  már  nemcsak  a  kritika  és  az  író- 
világ fordult  el  tőle,  hanem  a  közönség  is  —  amaz  Kemény 
Zsigmondnak,  emez  Jósikának  juttatta  a  tőle  elvett 
fejedelmi  méltóságot.  A  mellőzöttség  keserű  érzetében 
azzal  vigasztalgatta  magát,  hogy  a  népkegy  méltatlanul 
fordult  el  tőle,  s  az  utókor  majd  be  fogja  látni,  hogy  ö 
volt  korának  legkülönb  magyar  regényírója.  Aki  a  jelen- 
nel szemben  a  jövőhöz  föllebbezi  meg  ügyét,  az  elvesz- 
tette a  csatát  —  ezt  tudta  Jó.sika  is.  Dics  vágyó  lelkének 
mérhetetlen  kínokat  okozott  ez  a  tudat,  s  keseríísége 
epés  támadásokban  robbant  ki  kritikusai  és  verseny- 
társai iránt,  mutatva,  milyen  mélyen  fészkelt  a  kele- 
vény. Vájjon  az  agg  író  előtt,  mikor  élete  alkonyán 
visszatekintett  ]iályájára,  a  korábbi  rózsákra  és  a  kései 
tövisekre,  nem  merült-e  föl  a  gondolat,  hogy  kár  volt 
kivágyni  a  mindennapi  emberek  sorából?  Nem  lett 
volna-e  boldogabb,  ha  nem  fut  az  írói  dicsőség  ábránd- 
képe után,  s  nem  vásárolta-e  meg  drágán,  boldogságával, 
az  Abafi,   az   Utolsó   Báthori,   a  Csehek  diadalát? 

Az  bizonyos,  hogy  mikor  1865  február  27-én  örökre 
lehunyta  fáradt  szemét,  az  örökéletbe  a  földi  létből 
csak  egyetlen  édes,  harmonikus  emléket  vitt  magával  : 
Jiiliája  szerelmét. 


Az  utókor,  amelyet  Jósika  a  maga  nagy  ügyében 
bíróul  kért  föl,  azóta  döntött.  ítélt  róla  az  irodalmi 
élet  két  tényezője,  a  közönség  is,  a  kritika  is.  Amaz 
kegyetlenebb  volt  —  jó  szerencse,  hogy  Jósika  már  nem 


érte  meg.  A  közönség  elfeledte,  s  Jósika,  úgy  körülbelül 
a  miilt  század  vége  óta,  megszűnt  az  élő  irodalomhoz 
tartozni.  Két  regényét,  az  Abafit  és  a  Cseheket  még  föl- 
színen tartja  az  iskola  tudatos  munkája,  s  éppen  leg- 
újabban a  politikai  viszonyok  alakulata,  Erdély  erő- 
szakos elszakítása  az  anyaországtól,  bizonyos  mérték- 
ben új  életre  galvanizálja  a  sajátosan  erdélyi  Abafit. 
de  vájjon  a  húsvét  vasárnapja-e  ez  Jósikára  nézve,  nem 
merném  határozottan  állítani.  Pedig  megérdemelné  az 
új  életre  virradást  s  a  közönség  elmarasztaló  ítélete  a 
fölülvizsgálatot.  Jósika  nem  volt  az  a  tüneményes  író, 
amilyennek  a  40-es  években  tartották,  s  amilyennek 
magát  halála  percéig  látta,  de  annál  nagyobb  volt,  mint- 
sem megérdemelte  volna  a  feledést.  Való,  hogy  regé- 
nyeinek élvezévSét  ma  már  nagyon  megnehezíti  száz  év 
előtti,  avult  technikájiik  s  mesterkélt,  gyakran  szeren- 
csétlenül xíjító  nj'elvük,  de  modern  regényt  olvasva  is, 
hányszor  kell  keresztül  tömünk  magunkat  keresett,  mo- 
doros stílusuk  tüskéin?  S  aki  nem  sajnálja  a  fáradságot, 
aki  nem  ijed  meg  a  meglábolt  bozót  karcolásaitól,  az 
Jósika  regény-birodalmában,  kivált  emelkedettebb,  tisz- 
tább levegőjű  vidékein,  több  értéket  talál,  mint  akár- 
hány mai  regényben  :  érdekes  mesét  és  megkapó  lelki 
problémát,  színes  képeket  és  jól  rajzolt  alakokat. 

A  kritika  is  szigorúbb  egy  fokkal  a  halott  Jósikával 
szemben,  mint  megérdemelné.  Talán  azért,  mert  a  kritika 
nem  szereti  a  hanyatló  nagyságokat.  Nem  bocsátja  meg 
Jósikának,  hogy  nem  tudta  megtartani  a  már  elért  ma- 
gaslatot, s  hogy  pályája  második  felének  termése  nem  mér- 
hető értékben  a  szabadságharc  előttiével.  Túlságosan 
kiélezik  sűlyedését  s  az  öreg  író  fog\'atkozásait  túlságas 
gonddal  nyomozzák  a  fiatal  műveiben  is.  Pedig  Jósika 
pályájának  lejtése  részben  optikai  csalódás.  Való,  hogy 
külföldön  írt  regényei  csekélyebb  értékűek  :  gyors  munka 
és  a  kenyérgond  termékei,  s  szerzőjük  elveszítvén  a  köz- 
vetlen kapcsolatát  a  magyar   múlttal   meg    a    magyar 

irodalmi  élettel,  ezeken  az  újabb  regényeken  nem  érzik 
meg  a  magyar  levegő  és  lelki  átéltség,  de  hatástalan- 
ságuk magyarázata  inkább  abban  keresendő,  hogy 
régibb  regényeit  elődeinek  müveihez  mérüc,  az  újabbakat 
kortársaiéhoz.  Az  .^4  &a/í  és  társai  eszményi  magasságban 
állanak  Dugonics  András  regényei  fölött,  az  Egy  magyar 
család,  az  Eszther,  A  nagyszebeni  királybíró,  Pygmaleon , 
Két  királynő  stb.,  nem  mérhető  össze  Kemény  Zsigmond 
és  Jókai  Mór  regényeivel,  de  Jósika  regényeinek  e  két 
sorozata  között  mégis  csak  f okozati  különbségek  vannak. 
A  szempontoknak  ez  a  változtatása  nyilvánvaló  igazság- 
talanság, de  az  élet  és  a  fejlődés  nem  i.smer  könyörüle- 
tet —  az  irodalomtörténetnek  azonban  kell  ismernie  s 
méltányos  alapra  kell   helyezkednie  Jósikával  szemben. 


Jósika  emlékirataiban  önérzetesen  hivatkozott  arra 
a  belső  ösztönre,  amely  őt  regényíróvá  tette,  s  az  y4  bafii. 
csakugyan  mintha  egy  hosszú  ideig  elfojtott  erőforrás 
hirtelen  kitörése  vetette  volna  föl.  őseitől  öröklött  lelki 
dispoziciói,  gyermekkorának  emlékei,  kalandos  ifjúsá- 
gának benyomásai,  az  érett  férfi  tapasztalatai :  ezekben 
az  értékes  adományokban  fogant  meg  a  regény  s  önként, 
külső  illetés  nélkül,  Pallas  Athéné  módjára,  pattant  ki 
a  költő  agyából.  Ez' a  magyarázat  azonban  inkább  regé- 
nyes, mint  igaz.  Közrejátszottak  megszületésében  külscí 
és  belső  tényezők,  elsősorban  az  angol  irodalom  s  annak 
egyik  nagyhatásii  mimkása,  a  kor  legünnepeltebb  regény- 
írója. Sir  Walter  Scott.  Költészete  egészen  megveszte- 
gette Jósika  szívét:  varázsa  alatt  amiak  szellemében  dol- 
gozott s  az  angol  romantika  megértő  híve  lett.  Scott 
hatása  mélyen  gyökerezett :  ő  vezette  rá  Jósikát,  hog}' 
a  regény  legméltóbb  tárgya  a  nemzeti  múlt,  tőle  tanulta, 
hogy  a  költőt  cselekvény  hatását  nagy  mértékben  föl 
lehet  fokozni,  ha  az  író  összeolvasztja  a  kor  rajzával;  az 

ö  dolgozó  módját  vette  át,  a  hatáskeltésnek  azokat  az 
eszközeit  és  fogásait,  amelyeket  mesterénél  látott. 

így,  Scott  hatása  alatt,  bevezette  Jósika  irodal- 
munkba az  angol  romantika  szellemét  visszatükröző  tör- 
téneti regényt.  Ezek  a  müvei,  szemben  Dugonics  regé- 
nyeivel és  a  megelőző  korszak  németből  fordított  lovag- 
románjaival, igazi  történeti  regények  :  nemcsak  a  múlt- 
ban játszik  a  cselekvényük,  hanem  a  cselekvénnj'el  kap- 
csolatban megrajzolják  egy  letíínt  társadalom  képét,  s 
akár  a  históriából  veszi  a  tárgyat,  a  mesét,  akár  maga 
költi,  regényeinek  lényeges  eleme  a  korrajz.  Aggódó 
gonddal  törekedett  arra,  hogy  minél  hívebb  legyen  ez  a 
korkép.  Hz  a  tudatos  törekvés,  amely  alapos  történelmi 
tanuhnánj-okra  támaszkodott,  meg  is  termetté  gyümöl- 
csét, s  regényei  hű  tükrei  a  koniak  —  de  csak  külső  feléről. 
Nagyméretű  képet  ad,  de  belső  lényegében  nem  tudja 
elénk  tárni  a  kor  életét.  Nem  látjuk  a  kor  mozgató  esz- 
méit, a  politikai  áramlatok  hatását  a  viszonyokra  és  a 
jellemekre,  nem  festi  a  kor  szenvedélyeit,  törekvéseit, 
gondolatvilágát,  hiányzik  regényeiből  a  bepillantás  a 
kor  nag3'  harcaiba  és  vívódásaiba. 

Annál  nagyobb  gondot  fordít  regényeiben  a  kor  külső 
képének  megrajzolására.  Mint  mestere,  Scott,  ő  is  nagyon 
finom  ecsettel  fest,  minden  apró  foltot  megzajzol  és  ki- 
színez. A  szélesen  megrajzolt  háttérből,  várak,  városok, 
fejedelmi  udvarok,  épületek,  termek  rajzából,  lovagok 
és  pórok,  főnemesek  és  papok,  polgárok  és  katonák 
nyüzsgő  csoportjai  válnak  ki,  közéjük  vegyülve  nők  a 
társadalom  minden  rétegéből,  fejcdelemnőtől  koldus- 
asszonyig, korhű  kosztümökben,  s  úgy  elrendezve,  hogy 
a  mindennapi  meg  az  ünnepi  élet  mozgahnas  képeit 
mutassák.  Ez  adja  meg  Jósika  jelentőségét  a  magyar 
regény  fejlődésében.  Jósika  egyfelől  azáltal,  hogy  regé- 
nyei cselekvényét  a  történet  igaz  adatai  közé  foglalta, 
másfelöl,  hogy  a  keretül  szolgáló  kornak  ha  csak  külső 
képét   is    a   valósághoz   híven    rajzolta,    megteremtette 

nálunk  az  igazi  történeti  regényt,  mely  nemcsak  névleg, 
hanem  valósággal  is  a  miüt  világában,  reális  életviszo- 
nyok között  játszik.  Ő  volt  az  első,  aki  a  történet  adatai- 
val és  színeivel  dolgozott,  velük  csillogó,  pompás  képet 
adott  a  korról,  fölkeltve  a  históriai  igazság  illúzióját. 
A  történeti  regényírót  megillető  érdemei  mellett  nem 
utaltak  elég  nyomatékkal  Jósika  regényírói  érdemeire. 
Ezen  a  ponton  még  az  irodalomtörténet  is  igazságtalan 
Jósikával  szemben  :  megérdemli,  hogy  igazságot  szol- 
gáltassvmk  neki.  Hibáztatják  regényei  szerkezetét :  gaz- 
dagabb főcselekmény,  erősebb  gerinc  lűján  több  pár- 
huzamosan haladó  cselek  vényre  szakadnak  vagy  éppen 
epizódokra  hullanak  szét.  Ennek  a  vádnak  van  alapja, 
de  nincs  jelentősége,  mert  a  dráma  szigorú,  zárt  kom- 
pozícióját akarja  ráerőszakolni  a  regényre.  Az  a  vád 
sem  állja  a  próbát,  hog>'  a  föcselekvény  Jósika  regényei- 
ben ritkán  kelt  érdeket  s  ereje  inkább  a  részletekben  van. 
Igaz,  hogy  több  regényében  a  mese  nem  elég  mozgalmas 
és  költői,  de  a  jobbakban  föl  tudja  kelteni  iránta  a 
figyelmet  s  azt  ébren  tartja  a  befejezésig.  Ezekben  a  je- 
esebb  regényeiben  megvan  az  is,  amiben  az  érdeklődés 
cí;fogan,  a  költőiség.  Viszont  ezt  a  vádat  meg  lehet  fordí- 
tani Jósika  javára  :  érdekfeszítő  mozzanatok  még  gyöngébb 
regényeiben  is  vannak,  s  mint  igazi  romantikus  elsősorban 
mozgalmas,  különö.sségük  által  ingerlő  eseményekkel 
akar  hatni. 

Való  az  is,  hogy  Jósika  elbeszélő  technikáját  ma  már 
nem  érezzük  elég  frissnek,  de  ez  nem  Jósika  hibája.  A 
XIX.  század  második  felében  elbeszélő  stílusmik,  kivált 
Jókai,  Mikszáth  és  Herczeg  regényeiben,  rendkívül  hajlé- 
konnyá vált.hozzájuk  mér\-ej  ósikáé  vontatott  és  nehézkes . 
Korához  képest  azonban  Jósika  kitűnően  tudott  el- 
beszélni, s  romantikus  szelleme  ezen  a  ponton  is  szépen 
érvényesül.  Élénken,  fordulatosán  pörgeti  le  az  esemé- 
nyeket, nem  ritkán  drámai  elevenségü  vagy  legalább 
színpadias  hatású  jelenetekben  föl  tudja  csigázni  a  vára- 

kozást,  s  meglepő,  váratlan  mozzanatokkal  kapja  meg 
az  olvasót.  Szívesen  és  hatásosan  beszélteti  hőseit  is, 
vS  megtalálja  módját,  hogy  a  párbeszéd  ne  puszta  szó- 
váltás legyen,  hanem  a  cselek  vényt  is  tovább  vigye. 
A  legtöbb  támadás  Jósikát  emberei  kiformálásáért 
érte  —  nem  mindig  méltán.  Igaz,  hogy  mint  a  romantiku- 
sok általán,  a  jellemek  rajzában  ő  is  a  fölületen  marad 
s  nem  tudja  szívünket  és  képzeletünket  az  igazi  emberi 
szenvedélynek  rajzával  erősebben  megragadni.  Ismerte 
ugyan  az  életet  és  az  embereket,  sokat  figj'elt  meg  és 
tapasztalt,  sőt  egyik-másik  alakjába  beledolgozta  a  maga 
vagy  ismerősei  vonásait,  de  az  a  szellemi  pillantás, 
amelyet  az  emberek  lelkébe  vetett,  nem  hatolt  mélyre. 
Hőseinek  lelki  élményeit  csak  elképzelte,  de  nem  élte 
át,  ezért  nincs  gazdag,  tartalmas  lelki  életük.  Egyének 
helyett  típusokat  rajzol,  húsból-vérből  álló  emberek  he- 
lyett erősen  eszményített  alakokat.  Mindezt  azonban  bi- 
zonyos mértékben  kiegyensúlyozza  az,  hogy  a  jellemrajz- 
ban szembetűnő  hibákat  nem  követ  el,  s  eszményítése  sem 
mértéktelenül  túlzó,  nem  túlzóbb,  mint  amennyit  a  ro- 
mantikus regény  megbír.  A  költészet  egyébként  sem 
puszta  mása  az  életnek,  s  a  regényhős  reahtása  nem 
mérhető  a  mindennapi  élet  mértékével.  S  van  Jósikának 
akárhány  alakja,  amelyet  elfogadhatimk  valóul,  kivált 
költött  hő.sei  között,  akiknek  képét  bátrabban  és  szaba- 
dabban formálta  ki.  Itt  elemében  volt  az  átlagosnál 
jóval  elevenebb  fantáziája,  s  ezzel  az  igazi  romantikus 
adománnyal  az  érdekes,  képzeletünket  foglalkoztató  jel- 
lemek egész  galériáját  alkotta  meg.  Százszámra  mozog- 
nak regényeiben  a  figyelmet  magukra  vonó  férfi  és  női 
alakok,  jók  és  gonoszak,  szeretetreméltók  és  vissza- 
taszítók. Ezek  az  alakok,  éppen  mert  olyan  sokan  varrnak, 
gyakran  emlékeztetnek  egymásra,  mégis  bámulatra  méltó, 
mennyi  különféle  karaktert  teremtett  Jósika.  A  közönség 
megszerette  ezeket  a  lovagias,  nemesen  gondolkodó, 
bátor  hősöket,  ezeket  a  vonzó,  szende,  mélyen  érző  leá- 

nyokat  és  asszonyokat,  egyrészt  az  erőnek,  másrészt  a 
bájnak  megtestesítőit,  s  Jósika  jórészt  éppen  jellem- 
képeivel fogta  meg  az  olvasót,  úgyhogy  a  jellemzés  nála 
az  érdekkeltés  egj'ik,  igen  hatásos  eszköze. 

Az  a  gazdag,  romantikus  képzelet,  melyben  Jósika  re- 
gényhősei megfogantak,  éppoly  erővel  működött  regényei 
megalkotásában  :  harminc  év  alatt  38  regényt  írt  117 
kötetben,  s  egy  csomó  novellát  meg  drámát.  Olyan  ter- 
mékenység ez,  hogy  regényíróink  közül  csak  az  egy 
Jókaié  haladta  meg.  Kimeríthetetlen  bánya  volt  Jósika 
lelke,  egymásután  pattantak  ki  belőle  az  újság  erejével 
ható  történetek.  Leleménye  bámulatos,  s  noha  egyre  új 
föladatokra  késztette  tehetségét,  az  nem  merült  ki,  s 
történetei  változatosak,  éppen  nem  sablonosak.  Hatásá- 
nak egyik  titka  éppen  ez  a  nagy  termékenység  és  változa- 
tosság :  a  közönség  csak  azt  a  regényírót  fogadja  ke- 
gyébe, aki  mindig  új  meg  új  lelki  táplálékkal  látja  el. 

Jósikát,  láttuk,  kegyébe  fogadta,  s  vagy  másfél  év- 
tizedig a  legnagyobb  tekintélyű,  s  ami  még  többet  jelent, 
a  legolvasottabb  magyar  regényíró  volt.  Aki  kielégíti 
korának  lelki  szükségletét,  az  nem  élt  hiába.  Nagy  érdem 
ez  és  olyan  dicsőség,  mely  büszkévé  tehette  Jósikát. 
De  ezen  a  miiló  jelentőségen  túl  van  Jósikának  mélyebbre 
ható,  maradandó  érdeme  is,  mvmkásságának  van  kettős, 
közműveltségi  és  irodalomtörténeti  jelentősége.  Regényei 
annak  a  kornak  sokkal  többet  jelentettek,  mint  egy  sor 
szórakoztató  olvasmányt.  Az  Abafi  s  a  többi  Jósika- 
regény nemcsak  első  népszerű  termékei  voltak  az  új 
műfajnak,  hanem  szinte  azt  mondhatnók,  ők  terem- 
tették meg  azt  a  magyar  olvasóközönséget,  amelynek 
pártolása  divatba  hozta  a  regényt.  Az  első  igazi  magyar 
regényt,  mely  életre  keltette  a  műfajt,  megírta  már 
négy  évvel  Jósika  előtt  Fáy  András,  de  az  s  követői 
nem  tudták  megkedveltetni  a  közönséggel  a  regényt : 
Jósika  megírta  azt  a  regényt,  amely  életrevalóvá  tette 
a  mílfajt,  s  ránevelte  a  magyarságot,  hogy  olvasson.  Ez 

az  ő  jelentősége  a  magj'ar  közműveltségben.  Irodalom- 
történeti érdeme  pedig  az,  hogy  megteremtette  nálmik 
a  történeti  regényt,  megindította  továbbfejlődését  és 
megszabta  haladásának  útját.  A  magj^ar  történeti  regény 
legjelesebb  müvelője,  Kemény  Zsigmond,  valamint  tör- 
téneti regényeiben  Jókai  is,  az  ö  nyomán  haladt ;  amaz 
mesterének  vallotta  s  mind  tárgyai  megválasztásában, 
mind  a  leírás  alkalmazásában  követte,  emez  sokat  ta- 
nult tőle  a  meseszövésben  és  az  érdekkeltés  eszközeinek 
használatában.  Költői  iránya  is  folytatóra  talált  Pálffy 
Albertben  és  P.  Szathmáry  Károlyban,  majd  Wemer 
Gyulában,  s  így  Jósika  egyike  azoknak  a  magyar  regény- 
íróknak, akik  iskolát  alapítottak.  Ez  a  dicsőség  nem 
jutott  osztályrészül  sem  Eötvösnek,  sem  diadalmas  ver- 
senytársának Kemény  Zsigmondnak,  ezen  az  egy  pon- 
ton igazolta   az  önérzetes  költőt  a  taniíul  lüvott  jövő. 


Jósika  legeg>'ségesebb,  legharmóiükusabb  müvét, 
pályEikezdö  regényét,  az  A  bafit,  veszi  ebben  a  könyvben 
az  olvasó.  Ajánlásául  ideiktatom  azokat  a  sorokat,  ame- 
lyeket a  Kazinczy-kódex  másolója  írt  1526-ban  a  Bar- 
lám-legenda  élére :  «Kéröm  azért  én,  ki  ezt  írtam, 
mindazokat,  kik_^ez  könyvecskét  olvasandók,  hogy  sze- 
retettel olvassák,  mert  igön  szép.» 


FALUSI  LAK. 


Eredj  fiam!  monda  6. 

W altér  Scott. 


A  szép  Maros  völgyében  Alvinc  a  legkiesb  falvak 
egyike  Erdélyben.  Termékeny  szántóföldek  simulnak 
alatta,  gazdag  aratást  ígérve  a  szorgalmas  földmívelő- 
nek  ;  a  Maroson  túl  elevenzöld  szőlőhegyek  emelked- 
nek, melyek  alatt  regényes  fekvésben  tűnnek  ki  a 
szemben  fekvő  Borbereknek  egyszerű  szalmafödelei. 

A  helység  közepe  táján  láthatók  ősz  falai  egy  haj- 
dan fejedelmi  kastélynak,  mely  történetünk  idejében 
épségben  állott.  Az  épületnek  két  magas  szárnya  áll 
még,  melynek  egyikébe  a  kapu  nyílik  magas  boltozat 
alatt ;  a  más  két  oldal  rom  jelenben,  s  csak  rakhelyül 
használtatik.  Ennek  egyik  szögletében  mutatják  még 
egy-két  fennálló  falait  azon  teremnek,  melyben  Mar- 
tinusius  Györgyöt  megölték  s  kivetették  az  ablakon, 
hol  több  ideig  temetetlen  sorvadtak  tagjai. 

E  szép  fekvésű  falunak  napnyugati  végén  volt  egy 
alacsony,  egyszerű  falusi  lak,  sötét,  félig  meszelt  falak- 
kal, milyeneket  most  is  sokhelyt  láthatni  úton  kívüli 
falukon.  Magas,  éles  födél,  zsindellyel  födött  kémény,  a 
tornác  alig  másfél  könyöknyi  széles  s  az  odavezető  kes- 
keny lépcsők  idomtalan  fahasábokból  egymáshoz  jól- 
rosszul  illesztve.  A  tornácon,  melyet  durván  faragott 
négyszegű  gerendák  támogattak,  jobbra  félig  nyilt  fa- 
hombár  állt,  födele  kendercsomókkal  terhelve ;  mellette 
jobbra  egy  rosszul  abroncsolt  hordócska,  melynek  me- 
szes, felül  szétváló  dongái,  tartalmára  mutattak,  balra 
lóca,  vastag  ingó  lábakkal;  az  ajtó  mellett,  mely  egy 
nemébe  az  előszobának  nyilék,  a  másik  oldalon  kender- 
tiló  s  egy  pár  alacsony  székecske.  Túl  ezeken  az  elhin- 
tett zab-  s  árpaszemeken  tyúkok  és  csibék  kapkodtak. 

Jósika :  Abaii.  I 


Ezen  egyszerű  lakot  boronás  kerítés  körözé,  né- 
mely szakait  idő  s  rossz  szomszédok  rostéllyá  ritkí- 
ták.  Az  udvarka  balján  szalmával  födött  ól  s  mellette 
kaputlan  szekérszín  nyúlt  el ;  túl  egy  boglya  széna 
s  két  sertéshízó  állott,  röfögő  s  néha  orraikat  kidugó 
lakóikkal. 

Az  épület  három  szobából  s  egy  pitvarból  állt, 
az  utóbbinak  végében  a  konyha  rejtezék  füstös  ma- 
gányban. Mert  jelenben  sem  tűzhelyén  tűz  s  edény, 
sem  körüle  sürgő  gazdasszony  nem  látszék  ;  csak 
egy-két  fazék,  fakanalak  s  több  effélék  függtek  szép 
rendetlenségben  falairól.  A  kon^^hától  balra  nyíló 
szobában  a  ház  egyetlen  cselédje,  egy  öreg  asszony- 
lakott.  A  jobboldal  két  szobából  állt  :  egyike  az  ud- 
var felől,  másikának  egyetlen  ablaka  dudvás  szil- 
vásba nyílt.  Az  udvar  felőli  jó  tágas  volt  ;  egy  nagj* 
nyitott  kemence  s  kandalló  eg3^szerre  foglalá  el  majd- 
nem nyolcadrészét.  Ezzel  szemközt  durva,  vörösen 
hímzett  vánkosokkal  ölnyire  vetett  nyoszolya  nyug- 
vék,  melyen  néhol  az  egykori  cifra  festés  nyomai  lát- 
szottak. A  két,  karikákkal  berakott,  ónos  ablakkal 
ellátott  fal  mellett  festett  ládák,  szeszélyes  alakú 
pohárszék  s  néhány  faszék  állottak  ;  az  ajtóval  szem- 
közti falat  hosszú  tölgyasztal  foglalá  el.  Minden  kö- 
zépszerűségen alóü,  kényelmetlen  helyzetére  mutatva  a 
ház  birtokosának. 

Timárné  asszony,  özvegye  Timár  Istók  uramnak, 
a  helység  hajdani  jegyzőjének,  birá  e  lakot  egyetlen 
fiával,  Timár  Miskával,  ki  jelenben  a  három  tanu- 
lási év  után  hazakerülvén,  házkörüli  dolgokkal,  al- 
vással és  néha  egy-egy  látogatással  a  falusi  csapszék- 
ben»A  sánta  kakashoz»   tölte  vagy  henyélé  el  idejét. 

Az  asszony  magas,  szikár,  mozgékony  öreg,  kö- 
kénysötét szemekkel  s  igen  okos  arccal,  melybe  a  hat- 
van év  szokott  redőit  véste  már,  üle  a  kandalló  tűz- 
helyén ;  fejét  sötétkék  kendő  fődé,  hosszan  len3rúló 
szöglettel :  ingén  felül,  mely  a  szombat  közeledését 
árulá  el  szennyével,  fekete  nyitott  mellény  vagy  váU 
neme  vala  öltve  ;  szoknyája  hasonló  színű  ;  védve 
elül  házivászonból  készült   kötőtől,  melynek  tiszta- 


sága  különös  ellentétben  volt  a  többi  öltözetnek  avult 
kinézésével.  Bánatos  vonásai,  nyugtalan  fülelés  s  sok- 
szori ablakhoz  közeledése  gyaníttatták,  hogy  valakit 
vár. 

Fia,  Miska,  húsz  évü,  köznapi  arcú  fiú,  az  egyik 
festett  ládán  ült.  Maga  elébe  bámuló  szürke  szemei, 
felvetett  ajkai  duzzogásra  mutattak,  öltözete  durva 
poszt(5bóli  kék  nadrág  s  ujjatlan  dolmány  volt,  ha- 
sonló színű  anyagból. 

—  Istenem!  —  mond  az  öreg,  fölkelve  helyéből 
s  az  egyik  ablakhoz  tipegve  —  még  nem  jő  Sári,  sem- 
a  szomszéd.  Elveszett  szegény  Zsiga  örökre!  Mit  te- 
gyek ?  —  rebegett  fuldokló  hangon,  fejére  kulcsolt 
kezekkel. 

—  Ej,  —  felelt  Miska  —  ne  búsuljon,  anyám- 
asszony !  Kilenc  évü  fiú  nem  oly  könnyen  vész  el,  egyéb- 
iránt is  a  gyermek  szemes,  hátha  szándékosan  iÜant 
el  a  háztól! 

—  Oh,  —  felelt  az  öreg  dorgáló  hangon,  mely 
szinte  sírólag  hangzék  —  adná  Isten,  hogy  úgy  volna! 
talán  csak  előkerülne  valahára.  De  félek,  eltévedt  az 
erdőben  valahol,  s  vagy  farkas  eszi  meg,  vagy  éhhel  hal. 
Hej,  fiú,  lelkeden  lesz  a  szegény  gyermek!  Nem  keres- 
ted oly  szorgalommal,  mint  kellé. 

Miska  bosszúsan  kelt  föl  a  tulipános  szekrényről. 

—  Anyám!  —  szólt  —  újra  azt  mondom,  a  gyer- 
mek el  nem  veszett  ;  rossz  pénz  nem  vész  el.  Emléke- 
zik-e ked,  a  minap,  midőn  rálegyintett  a  guzsallyal, 
nem  azt  monda  :  «nem  tart  az  örökké !» 

—  Az  mind  igaz  ;  de  mit  mond  anyja,  ha  idejő? 
Ez  pedig  minden  pillanatban  megeshetik.  —  Miska, 
ne  resteld,  járd  még  egyszer  össze  az  erdőt  s  tudako- 
zódjál a  vidékben  róla.  —  Ezzel  az  öreg  felnyitván 
az  egyik  ládát,  annak  oldalt  lévő  válj-níforma  rekesze 
födelét  felemelé  s  egy  hólyagocskát  mutata  elő :  — 
Itt,  fiam!  amit  hét  év  alatt  összezsugorgattam,  szép 
új  ezüstpénz  ;  kilenc  nehéz  gomb  kitelik  zöld  dolmá- 
nyodra belőle  :  a  tied,  ha  Zsigát  előkeríted. 

A  ház  örököse  vigyorogva  pillantott  a  pénzre.  — 
Ám  legyen!  —  szólt,  süvegét  föl  véve.  —  Én  megyek, 


fölnj'ergelem  a  szürkét,  de  ha  nem  lelem,  engem  ne 
okozzon  an\dmasszony ! 

Az  öreg  könnyebbedni  látszék.  Míg  fia  távozott, 
újra  a  kandalló  tűzhelyén  vőn  helyet,  folytatva  fo- 
nását. Nem  kevés  gond  lepte  meg  az  öreget  ;  a  kis 
Zsiga  nem  volt  g\^ermeke.  Négy  évvel  ezelőtt,  késő 
őszi  est  ve  jőve  egy  szép  fiatal  asszonyka  hozzá  a  kis 
Zsigával ;  ez  bízta  a  kisdedet  gondviselésére.  Azóta 
többször  jelent  meg  és  sohasem  üres  kézzel  s  mindig 
ígéretekkel ;  melyek,  mivel  időről-időre  teljesültek, 
az  öregnél  készpénzértékűek  valának.  Ki  volt  atyja 
a  kisdednek  s  ki  anj^ja,  nem  tudá.  Mély  titok  látszék 
születésén  lebegni ;  de  azon  szenvedélyes  szeretetből, 
mellyel  az  őt  átadó  nő  viseltetek  a  kis  Zsigához, 
könnyen  lehete  benne  az  anyát  megismerni,  kinek 
különös  nézetei  lehetének  fiával.  —  Neveld  — 
monda  sokszor  az  öreg  Timárnénak  —  erős,  min- 
dent tűrni  tudó  férfinak  Zsigámat  ;  ne  kíméld  semmi 
fáradságtól ;  tudjon  hideget,  meleget,  éhséget  s  szom- 
jat szenvedni ;  legyen  dolog-  s  munkabiró  ;  szíve,  ha 
akarod,  jó,  de  nem  lágy,  tanuljon  keveset,  de  jól,  szó- 
val :  váljék  férfiúvá,  ki  erős  testben-lélekben,  szokjék 
jókor  magára  lenni,  magával  elégülten  ;  mert  —  mond 
önkénytelen  kitörő  könnyekkel,  melyeket  mintegy 
szégyenleni  látszaték  —  sorsa  neki  az  :  hogy  egyedül 
álljon  az  élet  hullámai  közt,  zajok  tördeljenek  szirt- 
keblén s  birjon  ellenni,  tudni  mindentől  ;  tudja,  mi 
szükség  egy  megtagadó  életre,  de  ne  sokat,  ne  szük- 
ségtelent. 

Az  öreg  figyelve  hallgatá  a  sajátságos  nevelési  el- 
veket, félig  gyanítva,  félig  fel  nem  foghatva  szelle- 
möket  ;  s  föltéve  magában,  részint  vonzódásból  a 
bájos  gyermekhez,  melyet  ez  önkénytelen  idézett 
elő,  részint  haszonvágyból,  melytől  ment  nem  vala 
egészen  :  e  kívánatoknak  kitelhetőleg  megfelelni. 

Zsigát  röviden  tartotta  ;  minden  héten  kétszer  ment 
csak  az  egyházfihoz,  hol  írás-  és  olvasásban  meg- 
lehetős előmenetelt  tőn.  A  ház  körül  minden  dolog- 
ban osztozék  :  barmot,  lovat,  sertést  étetett,  sepert 
tapasztott,  szóval  semmitől  sem  vala  szabad  magát 


elvonni.  Az  öreg  két  lovát  ő  vivé  többnyire  itatni  s 
ilyenkor  felkapván  hátára  hol  egyiknek,  hol  másik- 
nak, nem  ritkán  kalandozá  a  fél  határt  össze  rajtok, 
portól  s  verejtéktől  födve  tért  néha  ilyen  lovaglás- 
ból, nem  kis  bosszújára  a  zsémbelődő  gyámanyának, 
haza.  Juhait  ő  őrzé  s  néha  napokat  töltött  azokkal 
erdők  szélein  vagy  a  dús  fűtől  hullámzó  legelőkön. 

Miskának  hazajötte  után,  az  öreg  nem  vala  oly 
kirekesztőleg  gondos  gyámfia  iránt  ;  bár  ez  némileg 
szívébe  tudá  magát  lopni  s  ártatlan  enyelgéseivel  s 
néha  csínj-jeivel  is  mulattatá  az  öreget.  A  gyerek 
komoly  volt  inkább,  mint  vidám  ;  de  éppen  ritka- 
sága szívömledéseinek  s  enyelgéseinek  tévé  azokat 
érdekesbekké.  Minden,  amit  tett,  mélyen  érzett  volt. 
S  ha  gyámanyjának  néha,  bár  ritkán,  nyakába  ug- 
rott :  nem  lehete  e  szíves,  lélektelj es  szeretet  ki- 
fejezését viszonzat  nélkül  hagyni.  Enyelgéseinek  is 
sajátságos  kifejezései  szinte  korántúliak  valának. 
Mindez  az  öregben  fojthatatlan  részvétet  teremte  elő 
gyámfia  iránt.  Miska  nem  úgy  érzett;  ő  féltékeny 
látszék  lenni  s  anyjának  szívességéből  nem  örömest 
osztozék  mással ;  bár  azt  sem  megérdemleni,  sem 
viszonozni  nem  tudá.  Egyébiránt  szenvedhető  kímé- 
lettel bánt  a  kis  Zsigával,  bár  hunyorogva  nyugvék 
oh'kor  szeme  rajta  s  a  gyermek  gyanítható  anyjának 
ajándékait  nem  veszté  el  szemei  elől  ;  de  mindemellett 
inkább  keserű,  mint  engedékeny  volt,  ahol  csak  egye- 
dül lehete  véle. 

A  g^'ermeket  g^'ámanyja  egy  nappal  elébb,  mint  e 
családdal  megismerkedénk,  tizenegy  juhával  s  három 
kecskéivel  az  erdő  szélére  küldé  legeltetni.  Késő  estve 
a  juhok  magukban  tértek  vissza  ;  az  öreg  azonnal  fiát, 
ki  némi  kaján  kár  vágy  szét  villanását  arcán  rosszul  fö- 
dözheté,  küldé  utána.  Miska  elment  keresni,  vagy 
nem  keresni,  ő  tudja  ;  de  bosszúsan  s  morogva  tért 
vissza  reggel,  a  gyermek  nélkül.  Az  öreg  a  dolgot, 
úgy  látszék,  nagyon  szívére  vette.  Míg  a  kis  gyámfiú 
mindnenap  látkörében  mutatkozék,  nem  is  sejté, 
mennvire  szereti  vagy  megszokta  ;  most  elvesztvén, 
nyugtalan    keserűség    nehézkedék    szívére,    egyrészt 


szeretet  a  kisded  iránt,  másrészt  aggódás,  ha  anyja 
visszakívánja  s  mindezek  mellett  jövedelmének  nem 
kis  csökkenése.  Mert  néha  a  kis  Zsigáért  nyert  élelem- 
bér tartá  a  lelket  a  szegény  családban. 

N^Tigtalan  járt-kelt  az  öreg,  a  fonás  sem  haladott ; 
s  azon  fájdalínas,  kellemetlen  érzés  környezé  szívét, 
mely  a  hasztalan  várakozással  párosul  mindig.  El- 
veszettnek nem  hivé  a  gyermeket  ;  arra  az  igen  sze- 
mes és  életrevaló  volt.  Vagy  eltévedt  tehát,  ami  az 
akkori  időkben  még  járatlanabb  rengeteg  öblözetei- 
ben  sem  ritka,  sem  csodás  nem  vala  ;  vagy  önszán- 
déka  bírta  eltávozásra,  ami  kétszeresen  sérté  az  öre- 
get, azon  nyugtató  öntudat  mellett,  hogy  arra  okot 
nem  adott.  E  kétes  tűnődés,  ezen  önbátorítás,  tűnő 
remény  s  várakozás  közti  habozás  alatt  egy  negyed- 
óra telt  el  a  másik  után  ;  már  éjjeli  szállására  sietett 
a  nap  királya,  egyes  halvány  sugárokat  lövelve  fel 
a  hegyek  homlokai  fölött  ;  a  falu  csordája  bömbölve 
tért  vissza  porfellegtől  környezve  s  ave-ra  kondult 
meg  az  ősz  kastélynak  ércnyelve  :  s  még  sem  Sára, 
az  öreg  szolgáló,  sem  szomszédja,  kik  a  Zsiga  föl- 
keresésére mentek,  vissza  nem  tértek ;  Miska  is  jó 
ideje,  hogy  eltávozott  már.  Az  esti  homálynak  szo- 
kott kísérője,  a  kettőzött  remegés,  körülfogá  rém- 
képeivel az  öreg  keblét  s  kínos  fájdalom  háta  szívére. 
Ügy  látszék  most,  mintha  kis  gyámfiát  valóban  el 
kellene  vesztenie  s  könnyek  szivárgának  pilláira ; 
egybetett  kezekkel,  görnyedező  helyzetben  sírt,  az 
egyik  ládára  ülve,  csendesen,  éneklő  panaszait  hal- 
latva néha. 


AMAZON. 


Polgári  hölgy,  homályos  születés 

bizonyára,  de  keccsel  teljes. 

Vidor  Hugó. 


Lassú  topogás  hallék  az  udvarban  és  gyenge  csi- 
korgása a  léckapunak.  Az  öreg  házi  eb  egy-két  ugatás 
után  hallgatott  s  azon  nyiszorgást  hallata,  melyet 
szinte  állati  nevetésnek  mondhatnánk  s  mellyel  e  hü 
áUat  ismerőst  üdvözöl.  Az  öreg  eszmélt.  —  Holla!  — 
kiált  egy  nem  ismeretlen  hang  —  nincs  senki  itt,  ki 
lovamat  ólba  vezesse?  He,  holla,  Miska  vagy  Sári, 
nem  hallotok?  —  Az  öreg  sietve  ugrék  fel  helyéből, 
de  szintoly  megdöbbentve  s  kétes  habozó  léptekkel 
tipegett  ki  a  szobából. 

Egy-két  perc  múlva  magas  nőalak  lépett  a  szo- 
bába. Jelentő  keleti  vonásai,  szép  tartása  s  karcsú 
termete,  szóval  igen  meglepő  külseje  volt.  Fején  csú- 
csos, vörös  süveg  nyugvék,  melynek  lehajló  vége 
szinte  válláig  ért  ;  keskeny  fekete  prémzet  keríté  a 
föveget,  mely  alól  hosszú,  több  rétbe  hajtott  s  két 
csínos,  gazdag  üstököt  képző  hajtekercs  nyúlék  le, 
vörös  szalaggal  átfonva  ;  derekát  rövid,  testhez  szo- 
ruló, sötétzöld  mentécske  fődé,  keskeny,  ritka  lánc- 
készülettel s  apró  gombokkal.  Ez  alatt  nehéz  selyem- 
szövetü  szoknya  nyúlt  le  jóval  bokán  felül  s  a  kis  kes- 
keny alapokat  piros  szattyán  folyá  körül.  Könnyű 
ív  volt  vállán  átvetve  s  szép  mívű  tőr,  egyetlen  zöld 
jászp-markolattal  s  két  szárnyas  nyílvessző  pikkelye- 
zett  szíj  övébe  szúrva  ;  keze  könnyű  ostorral  enyelgett. 

A  szép  hölgy  a  szoba  közepén  állt  meg  s  leemelvén 
ívét  válláról,  az  asztalra  tévé  azt  ;  s  a  kandalló  tűz- 
helyén foglalt  helyet.  Arcán  békétlen  várakozás  fel- 
lege sötétlék :  néha-néha  az  ajtó  felé  pillanta,  a 
tapaszos  padlatot  csapkodva  ostorával. 

Nemsokára  belépett  az  öreg.  —  Anyám,  —  mond  a 
szép  idegen  —  hol  vagytok?  hol  Zsigám?  rég  nem 
szorítottam  már  szívemhez  ;  szólítsd  be,  jó  öreg! 

Timárné  szótlan  állt  a  nő  előtt,  mintegy  tanakodva 
magában,  mit  kellessék  tennie.  —  No,  —  mond 
amaz  —  mit  kétkedel?  siess!  —  Az  öreg  arcán  hir- 
telen sápadtság  ömle  el,  szemeit  összeszorítá  s  úgy 
látszék,  szólni  akar.  Szembetűnő  volt  neme  az  eről- 
ködésnek arcában  s  inai  szinte  reszkettek. 

—  Öreg!  —  szólt  a  nő,  felvetve  nagy,  sötét  szemeit 
azzal  a  kérdő  tekintettel,  mely  többnyire  előhírnöke 
a  megdöbbenésnek.  —  Mi  lelt?  miért  állasz  előttem, 
mintha  le  volnál  a  padlóhoz  szegezve?  Mit  jelent  e 
síri  hallgatás,  e  szánandólag  gyáva  arckifejezés,  mely 
semmit  mondva,  a  vért  kezdi  fagylalni  ereimben  ? 
Asszony,  az  egekre  mondom,  mi  ez?  szólj! 

Az  öreg  térdre  roskadt  előtte  s  összetévén  száraz 
kezeit,  fölveté  reá  szemét.  Fájdalom,  félelem  s  mély 
keserííség  valának  vésve  arcának  kifejezésébe,  de 
szólni  nem  tudott.  Mit  is  mondott,  mit  is  mondha- 
tott volna!  Mint  szobor  térdelt  az  elrémült  nő  előtt, 
ki  óriási  dühösség  hatalmától  leigézve  állt  előtte  ök- 
lözött kezekkel,  öbleikből  kikölt  szemekkel  lángolva, 
szederjes  ajkakkal,  egy  új  Tysiphone.  —  Asszony!  — 
mond  —  ördög!  ah,  nincs  név,  mely  reád  illenék, 
nyugalmam  hóhérja,  rettenetes,  szólj!  egy  szót,  egy 
hangot !  —  Ekkor  egy  lépést  tőn  előre  s  ököllel  üte  az 
öreg  homlokára,  ki  hátraroskadt  s  félkézzel  a  földhöz 
támaszkodva,  nyujtá  elé  mintegy  védelmére  a  mási- 
kat. —  Irgalom!  —  szólt  az  öreg  tört,  rebegő  han- 
gon —  irgalom,  asszonyom! 

—  Hol  íiam?  —  fülytatá  mély,  éret  elén  hangon  a 
nő,  kinek  lángbaborult  arcán  a  düh  bíborát  fakó  sá- 
padtság válta  fel.  összeszorított  ajkakkal,  mintegy 
rövi  Ire  szedve  indulatainak  gyeplőit,  állt  bosszú- 
cherubként  rendítő  nyugalomban.  —  Hol  fiam?  — 
mond  újra  piruló  arccal.  —  összeégett  a  szó  ajkaidon, 
nincs-e  hang  kebledben?  Hol  fiam?  Oh  egek!  Hol 
íiam?  Tudod-e  nyomorult,  hogy  én  csak  őbenne  élek? 
Nélküle  nem  vagyok,  nem  voltam.  A  multat,  mint  a 


jövendőt  elnyeli  e  veszteség  iszonyúsága.  Hol  gyer- 
mekem? Borzasztó!  —  s  térdre  huílt  a  nő,  rettenetes 
volt  haragjában  s  fájdalmában,  mely  szenvedélyes 
áradásban  ömlött  el  szívébe,  szenvedélyesebben,  mint 
önmaga,  összeszorítá  kezeit  :  —  Isten  —  mond  — 
irtózatos,  de  igazságos,  amint  mondják,  Ür!  ott 
fenn,  vagy  itt  alant,  szelíd  vagy  borzasztó,  hallj  en- 
gemet, ha  vagy!  Ha  nem  képzet  hatalmad:  add 
fiamat  vissza  s  vedd  életemet  érte !  Vagy  —  mond  fel- 
ugorva s  tőrét  kiragadva  szíjából  —  ha  haszonleső 
vagy,  ha  bérért  irgalmazsz  :  szólj,  adj  jelt,  hány  életet 
kívánsz  ez  egyért,  tízet,  százat,  ezret?  —  mond  alig 
érthetően  s  végigomolva  a  padlón. 

Az  öreg  leírhatatlan  rémülésben  állott,  nem  tuda 
szólani  s  látván  így  ezen  iszonyú  teremtést  ember,  Is- 
ten s  önmaga  ellen  dühödni  s  összerogyni,  sietve  kisur- 
rant a  házból.  Az  ajtóban  megállva  egy  percig,  kiáltá 
be  rémült  harsány  hangon:  — Zsiga  eltévedt,  talán 
még  él!  —  s  ezzel  hirtelen  becsapta  azt  s  úgy  tetszék, 
mintha  a  kulcsot  reáfordítaná. 

A  nő  eszmélni  kezdett.  —  Talán  él!  —  kiáltott, 
vagy  inkább  ordított  őrült  kacajjal.  —  Hol,  hol?  — 
kérdé  az  ajtóhoz  rohanva,  melyet  zárva  talált  s  meg- 
ragadván azt,  óriási  erővel  megrázta,  hogy  sarkai- 
ból azonnal  kiemelve,  reáhanyatlott  s  félretaszítván, 
kirohant  a  nyíláson. 


SEMMIRE-KELLO. 

Éltem  s  annak  legjobb  része  köszöni 
iiű  gondodat.  IV altér  Scott. 

Amíg  ezek  Alvincen  történtek,  tekintsünk  a  Fe- 
hérvárról odamenő  útra.  Ez  a  Maros  mellett  vonul  el 
szép  hajlatokban.  A  tágas  völgjntiek,  melyet  Erdély 
legszebb  folyója  öntöz,  termékeny  szőnyegét  menedé- 
kes virító  hegyek  övedzik,  kétoldalt  szőlőkkel,  sürü 
erdőkkel  s  néhol  szántóföldekkel,  melyek  vagy  feke- 
tén tüntetik  ki  felszaggatott  kebleiket  a  zöld  gj^ep 
közül,  vagy  sárga  kalászokkal  dúsan  ingának  arany - 
hullámokban.  A  vidék  nyílt,  kies,  örömet,  kényelmet 
elővarázslón  hat  egyszerű  pompával  az  utasra.  Itt- 
ott  a  hegyek  oldalában  vagy  a  tágas  völgy  sima  tá- 
nyérán falvak  terűinek  el,  melyek  közül  magasan 
emelkednek  ki  sötét  zsindelyfödeleikkel  a  földesurak 
mezei  lakjai,  szellős  jegenyéktől  körül  árnyékolva, 
házi  csend  s  szelid  otthonosság  szellemét  lehellvén. 

E  szép  vidéken  látunk  halkkal  léptetni  egy  lova- 
got. Szép  barna  kancája  leereszti  fejét  fáradtan,  kan- 
tárja hosszan  lóg  le,  vagy  mint  kímélet,  vagy  mint 
gondatlanság  gazdájától,  ki  iromlását  kísérni  látsza- 
tik  összhangzó  teste  lógatásával.  így  látva  távolról, 
gondolhatni,  hogy  szunnyad,  vagy  egy  közel  tanyán 
terhelt  fejét  nehezen  bírja  már.  A  lovag  egész  alakján 
gondatlan  önfeledcs  tűnik  fel,  nemcsak  szinte  sem- 
mitmondó kifejezésében  egyébiránt  szenvedhető  ar- 
cának, hanem  szennyes  voltából,  rendetlen  öltözeté 
nek  is.  Fiatal,  amint  látszik  ;  alig  húsz-huszonkét 
évű  :  hosszas  arca  be  van  esve  s  fakó  sápadtság  terül 
rajta;  inkább  rendetlen  élet,  éjszakázás  s  kiállott  fá- 
radtság következménye,  mint  betegségé.  Nagy  fekete 
szemei  szinte  idegenül  világolnak  ki  e  tört  vonásokból 


s  vékonyodott  orra,  sápadt  ajka  mintegy  meghazud- 
tolják a  szem  elevenségét,  mely  azonban  inkább  sze- 
szes nedvek  lángtartalmát  szikrázza  vissza,  mint  lel- 
kének lobogását.  Fejét  nyuszt-kalpag  födi,  betört  tető- 
vel, alig  billegve  feje  hátulsó  részen  ;  ez  alól  fésületlen 
omlanak  ki  sötét  haj  hullámok,  portól  s  verejtéktől 
összecsapzottan.  Sötét,  már  talányos  színű  dolmány, 
bal  vállán  félig  letörve,  födi  testének  felső  részét, 
nyitva  s  több  gombnak  híjával  ;  hasonló  színíí  nadrág 
s  kopott  csizma,  szárait  ;  oldalról  szépmívíi  ezüst  kard 
lóg  számtalanszor  összetoldott  s  kötözött  kardszíján. 
A  lovag  félig  álmos,  félig  ittas,  de  egyike  sem  annyira, 
hogy  magával  jól  tehetetlen  lenne ;  közelebb  tekintve, 
gazdag  háznép  úgynevezett  veszett  gyermekéhez  ha- 
sonló. Szunnyadozva  s  néha  fel-felkapva  fejét,  halad 
az  úton  elé,  keveset  figyelve  az  előtte  s  körüle  terjedő 
szép  vidékre ;  csendes  egyforma  menetelét  csak  nyereg- 
szíjának megtágulása  szakasztja  félbe,  melyet  szoro- 
sabban von  leszállva  olykor.  Úgy  látszik  azonban,  hogy 
a  bevett  ebéd  s  az  azt  kísérő  szőlőnedv  gőzei  halkkal 
oszlanak  fejében,  amit  egyenesb  tartásából  s  lova  nó- 
gatásából lehet  észrevenni.  így  halad  ő  jó  darab  ideig. 
Már  a  nap  a  bércek  mögé  hanyatlott,  haldokló  su- 
garakkal aranyozva  taréjukat  s  végig  nyújtva  a  völgybe 
a  hegyek  árnyait.  A  Maros  zöld  tükre  hosszú  vörös 
vonallal  mosolyogja  vissza  végső  világát  :  midőn  lo- 
vagunkat távoli  nyögés  teszi  figyelmessé.  Emberünk 
eszmélni  látszatik,  de  fájdalmatlan  egykedvüsége 
tiltja  a  további  fürkészést  ;  azonban  a  nyögés  ha- 
ladtában mindinkább  közeledik  s  az  úttól  nem  messze 
egy  bokor  alatt  megpillant  egy  gyermeket.  Első  tekin- 
tetre úgy  tetszik,  mintha  valami  hirtelen  betegség 
érte  volna  azt.  Vizsgaság,  nem  egyéb,  birta  a  mi  má- 
moros utazónkat  közelítésre.  A  ló  horkanva  ellenke- 
zett ura  nógatásával,  ki  odaérkezvén,  durván  támadta 
meg  a  gyermeket,  miért  ijeszti  lovát  nyögéseivel ; 
de  jobban  megtekintve  a  mintegy  kilenc  évűt,  köny- 
nyen  láthatá.  hogy  helyzetének  borzasztó  volta,  nem 
békétlenség  vagy  makacsság  sajtolá  kebléből  e  szív- 
repesztő  hangokat. 


ügy  nézett  ki  a  széparcú,  érdekes  tekintetű  fiúcska, 
mint  ki  súlyos  nyavalyából  lábbadoz.  Azon  olvadé- 
kony sápadtság,  a  tört  szemek,  a  néma  reszketegség 
ajkai  körül,  mely  szinte  őrültségre  mutata  vagy  leg- 
alább a  rémülés  fő  fokára,  nem  mondhatni,  meghaták, 
de  legalább  meglepek  a  lovagot.  A  gyermeknek  meg- 
lehetős anyagból  készült,  bár  összerongyolt  ruhája 
tehetős  szülőkre  mutatott  :  számos  karcolatok  hal- 
vány arcán  s  kis  kezecskéin,  melyeket  szótlan  kérő- 
leg  foga  össze,  minden  erejéből  törekedvén  felfekvő 
helyzetéből  fölemelkedni,  azt  láttaták,  hogy  sze- 
gényke bokrok  s  tövisek  közt  bolyongott. 

A  lovag  darab  sajtot  vévén  ki  nyeregkápájában 
függő  tarisznyájából,  odaveté  azt  az  esdeklőaek  úgy, 
mint  ki  az  ebnek  vet  falatot,  nem  félelemből,  nem  szá- 
nakozásból,  csakhogy  ugatni  szűnjék.  —  Ki  fia  vagy? 
—  kérdé  nem  a  legszelídebb  hangon  —  s  hol  jársz 
itt?  —  A  gyermek  fájdalom  s  kétségbeesés  rángásá- 
val  vonásaiban  szólni  akart,  de  nem  volt  ereje  arra. 
Alvinc  tornya  emelkedék  gőzleplében  az  esti  szürkü- 
letnek távolról  s  födelének  csúcsai  a  búcsúzó  napnak 
aranyában  csillámlottak  ;  arra  mutatott  vissza- 
rogyva fekvő  helyzetébe. 

—  Itt  —  mond  a  lovag,  az  odavetett  sajtra  mu- 
tatva —  egy  kis  sajt,  egyél!  Jő  erre  majd  több  utas 
is,  valaki  hazavezet  :  nekem  sem  kedvem,  sem  időm 
reá  ;  de  húzódjál  közelebb  az  úthoz  ;  itt,  ha  szavad 
eláll  s  csak  ily  halkan  nyögdécselsz,  az  ördög  sem 
vesz  észre.  —  A  gyermeknek  a  lovag  beszéde  kezdeté- 
vel örömsugár,  derűit  kétes  habozással  arcán,  de  vég- 
szavai néma  kétségbeesésbe  dönték  vissza. 

Lehetetlen  volt  ezen  ártatlan  kisdedet  így  elhagyva 
s  megtörve,  borzasztó  fájdalmában  látni  részvét  nél- 
kül :  de  a  durva  kalandor  szívének  jégkérge  nem 
eszlek  el  s  megfordítván  lovát,  távozni  kezdett.  A 
gyermek  észrevévén  szándékát,  minden  erejét  egybe- 
szedé  s  odavonszolván  magát  közelébe,  fojtott  s  ful- 
doklástól  rebegő  hangon  kiálta,  vagy  inkább  visítá 
égbeemelt  kezekkel  :  —  Jó  uram,  az  Istenért,  ne  hagyj 
itt!  —  A  lovag  távozék.  Ügy  látszott  arcának  békét- 

len  vonásaiból,  mintha  unalmára  volna  a  szerencsét- 
lennek esdeklése.  A  gyermek  elnémult,  elereszté  ma- 
gát s  földhez  szorult  arccal  zokoga  alig  hallhatólag  ; 
néha  harsány  kiáltás  hatá  meg  a  haldokló  fülét.  Meg- 
állt végre  s  nemét  a  belső  harcnak  érzé  szívében  ;  mé- 
lyen s  kétesen  nyilatkozott  keblében  valami,  ami 
készteté  segíteni,  egy  belső  szózat,  a  lélek  önkénytelen 
mozdulata  :  talán  újra  nem  részvét,  hanem  valami  bel- 
érzet neme,  mely  olykor  a  legromlottabb  szívet  akarat- 
lan lepi  meg.  Alvinc  nem  volt  messze,  a  gyermeknek 
terhe  könnyű,  s  ott,  gondola:  az  alkalmatlan  súlytól 
megmenekedhetik  az  első  mezei  laknál.  Darabig  hatá- 
rozatlan állott,  végre  megfordítván  lovát,  a  gyermek- 
hez ügetett  s  leszállván  lováról,  fölemclé  azt,  maga 
elébe  helyezvén  a  nyeregbe.  A  fiú  hála  s  váratlan 
örömtől  elragadtatva,  mintha  újra  ereje  éledne,  nyaka 
körül  foná  karjait  ;  szép  ártatlan  arca,  sürü  könnyek 
zápora  közt  nevetett,  sírt  egyszerre.  A  durva  férfiú 
érzett  valamit,  maga  sem  tudta  mit,  de  szívének  elfogó- 
dása  kellemes  volt.  Úgy  látszék  arcából,  hogy  szinte 
megdöbbent.  Egy  jó  tett  önjutalmának  soha  nem 
ismert  képe.  újságának  bájával  karolá  szívét  körül. 

Szabadultának  előérzete  szavakra  olvadt  a  kisded 
ajkain,  köszönetének  ártatlan,  szívig  ható,  egyszerű 
kifejezése  akárkit  is  boldogított  volna.  A  lovag  érzett 
ilyesvalamit,  de  sötéten,  mint  az  éji  homályban  ala- 
kuló, szétfolyó  árnyait  a  képzeletnek.  Kérdé.sére  ké- 
pes volt  a  gyermek  már  azon  rövid  óranegyed  alatt, 
melyet  Alvinczig  töltenek,  darabolt  rebegő  előadás- 
ban annyit  tudtára  adni,  hogy  árva  ;  szegény  özvegy 
tartja  pénzért  s  anyja  néha  látogatja  meg  ;  hogy  juho- 
kat őrizvén  tegnap,  elaludt  s  felébredvén,  nem  látá 
a  juhokat  többé  s  vélvén,  hogy  az  erdőbe  tévedtek, 
keresni  kezdé,  így  beljebb-beljebb  hatva,  eltévedt, 
az  éjtszakát  rémülve  s  kétségbeesés  közt  az  erdő- 
ben töltötte  s  alig  tuda  másnap  addig  vergődni,  hol 
a  lovag  találta. 


ÖRÖM. 


Miként  háláljam  ezt? 

Voltain . 


Akkor  hagytuk  el  az  ismeretlen  nőt  Alvincen,  mi- 
iön  a  sarkából  kiemelt  ajtót  félrevetvén,  a  pitvarba 
épett. 

Ekkor  hatá  meg  füleit  a  kapu  nyikorgása  ;  a  házi 
eb  csaholt  s  az  est  csendén  keresztül  dörge  egy  durva, 
de  ércteljes  férfiú-hang  :  —  Itthon  vagyunk-e  már? 
ajtót  nyissatok! 

A  nő  a  sötét  pitvarban  állt,  melynek  ajtaja  zárva 
volt  még,  mintegy  levarázsoltan  a  hangtól,  mely  in- 
kább veszély,  mint  örömjósló  látszék  lenni.  Az  öreg 
Timárnénak  sikoltása  hallatszék  kívülről,  azon  neme 
a  sikoltásnak,  melyet  asszonyokban  hirtelen  öröm 
vagy  ijedtség,  szóval  valami  váratlan  szokott  elő- 
idézni. 

—  Itt  la!  Emeld  le  öreg  a  nyeregből!  —  mond  az 
elébb  hallott  férfiú-hang.  Alkalmasint  gyaníthatjuk 
már,  kié  a  hang  s  ki  a  leemelt.  Valóban  az  a  lovag,  kit 
a  fehérvári  úton  találtunk,  hozta  magával  a  lelt  gyer- 
meket, ki  nem  más  volt,  mint  Zsiga.  Azon  örömkiöm- 
lést,  mely  itt  egyszerre  minden  arcot  úgyszólván  fel- 
buktatott, csak  képzelni  lehet  ;  ez  kmek-kinek  vér- 
alkata szerint,  kiözönlésének  hevében  vagy  lanyha- 
ságában,  egészen  egytermészetü  volt  az  azt  megelőző 
bánat,  fájdalom,  kétségbeesés  és  unalom  hullámzá- 
saival. 

A  nő  szenvedélyes  mindenben,  az  volt  örömében 
is ;  a  lovagot  szívéhez  szorította,  amit  az,  szokott 
egykedvűséggel  eleinte,  azután  a  tűz  világánál  a  meg 
nem  vetendő  hálaadót  jobban  szemügyre  vévén,  durva 
szívességgel  fogadott.  Sírt,   nevetett  a  nő,   őrültnek 

vélné,  ki  most  látja  először.  Az  öreg,  bár  hibásnak 
hiheté  is  magát,  megjővén  a  gyermek,  némi  bántödást 
színlelt  s  bocsánatkéréseivel  fukarabb  lőn  ;  mint  oly 
sokszor  történik,  hogy  a  hölgyek  szándékos  hibáikat 
is  mentve  hiszik  történetes  orvoslás  által ;  itt  pedig  az 
öreget  szándékos  bün  nem  terhelé. 

Legszívrehatöbb  a  kis  Zsigának  színletlen  égi 
öröme  volt.  A  gyermek  szinte  angyallá  szépült,  így 
az  öröm  bíborától  körülhajnallott  arccal ;  s  bár  any- 
jának karjai  közé  futott  s  ismét  futott,  bár  két  kis 
kezét  örömtől  részegükén  s  szótlan  nyujtá  az  öregnek  : 
mégis  azon  elragadtatás  s  a  hév,  mellyel  a  durva  lo- 
vagon függöttek  szemei,  tolmácsai  forró  hálájának, 
felülmúlt  mindent.  Ezt  látni  kellett  ;  toll  nincs,  mely 
leírhatná.  Vegyük  ezekhez  a  lovagnak  feszes  tartását 
s  azon  kapkodás  nemét,  mely  a  neveletlent  oly  hely- 
zetekben szokta  önkény  telén  meglepni,  melyek  újak 
előtte  s  bizonyos  elegyéket  arcvonásaiban  a  megelé- 
gedés, az  unalom  s  azon  óhajtás  közt,  bár  minden- 
nek vége  lenne  már  ;  akkor  bírjuk  azon  színeket,  me- 
lyekkel ezen  érdekes  rajzot  bevégezhetjük. 

A  fiatal  nő  ölében  tartá  fiát,  simogatta  homlokát, 
könnyeivel  áztatá  sebeit  s  megigazítván  az  ágyat, 
abba  helyezé  gyöngéd  gonddal.  Nemsokára  be  voltak 
kötve  sebei  s  tálacskában  forró  leves  párolga  számára. 
Minő  irtózatos  haragjában  s  szenvedélyes  örömében  : 
oly  bájjal-teljes,  nyájas  s  egészen  női  volt  anyai  fog- 
lalatosságában :  szeme  részegükén  függött  gyermekén, 
minden  nyögésire  elsápadt,  minden  kívánatára  élénk 
hévvel  ugrott  fel,  azt  rögtön  teljesítő. 

Valamennyire  lecsillapodván  az  indulatok,  a  nő 
hév  részvéttel  tudakolá  a  lovag  nevét,  ki  már  több 
ízben  távozni  akart,  de  akit  a  szép  hölgy  kérései  ma- 
rasztanak A  kérdett  egyszeriben  felelt  :  —  Nevem 
Abafi'  Olivér !  Nem  sokat  ér  a  név  ;  —  mond  durva 
kacajjal  —  annyit,  mint  gazdája! 

—  Ah,  —  felelt  a  nő  —  Abafi  Olivér!  a  név  szép, 
édesen  hangzik  fülemben,  mint  a  tett  szívemben, 
mely  azt  velem  megismerteié.  Mi  vagyok  én!  —  foly- 
tatá  élénken,  ragadva  meg  kezét  Abafinak  s  szívéhez 

szorítva  azt.  — Egy  nyomorult,  ki  ennyi  jót  soha  meg 
nem  hálálhatok.  Oh!  szóljon,  mit  tegyek,  mit  tehetek? 
Egy  életem  van,  az  a  kegyedé  holtig,  minden  perce 
ennek,  minden  dobogása  szívemnek! 

—  No,  szép  asszonyka!  Én  háládat  elfogadom  s  ha 
minden  perce  életednek  enyém  :  úgy  enyém  vagy  te 
is,  úgy-e?  —  mond  Abafi,  körülölt  ve  karját  a  nő  dere- 
kán s  kebléhez  szorítva  őt,  ki  nem  ellenzé. 

—  Igen,  igen!  —  kiált  fel  ez,  nyaka  körül  fonva  kar- 
jait. —  Elég  boldog  vagyok,  ha  éltednek  egy  óráját 
tehetem  szerencséssé. 

A  lovag  hevülni  kezdett,  ölébe  húzván  a  csinos 
amazont,  kinek  arca  lángolt  ;  forrón  olvadtak  össze 
ajkaik. 

Ekkor  a  kis  Zsiga  megszólalt  : 

—  Anyám!  Itt  a  mellemen  sajog  nagyon  a  seb. 

A  nő  felugrott  hirtelen  s  a  gyermek  ágyánál  termett. 

—  Hol?  —  kérdé  elhalványodva  —  kedves  kis  an- 
gyalom ! 

A  gyermek  hevesen  szorítá  fejecskéjét  anyjának 
keblére. 

—  Itt,  —  felelt,  mellére  mutatva  —  édes  jó  anyám! 
de  már  nem  fáj  úgy,  mióta  mellettem  vagy. 

A  hölgy  azonnal  leoldá  a  köteléket  a  sebről  s  azt 
könnyes  szemekkel  tekintve  meg,  újra  megmosá  s  be- 
kötözé.  Kifejezhetetlen  gyöngédséggel  s  szeretettel 
szavaiban,  vigasztalván  kis  fiát,  ki  mellől  nem  moz- 
dult többet. 

Abafi  bosszúsan  toppantott  lábával.  —  Nem  tu- 
dom —  mond,  mormogva  magában,  —  mikor  lelem 
ily  melegen  a  menyecskét  többé!  —  Végre  eltávozott 
s  a  fiatal  nő  kikísérte.  —  Mi  még  látjuk  egymást?  — 
mond  ez,  nyakába  borulva. 

—  Igen,  igen!  —  felelt  a  másik.  — Látjuk,  még  pe- 
dig sokszor. 

Suttogva  szólottak  még  darabig.  Timárné  asszony 
nem  kis  bosszúságára,  ki  örömest  hallotta  volna,  mit 
beszélgetnek.  Heves  kézszorítás  után  lóra  ült  Abafi. 
a  szép  nő  fiához  sietett. 


ABAFl. 

Két  párt,  mely  győz  s  veszt 
váltva.  Polyh. 

Abaíi  Olivér,  Abafi  Gedeonnak  fia,  előkelő  család- 
ból származott.  Atyja  nagybirtokú  ember  volt,  de 
egyetlen  fiát  nem  a  legnagyobb  gonddal  nevelteté. 
Ennek  egyrészt  sokszori  távolléte  volt  oka,  mert  ő 
számtalan  csatákban  őszült  meg  s  férfiúban  csak 
hadi-tulajdonokat  tuda  becsülni ;  másrészt  Olivér- 
nek magának  kevés  hajlama  a  tanulásra.  A  gyermek 
többnyire  magára  hagyva,  bár  igen  éles  esze  és  fo- 
galma volt,  mégis  keveset  tanult.  Hogy  ily  körülmé- 
nyekben egészen  tudatlan  nem  maradt,  azt  azon  szer- 
fölötti könnyűségnek  köszönheté,  meltyel  tanult,  mi- 
dőn néha  ki  nem  kerülheté  :  s  nagy  emlékezőtehetsé- 
gének, mely  okozá,  hogy  az  egyszer  megtanultat  nem 
igen  feledé  el  többé. 

Olivér  jól-rosszul  elvégzé  iskoláit,  de  aljas  társasá- 
gokba elegyedvén,  minden  hibák  tanyát  vertek  szí- 
vében. Ö  szép  ifjú  lett  volna,  talán  akkortájban  a  leg- 
szebbek egyike,  ha  rendetlen  élet,  szenvedélyei  és  foly- 
ton űzött  kicsapongásai  a  rózsákat  le  nem  hervaszta- 
nák arcáról.  Mert  termete  magas  és  karcsú,  e  mellett 
ideges  s  erőteljes  volt,  vagy  legalább  az  erő  azon  anya- 
gát horda  magában,  mely  később  egészen  kifejlvén, 
oly  félelmes  nagyságra  növekedett  ;  s  mivé  lett  volna 
még  rendesebb  élet  után!  Vonásai  lelkesek  s  nemesek 
voltak  ;  tiszta  római  arcél,  gyönyörű  vágású  fekete 
szemek,  finom  száj,  jelentő  homlok,  képét  eggyé  a  leg- 
érdekesbek  közül  tevék.  De  e  termet  összegörnyedett  ; 
a  szemeken  álmatlan  éjszakák  súlya  nehézkedett :  orra 
lecsügf^ött  s  ajkain  a  korhelység  egyik  bélyege  :  hámló 
cserepesség  terjedt,  arcán  olvadékony,  nyavalygó  sá- 
padtság terült  ;  s  így  elgázolva,  néha  szinte  rút  volt. 

Jósika:  Abafi.  2 

Amint  most  megjelenik  előttünk,  szíve  el  volt  ro- 
molva. Mi  a  szánakozás,  mi  az  együttérzés,  mi  a  rész- 
vét? nem  tudta.  Lelke  örök  mámorban  ringatva, 
semmi  nagyról,  nemesről  nem  gondolkodott  ;  a  jelen 
élvezete,  durva  örömök  s  tisztátalan,  elcsavart  sze- 
szély volt  azon  kör,  melyben  mozga  s  éle. 

Azonban  mind  e  rothadás  közben  is  a  figj^elmes 
emberismerő  bizonyos  durva  erőt,  valami  nemét  a  lel- 
kületnek nem  tagadhatá  el  tőle  egészen  ;  ezen  erő 
mindenből  kitetszék.  Ha  valahol  veszekedés  vagy 
verekedés  volt,  Olivér  abból  soha  ki  nem  maradt  ;  de 
vívótársul  mindig  a  legerősbet  választá  s  többnyire 
győztes  Ion.  Ivók  közt  első  ivónak  tartatott  s  addig 
nem  igen  szűnt  meg,  míg  mind  az  asztal  alá  nem  ivá 
cimboráit,  a  nélkül,  hog}^  ital  neki  különösen  ártana. 
Testi  gyakorlatokban  ritka  múlá  felül  :  kopjáját  foga- 
dásból merte  szegfőre  robbantani ;  akár  a  nemrég  di- 
vatba jött,  de  még  mindig  ritka  ravaszos  fegyverrel, 
akár  a  szokottabb  kanócossal  célra  talált :  lovas,  va- 
dász, híres  volt.  S  ki  egyszer  markának  vagy  öklének 
súlyát  érezte,  örömest  kerülte  ki  útját,  főként,  ha  Oli- 
vérünknek feje  nem  egészen  tiszta  volt. 

Az  örökös  tobzódás  végre  őt  nemébe  a  kábultság- 
nak helyzé,  mely  oly  rokon  az  őrültség  első  jelenségei- 
vel s  nem  ritkán  azzá  is  fejlik  ki ;  de  e  mámoros  lét 
világos  perceiben  néha  meglepte  őt  egy  érzés,  egy 
belső  vád,  melynek  romlottságukban  is  gyáva  lények 
néha  önkénytelen  hódolnak,  anélkül,  hogy  tisztán  ér- 
tenék a  belső  sugallást,  mintegy  szolgailag  teljesítve 
jól-rosszul  a  félig  értett  parancsot ;  de  amely  belső 
váddal,  titkos  ösztönnel,  vagy  lelki,  szinte  emberen- 
túli nyilatkozással,  kiben  lelki  erő  van.  ha  az  gonosz 
irányt  vett  is,  vívni  szokott :  cáfolja,  leg^'őzi  végre, 
s  ha  enged  a  titkos  bírónak,  egyelőre  ez  bizonyosan 
nem  jó  célból,  nem  a  jónak  helyes  felfogásából  ered, 
hanem  egyéb  okokból :  például  összehasonlítja  a  jót 
és  rosszat,  amit  tett  s  amit  a  titkos  bíró  kárhoztat  s 
amit  elmulasztott,  amit  amaz  javai ;  s  így  megtörté- 
nik, hogy  néha  talán  csupa  szeszélyből  a  jobbat  vá- 
lasztja. 


Abaíi  nem  egyszer  volt  már  oly  esetben,  hogy  tör- 
ténet, körülmények,  néha  választás  őt  jóra  bírták, 
nem  mint  jóra,  lianem  mint  reá  nézve  akkor,  midőn 
a  jó  történet,  kívánatosbra. 

Bármily  megromlott  vala  szíve,  nem  mellőzheté  el 
egyébiránt  élénk  fogalma  s  hatos  elméje  kézzelfogható 
következményét  egy  jó  tettnek  :  hogy  az  benne, 
egybehasonlítva  a  rossz  tettek  múló  gyönyörével,  ta- 
lán hasznával  is,  kellemes  érzést  idézett  elő  :  jótett 
után  többnyire  vígabb,  nyugodtabb  volt.  Ö  maga 
ezt  eleinte  minden  további  utógondolat  nélkül  vette 
észre  ;  később  egy  nemével  a  meglepetésnek,  tovább- 
tovább  figyelemmel  s  végre  bizonyos  számítással  a  jó- 
tett következményére,  mely,  miként  tapasztala,  soha- 
sem maradt  ki. 

Ha  valahol  lármás,  aljas  társaságban  virrasztva, 
kanták,  ütlegek  közt  töltött  egy  éjtszakát,  magát 
másnap  kedvetlennek  érzé.  Egy  vadászatban  például 
nem  vehete  azzal  a  szenvedéllyel  részt,  mint  máskor, 
s  ez  bosszantá. 

Olykor  toppantott  lábával,  föltéve  magában,  leg- 
alább akkor,  midőn  két  időtöltés  közt  választása  van, 
vagy  egyik  a  másikat  követi :  föl  nem  áldozni  a  kel- 
lemesbet, hiúságának,  büszkeségének  hízelgőbbet  a 
a  selejtesbért,  s  mely  végződvén,  egészen  megszűnt 
s  visszhangja  vagy  utóhangja  sem  a  más,  sem  önemlé- 
kében  nem  marad.  így  lassankint  Abaí^ban  két  párt 
képeződött,  s  indulatai,  szenvedélyei  egyelőre  gyönge, 
habozó,  végre  kemény,  szilárd  ellenhatásra  találtak. 
Mivel  lelki  erőt  Abafitól  eltagadni  nem  lehete,  bizo- 
nyos durva  örömet  érzett  magában,  ha  indulatainak 
olykor  ura  lehetett. 

—  Te  volnál  az,  ki  tudna  szenvedélyeinek  paran- 
csolni? Te  iszos  kanta?  Te  szivattyú!  —  mondta  neki 
egykor  ittas  társaságban  szomszédja. 

Abafit  ez  sértette ;  s  mint  durvát,  neveletlent, 
semmi  nemesb  neméről  az  elégtételről  nem  tudót, 
nem  csudálhatjuk,  ha  boros  szomszédját  derekon 
öltve,  fölemelé  magasan  s  körülcsóválván  a  megrémült 
ivók  fölött,  a  nyílt  ajtón  dobá  ki  s  ez  hat  hétig  sínlé 

az  önkéntelen  repülést ;  de  talán  bámulni  fogjuk  Aba- 
fit,  ha  azon  mondását  teljesítette,  hogy  igenis  tud 
parancsolni  jó  és  rossz  szenvedélyeinek,  ha  akar :  s 
három  holdig  társaságba  nem  megy,  nem  iszik,  nem 
verekedik,  nem  vadász,  nem  lovagol. 

E  belső  viszály  keblében,  e  kétfelé  válása  a  jó  és 
rossz  ingereknek,  bizonyos  alapult  állást  vőn  benne 
halkan.  S  így  ritka  tette  maradt  önbírálatlan  ;  sok- 
szor, talán  többnyire,  rosszabb  ingerek,  aljasb  vágyak 
vívták  ki  az  elsőséget ;  eleinte  minden  utóvád,  minden 
késői  cáfolat  nélkül  ;  de  végre  ritkán  tehetett  rosszat 
úgy,  hogy  azt  legalább  részben  s  némileg  ne  bánná 
meg.  Ez  az  ő  lelkületének  bizonyos  ingatagság  bélye- 
gét nyoma  fel,  mely  talán  épen  azért,  mivel  soha  el 
nem  maradt,  lelkületének  állományával  olvadt  össze. 
s  annak  kiegészítő  részévé  Ion. 

Ily  belső  vitában  láttuk  Abafit  nemrégiben,  midőn 
Szászvárosra  szándékozván,  hol  háza  volt,  útjában 
az  eltévedt  Zsigát  pillantá  meg.  Csalatkoznánk  azt 
állítva,  hogy  e  belső  csatában  az  unalom,  jórai  restség 
és  valami  között,  mi  rokon  a  részvéttel,  a  nélkül,  hogy 
az  lenne,  —  a  jó  győzött  légyen.  Én  azt  hiszem,  lélek- 
tani nézetből,  hogy  ekkor  inkább  egy  önkénytelen 
mozdulata  lelkének  s  a  jelen  pillanatnyi  hatása  birta 
őt  jóra. 

De  maga  eleibe  ültetve  a  kis  fiút,  a  vita  lelkében 
más  színt  válta.  Bizonyos  megnyugvást  vett  önmagá- 
ban észre.  A  gyermeknek  ártatlan,  szenvedélyes  há- 
lája jól  esett  nékie,  s  egy  új  öröm  neme  volt,  édesebb 
mindazoknál,  melyeket  eddig  érzett  ;  s  aki  figyelme- 
sen követi  Abafinak  élte  fonalát,  veheti  észre,  hogy  e 
történet  lelkére  nagy  hatással  volt.  Kezdte  tisztán  látni 
a  jó  és  rossz  közti  különbséget,  s  feltéve  először  éltében 
ily  határozottan  magában  e  belső  megnyugvást,  ezen 
ön  jutalmat  többször  is  előidézni. 

Miként  fogadta  Abaü  a  szép  nő  s  anyának  háláját, 
láttuk,  s  tőle  egyebet  nem  is  várhattunk.  A  nő  indu- 
latos odaolvadása  s  minden  gyöngédségtől  ment  aljas 
maga-átadása,  nemesebben  gondolkozó  lélekben  bi- 
Eonyára   hideg   visszavonulást    okozott    volna.    Nem 

Úgy  Abafiban,  ki  inkább  volt  megromolva,  inkább 
pillanatnyi  kielégítéséhez  szenvedélyeinek  szokott, 
minthogy  őt  ily  könnyen  ajánlkozó  szerelemkaland 
aggodalomba  hozhatná.  A  kis  Zsiga  közbeszólása 
nélkül,  aligha  a  nő  még  engedékenyebb,  hősünk  még 
sürgetőbb  nem  lett  volna. 

Hogy  a  szép  nő  anj^ai  örömét  s  forró  háláját  ily 
furcsa,  szinte  őrültséggel  határos  alakban  tünteté  elő, 
minden  olvasót  méltán  meglephetett,  nem  egészen 
azonban  az  emberismerőt,  ki  néha  a  legellenkezőbb 
indulatoknak  együtt  mcgférhetését  a  lélekben  tapasz- 
talhatá.  Egy  anya,  ki  gyermekének  él,  ki  kész  minden 
pillanatban  mindenét  gyermekéért  feláldozni,  nem 
érdektelen  jelenet,  s  meleg  részvétet  idéz  elő ;  de  vissza- 
tántorgunk  s  fagy  környezi  szívünket,  ha  ugyanazon 
teremtés,  kit  anyaérzet  hőssé  címez,  az  első  jöttnek 
képes  szerelmét  egészen  s  tartózkodás  nélkül  odavetni. 
De  hogy  ezt  érthessük,  tovább  kell  fűznünk  e  történet 
fonalát,  —  s  talán  akkor  jobb,  világosb  lesz  fogalmunk. 


KOLOZSVÁR  1594-BEN. 


Mit  jelent  e  zaj  ? 

Jákob. 


Egy  érdekes  tájt,  agg  omladékot  vagy  csak  fa- 
tömeget  is  festőileg  leírni,  nehéz  feladat  ;  mennyivel 
nehezebb  egész  várost  képzetben  előteremteni,  össze- 
szedni, mint  gyúltükörbe  az  egyes  színsugárokat, 
míg  azokból  kép  olvadt  össze,  mely  igaz  is.  érdekes  is. 
De  ha  mindez  nehéz,  s  a  szó  teljes  értelmében  szinte 
kivihetetlen  :  még  sokkal  nehezebb  egy  tájnak  vagy 
városnak  arculatját  elővarázsolni,  azaz  :  szavakba  ön- 
teni azon  benyomást,  melyet  egy  helynek  minősége 
idéz  elő  minden  oldalú  fogalom  után. 

Bámuljuk  méltán  a  festőt,  ki  eredetijének  nemcsak 
vonásait  s  alakját  találta  el,  de  képes  lelket  lehelni 
képmásaiba  vagy  táj  festéseibe  ;  mert  ő  holt  vászonra 
eleven  életet  ihlet,  szemei  szólnak,  homloka  jelent, 
ajka  mond  s  egésze  igéz,  hat,  vonz  vagy  visszataszít  : 
szóval  festvénye  néz,  lehel,  nyilatkozik.  De  az  ivó  is 
érdemel  némi  méltánylást,  ki  holt  írlapjára  életet  önt  ; 
kinek  sorain  haladva,  képek  fejlődnek  le,  érdekek  nyi- 
latkoznak, s  élet  s  indulatok  állnak  elő. 

Ily  szempontból  véve  a  feladást,  nem  annyira  külső 
alakját,  mint  arculatát,  phisiognómiáját  Kolozsvár- 
nak e  történet  korában,  szeretném  megismertetni. 

Kolozsvárnak  arca,  valamint  most,  úgy  akkor  is 
hasonló  volt  azon  neméhez  az  emberi  arcoknak,  me- 
lyek általános  benyomással  nem  bírnak  s  melyeknek 
érdekük  a  közelítő  önségéből  fejlik  ki ;  de  hasonlíta 
azokhoz  is,  melyek  többszöri  látáskor  nyernek.  Külö- 
nös, de  némileg  lélektani  fogalmon  alapúi,  hogy  Ko- 
lozsvárnak lakóit  kell  ismerni,  hogy  azt  szépnek  talál- 
juk s  ez  a  visszásnak  tetsző  állítás  e  történetnek  ko- 

rára  is  illik.  Van  sok  ilyen  visszás  eset,  mely  létezik  ; 
oka  nem  magyarázhatlan,  de  nem  is  szembeszökő. 
Van  sok  férfi,  ki  igen  szép  ezredes,  de  igen  rút  zászló- 
tartó lenne.  Megesik  néha,  hogy  egy  társaságba  el- 
ismert szép  férfi  lép  be  ;  de  történetesen  épen  ott 
nem  lévén  személye  ismeretes,  semmi  benyomást 
nem  okoz,  észre  nem  veszik,  ha  azonban  megnevezi 
valaki  s  így  tudva  von,  ki  légyen,  azonnal  széppé  s 
érdekessé  válik.  Ebben  van  valami,  mit  tagadni  nem 
lehet. 

Ha  valaki  Kolozsvártt  van  s  főterén  megállva, 
jobbra-balra  tekint  s  ott  egy  házat  megpillant,  mely- 
nek külsője  tetszetlen,  de  belsőjének  csinossága  s  a 
szíves-lelkes  gazda  ismeretes  a  néző  előtt  :  ő  azt  bizo- 
nyosan más  szemmel  tekinti  s  ha  így  minden  téren, 
minden  utcában,  ház  és  ház,  ablak  s  ablak  mosolyg 
felé,  kedves,  mívelt.  érdekes  lakójával  s  lakónéjával : 
a  város  maga  szebbé  válik  képzetében. 

Valóságos  fogalma  tehát  ezen  érdekes  magyar  vá- 
roska arcáról  csak  annak  lehet,  ki  számtalan  szeretetre- 
méltó családját  ismeri  jelenben,  vagy  ismerte  e  törté- 
net korában  ;  s  ennek  Kolozsvár  mint  csinos,  vidám, 
egészen  magj^ar  szellemű  város,  a  magyar  szívesség  s 
egyenesség,  a  mívelt  társalkodás  lakhelj^e,  bizonyo- 
san tetszeni  fog,  s  hasonló  leend  oly  ember  arcához, 
ki  mellett  egyelőre  kis  részvéttel  megyünk  el,  kivel 
másodszor  szóba  áUunk,  kit  harmadszor  keresünk, 
végre  nehezen,  igen-igen  nehezen  válunk  el  tőle. 

E  történet  idejében  a  hidelvét  s  a  sz.  péteri  kül- 
várost kivéve,  melyek  gyéren  hintett  egyszerű  falusi 
épületeikkel  vonultak  el  a  kapukon  kívül,  a  többi 
külváros  még  nem  létezett.  A  várost  környező  hegyek 
sűrű  erdőkkel  borzadtak  az  ég  felé.  A  Kis-Szamos 
óriási  ezüstkigyóként  hajlongott  réteken,  szántó- 
földeken, s  berkeken  keresztül  s  egész  csillámló  menete 
födetlen  látható  volt.  A  körüle  virító  természet  erő- 
teljes ifjú  zöldjében  regényes  bájt  hinte  maga  körül. 
A  város  és  Kolozs  helysége  közt  tágas  hézag  terült,  a 
Torda-kapun  kívül  pedig  szinte  semmi  épület  sem  lát- 
szott még. 

Kolozsvár,  mint  minden  kerített  városaink,  saját- 
ságos tekintetű  volt  hajdanában.  Pusztán  s  fenye- 
gető homlokkal  előre  nyújtott  paizsként,  könyök- 
lötték  sötét  kockákból  emelt  falak  körül,  melyeknek 
rovátkás  gallérja  nem  állt  védtelen  s  zajtalan,  mint 
jelenben.  A  falakat  széles  árok  övedzé,  s  védek 
izmos  négyszögíí  tornyok,  keskeny  lövő  nyilatokkal 
ellátva ;  íelvonó-hidak  vezettrk  a  szeszélyes  alakú 
kapukon  keresztül  a  vár  kebelébe,  melynek  elejét  le- 
eresztésre kész,  hegyes  aljú  rostétyok  íoglalák  el.  A 
kapuk  jókor  zárattak  be,  s  a  lakosok  bizonyos  hadi- 
rendhez voltak  szokva.  Azon  vidám  élet  s  szorgalom, 
pezsgés,  mely  most  szinte  köznapi,  akkor  csak  külö- 
nös, nagyobbszerű  esetekben  mutatkozott,  mint 
kivétel. 

Mindezek  Kolozsvárnak  külről  durva,  védelemre 
kész,  hadi-tekintetet  adának.  Esténkint  oh'an  volt, 
mint  zárt  méhkas,  melyben  kétes  zúgás  morajlott. 

Belseje  magas  födeleivel,  eg^-enetlen,  kiáltó  sötét 
színekre  kockásán  mázolt  épületeivel  némi  szeszély 
szellemét  önté  el  rajta,  mely  talán  széptani  szempont- 
ból tekintve,  ízlés  elleni  volt,  de  mégis  érdekkel  bírt. 

Azon  része  a  városnak,  melyet  most  Óvárnak  ne- 
veznek, volt  a  legépületesb  tekervényes  utcáival  s 
egyetlen  piacával.  Az  úgynevezett  nagy-térről  ide- 
vezető utcának  eg\'ik  szögletében  áll  még  most  is 
azon  ház,  hol  Mátyás  királyunk  született. 

A  többi  része  a  városnak  ritkábban  volt  ellátva 
épületekkel,  melyek  közt  néhol  hosszú  deszkakerí- 
tések vonultak  el.  A  tágas  térnek  egyik  oldalában  a 
szép  gót-ízlésü  egj'ház,  akkoron  még  fennálló  tornyá- 
val, a  tágas  térnek  alacsonyabb  házai  közt  állott 
nagyszerű  méltóságában,  ünnepélyes  ájtatosság  szel- 
lemétől elszigetelve,  nyugton,  magányosan,  tiszteletet 
s  imádást  előidézve. 

A  város  lakosainak  is  sajátságos  tekintetük  volt. 
A  mostanitól  egészen  különböző  viselet,  kocsik,  na- 
gyobbára  lovak  is,  egészen  más  alakot,  s  hogy  úgv  szól- 
jak, más  kerítvényt  adának  nekiek.  Hosszú,  bő  men- 
ték, tágas  zekék,  térdigérő  dolmányok,  kalpag,  sü- 

veg,  csákó,  a  régiség  címjét  lehelek  alakjaikra.  Az 
egészen  más  arcszellem,  durvább  nyelv,  nyersebb 
szokások  s  a  mostanitól  különböző  módja  az  öröm, 
harag  s  bánat  kifejezésének  még  nevelek  e  hajdan- 
szen'íséget.  Gyakori  nyugtalanságok  akkori  időben 
elfúvák  a  városi  lakos  arcáról  azon  polgári  egykedvű- 
séget, azon  kényelemérzet  szellemét,  mely  őt  jelenben 
címezi. 

Az  a  békés  otthonosság,  a  mindennapi  élet  csendes, 
változatlan  folyamából  eredt  nyugodtság  nem  léte- 
zett hajdan.  De  több  erő,  több  önérzet  mutatkozék  az 
arcvonásokban.  Volt  valami  kihivó,  valami  feleletre 
kész  és  elszánt,  a  szem,  a  homlok  kifejezésében,  amit 
jelenben  békés  polgárnál  hiába  keresnénk. 

De  induljunk  a  magas,  négyszögű  bástyától  védett, 
sötét  Magyar-kapun  be.  A  jobbra-balra  vonuló  házak 
nagyobbára  hamuszínű  s  fehér  kockákra  vannak 
festve,  néhányat  kivéve,  melyeken  vagy  kiáltó  szí- 
neik tűnnek  ki,  vagy  avult  egyszínű  meszelés  látszik. 
Kövezet  nincsen,  de  az  utca  jól  ki  van  porondozva ; 
a  házak  mellett  itt-ott  magas  jegenyék  s  nyárfák 
n3.Tálnak  fel,  melyek  közül  feketéllik,  szürkül  vagy 
fehérlik  a  magas  zsindely-  vagy  deszkafödél.  Csak  két 
magasb  ház  van  az  egész  utcában,  egy-egy  emeletes  ; 
az  első  közel  a  kapuhoz  jobbra  s  másik  balra,  az  utcá- 
nak dereka  táján,  a  Közép-utcába  vezető  sikátor  szög- 
letében :  egyenetlen,  ízlés  nélküli  faragásokkal  terhelt 
ablakokkal,  melyekből  ezúttal  két  cselédfő  nyúlik  ki, 
le-lehajolva  a  tér  felé  tóduló  néphez.  Az  eg^-'ik  ősz 
férfiú-íő,  lenyúló  bajusszal,  mellette  seprűnyél  nyúlik 
fel  ;  a  másik  csínos,  tükörsima  hajú  leány-fő,  nyaka 
mellett  jobbra  lecsüngő  hosszú  haj  tekerccsel,  keze 
piszkos  törlőrongg\'al  fölfegyverkezve. 

Éppen  most  léptet  el  az  ablak  alatt  egy  fiatal  barna 
ember  :  világoskék,  comb  közepéig  érő  dolmány  födi 
apró  rézgombokkal  derekát,  mely  körül  medvekaca- 
gány  van  vetve  ;  a  medvének  feje  fényes,  vörös  kris- 
tályszemeivel s  bársony  szegélyével  széles  mellén 
nyugszik  ;  csinos,  de  erős  ezüstláncon  függ  nehéz 
ezüstnyelű,  vasgombú  buzogánya  s  ezüst  kardja  olda- 

Ián ;  szép  eleven  lovának  karcsú  nyakát  veregetve,  áll  ] 

meg  az  ablak  előtt. 

—  Itthon  még  gazdád?  Kelemen!  —  szólt  a  lenéző 
öreg  szolgához. 

—  A  gyi'ilésbe  indult  a  kis  templomba,  —  felelt  az 
öreg  köszöntve  a  fejével. 

—  A  gyűlésbe?  —  mond  az  ifjú.  —  Hát  késtem, 
úgy-e?  Mit  jelent  ez  a  zajongó  nép,  mely  száját  tátva, 
özönlik  az  utcán  végig? 

Az  öregnek  képe  elkomorult  s  bizodalmas  suttogó 
hangon  mond  : 

—  S  azt  kegyed  nem  tudná?  Uram!  borzasztó  nap 
virrad   Kolozsvárra?    A  téren  faalkotmányt   emeltek, 
mindenki   feszült    várakozásban ;    azt   mondják,    né 
hán3'ak  fejébe  kerül. 

A  lovag  kérdőleg  függeszté  szemeit  az  öreg  szol- 
gára. —  A  fejedelem  itthon  van-e? 

—  Itthon  I  —  viszonzá  keserű  nevetéssel  az  öreg.  — 
Az  asszony-fők  tudják  csókjairól,  a  férfi-fők  a  felettök 
felvont  pallosról! 

A  lovag  fejcsóválva  f  oly  tata  útját.  Az  öreg  gondol- 
kozva bámult  az  utcára  le. 

—  Ki  volt  ez,  Kelemen  bácsi?  —  kérdé  az  egész- 
séges, piros  leány,  a  törlőronggyal  kezében. 

—  Daczo  Péter,  —  felelt  odavetve  a  kérdett. 

—  Még  nem  láttam,  —  jegyzé  meg  a  leán)^  rázva 
ki  a  port  törlőrongyából. 

—  Kit  láthatál  te  —  felelt  a  másik  —  nyolc  nap 
óta,  mióta  Csíkból  idekerültél? 


FA-ALKOTMÁNY. 


Neve  vérpad. 

Müller. 


Míg  ezek  így  beszélgettek,  egy  vaskos  ember,  fé- 
nyes, zsíros  bőrsipkával  fejében,  nyakon  függő  s  dere- 
kán átszorított  előkötővel  ment  az  utcán  nagy  siet- 
séggel. Feltűrt  ingújja,  kormos  karja,  egybehúzott 
apró  szemei  s  a  tüz  közeléből  arcára  szállt  hamvas 
füstmaradványok  kovácsra  mutattak.  Éppen  az  eme- 
letes háznak  kapuja  előtt  haladott,  midőn  egy  fiatal, 
sugár,  kék  festett  vászonkötős  ifjúval,  könny íi  zöld 
zekében,  találkozott. 

—  Hová?  —  mond  ez,  —  Gúti  uram! 

—  Ej,  —  felelt  a  kérdett,  alig  pihegve,  —  Szalánczi 
uramhoz,  a  tömlöcbe!  Otthon  nem  leltem.  Három 
hónapi  vasalás  árával  tartozik  s  ha  elütik  a  fejét, 
mert  ma  —  f  oly  tata  fejéhez  nyúlva  —  a  magaméban 
sem  bízom,  nem  tudom,  ki  fizet  érette.  —  Ezzel  el- 
sietett balra  a  nagy-tér  felé. 

Ott  körültekintve,  három  embert  látunk  a  Szín-utca 
végénél  egy  lapos  kövön  állani,  mely  padként  nyúlik 
a  szegletház  mellett.  Úgy  lát.szik,  e  magasb  helyzetet 
ezért  választották,  hog3''  a  piacon  történendőket  ké- 
nyelmesben láthassák. 

Az  egyik  e  három  férfiú  közül  kétségen  kívül  kolosz- 
vári  tehetős  polgár  volt.  Térdig  érő  világos  szürke 
mentéje,  fekete  báránybőr  prémmel  s  fekete  készület- 
tel, övig  volt  alacsony,  széles  termetéhez  gombolva  ; 
neme  a  csákó-süvegnek,  hátul  kacsa-fark  gyanánt 
beletíizött  structollal  s  fokosnemü  bot  kezében.  Arca 
egy  vala  azon  ép,  egészséges,  holdvilág-képek  közül, 
melyek  kényelmes  életre  mutatnak  ;  orrán  s  állának 
jobb  részén  a  piruló  réznek  jelenségei  mutatkoznak. 

de    vonásainak  kifejezése  józan  ítélő  tehetségre  mu- 
tatott. 

A  másik  tisztes  szerzetes  volt,  avult  barna  daróc- 
ban,  hátul  lecsüngő  csuklyával,  kötéllel  körülövedzett 
derékkal,  melyből  hosszú  olvasó  csüngött.  A  harma- 
dik végre  ép  fiatal  ember,  vörös  magas  süveggel,  kes- 
keny vidraprémmel,  mely  lekonyult  fején.  Világos- 
kék mente  volt  rajta  nyitva,  alatta  ujjatlan,  hasonló- 
színű  dolmány  s  nadrág,  melyre  majdnem  térdigérő 
karmazsin-csizma  vala  húzva.  Az  egész  alak  s  a  nap- 
tól barnult  szép  férfiarc  munkabíró  falusi  úrra  mu- 
tatott. 

Mind  a  háromnak  képén  komolyság  volt  elöntve., 
bánatos,  kétkedő  komolyság.  Néha  pillantanak  a  tér 
túlsó  részén  emelt  faalkotmányra,  mely  fekete  szövet- 
tel bevonva  s  Bátori  Zsigmond  úgynevezett  kék  test- 
őreitől körülbámulva  s  lézeng\'e,  síri  egyszerűségben 
nyúlt  fel  a  hullámzó  néptömeg  fölött. 

Hog}'  e  festői  csomókba  szigetelt  néptömegről  s  az 
egész  jelenet  sajátságáról  fogalmunk  legyen  :  képzel- 
jünk egy  magas  négyszögű  alkotmányt,  feketén  be- 
vonva, mely  a  térnek  a  Közép-utca  felőli  oldalához 
közelebb  esik,  mint  közepéhez.  Az  alkotmány  körül 
magastermetű  férfiak  kék  dolmányban  s  nadrágban, 
rezes  kardokkal  oldalaikon,  állottak  hézagonkint,  a 
közeledni  törekvő  népet  tartóztatva  ;  fejeiken  úgy- 
nevezett csatlós  fekete  süveg  nyugvék,  hosszan  nyúló, 
kéken  bélelt  számnyal,  kezeikben  nehéz  fegyvereket 
tartottak,  melyek  közül  többnek  csak  gyujtó-lyuka 
volt,  minden  készület  nélkül  s  kanóccal  sült  el. 

Miként  az  egyes  lakosoknak,  úgy  a  századokkal  ez- 
előtti népcsoportozatoknak  is,  a  mostanitól  lényegesen 
különböző  tekintetük  volt. 

A  mostaniaknak  általános  színe  sötét,  ezt  a  kalapok 
s  divatosb  sötét  színek  okozzák.  A  ruházat  maga  kar- 
csúit, testhez  szorul  s  a  jelen  nép  együttvéve  némi 
könnyűséggel  bír,  tán  azon  méltóság  s  komoly  szel- 
lem rovására,  mely  őt  hajdan  nemzeti  öltözetében, 
kiáltóbb  színeivel  s  keletiebb  bőségével  ruháinak  jeleié. 

A  régiekben  e  könnyüség  vagy  élénkség  inkább  az 

arc  kifejezésében  saz  általános  szellemben  mutatkozott, 
mely  azon  s  abból  lehelé.  A  vonások  jeleltebbek  vol- 
tak. Nem  látszék  az  arcon  a  kényesztés  gyöngédsége, 
mely  azt  jelenben  talán  szebbé  teszi,  de  bizonyo.san 
nem  oly  érdekessé,  mint  hajdan  volt. 

Bár  századokon  keresztül  a  nép,  főként  csoporto- 
zásaiban  ugyanaz  marad,  mégis  a  jelen  történet  korá- 
ban feltűnt  rajta  az,  mit  nem  tudok  jobban  kifejezni, 
mintha  három  századdal  fiatalabb  létének  nevezem. 

Az  alkotmány  körül  sürün  ömledező,  a  jövők-me- 
nők által  mindig  újuló  s  változó  népgyürü  alakult, 
körülhintve  az  oda  egyenkint  sietők  ritkább  karimá- 
jától. E  gyűrűn  túl  csomókban  állt  a  nép.  Egyike 
ezeknek  hosszasan  vonult  el  a  nagy  gót  egyház  mel* 
lett ;  kisebbek  itt-ott  a  házak  alatt.  A  tágas  utcákból 
folyton  folyva  a  térre  szivárgó  sokaság  több  patakot 
képeze,  mely  az  alkotmány  körüli  sürü  néptömegbe, 
mint  tágas  tóba  enyészett  el,  mindig  dagasztva,  szé- 
lesítve annak  terjedelmét. 

Ezen  élénk  képet  az  akkori  különös  kinézésű  sötét 
vagy  tarka  színekre  mázolt  házak  kerítek  körül,  mi- 
lyeneket még  most  is  láthatni  a  téren,  a  Magyar-, 
Híd-  és  Szín-utcában  néhol. 

Minden  ablak  rakva  volt  nézőkkel ;  körültekintve 
a  szem,  több  hölgyet,  mint  férfit  látott,  többnyire  bá- 
muló kifejezéssel,  csak  itt-ott  tűnt  fel  azon  könnyelmű 
<igykedvüség,  melyet  váratlan  esetek  meg  nem  rezzen- 
tenek; vagy  a  szívetlen  újság  vágy,  mely  nemét  a  bor- 
zasztó kedvtöltésnek  találja  a  legiszonyúbb  szemlében. 

—  Minő  egészen  más  tekintete  van  e  térnek  most !  — 
mond  bús  hangon  a  polgári  ember  a  szerzeteshez  for- 
dulva, —  mint  1571-ben,  midőn  Bátori  István  lovagla 
végig!  A  középkapu  felől  jőve  itt  keresztül,  mint  er- 
délyi fejedelem,  a  nép  ittas  öröme  s  szenvedélyes  föl 
hevülése  közt. 

—  Vagy  1576-ban,  —  szólt  a  szerzetes  —  mikor 
a  lengyel  követeket  fogadta  Bátori,  s  köztük  az  egy- 
kor oly  szép  Bátori  Gizellát  láttuk,  az  ősz  Zamoiszki 
nejét,  kik  lengyel  királlyá  választását  hozák  hírül. 

—  Van  az  akkori  jelenetnek  némi  hasonlatossága 

a  mostanival,  —  mond  a  falusi  úr  nyers  hangjával 
közbeszólva.  —  Mint  most,  úgy  akkor  is  némi  komoly- 
ság ült  a  kolozsváriak  arcán.  Tudja-e  még  atyaságod  — 
folytatá  a  szerzeteshez  fordulva  —  azon  féltékeny 
rezzent ség  nemét,  mely  akkor  az  erdélyieket  elfog- 
lalá?  Olj'an  volt  ez,  mint  midőn  egy  szíves  gazda 
mindennapi  vendégét  nag\'obb  úrhoz  tudja  hívott- 
nak, s  neme  az  irigységnek  lepi  meg.  Sokan  Bátori 
Istvánnak  rossznéven  vették  azon  egykedvűséget, 
egy  kis  örömsugártól  körülfény  elve,  mely  fölemelte- 
tésekor látszék  rajta. 

—  Furcsa,  —  jegyzé  meg  fejcsóválva  az  öreg  pol- 
gár —  hogy  a  nép  többsége  oly  kevéssé  képes  a  szív 
belső  mozdulatairól  ítélni.  Én,  elhiheti  kegyed,  a  fáj- 
dalom könnyeit  láttam  Bátorinak  szép  nagy  fekete 
szemeiben  csillogni. 

—  Emlékeznek-e  kegyetek,  —  mond  kék  kendőjét 
újjá  alól  kihúzva  s  a  port  törölve  képéről  a  szerze- 
tes —  arra  a  mondására  az  akkor  alig  tízévű  Bátori 
Zsigmondnak,  hogy  ő  mint  erdélyi  fejedelem,  hazáját 
három  koronáért  sem  hagyná  oda? 

—  Igen,  igen!  —  felel  a  polgári  ember  különös  arc- 
kifejezéssel, mintha  e  mondás  emlékezete  visszás  be- 
nyomást okozna  benne,  s  ellentétben  lenne  azzal,  ami 
később  történt  —  a  kis  Zsigmondnak  e  nyilatkozása 
akkor  szájról -szájra  ment  s  szép  előérzettél  kecsegteté 
kebleinket,  de  nem  is  ok  nélkül,  —  tévé  hozzá  gúny- 
redőkbe  szedve  ajkait. 

—  Csendesen  urak!  —  suttogott  a  szerzetes  —  a  fa- 
laknak is  füleik  vannak  itt  ;  kilencvenharmadikban, 
mikor  a  kancsal  B  ucella  Lengyelországban  j  árt ,  az  özvegy 
koronát  újra  Bátori  főre  keríteni :  eszembe  jutott  nekem 
is  a  kis  Zsiga  mondása  —  hej !  akkor  még  nem  volt 
Zsigmond.  De  a  korona  helyett  Gyulafi  Istók  a  harminc- 
ezer forintot,  melyet  István  király  hagyott  végrendele- 
tében Zsigmondnak,  sem  hozhatá  el  egészen. 

—  A  jó  fejedelem  szereti  a  változást,  —  mond  a 
polgár  —  tavaiig  törökök  valánk,  akkor,  tudják  kegye- 
tek, csikorgó  télben  jött  ide  Bátori  András,  a bíbornok 
Cumuleussal,  kit  a  kolozsvári  nép  erővel  Komlósinak 

bérmált  ;  s  a  török  hold  helyett  Rudolf  ajánlataira 
kezdéiik  hajlani. 

A  szerzetes  gondolkodni  látszaték. 

—  Mióta  a  fejedelem  hazajött  Kővárról,  valami 
veszélyjósló  lebeg  egész  lénye  körül.  A  minapi  el- 
fogatások,  a  mai  készületek  eléggé  bizonyítják,  hogy 
önállásúbb  kíván  lenni  s  nem  szenved  tanácsadót 
maga  körül. 

—  Mégis  —  szólt  a  polgári  ember  —  inkább  kel- 
lene érett  férfiak  javaslatát,  mint  éretlen  szenvedélyek 
sugallását  követnie. 

—  Nincs  egy  is  jelen  tettei  közül!  —  kiált  fel  a 
falusi  úr  jóslóilag  —  melyet  meg  ne  bánna ;  isme- 
rem mint  magam  fiát! 

—  Soha,  mondják,  nem  tesz  úgy  csekélységekben 
is  rendelést,  —  szólt  a  polgár  keserű  mosollyal  —  hogy 
meg  ne  változtassa.  —  Az  udvariak  e  habozást  ismer- 
vén, első  rendelését  ritkán  teljesítik. 

—  Bár  —  kiált  fel  kitörő  haraggal  a  szerzetes  — 
veszett  volna  Kőváron!  Boldizsárnak  szíve  nem 
jobb  az  övénél,  de  legalább  férfiú,  s  tud  akarni. 


HÁROM  HÖLGY. 


Mi  rezzent  úgy  titeket. 

Rousseau. 


A  nagy-térnek  azon  részén,  mely  a  Torda-utcától 
balra,  a  Közép-utca  felé  nyúlik,  jelenben  a  faalkot- 
mánytól  jobbra  esik,  a  többi  házak  közt  kitűnik  egy, 
közel  a  Közép-utca  elejét  képező  városházához,  szé- 
les, kiálló  erkélyével.  Ablakai  e  gótmívü  erkélynek, 
mely  a  magas,  hegyes  boltozatú  kapu  fölött  vonult 
el,  nyitva  álltak  s  három  igen  szép  hölgyet  láttatá- 
nak.  Az  első  érdekes  gyermekképű  leányka,  alig  az 
asszonyiság  előestéjén  ;  az  erkély  párkányára  kö- 
nyöklött.  Ügy  látszott,  hogy  a  körüle  történőkre  nem 
sokat  ügyel  ;  haja  művészi  tekercsbe  gyűrüdzék  feje 
fölött,  melybe  néhány  bogláros  tü  volt  tűzve  ;  a  te- 
kercs elejét  gyöngyökből  fűzött  párta  keríté  körül. 
Ez  Csáki  Gizella  volt,  árva  hölgy,  gazdag  házból.  E 
gyermeki  alak  mellett  magas,  karcsú,  halvány  nő 
állt,  leírhatlan  kellemű  arccal.  Egy  vala  ez  azon  haj- 
dani jelentő  képek  közül,  melyeket  régi  köveken  s 
pénzeken  látunk  még,  s  melyek  szinte  eltűntek  az 
élők  köréből.  Dús  sötét  hajzat,  keskeny  sima  homlok, 
kiálló  hajlott  orr,  teljes  ajkak,  gömbölyű  állacska  s  a 
szemek  nagvok,  lángolók,  sötétek. 

A  szép  nőnek  piros  bársony  folyt  végig  tagjain 
festői  redőkben  s  fején  ftnom  csipkékből  lehelt  főkötő 
nyugvék,  melynek  éléből  arannyal  hímzett  fátyol 
szaladt  végig  termetén,  festői  árnyazatát  képezve  a 
jelentő  alaknak. 

Ilyen  vala  Mikola  Margit,  Gyulafiné.  Ki  egyszer 
látta,  sohasem  feledé  el  e  lelket  s  fajt  mutató  hölgyet. 
Neme  azon  érdeknek,  melyet  ezen  arc  előidézett,  nem 
volt    oly    érzelgő,    milyet   közönségesen    igéző   külső 


33 

bájol  elő.  Tisztelet,  vonzódás,  féltékeny  tartózkodás- 
sal vegyülve,  olvadának  össze  a  meglepő  hatásra, 
melyet  Margit  teremte  elő  mindenütt,  ahol  megjelent. 
A  harmadik  végre,  egy  teljes,  kerek  arcú  hölgy, 
inkább  kisded,  mint  nagy.  A  szűz  egészség  hajnala, 
mely  e  vidám  jósággal  teljes  arcon  veszteglett,  a  sze- 
líd mosoly  ajkai  körül,  a  hófehér  karok,  e  szépnél 
szebb  gödrös  kezecskék,  s  az  egész  tömött,  mégis  csi- 
nos termet,  e  bájos  alaknak  látásakor  vágyakkal  s 
gerjekkel  tölte  be  a  keblet.  Ez  Zsombori  Judit  volt, 
a  Mikola-háznak  közel  rokona,  s  jelenben  látogatóul 
Margitnál. 

—  Ki  az  a  szép  lovag,  ki  a  Közép-utca  felől  léptet 
csendesen  felénk?  —  szólt  Gizella,  fölemelve  magát 
s  hátrahajtva  fejét  Judithoz. 

—  Nem  ismerem,  —  felelt  a  kérdett  egykedvűleg, 
kék  válla  gyöngyfüzérével  enyelegve. 

—  Abafi  Olivér,  —  szólt  azon  mély  ezüst  hangon 
Margit,  mely  oly  ritka  s  szinte  közép  a  fiatal  férfiú  s  az 
érett  asszonyi  hang  között. 

—  Oüvér!  —  kiált  föl  Judit  rábámulva  —  lehe- 
tetlen. 

—  Miért?  —  kérdé  Margit,  reáfüggesztve  azon 
szempárt,  melynek  ha  egyikét  lehellené  festő  elefánt- 
agyarra,  ki-ki  ráismerne  Mikola  Margitra. 

—  Olivér?  —  kétkedett  Judit  —  az  az  Olivér? 
Ki,  ...  de  nem,  nem! 

—  Igen,  mondom,  —  erősíté  .sajátságos  hangnyo- 
mattal Margit  —  ezer  közül  kiismerném. 

—  Nem  vitatkozom  veled  Margit!  De  ha  ő,  úgy 
nagyot  változott.  Midőn  utoljára  láttam  itt  Kolozs- 
várit, inkább  csatlóshoz,  mint  Abafi-ivadékhoz  hason- 
lított, s  hogy  nézett  ki!  Egek,  minő  különbségi 

—  Külsőleg  talán!  De  a  lélek,  mely  annyira  tévedt, 
mint  az  övé,  nehezen  változik,  —  jegyzé  meg  Margit, 
mély  sóhajt  fojtva  magába,  melynek  eltitkolása  ró- 
zsákkal önté  el  halvány  arcát. 

—  Ha  valóban  ő  az?  De  igen,  igen!  —  mond  Judit 
rejthetlen  meglepetéssel.  —  Már  itt  van  közel!  Ö  az! 
Minden  vonás  az  övé  .  .  .  A  pongyola  szennyes  öltözet 

Jósika :   .\ba&.  3 

eltűnt,  a  halvány  arc  teljesebb  ;  a  durva  pór  gőgöt, 
a  nemtelen  tartást  nemes  büszkeség  szelleme  s  úri 
mozdulatok  válták  fel.  S  mégis  ő  az!  Nézd  e  szem- 
járást  !  Minő  vad,  mondhatni  kegyetlen  tekintete  .  .  . 
összeszorított  ajkai  szenvedélyre  mutatnak,  mégis 
minő  érdekteljes  ember  ez  az  Olivér!  Mennyi  férfias- 
ság, mennyi  erő ! 

—  Eszembe  jut  önkénytekn,  —  szólt  közbe  Mar- 
git —  amit  atyám  oly  sokszor  mond  Olivérről :  «Meg- 
lássátok,  ebből  még  ember  lesz!>) 

—  S  miből  gyanítja  ezt  az  öreg  úr?  —  kérdé  Gizella. 

—  Sok  erő  van  benne,  szokja  mondani,  —  felel 
Margit  —  tud  akarni  ;  s  ki  ezt  tudja,  abban  remény- 
lek mindig. 

—  Különösek  vagyunk  mi  hölgyek,  —  jegyzé  meg 
Judit,  fájdalmas  mosollyal  ajkai  körül  —  mi  arosz- 
szat  is  érdekesnek  találjuk  néha,  miért  utáljuk  a  hi- 
bákat oly  határozottan  másban?  s  miért  érezzük  szí- 
vünket önkénytelen  meglepetve  azon  óhajtástól, 
hogy  Olivérnak  hibáit  mentegessük?  .  .  . 

—  Ah  I  —  mond  Margit.  —  Ki  áll  oly  fokán  a  tökély- 
nek, hogy  a  mások  hibáinak  mentegetése  ne  szolgálna 
némileg  önnyugtatására?  Te  is  örömest  mented-e  ki  az 
Olivér  hibáit  ?  Jó  szelid  angyal. 

önkénytelen  szívéhez  szorítá  ekkor  a  Judit  kezét, 
de  szintoiy  hirtelen  ereszté  el,  mintha  megbánná. 

—  Oh,  igen!  —  szólt  ez.  —  vSzívemből  —  s  Margitra 
tekintett  eggyel  azon  mély  tekintetek  közül,  melyek 
oly  sokat  mondanak  s  mely  láttatá,  hogy  ezt  Judit 
nem  célzás  nélkül  monda. 

Margit  kezét  nyujtá  újra  Juditnak.  Festői  volt  e 
kéznyujtás,  mint  minden  mozdulata,  s  mind  e  mellett 
nem  keresett,  hanem  természetes,  királynéhoz  hason- 
lított a  magas  erkélyben,  kinek  egy  kézszorítása  bol- 
dogít, s  ki  azt  nem  látszatik  tudni,  s  halkan  hajolva 
monda  Juditnak  : 

—  Csalatkozol,  ártatlan  vidám  teremtés!  Nem  értesz 
engem.  Ah,  én  magamat  sem  értem! 

Egy  éles  sikoltást  tőn  a  kis  Gizella  s  lángbaborult 
arcára  tapasztá  kezeit,  mint  aki  hirtelen  égő  házat 

pillant  meg.  Szólásra  nyílt  szája  mintegy  görcstől 
körülfeszítve,  láttatá  összeszorított  fogait  és  sietve 
rohant  a  báltermekbe. 

Margit  és  Judit  kitekintenek  s  fagylalt  arcvoná- 
sokkal követék  hirtelen  Gizellát. 

Néhány  perccel  eltávozásuk  után,  egy  semmit- 
mondó köznapi  cselédarc  bámult  ki  az  erkélyből  ; 
meredt  szemekkel  nézve  szét ;  azután  az  ablakokat 
^íondosan  bezárta  s  eltávozott. 

RÁSA-HÁZ. 


Külröl  vidám,  fekete  sötét  belül. 
Plutarch. 


Azon  oldalán  a  térnek,  melyen  az  alkotmány  volt 
felállítva,  egy  sajátságos  külsejű  házat  mellőzénk  el 
észrevétlen  ;  részint  a  sok  körüle  tóduló  emberek  fog- 
lalván el  figyelmünket,  másrészt,  mivel  a  tér  tágasb 
része  s  a  ház  közt  a  faalkotmány  maga  zárta  el  látá- 
sunkat. E  ház  azonban  mind  különös  kinézése,  mind 
belső  elrendezése,  mind  végre  nevezetes  lakója,  Carigli 
tekintetében  megérdemli  a  közelebb  megtekintést. 

Minden  időben  vannak  emberek,  kiket  ízlésükben, 
tetteikben,  sőt  módj okban  is  némi  szeszély  vezérel ; 
helyzetök,  nevelésök  vagy  a  magukat  ezáltal  meg- 
különböztetni akarás  okozza  ezen  erkölcsi  balgasá- 
got. De  valamint  az  élet  érdekes  tarkasága  őszinte 
kívánatossá  teszi  az  irány  s  a  nézetek  néholi  kisikam- 
lását  s  a  különcöktől,  bárminő  nevetségesek  legye- 
nek, némi  érdeket  nem  lehet  megtagadni  :  úgy  ez 
anyagi  tárgyakról  is  szól.  Azon  város  például,  meh' 
egészen  szeszélyes  épületek  tömege  lenne,  bizonyo- 
san minden  helyesbízlésü  embert  nevetségre  bírna, 
de  egy-két  épület,  mely  mind  alakjára,  mind  a  rajta 
enyelgő  szellemre  nézve  ügyszólván  kiválik  a  többi 
közül  s  a  szemnek  nyugvópontot  ád,  nem  kellemetlen. 

Ilyen  volt  az  is,  melyet  említénk.  Birtokosa  Bog- 
ner  Imre,  gazdag  kereskedő,  kinek  még  két  háza  volt 
Kolozsvártt  ;  ezt  egyedül  szeszélyének  kielégítésére 
építette. 

A  lak  emeletes  volt,  egészen  új,  szerfölött  magas  fö- 
dele vörösre  festve  s  elül  hegyes,  torony  forma  csúcsba 
végződött  s  annyira  kinyúlt,  hogy  a  legnagyobb  zá- 
porban ázás  veszélye  nélkül  lehete  a  ház  előtt  mulatni. 

Ezen  eiső  része  a  födélnek  nyitva  állt,  s  igen  cifra- 
mívü  fakarzat  védte,  melybe  csak  a  födélen  keresztül 
lehete  jutni. 

A  felső  emelet  közepe  táján  két,  az  akkori  időben 
szokatlan  nagyságú  ablak  szorosan  egymás  mellett 
szinte  eggyé  olvadt ;  csak  keskeny,  eleven-vörösre  fes- 
tett oszlop  választá  el  őket  egymástól.  Mellettök 
jobbra-balra  hat-hat  kisebb  ablak  nyílt.  A  felső  há- 
rom-három kerek,  az  alsók  négyszögűek. 

A  felső  emeletet  a  ház  alsó  osztályától  egész  hosz- 
szában  elfolyó,  keskeny  zsindelyfödél  választá  el, 
mely  kockásán  vörösre  s  fehérre  volt  festve.  A  feljebb 
leírt  kettős  ablak  alatt  magas,  kerekboltozatú  kapu 
mélyedéit,  s  emellett,  jobbra-balra  két  ablak,  cifra, 
zöldre  festett  s  aranyozásokkal  terhelt  rostélyzattal. 

A  kolozsváriak  ezen  épületet  Rása-háznak  nevezték, 
vagy  mivel  birtokosa  rása-kereskedés  által  juta  annyi 
tehetségre  ily  házat  építhetni ;  vagy  mivel  a  háznak 
tarka,  ízlésnélküli  színei  egymásra  rakott  sokszínű 
rása-szövetre  emlékeztettek.  Ritka  idegen  ment  el 
előtte  a  nélkül,  hogy  el  ne  mosolyodjék  s  birtokosa 
nevét  ne  tudakolná,  ki  nem  kis  elégedéssel  szokta 
mondani,  hogy  házát  senki  sem  hagyja  egy  tekintetre. 
A  kolozsváriak  úgy  megszokták,  hogy  szinte  észre  sem 
vették  többé  ;  mint  egy  különös  tekintetű  férfiút 
előre  ki-ki  bámul  vagy  nevet,  s  kiről  végre  elhiteti  ma- 
gával, hogy  rajta  semmi  különös  nincsen. 

A  kapun  bemen  ve,  jobbra  meredek  hágcsó  vezete 
a  felső  emeletbe,  deszkákból  összeállítva,  a  tartóz- 
kodókat kétfelől  zöld  kötelek  képezték,  a  lépcsők 
durva  szürke  daróccal  voltak  beborítva.  Közepe  tá- 
ján e  hágcsó  megszakadt  s  jobbra  kanyarodott  fel 
egy  tágas,  négyszögű  tornácra,  mely  előszobát  ké- 
pezve, az  udvar  felől  nyitva  áUt,  védve  zöld  és  vörös 
sűrű  rostélyzat  által,  mely  karzatként  vonult  végig 
rajta. 

E  nyílt  előszobának  a  hágcsókkal  szemközti  falán 
két  kép  függött,  ölnyi  magasságú  ;  az  egyik  Loyola 
Ignácot,  másik  Ribadeneirát  ábrázolá  egész  nagysá- 
gokban. A  két  kép  közt  oszlop  gyanánt  állt  azon  régi 

tornác-órák  egyike,  milyeneket  még  néhol  mint  a 
sötétebb  századok  emlékét  láthatni  hazánkban  most 
is.  Jobbra  Ribadeneira  képe  alatt  középnagyságú 
tölgyasztal  mellett  magas  támaszú,  cifra  faragású  fa- 
karszékeken  ült  két  ifjú,  előrenyújtott  lábakkal,  ké- 
nyelmes helyzetben.  Az  egj'ik  szép  szőke  legényke, 
alig  tizenhét  évű,  egészséges  kerek  arccal,  eleven  sze- 
mekkel, meggyszín  dolmányban,  kék  mellényben  s  nad- 
rágban, keskeny  aranykészülettei.  A  másik  hasonlóul 
szőke,  hosszas  arcú  s  talán  még  fiatalabb,  fekete  bár- 
sony dolmányban  s  mellényben,  vörös  nadrággal, 
hasonlóul  aranykészülettel.  Előttük  az  asztalon  ala- 
csony, nyuszttal  prémezett  süvegek  hevertek.  Az 
ifjak  suttogva  beszélgettek  egymással. 

Balra  ezen  leírt  faltól,  közel  a  hágcsókhoz,  magas, 
vörösre  festett  s  felül  félkerek  rostéUyal  ellátott  gót- 
ízlésű  ajtó  állt.  A  mellette  jobbra  nyúló  tölgylócán 
egy  szolgai  alakú  lény  ült,  barna  öltözetben,  eggyel 
azon  semmitmondó  kidagadt  arcok  közül,  melyek 
kényelmes  semmittevés  s  jó  élés  által  bizonyos  lanyha 
kifejezést  nyernek.  E  parancsra  fülelő  mozgonynak 
nyílt,  kerek  szemei  maga  eleibe  bámultak.  Közel  hozzá 
látjuk  azon  kékölt özetü,  medvekacagányos  férfiút, 
kivel  a  Magyar-utcában  találkozánk,  s  ki  egy  volt  Bá- 
tori  Zsigmond  úgynevezett  kék  testőrei  közül. 

A  testőr  várakozni  látszaték  s  komolyan  nézett 
az  ajtó  felé.  —  Mikola!  —  hangzék  ki  a  teremből  egy- 
jén  azon  sajátságos  fél  visító,  fél  mély  hangoknak, 
melyeket  meg  kell  szoknunk,  hogy  szűnjenek  fülsér- 
tők lenni. 

Erre  a  feketedolmányos  ifjú  felugorván  székéről, 
a  magas,  félig  nyitott  ajtón  keresztül  a  belső  szobába 
lépett. 

—  Milyen  hamar  mozdul  Mikola,  —  mond  társa 
a  testőrhöz  fordulva  —  tegnap  minden  megszólí- 
tásra, engemet  küldött  be  maga  helyett. 

—  Ennek  okát  könnyű  kitalálni,  —  felelt  a  barna 
legény  a  l()cán.  —  Ma  jobb  kedve  van  a  fejedelemnek, 
mint  tegnap. 

—  Jobb?  —  kérdé  az  előbb  szóló.  —  Igaz,  hiszen 

a  reggeli  dolmány  van  még  rajta  ;  ilyenkor  vagy  igen 
jó  kedve  van,  vagy  sok  dolga.  Máskor  háromszor 
megcseréli,  míg  valami  délig  marad  rajta. 

Az  ajtó  csikorga  s  a  barna  inte  ujjával  az  ifjúnak, 
ki  tüstént  elhallgatott.  A  kinyílt  ajtón  Mikola  jött 
ki,  a  kék  testőrnek  intve,  ki  azonnal  bement. 

—  A  vállamra  vert  a  fejedelem,  —  mond  Mikola  — 
rég  nem  láttam  ily  jó  kedvében. 

—  Mondott-e  valamit?  —  kérdi  a  másik  ifjú. 

—  Nem  sokat.  Daczót  parancsolá  be  magához  s 
nekem  monda,  hogy  délután  lovakat  rendeljek  Sza- 
mosfalvára, három  hintóba.  De  még  várok  egy  kissé  : 
tudod,  a  fejedelem  nem  igen  szokott  első  parancs  mel- 
lett maradni. 

—  Igaz,  —  felelt  a  másik.  —  A  minap  éppen  úgy 
jártam  ;  reggelijét  kívánta  s  én  azonnal  elszaladtam 
parancsát  teljesíteni ;  ő  meg  gondolkozott  s  a  reggeli 
előtt  egy  lovaglást  akart  tenni  s  mivel  én  már  elmen- 
tem, megdorgála. 

—  Mondom,  úgy-e,  Szágíi!  hogy  az  udvarnál  nagy 
okosság  tudni,  mikor  kelljen  késni,  mikor  sietni? 

—  Haha!  —  felel  az  ifjú  Szágíi  fojtott  nevetéssel.  — 
lílgész  tanító  lettél.  No,  —  mond  tréfásan,  meg- 
hajtva magát  előtte  —  ezután  mindig  kész  követője 
leszek  a  kegyed  tanácsának,  nagy  jó  uram! 

Azonban  Daczó  kijött  az  ajtón.  —  Mikola!  — 
mond  ez  —  a  fejedelem  délután  nem  szekerezik  ki. 

—  Gondolám,  —  felelt  ez  mosolyogva  s  jelentőleg 
inte  Szágfinak  szemeivel. 

—  Holnap  indulunk  Fehérvárra  ;  éppen  most  ve- 
vém  ő  nagyságának^  végparancsát  lovak,  társzekerek 
s  egyebek  iránt.  Isten  veletek !  —  Ezzel  Daczó  leléptete 
a  hágcsókon. 

A  magas  ajtó  újra  kinyílt.  —  Cyrille!  —  szólt  a 
már  egyszer  hallott  éles  hang.  A  barna  ember  felkelt. 

Hogy  világos  fogalmunk  lehessen  a  következő  je- 
lenetről, megállunk  az  ajtó  előtt.  Az  előttünk  nyíló 
szobában  minden,  amit  látunk,  oly  különös  és  meg- 
lepő, hogy  részletesb  leírást  érdemel. 

A  nagy  tágas  ajtó  egészen  fekete  szövettel  bevont 

szobába  vezet  ;  szemben  nyílnak  az  utcára  azon  nagy. 
széles,  majdnem  ajtónyi  ablakok,  melyek  kívülről  te- 
kintve is,  ezen  épületnek  olyszerü  kinézést  adnak, 
mint  amilyennel  például  egy  széles  törpe  ember  bírna, 
kinek  egyetlen  nagy  cyclopi  szeme- meredezne  hom- 
loka közepén. 

Közel  az  ablakhoz  balra  tölgyasztal  nyúlik,  négy- 
szegű, kikerekített  szögletekkel  s  félkörben  kifelé 
hajló,  cifra  faragásokkal  terhelt  lábakkal.  Rajta  egy- 
szerű fatál,  s  ezen  zöld  levelekre  elrakosgatva  friss 
fügék. 

Mellette  a  fal  felől  magashátú,  barna  bőrrel  bevont, 
mély  karosszéket  látunk,  úgy  helyhezve,  hogy  az  abban 
ülő  kényelmesen  láthat  a  piacra  anélkül,  hogy  őt 
kívülről  észre  lehetne  venni. 

E  karosszékben,  amint  ülve  alkalmasint  ki  lehete 
venni,  inkább  magas,  mint  középszerű  férfiú  ült, 
fiatal,  egészséges  arccal,  kijelelt,  de  nem  úri,  nem 
nemes  vonásokkal.  Szőke  haja  sűrű,  de  rövid  fürtökben 
simult  nyakához  ;  homloka  egy  volt  azon  kiálló  hom- 
lokok közül,  melyek  szinte  olyszerüek,  mintha  toldva 
vagy  dagadva  volnának.  Szeme  kék,  nem  nagy  s  ki- 
fejezésnélküli ;  orra  görbe,  vastag,  kiálló,  közép  a 
sas-  és  bagolyorr  közt,  de  inkább  hasonló  az  utóbbi- 
hoz ;  szája  közönséges,  fogai  épek.  Ezen  arcnak,  mely 
együttvéve,  a  szó  közönséges  értelmében  rút  nem  volt, 
kifejezése,  csak  további  vizsgálat  után  mutatkozék. 
Volt  igenis  e  kiálló  homlokon  s  ezeken  a  kék  szemeken 
valami  durvaság  s  kegyetlenség  szelleme  ;  volt  azon 
fogtüntető  mosolyban  s  a  feszes  tartásban  elegye  a 
hiúságnak  s  büszkeségnek  ;  de  figyelemmel  tekintve  az 
egészet,  önkény  telén  meglepetve  érzé  magát  a  vizsgáló 
azon  meggyőződéstől,  hogy  az  egész  arcon  valami 
habozás,  valami  határozatlan  ingatagság  mutatkozik. 
E  fiatal,  erőteljes,  szélesvállú  férfiún  violaszín  bársony, 
térdigérő  dolmány  volt  könyökig  érő  bőúj  jakkal,  melyek 
és  a  nyitott  dolmány  alól  narancsszín  ujjas,  rövid  dol- 
mány sárgállék  ki.  Mind  a  két  öltöny  terhelve  gaz- 
dag hímzésekkel ;  a  nadrág  combközepig  szintúgy 
narancsszín  s  gazdagon  ezüsttel  hímezett  vala,  alább 

violaszín  s  lábát  fekete  topán  fődé.  Dereka  körül  gaz- 
dagmívű  bogláros,  vert  s  aranyozott  öv  szorúla. 

Mellette  görnyedező  állásban  különös  alakot  lá- 
tunk, kinek  tekintete  bizonyos  félelmes  tartózkodást, 
s  hogy  úgy  szóljak,  veszélyjósló  idegenkedést  idéz  elő. 
E  magas,  száraz  férfiúnak  arca  hosszas  és  halvány  volt ; 
fejének  hát  alsó  részét  gyéren  lepek  körül  azon  holló- 
szín haj  maradványok,  melyeknek  része  előre,  a  hom- 
lok elfödésére  volt  fésülve.  Az  igen  magas  homlok 
felső  része  sima,  redőtlen,  de  alább  a  széles,  sürü 
szemöldök  kíirül  számos  redőkbe  borúit.  Nagy,  kiálló, 
hólyagos,  szembet  ünőleg  kancsal  szemek  tekinteté- 
nek kísérteti  kifejezést  adának  ;  szép  római  orra, 
keskeny,  összeszorult  finom  ajkai  némi  gúnyszeszélyre 
mutatának  ;  de  egész  arca  színlett  ájtatosság  s  eről- 
tetett nyájasság  szellemétől  volt  körüllehelve.  Felső 
ajkát  ritka,  s  a  száj  két  szögletei  felé  behajló  bajusz 
fődé  ;  hegyes  állán  keskeny,  gyér  szakáll  vonult  kö- 
rül, öltözete  fekete  volt  és  bő,  derekához  fényes  szíj- 
jal leszorítva. 

Szemben  a  tölgy  ászt  állal  egyszerű  fanyoszolya  volt 
helyezve  ;  a  rajta  nj'ugvó  szalmát  borzas  medvebőr 
fődé  ;  fejénél  a  széken  néhány  vastag  kötet  hevert. 
Azon  két  falnak  közepén,  melyek  egyikének  közelé- 
ben az  asztal,  másika  mellett  a  nyoszolya  állt,  két 
ajtó  vezetett  jobbra-balra  a  mellékszobákba,  melyek 
jelenben  zárva  valának.  S  mivel  a  szobát  fedő  fekete 
szövet  ezen  ajtókat  is  borítá,  csak  kilincseiket  lehete 
közelről  kivenni.  A  szobába  nyíló  ajtónak  jobbjára, 
a  szegletben,  magas  zöld  kemence  emelkedett,  majd- 
nem a  gerendás  tetőig  ;  baljára  pedig  tölgy-térdeplő 
állt,  melynek  felső  keskeny  párkányát  magas  fekete 
feszület,  egy  halálfő  s  a  fövényóra  foglalák  el. 

E  bútorozás  azon  szerzetesi  egyszerűséget  s  ön- 
tagadást  mutatá,  mely  akkoron  a  Loyola-szerzet 
szorgalmas,  nagy  befolyású  fiait  jeleié. 


A  VERES  EMBER. 


Ahol  a  veres  ember. 

Vidor  Hugó. 

Azon  pillanatban,  melyben  Mikola  Margit  az  iszo- 
nyodás  minden  jeleivel  arcán  s  tagmozdulatain  hagj^á 
cl  az  erkélyt,  lépett  Cyrill  a  szobába,  melynek  két  ab- 
laka nyitva  állt  s  a  belépőnek  tágas  látkört  nyita  a 
piacra.  Az  első,  mit  megpillantott,  a  faalkotmány 
volt,  sötét  dombján  egy  keleti  barna  férfiú,  veres  pa- 
lástba burkolva,  fekete  süveggel,  melyen  vörös  toll 
ingadozék.  Oldala  mellett  nyúlt  fel  a  széles  pallos, 
nagy  keresztet  képző  markolatával.  Az  alkotmányon 
s  e  veszélytjósló  alakon  túl  látszék  a  mindig  sűrűbb 
csomókba  elszigetelt  nép  s  az  ablakon  által  hallatszék 
azon  kétes  moraj,  mely  népcsoportozással  szokott 
együtt  járni  s  nem  ritkán  előhírnöke  a  lázadásnak. 

Cyrill  behúzta  az  ajtót  maga  után  s  azon  aggállyal 
állt  meg  a  magas  férfiú  előtt,  mely  többnyire  meglepi 
a  szükkeblüeket  nagytekintctü  férfiakkah  érinté- 
sekben. 

Azon  kellemetlen  hangon,  melyet  kétszer  hallánk 
a  szobából  úgyszólván  kisivítni,  mond  a  fekete  fér- 
fiú, a  karszékben  ülőhöz  fordulva  : 

—  Most  lép  az  alkotmányra  a  veres  palástos.  — 
Ezután  közeiedék  Cyrillhez,  kezével  a  tér  azon  ré- 
szére mutatva,  hol  nemrégiben  a  polgár,  a  falusi  úr 
s  egy  szerzetes  beszélgetésüknek  valánk  tanúi.  — 
Eredj  —  szólt  kemény  tekintetet  vetvén  a  reszkető 
Cyrillre  —  amoda,  nézd  jól,  merre  mutatok,  a  Szín- 
utca szögletéhez  s  mondd  meg  azon  szerzetesnek  ő 
nagysága  akaratját,  hogy  azonnal  a  kolostorba  tér- 
jen vissza  s  ma  ne  láttassa  többé  magát. 

A  karszékben  ülő  férfiú  jóváhagyólag  intett  fejé- 

vei,  míg  CyriU  a  vett  parancs  teljesítése  végett  rák- 
ként vonult  az  ajtó  felé  s  onnan  ki ;  emez  a  magas  fér- 
fiúhoz fordult  fejével  ? 

—  Bucella!  —  szólítá  szép,  teljes  hangon  —  azt 
hiszem,  hogy  a  jó  kolozsváriak  beelégedhettek  az  ed- 
digi szemlével ;  mi  ezután  következik,  kevesebb  tanú 
előtt  is  megtörténhetik. 

—  Ha  nagyságod  parancsolja,  —  válaszolt  ez  azon 
kész  alázatos  hódolattal,  mely  udvari  embereknek 
szinte  másik  természetűkké  váíik  —  ezen  tüstént  se- 
gíthetünk. Mikola!  —  kiált  ki  az  ajtón  Bucella. 

—  Jó,  —  mond  a  másik  egykedvüleg.  —  De  meg- 
állj !  Vagy  .  .  .  igen,  igen. 

Bucellának  szólítására  a  szép  fiatal  Mikola  áll  meg 
a  szobában,  azon  könnyűséggel  s  aggatlansággal,  me- 
lyet a  fiatal  erő  szokás  által  tesz  sajátjává. 

—  Eredj  —  szólt  a  szőke  férfiú  parancsoló  han- 
gon —  azonnal  a  térre  s  mondd  meg  Nagy  Péternek, 
ki  amott  az  egyház  körül  lovagol :  az  utcákon  dobol- 
tassa ki,  hogy  minden  polgár  térjen  lakába,  egy  óra- 
negyed alatt  a  tér  s  az  arra  nyíló  ablakok  üresek  le- 
gyenek s  a  testőrökön  kívül  egy  lelket  se  lássak. 

—  Tüstént  —  felelt  ez  s  mélyen  meghajtva  magát, 
az  ajtó  felé  fordult. 

—  Megállj !  —  mond  az  előbb  szóló.  —  Még  egyet ! 
Eredj  első  parancsom  teljesítése  után  Gesztihez,  a 
kis  templomba  s  ha  lehet,  észrevétlen  add  ezt  ke- 
zébe. —  Ezzel  kivévén  egy  tekercset  kebléből,  a  ma- 
gas férfiúnak  nyujtá,  ki  azt  azonnal  a  távozni  készülő 
Mikolának  adá  át.  —  Megállj !  Küldj  testőreim  közül 
egyet  a  monostor  kapuin  kívül,  ott  áll  Keresztúri  a 
kővári  hadakkal;  mondd,  hogy  készen  álljon  az  első 
parancsra  a  városba  nyomulni.  A  Közép-kapu  előtt 
Komis  Gáspár  máramarosi  csapat jai  s  egy  része  a 
Bocskai  seregeinek.  Ezeknek  vidd  meg  részemről, 
hogy  négy  osztályra  szakadva,  foglalják  el  a  Híd- 
utcát,  a  Magyar-,  Közép-  és  Torda-utcákat.  Csende- 
sen álljanak,  de  a  térre  senkit  se  merjenek  bocsátani. 

Bucella  csendesen  hallgatott  egy  darabig,  végre  kö- 
zeledett a  szóló  füléhez  : 

—  Az  óvár  —  úgymond  —  egészen  üresen  áll,  jó 
volna  .  .  . 

—  Igaz,  —  mond  ez  hirtelen  —  Keresztúri  küldjön 
ötven  embert  az  óvári  térre. 

Mikola  újra  meghajtá  magát  s  távozni  készült. 

—  Még  egyet,  —  mond  Bátori.  —  Rendeléseimet 
egyenkint  bízd  meghitt  testőreim  néhányaira,  hogy 
szétnyargalván,  mentül  előbb  teljesedjenek. 

—  Lesz  egy  kis  baja  Gesztinek  —  jegyzé  meg  a 
fejedelem  —  a  rendeket  együtt  tartani. 

—  Ö  jártas  ember.  —  felelt  Bucella.  —  Egyéb- 
iránt lesz,  hiszem,  annyi  tapintata,  a  legérdekesb  tár- 
gyat indítványba  hozni  s  ezáltal  a  rendek  figyehnót 
elfoglalni. 

—  Nem  akarom,  hogy  az  igazságnak  e  keserű,  de 
szükséges  cselekvése  foganatlan  esdeklések  által  kés- 
leltessék. Gondolom,  orvos!  kedves  dolgot  teszek 
Isten  előtt. 

—  Mikor  ő  szent  fölsége  a  büntetői  tisztet  adta 
földi  helyetteseinek,  a  fejedelmeknek  kezeikbe  :  egy- 
szersmind belátással  is  megajándékozta  őket,  mely 
szükséges  a  büntetés  helyes  alkalmazására. 

—  Hibázni  emberi,  BuceUa!  De  ezek,  kik  szem- 
ben szeretetet,  hűséget,  hódolást  színlettek,  s  mögöt- 
tem véres  bosszúra  esküdtek,  megérdemlik  a  halált. 
A  gyávák!  .  .  .  azt  gondolták,  mindig  nőtlen  gyer- 
mekkel lesz  dolguk.  Hol  van  most  Boldizsár  bátyánk- 
nak kevélysége?  A  Szamosújvárról  hozzám  írt  levele 
s  a  Kovasóczié,  ama  tanáccsal  kész  kancelláré,  eléggé 
bizonyítják :  mennyire  megaláztattak.  De  hol  késik 
Carigii  atyánk? 

—  Ó,  amint  famulu.sa,  CyriU  monda,  ájtatosságát 
végzi  ilyenkor  a  nagy  egyházban  —  felelt  Bucella  — 
s  ez  nála  hosszasan  tart. 

—  A  szemle,  mely  előttünk  áll,  nem  is  neki  való; 
bár  ő  nézeteimet  helyben  hagyja,  —  jegyzé  meg  a  feje- 
delem. 

—  Az  én  lelkem  távol  van  attól,  nagyságos  uram!  - — 
mond  Bucella  színlett  alázatossággal  —  ily  fontos  vi- 
szonyokba avatkozni.  Szeretnék  mint  békeangyal  fel- 

lépni  s  a  barátság,  egyezség  szellemét  a  haragvó  keb- 
lekbe lehelni  ;  de  magasb,  szentebb  érdek  lelkesít  s  én 
az  Isten  Icgalázatosb  szolgája  .  .  .  nem  merek  szent 
sugallásainak  ellenszegülni ;  büntető  ujját  láttam 
akkor,  midőn  a  pártosok  elfogattak,  az  övét  most, 
midőn  egyrészük  bűnhődik  s  méltán  bűnhődik!  mert 
kevesebb  a  pogány  iga  s  nemtelen  szolgaság  előttük 
a  szent  atya  áldásánál,  a  hatalmas  Rudolf  pártfogá- 
sánál s  az  istenfélő  fejedelem  akaratjánál.  —  Utolsó 
szavait  az  olasz  mély  főhajtással  követé. 

—  Sokat  törődtem  e  terven,  Bucella!  —  mond 
Bátori  kis  szünet  után.  —  A  török  jó  szomszéd,  ha 
fizetünk,  nyugszunk  ;  de  ha  ő  hever,  háborog  a  német  : 
cselszövényei  fújják  az  alvó  szikrát  hamupalástja 
alatt  ;  ha  pedig  hozzá  állunk,  a  török  kezében  va- 
gyunk, már  is  koboznak  tatárai  határunkon,  s  ha 
Deli  Markó  nem  állna  őrt  alvatlan  szemekkel :  a  kó- 
borló hordák  hazánk  veséiben  dúlnának.  De  akár- 
mint fontolgatom  a  dolgot,  nekem,  ki  az  országlás 
nehéz  terhét  előbb-utóbb  úgyis  lerázom  vállaimról, 
jobb  hazámat  keresztény  fejedelem  védelme  alatt 
tartani,  mint  török  járom  alatt  hagyni. 

—  Istenes  a  nagyságod  szándéka  ;  az  ő  felsége  s  a 
a  római  szent  atya  áldása  fogja  azt  követni.  Most 
állandóság  kell,  szilárd  állandóság. 

—  Oh,  ne  félj!  —  Erősíté  élénken  a  fejedelem, 
gúnnyal  vegyült  mosoll3'al.  —  Ismerem  én  azon  jó 
atyafit,  Boldizsárt,  ki  minden  hízelgései  mellett  örö- 
mest ülne  székembe  ;  ismerem  a     tanácsurakat,  kik 

Szamosújvárra  érkeztemkor  kétszín  hódolattal  járul- 
tak élőmbe,  s  kik  addig  nem  látott  fénnyel  s  pompá- 
val kísértek  Szamosfalváról  idáig  ;  de  aznap  estve 
még  egybegyűltek  Kendi  Gábornál,  halált  esküvé 
fejemre. 

Míg  a  fejedelem  s  Bucella  így  beszélgetnek,  a  kék 
őrsereg  csapatokban  gyülönge,  hol  gyalog,  hol  ló- 
háton :  s  a  dob  egyhangú  robaja  tudata  minden  utcá- 
ban a  fejedelmi  parancsot. 

A  nép  nagy  sokaságra  gyűlt  a  téren,  kevés  hézag 
volt  már  látható  s  a  csoportozat  komoly  meglepetést 

árúit  el ;  a  mindig  hangosb  zaj  s  moraj  fenyegető  ala- 
kot kezde  magára  ölteni ;  heves  kézmozdulatok  va  • 
Iának  kivehetők  ;  a  faalkotmányhoz  közelebb-köze- 
lebb  tódula  a  sokaság  ;  csak  egy  merész  vezető  kellett, 
hogy  a  zsivaj  tetté  alakuljon. 

«Szét  az  alkotmánnyal!  «Tépjétek  össze  a  hóhért !» 
«Menjünk  a  Rása-háznak!  ott  Zsigmond  Cariglinél!» 
Ilyenek  hallatszanak  itt-ott  ;  bár  még  a  fejedelem  fü- 
lihez  nem  juthattak. 

Éppen  jókor  éré  e  veszélyes  mozgásban  hullámzó- 
kat a  fejedelmi  parancs,  melyet  a  csoportozó  őrsereg 
heves  közbemunkálata  által  sürgetőbbé  tett.  Előbb 
részenkint,,  utóbb  nagy  tömegekben  kezdett  a  nép 
oszlani  s  egy  negyedóra  múlva  a  tér  tisztán  s  népte- 
len állott.  A  magas  fekete  alkotmány  látszott  egyedül, 
s  rajta  a  verespalástos  vértfagylaló  nyugalomban. 
Körüle  a  testőrsereg  tágas  négy  szeget  képezett,  mely- 
ben föl-  és  lelovaglának  a  csapatok  nagyjai,  meg- 
megállva  vagy  rendet  parancsolva  kinyújtott  buzo- 
gányaikkal. 

Közel  a  Rása-házhoz,  egy  sötét  épületnek  ősz  ka- 
pujából jövének  ki  néhány  barna,  bő  zekékbe  öltö- 
zött csatlósok  ;  fejeiken  magas,  fekete,  tekert  csá- 
kókkal :  kezeikben  széles  élű,  hosszú  kopjákkal.  Kö- 
zöttük lépdelt  csendesen  leeresztett  fővel  egy  magas, 
erős  férfiú,  hosszú  ősz  szakállal ;  testét  hófehér  ing 
fődé  térdig  ;  szárain  meggyszín,  gazdagul  arannyal 
terhelt  nadrág  volt,  kezein  s  lábain  nehéz  békók  csör- 
gettek. 

—  Ez  Kendi  Sándor!  —  mond  egy  a  testőrök  kö- 
zül. —  Hogy  kell  a  tisztes  öregnek  így  elveszni ! 

—  Nyugtalan,  heves  öreg,  —  szólt  a  másik  — 
egyébiránt  nekünk  mi  gondunk  rá ! 

Néma  csend  foga  el  az  őr  csapatot. 
A  fejedelem    egykedvüleg  nyúlt  el  a   tágas  kar- 
székben. 

—  Bucella!  —  mond,  egy  fügét  fölvéve  a  fatál- 
ból. —  A  fügék  rosszak,  mint  az  emberek  ;  rosszak, 
mert  ép,  virító  külsejök  fűszeres  illatot  lehelnek,  de 
belül  rothadásnak  indultak. 

—  Az  öreg  büszke  Kendi  lép  föl  az  alkotmányra,  — 
suttogd  Bucella  a  térre  tekintve,  s  nem  ügyelve  a 
fejedelem  megjegyzésére,  minő  kevélyen  tekint  szét, 
mintha  sajnálná,  hogy  ily  kevés  nézője  van  hős  halá- 
lának, ö  sem  kohol  több  tervet  fejedelme  vesztére, 
kit  atyaként  tanácsolni,  vezérleni  kellé,  nem  gonosz 
cimboraságba  elegyedni  vesztére. 

—  Két  jó  füge  nincs  —  szólt  a  fejedelem  —  Carigli 
atyánk  tálában.  Látszik,  hogy  magas  falakról  vissza- 
vert napsugárok  érlelték  bosszújukban,  nem  a  szép 
Olaszhon  gyöngéd  szelletei.  Oh  Bucella!  Mikor  visz 
sorsom  oda  valahára  e  sok  zűrzavarból? 

—  Nincs  többé!  —  mond  Bucella,  egészen  elfog- 
lalva az  irtózatos  szemlével.  —  Most  mutatja  fejéi 
körül  a  vesztés  embere. 

—  Hirtelen  bánt  vele,  —  jegyzé  meg  a  fejedelem, 
arra  nézve  eggyel  azon  tekintetek  közül,  melyek  bor 
zadást  s  irtózást  idéznek  elő,  durva,  kielégített  bosszú- 
nak villámit  szórván. 

—  Nehéz  a  fejedelmi  tiszt.  —  szólt  Bucella,  sze- 
mét hunyorítva  erőltetett  bánattal  —  de  égből  szállt  ; 
s  adja  a  seregek  ura,  hogy  Nagyságod  soká  viselhesse 
még,  az  Istennek  s  anyaszentegyháznak  díszére ! 

—  Csak  az  erdélyiek  is  ezt  óhajtsák!  —  viszonzá 
a  fejedelem,  dörzsölve  homlokát,  melyen  sötét  ko- 
molyság kezde  szét  vonulni. 

—  A  cél  szentsége  igazolja  a  keserű  utat  annak  el- 
érésére, uram  fejedelem!  E  vallás  nemtője  jóváhagyó- 
lag int  Nagyságodnak.  Ha  ez  a  párt  elenyészett, 
akkor  a  jég  meg  van  törve  s  több  ellenkezéstől  nem 
tarthatunk. 

—  Kit  hoznak  most?  —  kérdé  Bátori,  lopva  te- 
kintvén a  faalkotmányra. 

—  Literati  Györgyöt.  A  tudós  úr  nem  oly  bátran 
megy  a  hágcsókra,  mint  az  előbbi, .  .  .  ketten  vezetik. 

Egy-két  perc  múlva  növekedő  moraj  hallatszék  az 
ablakon  be.  Bosszúság  és  harag  vonult  szét  az  ősz 
testőrök  marcona  képein,  neme  azon  borzasztó  ko- 
moly haragnak,  mely  oly  fenyegető. 

—  Mi  történt?  —  kiált   felegyenesedve  a  fejede- 

lem    lángbaborult    arccal.    —    Tulajdon    testőreim 
hangja  ez? 

—  Második  csapásra  esett  el  Literati,  —  felel  Bu- 
cella  minden  felindulás  nélkül  —  oly  eset,  mely  ked- 
vetlen, de  nem  első  s  utolsó  sem  leend! 

—  Ha  végzi  munkáját  a  hóhér,  —  mond  a  feje- 
delem indulatosan  —  Szamosújvárra  vele!  Nem  sze- 
retem a  kínzást  .  .  .  Szágfi!  —  kiált  mennydörgő 
hangon. 

Szágfi  belépett. 

—  Kornis  Gáspár  jöjjön  tüstént! 

—  Az  most  lovagol  a  rendek  közt,  —  szólt  Bucella 
gúnymosollyal,  mel3'et  a  fejedelemnek  sajátságos  jó- 
szívűsége idézett  veszélyjósió  arcára,  ha  jól  vehetem 
ki,  —  íolytatá  közelebb  lépve  az  ablakhoz  s  össze- 
húzva szemeit,  mint  ki  röviden  lát,  —  mellette  jő 
Keresztúri. 

—  A  moraj  szűnik,  —  szól  a  fejedelem  —  marad- 
hatsz Szágfi!  No,  —  folytatá,  arcát  megcsipkedvén 
két  újjal  Szágfinak  —  mit  csinálnak  a  szép  hölgyek 
Kolozsvárit,  hányat  ismersz  már? 

—  Keveset  s  csak  az  ablakból,  nagyságos  uram!  — 
felelt  az  apród,  majdnem  reszketve,  mint  aki  ezen 
irtózatos  pillanatban  il}^  kérdést  nem  várt. 

—  Ügy  kötélhágcsóról  gondolkozzál,  fiú!  —  mond 
vállára  téve  kezét  Bátori  —  vagy  lantról,  hogy  ők  jöj- 
jenek le.  Kiléphetsz  Szágfi! 

Szágfi  eltávozott. 

—  A  csend  egészen  helyreállott,  —  mond  Bucella  — 
amott  Bocskai  lovagol  a  Torda-utca  felől. 

—  Kit  vezetnek  elő? 

—  Kendi  Gábort.  —  felelt  a  kérdett. 

—  Nem  mondottam-e,  hogy  ő  utoljára  maradjon' 

—  Már  hadd  menjen  a  többi  után,  —  válaszolt 
Bucella  —  előbb  vagy  utóbb  .  .  .  mit  sem  tesz. 

—  Jó!  —  mond  a  fejedelem.  —  Forrót  s  Iffiut  a 
tömlöcben  végeztetem  ki. 

—  Félre,  nyomorult!  —  hangzott  a  térről  a  szo- 
bába. 

—  Ki  ez  újra?  —  kérdé  a  fejedelem,  kezére  nchez- 

kedve,   emelvén   fel   magát   félig   üléséből,    szikrázó 
szemekkel. 

—  Kendi,  mint  látom,  nem  engedi  szemét  bekötni. 

—  A  makacs!  —  mond  Bátori,  visszaereszkedve 
karszékébe. 

—  Félre,  mondom!  —  hallatszott  újra,  —  nehogj' 
kettőnk  közül  te  lásd  előbb  a  túlvilág  kapuját! 

Zúgás  terjedt  a  testőrök  között  : 

—  Nem  kell  bántani!  Ne  kössék  be  szemeit,  ha 
nem  akarja. 

Kendi  rémítő  nyugalommal  állt  a  bakó  mellett,  a 
magas  alkotmányon.  Minekelőtte  letérdelne  a  vég- 
csapást kötetlen  szemekkel  fogadni,  a  Rása-ház  felé 
fordult  : 

—  Gyermek-fejedelem!  Nem  vagy  távol  ide,  gya- 
nítom, —  kiált  ismeretes,  átható  hangjával  —  száll- 
jon mindencsepp  ártatlanul  kiontott  vér  reád  s 
maradékidra,  zsarnok  kölyök,  hetedíziglen. 

Bátori  szemére  tapasztá  kezeit,  arca  vonaglott, 
bosszú  s  harag  dühe  lobogott  szemében,  inte  kezével. 

—  Végezz,  hóhér!  —  sivított  ki  a  Rása-házból  a 
Bucella  veszélyjósló  hangja. 

Egy-két  perc  múlva  körülkerült  üstökön  tartva  a 
Kendi  testetlen  feje. 

Nemsokára  megnyíltak  az  ég  csatornái,  heves  zápor 
ömlött  az  alkotmányra  s  a  kivégzettek  vérét  mosta 
le.  Ezt  akkoridőben  Kolozsvártt  ártatlanságuk  jeléül 
vették. 


Jósika :  Abaü. 


FOGADÁS  KÖVETKEZMÉNYEI. 


Szavamnak  embere  valék. 

Kind. 


Előbb  láttuk  Abafit  a  Mikola-ház  erkélyénél  el- 
lovagolni. Margit  ráismert  azonnal,  de  igen  kevesen 
mások  Kolozsvártt.  Nehéz  is  lett  volna  ez  annak,  ki 
őt  ezelőtt  egy  évvel  látta  ;  a  hosszú,  száraz,  elkény- 
szeredett arc,  lélek,  szín  s  kifejezés  nélkül,  szép  tojás- 
dad gömbölyűséget  váltott  ;  a  redőkbe  vonult  sápadt 
homlok  redőtlen  simává  domborodott  ;  a  fésületlen 
összecsapzott  haj  fényes  barna  csigákban  olvadt  le 
vállain,  s  szemeinek  veszétyes  tűzök,  vérmes  karikáik 
eltűntek  s  a  szép,  sötét,  hosszú  szálaktól  fedett, 
tűzzel  és  lélekkel  teljes  szem  parancsolni  és  hódítani 
látszék  egyszerre.  Kiegyenesedve,  férfias,  hajlékony, 
keccsel  teljes  termete,  széles  vállai  tartós  erőre, 
karcsú  dereka  hajlékony  iigyességre,  kis  kezei  s  lábai 
nemesb  fajra  mutatának.  így,  mint  most  látjuk,  nem 
volt  szebb  férfiú  nálánál  Erdél^^jen.  Végigléptetvén 
az  utcán,  senki  sem  mehetett  el  mellette  többszöri 
visszatekintés  nélkül. 

Feljebb  volt  említve  Abafinak  egykor  tett  nyilat- 
kozása, hogy  három  holdig  mindentől  elvonja  magát, 
mi  máskor  szenvedélye  volt.  A  mostani  megjelenése 
előtt  hősünknek  Kolozsvártt  félévvel  telt  el  a  három 
hold  s  a  megromlott  aljas  Abafi  —  szavának  embere 
volt. 

Mi  bírta  őt  ennyi  öntagadásra,  nehéz  érteni  ;  azon- 
ban lélektani  szempontból  kiindulva,  mégis  meg- 
mag3'arázható.  Láttuk  gondolatainak  menetelét,  s 
hogy  neki  estek,  körülmények  által  történetesen  tévén 
jót,  már  fogalma  volt  tett  következmén3'ei  közti  kü- 
lönbségről, ö  akkortájban,  mikor  e  nemét  a  fogadás- 

nak  vagy  inkább  nyilatkozásnak  teve,  semmi  sem  volt 
kevésbbé  talán,  mint  nemes  büszke  ;  s  így  szinte  bizo- 
nyosan állíthatjuk,  hogy  nem  a  nemes  büszkeség  su- 
gallása,  nem  annak  megmutatási  vágya,  hogy  lelke 
erősebb  szenvedélyeinél,  bírta  őt  ily  szilárd  ellensze- 
gülésre maga  ellen.  Könnyen  meglehet  s  valószínű, 
hogy  durva  dac  egy  őt  megszégyenítni  akarót  meg- 
cáfolni, ösztönözte  őt  kifakadásra,  melynek  egész  ter- 
jedelmét maga  sem  gondolta  meg ;  de  ki  levén  már 
mondva  a  fogadás,  egy  neme  azon  álszégyennek,  mely 
ha  alacsony  tett  kivitelét  ígérte  volna  is,  őt  a  fogadás 
megnyerésére  szintúgy  vmszolná,  erősíté  s  edzé  szán- 
dékát. 

Nem  kis  feladat  volt  ez  oly  embernek,  ki  nem  írt, 
nem  olvasott  ;  gazdaságát  ugarban  hagyta,  kinek  el- 
més beszélgetés,  barátságos  közlés-élvezet  nem  valá- 
nak,  sőt  ki  a  szó  nemesb  értelmében  szeretni  sem 
tudott. 

Az  első  hét  unalomban  tölt  el.  Nem  egyszer  kiálta 
valamelyik  apródjának  bor  s  kanták  után.  A  kantát 
előhozták,  olykor  ajkával  érinté  karimáját ;  de  eszébe 
jutott  elvont  gúnykifejezése  azon  arcnak,  mely  őt  bo- 
ros kantának,  szivattyúnak  nevezte  s  távol  vetette 
el  magától  a  teli  edényt,  hogy  a  padlón  végigfolyt 
annak  tartalma.  Az  estéket  az  átásított  ment-jött  nap 
után  az  udvari  pappal  tölte  el  vagy  cselédeivel  pörle- 
kedve. Minden  unalmára  volt  s  óriási  erővel  voriák 
szenvedélyei  a  szokott  helyekre  s  a  szokott  kedvtölté- 
sekhez ;  de  óriási  erő  volt  e  durva  tőkében  s  nemes 
anyag,  ha  Isten  és  körülmény  engedi,  nagyra  idomu- 
landó egykor!  S  ezen  őserő  segíté  őt  adott  szavát  szi- 
gorú szilárdsággal  a  legapróbb  részletekig  megtartani. 

Néhány  nap  múlva  Abaíiban  némi  változás  volt 
észrevehető.  Jobban  aludt,  a  sok  éjszakázástól  s  a 
rendetlen  élettől  elgyengült  test  észrevehetőleg  épült 
a  rég  elmula.sztott  álom  után.  Ö  egy  nemét  kezdé 
érezni  azon  könnyedségnek  és  vidámságnak,  mely 
többnyire  a  rendes  életet  követi.  Derültebben  ébredt 
föl,  nem  tetszék  élte  oly  unalmasnak  ;  szinte  meg  volt 
lepve  azon  tapasztalás  által,  hogy  így  élve,  boldogabb. 

vidámabb,  erősebb.  Ezen  önkénytelen  s  a  testi  nedvek 
egyensúlyba  jövetele  által  előidézett  jólétnek  más 
boldogítöbb,  de  szintoly  természetes  következése  is 
volt.  Cselédjei,  kik  eddig  benne  csak  a  házsártos,  zsém- 
belődő,  mámoros  parancsnokot  ismerték,  nem  visel- 
teiének hozzá  azon  szívességgel,  mellyel  kegyes,  gyön- 
géd s  engedékeny  úr  szokott  szolgáltatni.  Most  több- 
szöri jókedvét  láták  uroknak,  mintegy  újra  szület- 
tek, kétszeres  örömmel  s  készséggel  teljesítek  paran- 
csait ;  megvolt  cselekvésökben  s  alkalmaztatásokban 
iránta  az  a  kiváló  valami,  amit  durva  úr  cselédjeiben 
hiába  keresnénk. 

Kezde  Abafi,  egészsége  helyreállván,  kedvet  kapni 
munkásságra.  Fogadása  tiltá  a  lovaglást,  vadászatot, 
s  így  azon  egy-két  nemesb  szenvedelmet  is,  mely  él- 
tének mámortalan  hézagait  pótiák  ki  azelőtt.  Az  idő 
üres  és  hosszú  kezdett  lenni  az  épülő,  erőteljes  ifjú- 
nak. Gazdasága  után  látott,  előre  bizonyosan  csak 
unalomból  s  jobb  híjján,  később  némi  növekedő 
ingerből,  melyet  nem  tudott  magának  megmagya- 
rázni ;  de  melynek  gyökerére  a  gondolkozó  könnyen 
rátalál.  A  siker  s  lialkkal  szenvedéllyé  váló  kedvelése 
a  mezei  foglalatosságnak  okozá  ezt.  Két  hold  múlva 
a  vidékben  kíméléssel  kezdték  az  egykor  megvetéssel 
vagy  szánakozással  kísért  nevet  emlegetni.  Még  el 
nem  tölt  a  három  hold  s  voltak,  kik  őt  tisztelettel  ne- 
vezték. Ki  e  változást  vagy  inkább  nemesülését  ke- 
délyének fig3'elmes  szemmel  kísérte,  nem  tagadhatá 
meg  tőle  nemét  az  önkénytelen  becsülésnek. 

Szerencséjére  Abaíinak  —  mert  mi  sokszor  vezet- 
nek körülmények  az  életben !  —  udvari  lelkésze  vilá- 
gos fejű,  helyes  nézetű  féríiú  volt,  sok  ésszel  s  tudo- 
mánnyal. Ennek  ily  éleslátását  nem  kerülheté  el  az  út, 
melyen  hősünk  haladott.  Ö  szerette  az  ifjút,  kit  sok- 
szor horda  ölében  egykor.  Valami  atyai  volt  ezen  in- 
dulatban ;  adott  szavának  megtartására  ő  biztatá 
leginkább,  tudta  oly  móddal  e  szép  férfias  elhatáro- 
zást kiemelni,  mely  Abafinak  hízelkedett.  Egyetlen- 
nek nevezé  a  maga  nemében,  s  sokszor  állítá  :  ő  az  a 
férfiú,   kitől    minden    nagy,   szép  és  nemes  kitelik  ; 

mert  sok  lelkierő  van  benne,  csak  akarnia  kell.  Ő  figyel- 
mezteté  később  jó  kinézésére.  újuló  erejére  s  több 
következményeire  a  rendes  életnek.  Olivér  szerette 
az  öreg  szerzetest  ;  előbb  ezen  indulat  durva  lelkében 
csak  belérzeti,  állati  ragaszkodás  volt  megszokott 
lényhez,  kinek  híjjá  terhelő  lett  volna,  mint  sokszor 
vagyunk  egy  öreg  házi  arccal,  melyet  tíz-húsz 
évig  látunk  körülünk,  s  mely  ha  távol  van,  valaminek 
híjjával  érezzük  magunkat.  Sokszor  hű  eb  vagy  meg- 
szokott madárka  s  az  udvaron  árnyat  szétömlcsztő 
agg  tölgy  hasonló  hatást  gyakorolnak.  De  e  sze- 
retet halkkal  becsüléssé  nemesült,  kezdé  előbb  meg- 
szenvedni, később  ízlelni,  végre  óhajtani  a  tiszteletre- 
méltó férfiú  társaságát  ;  s  ha  néha  a  tudományos  lel- 
kész figvelmezteté  őt  arra,  hogy  Erdély  nagyjai  fegy- 
verrel ellenség  előtt,  ésszel-szóval  a  zöld  asztal  körül 
szolgálják  hónukat  :  bizonyos  rejtett  vágy  keletke- 
zett keblében,  mely  mindig  erősebb,  tisztább  s  neme- 
sebb alakban  tűnt  fel,  hónáért  is  tehetni  valamit.  Ily 
nemesedési  fokon  volt  jelenben,  midőn  Kolozsvárra 
érkezett. 

Darab  idő  óta  egy  bájos  fiúcska  volt  az  Abafi  ud- 
varában, udvari  lelkészének  felügyelete  alatt.  Senki- 
sem  tudá,  kié  a  gyermek  ;  de  aki  látta,  védhetlen  von- 
zalmat érzett  iránta ;  Olivér  szerfelett  kedvelte  s  annak 
hév  ragaszkodása  érzéseinek  higgasztására  nagy  be- 
folyású volt.  Ki  legyen  a  íiú?  —  gyaníthatjuk. 

Már  címe  e  könyvnek  tudatja,  hogy  szerzőjének 
nem  célja  Erdély  történeteinek  részleteit  megismer- 
tetni ;  azonban  elkerülhetetlen  azokról  rövid,  össze- 
vont említést  tenni,  mint  amel}'  a  jelen  történettel 
sokoldalú  összefüggésben  van  s  némileg  mérleg  hősünk 
cselekvéseinek  s  viszonyainak  megitélésökre. 

Bátori  Zsigmond  visszakerülvén  Kővárról,  hol  ke- 
vés ideig  tartózkodott  s  azt  gyaníttatá,  hogy  a  feje- 
delemségről örökre  mondott  le,  egyelőre  mindenki- 
hez a  legnagyobb  szívességet  színlelé  ;  de  egyszerre 
megváltozott.  Régen  féltékeny  aggodalommal  nézte  ő 
Bátori  Boldizsárnak  naponkint  növekedő  befolyását, 
melyet  hadi  gyakorlottságának,  nagy  műveltségének 

köszönhetett.  Boldizsár  deli,  lélek-  s  erőteljes  férfiii 
volt,  nagy  gonddal  neveltetve  Bátori  Istvántól  s  ki 
fiatal  korában  beutazta  Dán-  Norvég-,  Angol-,  Fran- 
cia- s  Spanyolországot.  A  fejedelem  vagy  valóban  hitte, 
hogy  élete  ellen  törekszik  bátyja,  vagy  legalább  félel- 
mes vágytársat  gyanított  benne.  Ennek  következ- 
tében huszonnyolcadik  augusztusban  1594,  egy  va- 
sárnap délelőtt,  némely  oklevelek  közlésének  ürügye 
alatt  a  rendekkel,  azokat  magához  gyüjté  ;  s  míg  az 
urak  az  irományok  olvasásával  foglalatoskodtak,  Ki- 
rály Albert  s  Fekete  János  a  terembe  léptek,  kiket  a 
fejedelem  nevében  foglyoknak  nyilatkoztattak.  Ezek 
voltak  :  Kendi  Sándor  és  Ferenc,  ífftú  János,  mostoha- 
atyja Bátori  István,  Boldizsár  és  Andrásnak,  mint 
férje  Mailáth  IMargitnak,  az  idősb  Bátori  András  öz- 
vegyének ;  Kovasóczi  Farkas,  Kendi  Gábor,  Forró, 
Bornemissza  s  Gerendi  János,  Lónyai  Albert,  Csesze- 
liczki  Boldizsár,  Szalánczi  és  Literati  György.  Bátori 
Boldizsár  és  Kovasóczi  kevéssel  azután  Szamosúj- 
várra küldettek  ;  azon  urak  pedig,  kiknek  kegyetlen 
s  törvénytelen  kivégeztetésüknek  tanúi  valánk,  har- 
mincadik augusztusban  Kolozsvártt  veszték  életü- 
ket ;  bár  a  fejedelem  egyelőre  Siger  János  és  Huet 
Albert,  a  rendektől  hozzáküldött  követeknek  meg- 
ígérte, hogy  velük  törvény  útján  kívül  semmi  sem  fog 
történni.  Azon  nap,  melyen  a  kolozsvári  téren  a  fa- 
alkotmány  már  hajnalban  felállíttatott,  még  senki 
bizonyost  a  fejedelem  szándékáról  nem  tudott.  A  nép, 
mint  minden  váratlan  esetben,  a  térre  gyülöngött, 
ki  egyet,  ki  mást  gondolt.  Azon  néma  gond  sülyedt 
a  lakosok  elméjére,  mely  az  embert  ellenállhatlan 
nagy  történetekkor  szokta  meglepni  ;  hogy  többen 
ki  fognak  végeztetni,  gyanítá  mindenki.  S  mivel  épp 
azon  tájban  nevezetes  havasalföldi  rablók  ültek  fogva 
Kolozsvártt,  része  a  lakosoknak  azoknak  halálát  jósolá. 
De  térjünk  Abafihoz.  Benne  sok  bátorság  volt  ;  gya- 
kori vadászatok,  melyek  abban  az  időben  nem  egyszeri 
életveszéllyel  párosultak,  lélekjelenlétét  idézték  elő, 
s  azon  nemét  az  önérzetnek  s  önbizodalomnak  fejték 
ki,  mely  a  bátorságot  edzi  és  neveli.  Első  zsenge  fiatal 

évei  őt  éppen  romlottsága  miatt  helyzék  durva,  aljas 
körökbe,  hol  megtámadásoknak,  pór-bántalmaknak 
gúnynak  volt  kitéve  s  ezekre  hirtelen  kellc  néha  felelni 
vagy  szóval  vagy  tettel ;  adós  ritkán  maradt  az  ily 
viszontorlással  s  ez  egyelőre  benne  gyengétlen,  he- 
ves feleletre  készséget  fejtett  ki. 

Lassankint  ezen  aljas  körökben  sajátjává  tett  kész- 
ség minden  gúnyt,  a  kikelést  maga  ellen  visszaidézni, 
elméjét  elkészíté  azon  nemesb  készségre  is,  mely  a 
helytelen  bántalmat  méltósággal  veri  hátra  ;  a  fele- 
letek neme  nem  n3'ert  gyöngédséget  mindjárt,  csak 
elméje  készséget,  s  így  természetesen,  mikor  gondol- 
kozása szebb  irányt  vőn,  ez  is  nemesedni,  higgadni 
kezdett.  Abafi  halkkal  észrevette  magában,  hogy  ő 
nemesebb  tárgyakhoz  is  bír  azon  feleleti  s  észrevételi 
készséggel,  melyet  azelőtt  durva  tréfák  visszatorlására 
használt  csak. 

E  készség  s  természetes  bátorsága  magyarázhatóvá 
s  érthetővé  teszik  azt,  hogy  erkölcseinek  szelídülésre 
indultok  után  némi  ingert  sejtett  lelkében,  e  tehet- 
séget nagyobb,  közhatásúbb  esetekben  is  használni ; 
sejté  már,  hogyha  egyszer  életében  azon  helytelen  ál- 
szégyent  képes  lesz  legyőzni,  mely  őt  közhelyeken 
szólástól  tiltá  eddig  :  ő  a  hon  ügyében  hasznos  mun- 
kás részt  veend.  Megvolt  az  akarat  benne  Erdélynek 
akkori  kétes  viszonyaiba  szóval  s  tettel  beléelegyedni. 

Volt  társalkodási  szavalásaiban,  mióta  rendesebben 
élt,  valami  folyó  s  természetes  :  örömest  haUá  őt  az  em- 
ber szólani.  Lovaglási,  vadászati,  szerelmi  történe- 
tecskéit  vígan,  szeszéllyel  tudta  előadni  s  így  a  nagyobb 
dolgokbani  szóláshoz  is  bírt  már  némi  tehetséggel ; 
a  durva  anyag  —  hogy  úgy  szóljak  —  megvolt,  csak 
tisztulni,  higgadni  kellett  annak. 

Nevelése  annyira  cl  volt  hanyagolva,  mint  láttuk, 
hogy  ő  keveset  tudott  ;  de  szerencséjére,  vettük  észre 
azt  is,  hogy  ő  sok  akarattal  bír,  hogy  lelke  lassanként 
önerejében  kezde  bizakodni,  nem  csodálhatjuk  tehát 
őt,  ha  az  elmulasztott  évek  űrét  acélszorgalommal 
igyekezett  betölteni.  Nagy  segítségére  volt  újra  e  szán- 
dékában nagytudományú  s  művelt   udvari  lelkésze 

s  még  többel  a  Mikola-ház,  melyhez  vérsifg,  szomszéd- 
ság csatiák  s  ennek  nemtoje  a  remek,  egyetlen  Margit, 
ki  iránt  Abafi  egy  nemével  a  remegő,  tartózkodó  ájta- 
tosságnak  viseltetek.  Ügy  állott  előtte  Margit,  mél- 
tán, mint  elérhetlen.  Ha  valaki  neki  azt  mondotta, 
hogy  Margit  szeret  :  ő  azt  nem  hitte  s  nem  színlés 
volt  e  nemhivés  ;  nem  annak  gondolása,  hogy  oly 
érzékeny  s  a  szó  legnemesb  értelmében  asszonyi  lény, 
mint  Margit,  ne  tudna  szeretni  ;  nem!  hanem  azon 
cáfolhatlan  meggyőződés  lelkében,  hogy  nincs  férfi, 
ki  őt  érdemlené,  s  különös  merő  képzete  annak,  hogy 
az  érzések  határa  a  Margittali  érintésekben  —  a  be- 
csülés. 

Bizonyosan  érdekteljes  Abafi  lelkének  e  fén\áilése 
és  simulása  mindenki  előtt,  kit  az  erény,  az  erkölcsi- 
ség nemes  föltételekre  hevít.  Abafi  kezde  lelkében  ily 
érdeket  önmaga  iránt  sejdíteni  ;  s  így  azon  hiedelem, 
hogy  neki  nemesülnie  kell,  s  emberien  szólva,  a  tökély 
délpontját  elérheti :  szinte  folytonos,  szinte  kedvenc 
képzetévé  idomult. 


EGY  SZÓNOK. 


Ki  vagy  s  kinek  hínak? 

M.  Coltin. 


Abati  szállásáról,  hol  keveset  időzött,  az  egybe- 
gyűlt ország  rendéi  közé  sietett. 

Oly  kétségben  tudta  Bátori  Zsigmond  a  kolozsvária- 
kat tartani,  mint  fentebb  láttuk,  hogy  senki  sem  gya- 
nítá  a  fejedelemnek  szándékát,  s  így  a  rendek  az  el- 
fogott hon  nagyjainak  ügj^ökben  szólának  még  akkor, 
mikor  néhányan  közülök  már  megszűntek  élni. 

Abafi  volt  első.  ki  fölkelt.  Minden  szem  rábámult ; 
nag3'obb  része  az  ottlevőknek  nem  ismerhete  rá  ;  oly 
nagy  volt  a  mosti  s  egykori  Abafi  közt  a  különbség. 
Egyszerű  fekete  selyem  kamuka-dolmány,  mellény  s 
nadrág  fődé  deli,  mérték-  s  idomteljes  tagjait  oly  kes- 
keny készülettel,  mely  szinte  láthatlan  volt.  Csak 
szépőseitől  rámaradt  drágakövekkel  terhelt  görbe 
kardja  láttatá  benne  az  agg  Abaíi-ház  gazdag  ivadékát. 

Bátran  kelt  föl  helyéből  ;  nagy,  lelkes  szemei  körül- 
szárnyalták a  rábámuló  sokaságot.  Neme  azon  habo- 
zásnak, mely  szinte  félelemmel  párul  első  felszólalás- 
kor, nagy  gyülekezetben,  lepte  meg  őt:  arca  elhalvá- 
nyult, komoly  kétkedés  vonaglott  keresztül  voná- 
sain ;  szemei  előtt,  mintha  hálózva  lennének,  szikrák 
szökdeltek,  s  a  nagy,  tágas  egyház  boltjairól,  úgy  tet- 
szék  neki,  mintha  az  embertömegre  alant  sűrű  köd 
ereszkednék. 

Rebegő  volt  a  hang,  mellyel  megszólalt,  de  azon 
lelki  erő.  mely  fővonása  volt  lelkületének,  halkkal  győ- 
zedelmes Ion  alfeleimén  és  álszégyenén.  Mindig  tel- 
jesebbé, mindig  ércesebbé  vált  hangja,  s  végre  minden 
szava  a  szép  gót  egyház  legtávolabb  rejtekeiben  is 
hallható  s  érthető  lett. 

Tiszta,  minden  keresettségtől  ment  s  egyszerű  volt 
•előadása.  Nem  kárhoztatá  a  fejedelemnek  azon  óhaj- 
tását, hogy  keresztény  frigyeseket  keressen  ;  kívánta, 
bár  a  szelíd,  égből  szállt  vallás  mindenhová  terjeszt- 
hetné szárnj^ait,  boldogítva  s  közelítve  embert  Isten- 
hez. De  épen  a  tiszta,  égből  szállt  hitből  húzá  ki 
bizonyítványait  :  adott  szó  s  eskü  megtartását  e  val- 
lás parancsolja.  Leírá  röviden  azon  nyugalmat,  mely 
Erdély  völgyein  terjedt  a  bölcs  Bátori  István  idejé- 
ben s  minő  jó  s  n3'ugalmas  szomszéd  tud  az  ozmán 
lenni,  ha  kívánatai  teljesülnek  :  menn\dszer  engedett, 
hol  tisztán  tudta  Erdély  a  teljesítendők  lehetetlen- 
ségét bebizonyítani.  Eleven  színekkel  festé  azon  ha- 
talmat, mely  ha  felizgattatik,  oly  sokszor  vesztére 
volt  a  honnak.  Kinyilatkoztatá,  hogy  jelenben  is  az 
■erdélyi  rendek  habozása  s  a  fejedelemnek  ismeretes 
szándéka,  a  török  iránti  hitet  megszegni,  tatárok  csor- 
dáit csalta  az  országba  ;  végre  a  természet  egyszerű 
szavaival  azon  ínséget,  melyet  a  tatárfutások  okoztak  ; 
családokat  s  egyeseket  nevezett,  kik  örök  fogságra 
s  szolgaságra  jutottak.  S  ha  —  mond  —  van  egy  párt 
országunk  megszaggatott  keblében,  mely  az  adott 
eskü  iránti  hűségből  s  a  közel  veszélytőli  tartástól 
ösztönözve,  nem  örömest  áll  vagy  álllott  a  fejedelem 
óhajtására  :  oly  bűnös,  oly  kárhoztató-e  ?  Tagadá, 
hogy  azok,  kiket  a  fejedelem  fogságra  vettetett,  élete 
ellen  törekedtek  volna  ;  azon  őszinte  hódolás,  vissza- 
tértekor Kővárról,  eléggé  bizonyította,  mily  készek 
a  rendek  választott  fejedelmöknek  hódolni.  Lélekkel 
s  erővel  teljesen  téré  ki  a  hős  Boldizsár,  a  lelkes  Ren- 
diek, az  Ifíiú  és  Forró  dicséretére  s  kérte  a  rendeket, 
hogy  követség  által  igyekezzenek  a  veszélyt  hátrál- 
tatni, mely  fejők  fölött  összevonúlt. 

—  Ne  féljen,  —  mond  szép  hévvel  szavaiban  s  lel- 
kes kifejezéssel  arcában  —  a  Bátori  István  unokaöccse 
Erdélyben  ;  vonjunk  ércfalat  :  a  hűség,  a  magyar  biza- 
lom s  egyezség  ércfalát  a  fejedelem  körül ;  de  ő  is 
feledje  a  multat,  adjon  bizodalmat  bizodalomért. 
A  fejedelmi  jogok  legszebbike,  megbocsáthatni  a  vét- 
kesnek vagy  tévelyedettnek  ;  s  kiket    ellenségeinek 

hitt,  barátjai  lesznek!  S  ám  legyenek,  mert  nagy 
szükség  lesz  közös  akaratra  s  erőre,  ha  a  török  ellen 
hitet  szegünk,  ki  emelt  karddal  áll  készen  határainkon. 

Minden  ember  bámult  Abafira  ;  nem  az  egyszerű 
beszéden,  melyben  sem  erő,  sem  bizonyítvány  elég 
nem  volt  a  körülmények  veszélyes  nagyságához  ké- 
pest ;  de  a  bátorságon  s  nyílt  egyenességen,  mellyel 
Abafi  ily  veszélyes  időben,  midőn  vélemények  különb- 
sége a  vesztőhelyre  vitte  Erdély  leglelkesebb  férfiait, 
szólni  mert. 

Többen  is  hallatták  véleményöket,  többnyire  a  ki- 
végzendők  ügyében  ;  s  a  gyűlés  határozata  szerint 
számos  követség  járult  a  fejedelemhez. 

A  hirtelen  zápor  megszűnt,  az  ég  tiszta  volt  újra  ; 
a  Kendiek,  Forrók,  i.iterati  stb.  megszűntek  már 
élni,  mikor  a  követség  a  Rása-házhoz  érkezett,  szám- 
talan sokaságtól  kísértetve.  Bátori  kijött  eleikbe  : 
Carigli  állott  mellette  egyszeríí  szerzetes-öltözetében, 
komoly  tekintetű  férfiú,  szabátyos  római  arccal  s  mély- 
tüzíi  szemekkel  és  Bucella,  a  fejedelem  háziorvosa. 
Testőreinek  szoros  félköre  képezett  kék,  zordon  medve- 
bőröktől átfonott  falat  háta  s  oldalai  mellett.  Abafi 
szólalt  fel  újra  az  őt  remegve  s  ijedten  követő  sokaság 
közül.  Nyers,  élénk,  érthető  volt  már  hangja  s  szemé- 
ben a  lelkesedés  szép  tüze  lobogott  ;  hajtott  fővel 
kezdé  beszédét,  inkább  mellére  a  fejedelemnek,  mint 
arcára  sugárzó  szemekkel ;  de  később  halkkal  föl- 
egyenesedék, s  úgy  tetszett,  mintha  magasról  tekin- 
tene le  az  őt  körülözönlő  sokaságra  ;  aki  itt  ismeret- 
len, őt  tartaná  a  fejedelemnek  :  annyi  méltóság,  annyi 
fönség  lebegett  egész  férfiasan  szép  alakján. 

Azon  bátor  tartással  s  szép,  teljes  hanggal,  mely 
úgyszólván  minden  Bátorinak  sajátja  volt,  szólt  a 
fiatal  Zsigmond  a  követséghez. 

Kinyilatkoztatá,  hogy  a  kivégeztettek  vesztére  s 
életére  törekedtek,  méreggel,  tőrrel,  fegyverrel  szán- 
dékozták őt  kivégezni,  a  tatárokat  akarták  az  országba 
hozni ;  hogy  a  magokat  kisebb  csoportokban  a  széle- 
ken mutatni  kezdő  tatárok  is  az  ő  biztatásokra  jöttek. 
Mindezeket,    mint    ígéré    a    fejedelem,    oklevelekkel 

fogja  bebizon^atani ;  de  ami  sohasem  történt  meg. 
Egyébiránt  kérte,  hogy  ne  n^'ugtalankodjanak,  mert 
ő  erőszakot  nem  kíván  tenni ;  sőt  amint  hiszi,  több 
szüksége  van  a  rendek  hűségére  s  egyiittmunkálatára 
a  török  ellen,  mint  hogy  őket  el  akarná  idegeníteni. 

Komoly  tűnődéssel  és  sok  veszély  előérzetével  szé- 
ledtek haza  a  jöttek. 

A  fejedelem  Abafihoz  fordult.  —  Mi  a  kegyed  neve? 
—  szólt  azon  a  rezzent,  megvető  hangon,  mellyel 
nagy  urak  szoktak  valakit  megszólítani,  ki  előttük 
kellemetlen  s  kinek  mutatni  kívánják  egyrészt  hatal- 
mok s  helyzetök  föntebbségét,  másrészt  azon  kicsiny- 
lést,  mely  oly  szégyenítő  és  sértő  egyszersmind. 

—  Abafi  Olivér,  —  felelt  a  kérdett  szerényen. 

—  Abaíi  Olivér!  Még  enlékezem  —  monda  a  feje- 
delem, hosszú  tekintettel  végigjártatván  szemeit  Aba- 
fin  —  egyre  ;  Olivér  —  igen,  igen  ;  de  az  nem  kegyed  : 
a  Gedeon  íiaPEgy  neveletlen,  vesztegető,  aljas  ember, 
kit  csak  rossz  híiéről  ismerünk  ? 

—  Nagyságos  uram!  —  válaszolá  Abafi,  nem  rejt- 
hetvén el  megszégyenülését,  melynek  lángja  körűl- 
lobogá  arcát,  —  hiszem,  hogy  valóban  nem  azon  Abafi 
Olivért  látja  maga  előtt,  kiről  a  hír  talán  nagyítva, 
de  nem  egészen  igaztalanul  annyi  rosszat  hoza  Nagy- 
ságod elébe.  Legalább  azon  erős  elhatározott  akarat 
él  keblemben  :  magamban  soha  amaz  aljas  Olivérre 
nem  ismertetni. 

—  Értem,  —  viszonzá  Bátori  tetszhető  megvetés- 
sel vonásaiban  —  egy  megtért  juhocska!  Igen  —  foly- 
tatá  gúnymosollyal  —  az  ilyen  mindig  kedvesebb  a 
nyájőrnek!  De  ha  még  a  tökélyhágcsón  nem  haladt 
kegyed  oly  magasra,  hogy  jó  tanácsot  be  ne  vehessen  : 
jusson  eszébe,  hogy  az  egyszer  eltévedtet  szemmel 
szokták  tartani,  s  hogy —  bármi  nyájas  legyen,  nem 
üdvös  a  kolompot  nyakába  kötni,  nehogy  a  nyájt  maga 
után  tévessze. 

Abafi  értette  a  vágást,  melyet  a  fejedelem  szavai 
foglaltak  magokban 

—  Minden  óhajtásom  az,  —  felelt  szelíd  hang- 
ejtéssel, rezzentségét  magába  fojtva  —  hogy  tetteim 

ismeretesek  legyenek,  Nagyságos  uram!  Még  a  rosz- 
szak  is,  mivel  azoknak  megemlítésök  vagy  kárhozta- 
tások nem  fog  süket  fülre,  nem  zárt  kebelre  bennem 
lelni.  A  kolompra  nem  vágytam  soha,  s  nem  is  engem, 
a  serdülőt,  érett  férfiakat  illet  az  —  folytatá  célzássai- 
teljes  tekintetet  vetve  a  fiatal  Zsigmondra. 

A  fejedelem  rövid  főhajtással  értcté  Abafival,  hogy 
távozhat. 

Volt  valami  e  veszélyt  jósló  főhajtásban  s  a  sötét 
tekintetben,  mell3^el  mintegy  átszegzé  Abafit. 

—  Még  egyet,  —  monda  hirtelen  megfordulva  s 
igen  közel  lépve  Abafihoz,  lángba  borult  arccal  s  át- 
ható hangon  :  —  El  ne  felejtsd,  ifjú  barátom,  hogy  a 
tévedt  juhra,  ha  valaki  kolompot  kötne,  le  szokták 
tépni  nyakáról  s  a  hirtelenség  miatt  —  folytatá  a  ke- 
gyetlenség sajátságos  mosolyával  —  néha  a  nyak  is 
odavesz. 

A  fejedelem  hirtelen  eltávozott.  Abafi  néhány  per- 
cig gondolkodva  állott  még,  azután  a  Mikola-ház  felé 
vévé  útját. 


VENDÉGLŐ. 


Kész  a  vacsora. 

Balsac. 

A  Torda-utcában  jobbra  kanyarodik  be  egy  kes- 
keny, tetszetlen  utcácska,  a  kolozsváriak  szólásmód- 
ján  sikátor,  az  úgynevezett  Búza-utca,  melynek  kö- 
zepe táján  egy  magas,  kiálló  födclű,  hosszú  alházban 
lakott  Gúti  Mózes  uram,  kit  már  egyszer  pillanatra 
láttunk  :  becsületes,  középrendü  polgár  s  első  kovács 
Kolozsvártt,  hü  nejével,  Orsolya  asszonyommal.  A 
műhely  a  háznak  jobb  végén  volt,  nyitott,  égés  jeleit 
s  a  korom  bélyegeit  előtüntető,  rosszul  összerótt  ajta- 
jával, melybe  betekintve,  a  széles,  több  mázsányi  üllő, 
a  tűzhely  izzó  .szeneivel  s  hűtő  mocsárkával  s  a  két 
nagy^  hatalmas  tüdejű  fúvók  valának  kivehetők ; 
körülök  több  kormos,  szélesvállú  legény  sürgött,  ne- 
héz munkájokat  könnyű  kénnyel  folytatva,  s  hol 
durva,  a  torokból  gajdolva  bús  cifra  dalokat,  hol 
szurkos  ajakkal  fütyölve  s  ne  vetkőzve. 

Ezen  egyszerű  s  amint  látszék,  gonddal  meszelt,  s 
az  említett  szégyenoldalt  kivéve,  tisztán  tartott  ház- 
nak balvégén  nyílt  a  tágas  kapu,  egy  tekintetet  en- 
gedve a  jobbra  nyíló  ajtóra,  melyhez  két  idomtalan 
kőlépcső  vezetett,  s  az  udvarra  hosszú  zárt  színével 
s  előtte  feltornyozott  fahasábokkal.  A  ház  közepét 
hosszú,  kisded  ablaksor  foglalá  el,  vértezve  sűrű, 
cifra  rostélyoktól,  melyekről  mint  önművéről  Gúti 
Mózes  uram  nem  kis  véleménnyel  volt :  s  ahányszor 
háza  előtt  elment,  olyan  «anch'  io  sono  pittore»  neműt 
gondola. 

Történetünk  korában  csapszékek,  korcsmák,  méh- 
serszugolyok  s  több  ezekhez  hasonló  aljasb  gyűl- 
helyek  voltak  Kolozsvártt.  De  a  magyar  vendégszeretet- 

gyakorló  számos  úri  család  szükségtelenné  tette  a 
vendéglőket.  Azonban,  mint  tudjuk,  van  egy  neme 
az  embereknek,  mely  inkább  szeret  parancsolni,  mint 
magát  máshoz  alkalmazni,  s  főként  mikor  mulat,  a 
f eszességet  gyűlöli ;  még  azon  nemét  is,  mely  csupa 
szívességből  s  az  ember  iránti  gondoskodásból,  ma- 
rasztásból  stb.  áll.  Ezekre  számítá  igen  okosan  Gúti 
Mózes  uram  azon  tervét,  hogy  házánál  jó  fizetésért 
gyűlések,  ünnepek  s  farsangi  hetek  alkalmára  terített 
asztalt  tartson  ;  neje-főzte  ízes  kolozsvári  étkekkel, 
főként  káposztával  s  a  már  akkor  ismert  kolozsvári 
kenyérrel  s  a  vidék  legjobb  boraival  rakottat.  A  ma- 
gyar konyhának  középrendű  malasztjaival,  az  akkori 
csemegékkel,  mint  székely  s  tordai  pogácsa,  mézzel 
készített  gyümölcsök,  méhser  s  több  effélékkel  tuda 
mindig  udvarlani  vendégeinek.  E  bőség,  a  gazda  vi- 
dám szívessége  s  Orsolya  asszonynak  ismert  konyhai 
nézetei,  ismeretei,  asztalát  ritkán  hagyták  vendég- 
telén. 

Egy  az  utcára  ablakzó  hosszú  terem  volt  e  nem 
egészen  haszonvágy  nélküli  vendégszeretetre  szánva 
Hosszií.  keskeny  töl^i^^asztal,  mindig  tiszta,  bár  nem 
finom  abrosszal  terített ;  magas  kemence,  négyszegű 
kályhákból  összerakva  s  farostélytól  védve,  több- 
szalmaszék,  néhány  kis  lóca,  melyekre  a  vendégek 
lábaikat  helyzék  s  egy  rostélyzott  pohárszék,  felül 
üvegkarikákkal  berakva  s  alul  három  széles  fiókból 
álló,  egészítek  ki  az  egyszerű  bútorozást,  két  kisebb 
asztalkával  a  jövő-menő  ivók  számára.  Két  ajtajá- 
nak egyike  a  kapu  közébe,  másika  az  udvar  felé  nyúló 
mellékszobába  nyílt. 

Három  nappal  az  előbbi  szakban  történtek  után 
látjuk  Orsolya  asszonyt  tiszta  kötővel  s  egy  rakás 
közönséges  tányérral  az  asztal  körül  sürögni.  Mózes 
uram  verejtéktől  fénylő  homlokkal  érkezett  nemrég 
a  műhelyből  s  a  kemence  közelében  álló  rostély  mel- 
lett ült  tágas  szalmaszéken,  lábát  egy  kis  lócán  el- 
nyújtva. Fényes  bőrsipkája  félre  volt  vágva  fején, 
'mellyel  le-lemártogatott  a  padló  felé,  mint  akinek, 
szemhéjain  önkény  telén  álom  mákjai  nehezednek. 

Míg  Mózes  a  cyclopi  munkát  hevergeté  ki,  addig 
neje  cifra  keskeny  szalmaszőnyegecskét  gombolyíta 
az  asztal  közepére,  s  óriási  nag}^  kolozsvári  kenyeret 
hclj^ezett  közepére  ;  sótartók  s  néhány  cifra  kancsók 
állák  körül  az  Orsolya  asszony  sütői  remekét.  Már  a 
gazda  egészen  elszenderedék,  midőn  hü  nője  a  pohár- 
székből egy  tányér  keskenyen  vagdalt  s  csinosan  fel 
máglyázott  székel3'^  pogácsát  vett  ki  s  azt  az  asztalra 
helyzé.  Míg  így  nagy  gonddal  készülne  a  közei  va- 
csorára s  a  tányérokat  rakosgatná  :  a  kis  Tóbiás,  a 
ház  örököse,  holdvilágképü,  alig  kilenc  évü  piros  gyer- 
kőce,  lopódzék  be  a  csenddel  nyitott  ajtón  s  az  asztal 
alá  suhanván,  míg  anyja  előre-hátra  tipegett,  nagy 
ügyességgel  kezdé  a  székely  pogácsa  szeleteit  lesik- 
kasztani az  abrosz  alá.  Ez  darabig  szép  sikerrel  fol3^t ; 
azonban  egy  ügyetlen  odanyúlás  a  máglyát  kihozván 
egyensiilyából :  az  egész  mesterséges,  eddig  csak 
apadó  építmény  halk  csörgéssel  összeomlott.  Ezt  hal- 
lani s  a  félig  nyílt  ajtón  kisuhanni,  Tóbiásnak  egy 
pillanatába  került.  A  csörgés  oly  észrevehetlen  volt, 
hogy  Orsolya  asszony  tágult  íülhártyáit  kikerülé. 
Néhány  perc  múlva  látjuk  a  kis  csenész  gömbölyű 
arcát  az  ajtón  betekintgetni  s  nemsokára  a  szürke 
cirmos,  egy  öreg  házi  eb  kullogott  be  a  gyermektől 
nógatva. 

Arra  az  oldalára  az  asztalnak  tekintvén  később 
Orsolya,  hol  a  mézes  építmény  állt,  tüstént  észrevette 
a  romlást  s  egy  légy  verő  vei  a  jámbor  cirmost,  melyre 
egyedül  lehet  gyanúja,  hangos  szidalmak  közt  ki- 
ugratá  az  ajtón. 

—  Ej,  kincsem,  —  monda  fölébredve  s  szemét 
dörzsölgetve  Mózes  —  mi  a  manó  baj  van  megint? 
Egy  pillanatig  sem  szunnyadhat  az  ember  a  nehéz 
munka  után ! 

—  Kedtől  —  szól  bosszúsan  Orsolya  —  az  egész 
asztalt  elhordhatnák!  Nézze  csak,  mit  müveit  az 
öreg  cirmos  ;  nem  is  tud  már  az  egyebet,  csak  enni  s 
aludni. 

—  Hagyd  szegényt!  Eleget  tett,  míg  megvénült; 
hadd  heverjen  már  ő  is  ;  de  —  f  oly  tata  az  ablakra 

tekintve  —  késődik  az  idő,  még  egy  vendégünk  sem 
érkezik. 

—  Ma  kettővel  mindenesetre  kevesebb  lesz  — 
jegyzé  meg  a  nő.  —  Nem  hiszem,  hogy  Abafi  és  Bet- 
íen  urak  eljönnének  a  tegnapi  vita  után.  Csak  azt 
bánom,  hogy  benn  nem  lehettem  ;  bizony  csendeseb- 
ben végződött  volna.  Ked  csak  a  szemeit  mereszti ; 
pedig  a  házigazda  dolga  a  rendet  helyrehozni,  —  zsém- 
belt  Orsolya,  összerakva  a  mézes  szeleteket  s  feltéve 
a  pohárszék  tetejére. 

—  így  la!  —  mond.  —  Ide  csak  fel  nem  ér  az  orra 
cirmos  uramnak. 

—  De  affélékbe  nem  elegyedem,  —  felelt  kényel- 
mesen elnyújtva  lábait  Mózes  —  nehogy  rám  is  ke- 
rüljön a  sor.  Aki  pert  oszt,  ritkán  teheti  a  nélkül,  hogy 
egyiket  vagy  másikat  meg  ne  sértse.  Eddig  az  a  részre- 
haj latlanság,  mellyel  szenvedőleg  viselem  magamat, 
tartá  fenn  becsületét  házamnak  vendégeim  előtt. 
Aztán  Orsolya,  egy-két  szót  én  is  szólottam  békél- 
tetve, kérő  hangon  ;  de  mit  ér  főként  Abaünál!  Hall- 
gat is  az  okos  szóra,  ha  tele  a  feje. 

—  Hát  tegnap  tele  volt?  Hiszen  amióta  ide  jár,  e 
napokban,  —  úgyszólván  —  ő  volt  az  az  egy,  ki  min- 
dig józanon  ment  haza  és  rendesen  viselé  magát;  alig 
ismertek  reá  a  többiek.  Emlékezik-e  még  ked,  tavai, 
mikor  itt  az  asztalra  vetettünk  neki  meg  Vas  Márton- 
nak ágyat  s  reggel  egyik  sem  tudta,  hogy  jött  ide? 

—  Igen  ám!  No,  mi  igaz,  igaz,  Abafi  nagyot  válto- 
zott. De  tegnap  aligha  nem  szállt  az  utolsó  pohár  a 
fejébe  ;  hiszen  úgy  felpattant  Betlenre,  hogy  mind- 
nyájan azt  hittük,  az  ablakon  röpíti  ki. 

—  Hm.  hm!  —  mond  Orsolya.  —  S  olyan  csekély- 
ségért ;  hiszen  mi  rossz  van  abban,  ha  valaki  egy  hölgy- 
nek falut  ígér  csókjáért? 

—  Rossz?  —  szólt  a  gazda  mosolyogva.  —  Teringet- 
tét !  Nemhogy  rossz  volna,  anyjuk,  sőt  jó!  S  ha  minden 
csókodért  falut  adnának,  enned  sem  maradna  időd. 

—  Bohó!  —  mond  ez,  összeillesztvén  képét  egy 
szemérmes  tekintettel.  —  De  talán  nem  is  az  bán- 
totta Abafit.    Ugyan   mondja  ked,   miként   volt   az 

Jósika  :  Abafi.  5 

egész  dolog  ;   tegnap  úgy  elhadarta,   hogy  egy  szót 
nem  tudok  belőle. 

—  Betlen  és  Abafi  a  szép  asszonyokról  beszélget- 
tek, —  felelt  Mózes  ásítva  —  ki  egyet,  ki  mást  dicsért. 
A  MikoJa-ház  jött  szóba.  Vetted-e  észre  —  mond  Bet- 
len —  a  kis  Gizellát  Mikoláéknál?  Égnek  nincs  szebb 
angyala   nálánál ! 

—  Gyerek,  —  felelt  a  másik  —  szép,  de  ügyet- 
len. Megszólításomra  fülhegyig  felpirul,  s  ha  reá  tekin- 
tek történetesen,  úgy  lekapja  rólam  szemeit,  mintha 
bűnt  követett  volna  el.  S  aztán  a  Mikola-háznál  ki  ve- 
hetné őt  észre? 

—  igaz,  —  mond  erre  Betlen  —  neked  csak  egyre 
van  szemed  ott,  Margitra.  Az  ízlés  nem  rossz.  Tudok 
valakit,  ki  egykor  azt  nyilatkoztatá,  hogy  egy  csók- 
jáért Margitnak  kész,  választva,  egy  falut  adni.  Ne- 
kem nincsenek  0I3'  bőven  faluim,  de  egy  öreg  tel- 
ket magam  sem  szánnék. 

Erre  összeráncolá  Abafi  homlokát. 

—  Elég !  —  monda. 

De  Betlen  folytatá  :  —  Nem  szánnék  ;  de  a  csók- 
nak azon  hosszúk  —  negyedóráig  tartók  egj'ikének 
kellene  lenni. 

—  Elég!  —  szólt  újra,  fölkelve  helyéből  Abafi,  lán- 
goló arccal.  —  Betlen!  Ha  barátok  akarunk  maradni, 
több  tisztelettel  szólj  egy  asszonjTÓl,  kinek  én  nevét 
sem  merem  hiába  felvenni. 

—  Te  tréfálsz!  —  felelt  Betlen,  különös  tekintet- 
tel jártatván  végig  Abafin  szemeit,  melyben  inkább 
valami  kihívó,  mint  engesztelő  látszaték.  —  Nem  re- 
mélem, hogy  itt  az  oktató  szerepét  akarnád  magadra 
venni  ;  s  mi  sértő  lehet  abban,  ha  Betlen  Mikola  Mar- 
git csókjára  vágyik? 

—  Sem  én,  sem  Betlen  ;  sem  Isten,  sem  ember! 
Ha  csak  nincs  szándéka  oldalom  mellett  vesztegelő 
törököm  vasával  ismeretségbe  esni.  Készen  áll  az 
mindig  —  mond  Abafi  mind  arcának  kifejezésében, 
mind  egész  tartásában  dühösen  —  ellened  gyermek 
s  azon  kérkedő  száj  hős  ellen,  kinek  azt  hiszem,  több 
a  faluja,  mint  józan  esze! 

—  Ez  furcsa!  —  kiált  fel  Betlen.  —  S  amint  lá- 
tom, a  dombai  bor  szól  belőled  ;  de  hibázasz,  ha  vé- 
led, hogy  Betlen  valaha  Abafi  előtt  hátralépjen  :  jó 
magyar  vas  lóg  oldalam  mellett  s  a  te  pogányodnak 
megfelel  mindig.  Csak  a  másik  ne  feleljen  meg  neked 
oly  liamar  ;  annak  több  vasa  áll  készen.  Az  ily  nyílt- 
szívű nyilatkozók  számára  a  falut  Bátori  Zsigmond 
ajánlotta.  De  nyugodt  lehetsz,  tőlem  meg  nem  hallja. 

—  Ö,  vagy  akárki!  —  felelt  Abaft  durva  kitöréssel, 
így  váltának  néhány  pár  sztít  még  s  kirohantak. 

—  Hm!  —  sopánkodott  Orsolya.  —  Sajnálom,  hogy 
házamban  történt  ;  de  azt  hiszem,  Margit  mélyebben 
nézett  az  Abaíi  szemébe  ...  s  ez  az  oka. 

—  Kell  is  —  mond  fejbillentve  Mózes  —  neki  az 
oly  úrinő  ;  ő  nem  igen  válogat ! 

—  Ki  tudja,  ha  igaz-e?  Én  nem  tudok  Abafiról 
annyi  rosszat  hinni,  amennyit  róla  mondanak.  Valami 
szeretetreméltó  van  abban  az  emberben  s  ked  maga 
ellen  szól ;  még  tegnap  hogy  eldícsérte. 

—  Az  igaz,  —  viszonzá  Mózes  —  hogy  más  ember, 
mint  csak  egy  évvel  ezelőtt  ;  de  mégsem  jó  vele  egy 
tálból  cseresznyét  enni,  mint  tegnap  vevém  észre. 
Egyébiránt  a  dolog  nem  ütne  szeget  fejembe,  ha  az 
a  különös  két  ember,  ki  darab  idő  óta  estenkint  ne- 
gyed kupáját  issza  amott  a  kis  asztal  mellett,  nem  lett 
volna  jelen  ;  ezeknek  különös  gondjuk  van  Abaíi ra  ; 
mindig  szemmel  tartják. 

—  Ki  tudnám  én  találni,  —  jegyzé  meg  suttogva 
Orsolya  —  kik  azon  sötétképű  emberek  ;  de  jobb 
hallgatni. 

Az  öreg  fölkelt  helyéből,  halkkal  folytatván, 
mintha  félne,  hogy  valaki  meghallja.  —  Csakugyan 
igazad  lehet.  De  vájjon  mit  véthetett  Abafi,  hogy  ily 
gonddal  kísérik  lépteit? 

—  Nem  haliad,  —  mond  Orsolya  némi  felsőség 
szellemét  sugárzó  arccal,  mint  ki  érzi  magában,  hogy 
figyelmét  semmi  sem  kerüli  el  —  hogy  a  fejedelem  szán- 
déka ellen  szólott  a  gyülé.sben?  Az  olyan  embert  most 
szemmel  szokják  tartani. 

A  KIS  TÓBIÁS. 

A  világ  egy  bűzhödt  mocsár. 
Shakespeare 

Még  tovább  is  folytatná  talán  a  házaspár  beszé- 
dét, de  a  nyílt  ajtón  Betlen,  Kenderesi,  Tolcsvai  s 
többen  jövének  be  s  otthonos  könnyüdséggel  tevén 
s  vetvén  le  jobbra-balra  a  székekre  s  a  pohárszék  alsó 
széleire  süvegüket  s  kardjaikat,  helyet  foglalának  az 
asztal  körül.  Orsolya  asszony  figyelmes  szemmel 
nézett  Betlenre,  kinek  jobb  karja  fekete  kendőn 
nyugvék  nyakáról,  azután  étel  után  látott.  Mózes 
gazda  is  az  üres  kancsókat  kezdé  szedegetni  az 
asztalról. 

Az  egész  társaságon  azon  neme  volt  a  komoly  el 
szórtságnak,  melyet  egy  szomorú  közhatású  eset  szo- 
kott előidézni ;  s  bár  a  jöttek  közt  volt  néhány,  ki  a 
közdolgokban  részt  nem  vett  s  lelke  nem  ismeré  azon 
együttérzést,  mely  egyenesen  történt  bajt  közössé  va- 
rázsol, mégsem  hangzék  az  öreg  kovács  szobájában 
a  könn3'elmü  tréíaviadal  s  azon  vidor  zaj,  melyet  más- 
kor a  Torda-utca  szögletéig  lehete  hallani. 

E  komoly  odabámulást  egy  veszélyes  időszak  tör- 
téneteire könnyen  megmagyarázhatja  az,  ki  a  három 
nappal  ezelőtt  történtekre  visszaemlékezik.  Erdély- 
ben majd  minden  családot  vérségi  s  baráti  kötelék 
olvaszt  össze  ;  s  így  ritka  volt,  ki  vagy  rokonát  vagy 
barátját  ne  siratta  vagy  féltette  volna.  Komoly, 
tompa  tűnődés  s  a  bosszúnak,  a  rezzentségnek  egyes 
kitörései,  hatalmas  indulat-kiömlésekben  nyilatkozá- 
nak  egyelőre,  úgyszólván  mindenki  kárhoztatá  a  fe- 
jedelem tettét,  és  szomorú  előérzettél  edzé  szívét  több 
hasonlókhoz.  A  fájdalom  s  a  meglepetés  első  sajgó  szív- 
szorulatai  tágulván,   ki-ki  szokott   élte   fonalát   fűzé 

odább,  a  fiatalság  régi  gyülhelyeit  kezdé  látogatni ; 
de  az  azokat  más  körülményekben  körülsugárzó  élénk 
kedvcsapongás  hibázott. 

Orsolya  nemsokára  párolgó  tálakkal  raká  meg  az 
asztalt. 

Tolcsvai  szemben  ült  Betlennel,  kinek  arca  hal- 
ványabb volt  a  szokottnál.  —  Farkas!  —  kezdé  ez, 
a  részvét  kifejezésével  szép  vonásaiban  —  mély-e  a 
seb,  melyet  kaptál? 

—  Szót  sem  érdemel  —  felelt  Betlen.  —  Csontot 
nem  sértett  s  anyámnak  csalhatatlan  gyógyszere  már 
is  sokat  könnyített  fájdalmamon.  De  hol  Abafi?  Ne- 
kem ígérte  idejöttét. 

—  S  ő  sértetlen  maradt?  —  kérdé  Kenderesi,  egy 
komoly  tekintetű  szőke  ifjú,  gazdálkodván  magá- 
nak az  előtte  párolgó  tálból. 

—  Most  igen,  —  felelt  nevetve  Betlen  —  hatal- 
mas vágást  ejtek  vala  karján,  de  kardom  lapjára 
fordult  s  a  felelet  reá  ez  volt,  —  f  oly  tata,  karjára 
verve  tenyerével. 

—  Én  az  Abafi  bátorságát  s  erejét  —  jegyzé  meg 
Tolcsvai  —  tudom  becsülni.  Megvallom,  ha  azon 
neme  a  bátorságnak,  mely  a  kar  erejében  áll,  csak 
egyedül  létezik,  mintegy  elszigetelve  s  a  bátorság  más, 
nemesb  nemének  híjján,  nem  sokat  tartok  róla  ;  a 
durva  gladiátort  csak  megvetni  tudnám. 

—  Hibázasz,  —  szólt  Betlen  —  ha  benne  csak, 
gladiátort  látsz  ;  ő  a  szó  nemesb  értelmében  is  tud 
bátor  lenni :  mutatja  azon  félelmetlen  nyilatkozás  a 
gyűlésben  s  a  fejedelem  előtt,  mely  adja  az  ég,  vesz- 
tére ne  vezesse. 

—  Én  egyszer  bámultam  lélekjelenlétét,  —  mond 
Kenderesi.  —  Tudod-e,  Tolcsvai!  a  belény-vadásza- 
ton,  midőn  egy  folt  belényt  azon  borzasztó  magas- 
ságról, a  mélységbe  ugrattunk?  Ö  legeiül  volt,  szél- 
sebességgel űzött  két  belényt  maga  előtt  emelt  kop- 
jáival,  midőn  hirtelen,  alig  két  lépésnyire  tőle  ásíta 
az  örvény  feléje.  Én  közel  valék  s  elveszettnek  hivém. 
Ekkor  hirtelen  kantárrántással  ada  más  irányt  lová- 
nak s  mentve  Ion.  De  ím,  itt  jő.  Isten  hozott  Olivér! 

Jer  közénkbe.  Csillog  a  piros  bor  a  kancsókban  előt- 
tünk s  van  ok  búfeledésre,  jer! 

Abafinak  egész  tartásában  valami  különös  volt. 
Aki  őt  tegnap  látta,  alig  ismert  volna  reá.  Egyszerű 
barna  zekéje  nyitva  állott  ingének  lelső  részé\ei s  lát- 
tatá  széles,  domború  mellét;  kardját  egy  szögletbe  veté, 
veres  süvegét  az  asztalra  ;  arca  lángolt,  szemei  szik- 
ráztak, leveté  magát  egy  szalmaszékbe,  közel  Bet- 
lenhez,  némán  nyújtva  kezét  neki,  különös  kifejezés- 
sel arcában,  melyben  részvét  s  vad  dac  valának  ve- 
gyülve. 

—  Isten  köztetek!  —  mond  Tolcsvaihoz  fordulva.  — 
Igen,  bort  ide  és  sokat!  .  .  .  Mit  is  tehetünk  jobbat!  — 
mond  vad  kacajjal.  —  Rossz  ez  a  világ!  Gyáva  és  aljas. 
Aki  itt  jobbulni  akarna,  csörgő-süveget  kellene  rakni 
fejére  .  .  .  Bort,  mondom,  bort! 

Betlen  s  a  többiek  bámulva  szegezték  reá  szemeiket. 

—  Mi  lelt  Olivér  barátom?  —  mond  az  első.  — 
Szólj !  Mióta  vér  folyt  közöttünk,  szorosabban  van 
szívem  hozzád  csatolva  ;  felelj ,  mi  a  baj  ?  .  .  .  ört 
álljak-e  egy  zordon  éjjel  helyetted,  vagy  megvíjjak 
tízzel  éretted?  Mi  bánt? 

—  A  világ,  az  emberek,  magam  s  minden  —  felelt 
Abafi,  az  asztalra  ütve  öklével,  hogy  a  kanták  táncol- 
tak körüle.  —  Egy  fejedelmi  gyermek  öleti  le  hazánk 
első  férfi ait  ;  egy  gyermek  szabja  árát  a  Mikola  Mar- 
git öleléseinek,  melyek  ördögöt  istenítnének. 

Betlen  fölemelkedett  helyéből,  kérdőleg  függesztve 
szemeit  a  szólóra. 

—  Nem  téged  értelek!  —  mond  ez,  kezet  n3mjtva, 
—  hah,  pokol,  hogy  ezt  kell  látnom  s  tűrnöm !  Gyáva 
félelem  fogja  az  ősz  férfiakat,  kik  a  had  viharai  közt 
váltak  azokká  s  mindez  kiért,  miért?  .  .  .  Ah,  hagy- 
jatok hallgatnom,  mert  szégyenleni  kezdem,  hogy 
rokka  helyett  kopját  szorítok  markomba  .  .  .  Bort, 
mondom,  bort!  —  s  az  előtte  álló  kancsót  felragadván, 
utolsó  csöppig  kiüríté  s  egy  szögletbe  vágta,  hogy  cse- 
repei szétugráltak  a  szobában. 

—  ördögöt!  —  kiálta  fel  Tolcsvai.  —  Te  hadat 
izentél  az  emberiségnek,  Olivér?  Tudod-e,  hogy  vészé- 

iyes  időkben  kell  helyt  állani  az  észnek.  Hideg  erő  s 
fontolás  ellenmérge  az  erőszaknak,  nem  bosszú,  mely 
szavakban  árad  ;  s  nemde,  Abaíivér  foly  ereidben? 

—  Értelek,  —  felelt  Olivér.  —  Az  Abatiak  hűsége 
ismeretes.  Nem  gyűlölöm  én  Bátorit;  de  irtózom  tettei- 
től, melyek  minden  szívet  elidcgenítenek  tőle  s  gyűlö- 
löm Gesztit,  az  olaszokat,  kik  körüle  sürögnek  s 
elébb-utóbb  vízre  viszik  a  habozó,  ingatag  fejedel- 
met .  .  .  Legyen  hideg,  ki  tud  ;  én  nem  tudok.  Egy 
pokol  lángja  feszíti  kellemet  s  amit  visszafojték  óriási 
erővel  öbleibe,  most  tör  ki. 

—  Tudod-e,  barátom,  —  szólt  közbe  Kenderesi  — 
jó  lesz  egy  kis  higgasztóval  élni.  Ha  forrásban  a  vér, 
hütni  kell :  hűlt  erő  az  igaz  erő. 

—  Bor  —  mond  Abafi  —  s  szép  leányok!  Ez  kell 
nekem  most,  nem  egyéb. 

A  fiatal  urak  tovább  is  folytaták  beszélgetésöket. 
Olivér  lángolt ;  minden  szava,  minden  mozdulata  kü- 
lönös elegyét  képezé  a  fér-las  méltó  rezzentségnek, 
s  a  nem  férfias  gyáva  panaszkodásnak.  A  bor  nem 
könnyen  ártott  nekie  ;  de  mégis  jelenben  némi  hevü- 
lést  érzett  tőle. 

Míg  így  beszélgetének,  a  kis  Tóbiás  besurrant  az 
ajtón  s  azon  figyelmet,  mellyel  Mózes  és  Orsolya  a 
beszélgetőkre  ügyeltek,  vagy  megállva  hátaik  mögött, 
vagy  kifordulva  kívánataik  teljesítésökre,  igen  tudta 
használni ;  szétjártatá  nagy  kerek  szemeit  a  szobá- 
ban, az  asztalon,  a  székeken,  az  ablak  párkányain, 
míg  végre  a  pohárszék  tetején  biztosított  mézes  mág- 
lyán nyugodtak  meg,  mely  vágyainak  világító  tor- 
nyaként pillongata  reá  a  magasból.  A  kis  Tóbiás  azon 
csintalan  összeszedésével  arcának,  mellyel  a  gyerekek 
a  figyelmet  kívánják  kikerülni,  emele  föl  egy  faszéket 
s  közelíte  vele  a  pohárszékhez,  meg-megállva,  s  ha 
anyja  vagy  atyja  arra  tekintenek,  a  szék  elébe  vo- 
nnia, hogy  kis  termete  azt  elfödje.  így  haladt  ő 
halkkal,  míg  célt  érve,  széke  a  pohárszék  közelébe 
volt  helyezve.  Ekkor  hasonló  ügyességgel  a  kis  lócák 
egyikét  emelé  föl  s  a  székre  illeszté.  így  a  hágcsó 
készen  lévén,  csendesen  fölmászott  előbb  a  székre  s 

onnan  a  kis  lócára,  emelt  karral  próbálgatván,  ha 
elérheti-e  a  tányért. 

Míg  a  kis  Tóbiás  ily  csellel  igyekezett  a  cirmosra 
kent  csínyben  újra  részesülni,  ifjaink  az  asztalnál  neki- 
hevültek már.  Főként  Abafin  egészen  látható  volt, 
mint  igyekszik  elméjét  elszórni  s  magát  hajdani  szen- 
vedélyeinek átengedni.  Nemsokára  hangos  hahoták 
s  nem  a  legillondőbb  tréfák  válták  föl  a  komoly  indu- 
latok kiömlését,  mint  ilyen  helyeken  s  bor  közt 
gyakran  történik. 

Ekkor  nyílt  meg  az  ajtó  s  két  férfiú  lépett  be  le- 
emelt süveggel,  szótlan  foglalva  helyet  egy  kisebb  asz- 
talnál. Az  egyik  barna,  nagyszemü  öreges  ember,  egé- 
szen kopasz  homlokkal,  bal  szemét  fekete  szalag  bo- 
rítá  s  állát  hosszú,  széles  sürü  szakáll  fődé  ;  fekete  dol- 
mány simult  izmos  tagjaira,  melynek  nagyobb  részét 
egy  bő  sötétszínű  köpenyeg  burkolá  el.  A  másik  fiatal 
hadi  tekintetű  fickó  volt  ;  mindkettőjüknek  álla  sötét 
kendővel  lévén  körülkerítve,  vonásaikat  csak  félig 
lehetett  kivenni. 

Orsolj'a  mérges  tekintetet  vetett  a  bejöttekre,  vala- 
mit súgott  férje  fülébe.  Mózes  azzal  az  arckifejezés- 
sel, mely  a  kénytelen  szívességet  jeleli,  lépett  köze- 
lebb hozzájok,  kik  halk  hangon  bort  és  sajtot  pa- 
rancsoltak. 

Míg  a  tisztes  kovácsné  a  vett  parancs  teljesítésére 
sietett,  Kenderesi  fölkelt  az  asztaltól.  —  Barátaim!  — 
mond.  —  Tudok  egy  jó  helyet  közel  a  vár  falához, 
a  Közép-kapu  felé,  Sára  asszon3'nál,  hol  jó  bor  s  szép 
leányok,  jámbor  teremtések  vannak.  Itt  —  folytatá, 
meg\'ető  tekintetet  vetve  a  bejöttekre  —  fellegesedik 
az  idő.  Ki  jő  velem?  .  .  .  Abafi  .  .  .  bor  s  leányok!  Jer! 

Mindnyájan  felugrottak.  A  kis  asztal  mellett  ülő, 
fiatalabb  férfiú  összeszorítá  ajkait  . . .  Ebben  a  pillanat- 
ban nyúlt  fel  kezével  a  kis  Tóbiás,  lábujjhegyen  emel- 
kedve a  pohárszék  tetejére.  De  Mózes  uram  is  ekkor 
vette  észre,  miben  jár  a  kis  ház  örököse  s  lekerítvén 
nadrágszíját,  azzal  a  kárvágyó  mosollyal,  mely  némely 
szülőknek  sajátjuk,  ha  gyermekeiket  csínyben  érik, 
közelített  feléje.  A  kis  csenész  hátratekintett  s  atyja- 

nak  szándékát  észrevevén,  hirtelen  el  akarta  bocsá- 
tani a  tánj'ért  ;  azonban  elvesztvén  egyensiilyát, 
azzal  együtt,  melybe  fogódzni  akart,  nagv  csöröm- 
pöléssel a  földre  zuhant  s  éppen  az  ajtó  felé  közeb'tő 
Abafinak  lábáig  hempergett,  fülhasító  ordítással. 

A  gyermek  jót  ütött  az  orrán,  mely  vérzett  ;  de 
mindemellett  is  Mózes  gazda  szíjával  szeldehii  kezdé, 
szorosan  tartván  a  kézzel-lábbal  kapálódzó  fiút  gal- 
lérjánál, kinek  az  ajtón  bejövő  Orsolya  segítségére 
érkezett,  minden  erejéből  igyekezvén  férjét  lecsilla- 
pítani. 

Abaíi  darabig  szótlan  nézte  a  sajátságos  jelenetet. 
Arcán  komoly  felleg  vonult  el ;  úgy  tetszék,  mintha 
mély  gondolatok  lepnék  meg,  mintha  valami  kétes 
visszaemlékezés  világolna  agyában.  —  Ne  kínozzák 
a  szegény  gyerkőcét,  —  mond  érzékeny  hangon  —  a 
kárt  megfizetem  én.  —  Ezzel  a  többiekhez  fordult. — 
Isten  veletek!  —  folytatá  határozott  hangon.  —  Én 
itt  maradok. 

—  S  te  nem  jösz?  —  kérdé  Betlen. 

—  Nem!  —  felelt  Abafi  kurtán. 

—  Nem!  S  miért?  —  mond  Tolcsvai  s  Kenderesi 
egyszerre. 

—  Ej!  —  szólt  Betlen  —  hagyjátok!  Ö  nem  jő,  ha 
kimondotta  ;  ismerem  az  Abafi-főt.  No,  —  tévé  hozzá 
nevetve  —  Isten  veled,  Olivér!  .  .  .  Máskor  .  .  . 

Ezzel  mindnyájan  kimentek.  Abaíi  csendesen  fog- 
lalt helyet  a  kemence  mellett. 

—  Mi  az  idő,  Orsolya?  —  mond  magához  intve  a 
kis  Tóbiást  s  simogatva  képét. 

—  Tíz  óra  lesz  már,  —  felel  ez. 

—  Még  egy  negyedórát  pihenek  itt,  —  mond  Abafi 
—  aztán  hazamegyek. 

A  férfiak  a  kis  asztal  mellett  suttogva  beszélgetének 
együtt  ;  az  ifjabb  néha-néha  Abafira  szegzé  szemeit 
s  tekintetének  vad  lángja  mély  gyülölségre  mutatott. 
Nemsokára  fölkeltek  s  elhagyták  a  szobát. 

Mózes  bizodalmasan  közeledett  Abafihoz. 

—  Uram,  —  mond  —  vette-e  kegyed  észre  ama 
két  bagolyt  a  kis  asztal  mellett? 

—  Nem  először  —  felelt  a  kérdett.  —  Mi  közöm 
vélek ! 

—  Nem  tanácsképen  szólok,  uram,  —  folytatá 
Mózes  félsuttogó  hangon  —  de  ezek  nem  jóban  járnak. 

—  S  hiszed-e,  —  viszonzá  Olivér  mosolyogva  — 
hogy  ily  két  nyomorult  megijeszthetne? 

—  Az  nem  uram!  De  ki  tudja,  mi  a  szándékjuk 
s  hányan  lehetnek! 

—  Ne  aggódjál,  jó  gazda!  —  folytatá  búcsúzva.  — 
Lelkem  tiszta,  kardom  éles,  szívem  helyén  :  mitől 
tarthatnék? 

Mózes  rázta  fejét.  —  Én  gyanítok  valamit,  de  lel- 
kem nyugodt,  mert  kimondám.  Jó  éjtszakát!  —  foly- 
tatá, búcsúzva  a  távozó  Abafitól,  ki  e  közben  kardját 
köté  fel,  valamit  nyomván  a  kis  Tóbiás  kezébe,  ki- 
nek arcát  örömsugár  borítá  el. 

—  Jó  éjtszakát!  —  viszonzá  Abafi. 


SIKOLTÁS. 

Én  egyedül  vagyok  ellenséf>ed, 
nem  más.  Coyn.  Nepos. 

Csendesen,  mély  gondolatokba  merülve  haladott 
Abaíi  a  Búza-utcán  végig  ;  a  Torda-utca  szögleténél 
balra  térve,  a  piac  felé  vévé  útját.  Méltán  bámulhat 
az  olvasó  hősünkön,  ki  úgyszólván  visszaesve  hajdani 
szenvedélyeibe,  lépett  a  Mózes  szobájába  s  bort  s  leá- 
nyokat óhajtva,  s  midőn  talán  némi  keserű  érzéssel 
láttuk  őt  egy  kétértelmű  ház  felé  indulóban  ;  egyszerre 
megáll  s  eíhatározottan  kinyilatkoztatja,  hogy  nem 
megyén. 

Ily  visszaesések  könnyen  megmagyarázhatók.  Nem 
egyszer  sülyedt  ő rövid  időre  régi  életmódjába  vissza; 
s  nem  mindig  volt  azon  lelki  éberség  őrként  gátlója 
önfeledéáének,  mely  most  tartóztatá  hátra.  Dicsé- 
retére állíthatjuk  azonban,  hogy  darab  idő  óta  min- 
den ily  visszaesés,  ha  az  indulatok  ingerültsége  el- 
oszlott, neki  fájdalmat  okozott  ;  s  azon  keserű  érzés, 
mely  őt  meglepte,  midőn  lelke  mámorából  ébredt, 
mindig  élesebb,  mindig  fojtóbb  lőn  ;  s  így  azon  erő, 
mely  száguldó  szenvedélyeinek  legyőzésökre  kíván- 
taték  mindig  edződött  a  legtermészetesb  úton. 

Míg  egy  rossz  vagy  aljas  tettnek  megbánása  neki 
kevesebb  fájdalmat  okozott,  addig  nehezebben  is  tu- 
dott annak  ellentállni ;  de  mióta  mélyen  szívében  fe- 
szültebb húr  pendült  meg  :  a  rossz  tett  megbánása 
által  okozott  fájdalom  előérzete,  mintegy  segédje  azon 
erőnek,  mely  kívántaték,  hogy  indulatainak  eUent- 
álljon. 

Többször  az  életben  egy  csekélységnek  nagy  kö- 
vetkezései vannak.   A  büszke  ember  hányszor  tulaj- 

donit] a  egyedül  lelki  fönségének  s  erejének  néha  egy 
kis  körülményke  követkt-zményeit. 

Gondolhatta -e  Orsolya  asszony,  midőn  gondosan 
szeldelé  a  tordai  pogácsát  vendégei  számára,  hogy 
ezeket  a  kis  Tóbiás  fogja  megtizedelni  s  hogy  e  tetté- 
nek következménye  egy  ember  fejében  oly  eszmének 
fog  életet  adni,  mely  őt  a  helyes  útra  téríti,  ki  talán 
megízelítvén  újra  az  aljas  örömöket,  örökre  elveszett 
volna  a  jónak. 

Midőn  Abafi  a  kis  Tóbiást  a  földön  látta  maga  előtt : 
eleven  színekkel  állott  előtte  életének  egyik  legérde- 
kesb  jelenete,  a  kis  Zsigának  megmentése  ;  jutott  tisz- 
tán eszébe,  szívének,  lelkének  akkori  aljas  iránya. 
Emlékezett,  hogy  ez  vala  indulatainak  úgyszólván 
napforduló  pontja.  Lassan,  fénysugáronként  világul- 
tak  elméjében  azon  szép,  nemes  föltételek,  melyeket 
még  kevés  napokkal  ezelőtt  oly  forrón  ölelt  keblé- 
hez, miként  hivé,  hogy  lelke  nemesülhet  ;  s  gondola, 
hogy  halad  óriási  léptekkel  a  tökélynek.  Szorulva 
érzé  szívét,  szégyenleni  kezdte,  hogy  abban  oly  ke- 
vés erő  van  azon  az  úton,  melyet  tüze  ki  magának, 
megmaradhatni.  —  Nem!  —  mond  szép  íölhevülés- 
sel  —  nem  térek  ki  az  útból  többé.  Mi  pótolja,  mi 
pótolhatja  az  életben  vissza  azon  égi  nyugalmat,  me- 
lyet jótettek  öntudata  önt  el  a  kebelbe?  Érzem  az  ei^őt 
lelkemben.  Nem!  Utálva  legyen  örökre  minden  alias! 
S  e  pillanattól  fogva  erősen  és  szilárdul  az  erén}'  tiszta 
ösvényét  követem. 

így  fűződek  gondolat  gondolathoz.  Abafi  átlátá, 
hogv'  az,  ami  őt  szinte  visszasülyeszté  fájdalmatlan 
semmiségébe,  még  nem  oly  körülmény,  melyet  férfiú- 
erő le  nem  győzhetne. 

Az  igaz,  hogy  szégyenülten  tekintett  szét  a  gyűlés- 
ben ;  s  látva  azon  sok  rémült  arcot  maga  körül,  neme 
a  megvetésnek  lepte  meg  szívét.  Első  fölléptének  a 
polgári  pályán  nem  volt  sikere  .  .  .  S  bármiként  okos- 
kodjunk, oly  tettnek  sikeretlensége,  mely  nagy  lelki- 
erőbe  került,  igen  visszaijesztő  s  mintegy  cáfolatát 
tekinti  első  nézetre  az  elme  azon  cél  helyességének, 
mely  vezérlé  tettünket  ...  A  fejedelem  szavai  szívét 

mélyen  sebzék.  Bár  e  szavak  némileg  helyzetének  fon- 
tosb  voltát  jelelék  ki,  amit  Abaft  elméje  igen  is  tuda 
észrevenni.  Szándékának  tisztasága  szűz  lobogásá- 
ban  tűnt  fel  képzetében  ;  nemes  volt,  mit  óhajta.  Lel- 
kes honfiak  ügyében  szólalt  fel  s  azon  keserű  érzet 
környezé  őt,  mely  minden  emelkedettebb  kedély  előtt 
oly  ismeretes  s  mely  ólomsúllyal  nehezedik  a  lélekre, 
midőn  tetteink  nemes  célzása  félreértetik  :  s  midőn 
szép,  boldogító  remény  helyett  sivatag,  lelketlen  valót 
talál  a  cselekvő  útjában. 

így  fölhevülve  s  visszaidézve  fellengésiből,  a  köz- 
napi aljnak  avába,  nem  bámulhatunk  Abaftn,  ha  be- 
teg, szenvedő  lelke,  mint  a  sínlő  test,  érzékenyebb, 
bántalmakra  rezzenhetőbb  lön.  S  talán  a  lelkes,  ér- 
zéssel teljes,  bár  kissé  könnyelmű  Betlen  célzás  nél- 
küli enyelgése  őt  jobb  órában  szintoly  enyelgő  tréfa- 
cáfolatra bírná,  milyen  ártatlan  volt  a  megtámadás. 
Az  a  szíves  közelítés,  mellyel  Olivér  fellobbanását  s 
annak  véres  következését  kívánta  kárpótlani  s  a  regé- 
nyes lángoló  barátság,  mely  a  két  ifjút  holtig  csatlá 
egymáshoz,  elég  bizonyítványa  az  egykori  s  a  mostani 
Abafi  közti  különbségnek. 

A  Betlenneli  összecsapásban,  lélektani  elvekből  ki- 
indulva, visszaesést  az  emberismerő  nem  talál.  A  leg- 
nemesebb lelkekben  vannak  fölhevülések  s  a  legjobb 
ember  lehet  pillanatokig  igazságtalan,  főleg  ingerlett 
állapotban,  s  ha  az  indulat,  mely  vezérli,  nemes.  Ilyen 
volt  minden  tekintetben,  amely  Olivért  lobbanásba 
hozta:  nővédelem,  lovagi  tartozás. 

Az  oly  természetes  visszaesések  egyike  leginkább 
hősünk  panaszos  kikeléseiben  mutatkozott,  s  azon 
odaengedésben,  mely  őt  szinte  aljas  örömök  örvé- 
nyébe sülyeszté  ...  A  tökélynek  indult  Abafi  mélyen 
érzett,  hallgatott  és  cselekedett  volna,  ha  azt  szük- 
ségesnek látta  vala  ;  a  tökély  útjából  kitörő  panasz- 
kodott, ingadozott  szép  feltételeiben,  s  kétségbe  in- 
dult önmaga  iránt  ;  de  a  visszaesésnek  legcáfolhatat- 
lanabb  jelensége,  az  okokon  kapkodás  volt  e  vissza- 
esések mentségére. 

Az  ő  nemtője  vagy  történet,  vagy  egy  kis  körül- 


78 

meny  azonban,  mint  láttuk,  visszaigazfták  őt  a  he- 
lyes ösvényre  s  állíthatjuk,  hogy  azon  szép  elhatá- 
rozás :  többé  aljast  nem  tenni,  aljast  nem  gondolni, 
nem  volt  még  soha  ily  szilárd,  ily  erő-  s  akaratteljes 
benne,  mint  jelenben. 

Csendesen  haladt  Abafi  az  éji  sötétben  ;  a  roppant 
egyház  szeszélyes  tornyának  árnya  széles  reszkető 
vonalban  olvadt  keresztül  az  egész  tér  hosszán  ;  ma- 
gasról bámult  le  az  éj  királynéja,  fénylő  udvarának 
seregéből  a  komoly  haditekintetü  városra  s  ezüst 
párázati  átömledeztek  a  gót  torony  faragásain,  dics- 
koszorút ívezve  körülök.  Minden  utca  néma  s  népte- 
len volt  ;  csak  azon  esti  nesz,  mel}'  néha  suhan  a  lé- 
gen keresztül  az  a  eol-h  ár  fa  elhaló  hangjaiként,  enyel- 
gett az  Abaft  halló  érzékével.  Egy  mécsesnek  vereses 
ragyogván^'a  látszék  még  a  Rása-háznak  nagy  abla- 
kából, kétes  világot  ömlesztve  körüle  s  egy  hosszú  ár- 
nyék vonult  el  s  vissza  a  széles  ablaknál  ;  alkalmasint 
az  álmatlan  Cariglié.  Olivér  folytatá  útját.  Amint  a  tér- 
nek majd  közepe  tájára  érkezett,  halk  susogást  hallott 
mögötte  ;  olyat,  mint  a  selyemszöveté  a  sima  deszká- 
zaton ;  hátratekintett  s  csendes  léptekkel  sötét  kö- 
penyegbe burkolt  lényt  látott  maga  után  haladni. 
Abafi  megállapodék.  Több  bátorság  s  több  bizoda- 
lom volt  emberünkben,  ismert,  úgyszólván  óriás- 
erejéhez, minthogy  e  kullogónak  követése  némileg 
nevetséges  nem  lenne  előtte.  Azonban  kardját  előbbre 
rántá  s  nyugton  ment  odább  ;  alig  ért  a  széles  Kö- 
zép-utcába, midőn  hirtelen  egy  sötét  kapunak  öblé- 
ből három  ember  rohant  ki  meztelen  kardokkal. 
A  támadók  arcainak  alsó  része  kendőkkel  volt  be- 
burkolva s  öltözetük  sötét  színű. 

Olivérnek  úgy  tetszett,  mintha  kettejében  a  Gúti 
Mózes  szobájában  ivó  kétes  alakokra  ismerne. 

—  Add  meg  magadat !  —  mond  az  egyik  mély  han- 
gon. —  Minden  védelem  .sikertelen. 

Abafi  kardot  rántott  s  a  felelet  e  megszólításra 
hatalmas  vágás  volt,  mely  a  szólót  azonnal  íöldhöz- 
teríté.  A  más  kettő  heves  viadalt  kezdett.  Hősünk, 
nem  feledvén  az  őt  követő  rejtélyes  személyt,  nehogy 

hátul  támadtassék  meg,  a  fal  felé  vonult,  sebes  kard- 
csapásaival hátrálva  az  ellentörekedők  sürü  vágásait. 
Míg  így  vívna  kétes  szerencsével,  a  közel  Mikola- 
ház  erkélyének  egyik  ablakából  halk  sikoltás  hasított 
az  éj  csendjén  keresztül. 

—  ördög  szállt -e  beléd?  —  mond  egyik  a  vívók 
közül,  félrevetvén  kardját  s  buzogányát  ragadván  elő, 
mellyel  hévvel  támadá  meg  Abafit. 

—  Ketten  egy  ellen!  —  Megszólalt  ekkor  egy,  Oli- 
vér előtt  nem  ismeretlen  hang  s  a  buzogánj'os  férfiú 
földre  terült. 

Abaft  hirtelen  torkon  ragadá  a  megmaradott  har- 
madikat s  visszafordult  a  védelemre  jötthöz,  kiben 
az  őt  követőre  ismert.  —  Nem  köszönöm,  —  mond  — 
éji  madár  közbejöttödet  ;  hátulról  ejted  cl  támadó- 
mat s  az  nem  férfias. 

—  Veszni  hagyjalak-e?  —  felelt  az  ismeretes  hang, 
félrelépve.  —  Egy  ellen  nem  védnélek.  Orgyilkosok 
ellen  nincs  lovagi  szabály. 

—  Te  vagy?  —  szólt  Abafi  észrevehető  meg- 
lepetéssel. —  Te,  nem  kértelek-e,  —  folytatá  szeh'd, 
de  mégis  szemrehányó  hangon  —  hogy  ne  köve.sd 
lépteimet  ? 

—  Taníts  meg  előbb,  érzéketlen,  arra,  hogy  ezt 
tenni  tudjam  —  felelt  a  segítségére  jött  szép  ifjji  s 
mély  bánatos  kifejezés  ült  keleti  vonásain.  —  Nem 
kívánok  én  semmit  Olivér!  De  míg  vér  buzog  ereimben, 
a  nap,  mely  éltemet  világítja,  te  vagy!  S  mégis  mi 
csekélység  az  ahhoz  mérve,  mit  én  tehetek,  mit  te 
cselekedtél  s  cselekszel! 

—  Elég !  —  mond  Abafi  kitérőleg,  —  elég !  —  Ekkor 
kezét  nyújtá  az  ifjúnak  s  mondhat lan  szívességgel 
hangjában,  folytatá:  —  Nincs  balul  véve,  te  jó,  hálás 
lélek,  de  távozzál ;  jó  éjtszakát. 

A  kétes  lény  hallható  zokogásával  távozott.  Olivér- 
nek kebléből  önkénytelen  sóhaj  emelkedett. 

—  Te  pedig  —  mond  megtámadííjához,  ki  mered- 
ten, mintegy  kővé  válva  veszteglett  vasmarkának 
súlya  alatt  —  harmadrésze  azon  nyomorult  egésznek, 
mely    Abafival    akart    mérkőzni,    igen    kicsiny    vagy 

bosszúmra!  sem  a  te,  sem  a  külsőd,  sem  a  társaid  ne- 
vöket  nem  vágyom  tudni.  —  Itt,  —  folytatá,  erszé- 
nyét a  porba  vetve  —  emlékezzél  ezen  órára,  mely- 
ben kezem  tartott  kőszoborként  maga  előtt !  —  S  ezzel 
egyet  fordítván  rajta,  a  két  másikra  zuhanta  s  távo- 
zott. A  védelmére  jött  ifjú  másfelé  vévé  útját. 

Ekkor  fölemelkedett  a  lesújtott  orgyilkos,  félülő 
helyzetben   öklére   támaszkodva  ;   arcán   a   dühösség 
lángja  lobogott  s  felragadván  tőrét,  Abafi  után  hajítá  ; 
a  tőr  ennek  füle  mellett  sivított  el  s  egy-két  lépésre 
előtte  fúródott  a  földbe. 

Abaíi  egy  lépést  tőn  hátra,  megállt  s  hosszú  meg- 
vető tekintetet  vetve  a  nyomorult  gyilkosra,  szótlan 
távozott  el. 

Az  ifjú  hirtelen  felkapta  a  tőrt  a  földről  s  a  gyilkos- 
hoz sietett. 

—  Ne  bántsd!  —  kiált  hátra  parancsoló  hangon 
Abafi.  —  Távozzál! 

Az  ifjú  a  tőrt  keblébe  rejtette,  küzdeni  látszék 
magával  s  vontatva  távozott  el,  mintegy  varázshata- 
lomtól  nógatva. 

—  Én,  én  egyedül  vagyok  ellenséged,  Abafi!  — 
rebegte  a  gyilkos.  — Én,  s  leszek,  míg  vér  forr  ereim- 
ben. Átok  reád  s  minden  lépteidre,  nyomorult.  — Utolsó 
szava  szinte  fuldokló  volt,  s  fájdalmasan  hánykódott 
A  földön  még  pihegő,  vérbeázott  társai  között. 


A  MIKOLA-HÁZ. 


Különbözők,  de  kedvesek  mindketten. 

Moor. 


Vannak  arcok,  melyek  nemzeti  bélyeggel  bírnak,  s 
mutatványai  azon  összes  családi  arckifejezésnek,  mely 
egész  nemzeti  többségében  feltűnő.  «Ha  angolt  akarsz 
látni)),  mond  Utasi,  «nézd  Master  Blomot  ;  a  hosz- 
szas  arc,  a  kiálló  hólyagos,  igen  világos  szemek,  vör- 
henyes haj,  hatalmas  orr,  az  ábránd  elszórtság  egész 
lényén,  s  lelkesülő  vonalai  arcának,  ha  tárgya  hevíti, 
benne  egy  tekintetre  megismertetik  az  angolt.  Vagy 
Don  Velasco  Hermosot  tekintsd,  s  ha  a  kevély  castiliai- 
ban  spanyolt  akarsz  megismerni,  nézd  barna  gömbölyű 
arcát,  sötét  kerek  szemeit!  Az  egyenes,  inkább  rövid, 
mint  hosszú,  tompavégű  orrot,  a  dagadó  ajkakat, 
a  méltóságot  lépteiben,  a  keresettséget  mozdulatai- 
ban s  az  egész  alakján  szétsugárzó  rátartást  ...  s  őt 
azonnal  spanyohiak  fogod  látni». 

így  vannak  egyes  családok,  egyes  háztájak,  me- 
lyeket, ha  megismerünk,  általános  képzetünk  leend 
egy  egész  nemzet  bizonyos  osztályának  háztartásáról. 

Ily  mutatványa  vagy  minta-család  volt  Erdélyben 
a  Mikola-ház.  Ki  ezt  látta,  annak  alkalmasint  lehete 
általános  képzete  minden  gazdag  erdélyi  család  ház- 
tartásáról, szokásairól,  kedvtöltéseiröl  azon  korban, 
melyben    történetünk    mozog. 

Akár  falun,  a  kár  városon  mulatott  ezen  érdekes 
család,  feltűnt  körében  azon  egyszerű  szíves  ember- 
szeretet, a  fitogtatás  nélküli  vendégbecsülés,  azon 
bájló  mód,  mely  mindenkit  kényelmes  helyzetbe  tud 
tenni,  s  kevés  percek  alatt  házinak,  ismerősnek  vará- 
zsolja a  legidegenebbeket.  Gazdag  aranyzott  búto- 
rok,  nagyértékü   szőnyegek,   nehéz   selyemkárpítok  ; 

ezüst  a  legnagyobb  bőségben,  szinte  minden  szűk 
ségre,  még  konyhaedényre  s  lópatkóra  is  használva  ; 
számtalan  cseléd,  az  akkori  ízlés  szerint,  kiáltó  szí- 
nekbe öltözve  ;  egy  pár  óriási  csatlós,  apródok,  írno- 
kok, tisztek,  számtartók,  kulcsárok  ;  egy  tisztes, 
vidámtekintetü  nyájas  udvari  lelkész  s  végre  az  ud- 
vari bolond,  mint  szükséges  kiegészítő  része  az  akkori 
fényesb  háztartásnak. 

Nyárban  nyitott  ajtó,  ablak  ;  könnyű,  többnyire 
selyem  vagy  rásaölt özetek,  nyerítő  ló  az  udvaron, 
ugató  ebek  sokasága,  s  egy  barna,  kurta,  zömök  pecér, 
hosszú  kürttel  s  rövid  vaskos  lábakkal,  ásítva  a  sötét 
kapu  homályában. 

Télben  meleg  lobogó  tűz  a  nyitott,  szeszélyes  alakú 
kemencékben  vagy  falbavájt  kandallókban.  Csinos, 
bő,  finom  prémzetű  téli-öltözetek.  Egy  tágas  leányok- 
szobája, a  nyitott  kandalló  körül  gyűlt  fonóasszonyok- 
kal, kik  víg  mesélgetéssel  űzik  a  hosszú  téli  est  unal- 
mait, s  köztűk  néha  az  annyira  ismert,  erdélyiesen 
holtig  szép,  éltes  háziasszony  ;  vagy  mosolygó,  rózsa- 
piros, galambszelíd  leánya.  S  mind  e  kedves,  házias 
jeleneteken  a  szép  egyetértés,  a  gondos  rend  s  a  ma- 
gyar otthonosság  bájló  ihlete  áUt  ragyogva  ;  a  fa- 
gyos udvarról  belépő,  zúzos  bajuszú  vadász,  vagy  lo- 
vaglásából csatakosan  hazatérő,  kedvelt,  várt  és  félt 
háziúr,  számtalan  mosolygó  arctól  fogadva,  s  az  udva- 
ron borzas,  fűlhegyig  burkolt  medve-  vagy  belény- 
vadászok  izmos  kopjákkal,  toporzékoló  apró  lovakon. 

Nem  volt  Erdélyben  látogatottabb,  szerettebb,  be 
csültebb  háznép  akkor,  mint  a  Mikola-ház,  s  oly  va- 
rázzsal bírt  azon  kedves  elfogadó  szellem,  mely  rajta 
elömlött,  hogy  ki-ki  azt  magáénak  tekinté.  Jól  esett  a 
szelíd  hölgj'nek,  ha  szép  dolgozással  szaporíthatá 
ékítményeit  ;  a  zordon  vadásznak,  ha  őzet  aggatha- 
tott a  konyha  előtti  fogasra  vagy  buzogányt,  kopját, 
cserélhetett  az  öreg  Mikola  Miklóssal,  kinek  arca  az 
ő  mindenkori  vidám,  kényelmes,  egészséges  kifeje- 
zésével, szinte  jól  esett  a  szemnek. 

Mikola  Miklós  mintegy  ötvenhét  évű,  középter- 
metű, teljes,  erős,  ideges  férfiú  volt,  félig  őszbe  ve- 

gyűlt  s  a  feje  tetején  igen  ritka  haját  többnyire  gaz- 
dagon zsinórral  terhelt  bársonysüveg  fődé,  melyet 
csak  az  asztal  előtti  s  utáni  imádság  közben,  s  az  egy- 
házban szokott  leemelni.  Arca  kerek,  piros,  egészsé- 
get lehelő,  s  igen  vidám  kifejezésű  volt ;  kék  szemei- 
ben a  szívesség  sugárzott ;  szép  horgas  orra,  ép  fogakat 
előtüntető  ajkai,  s  többnyire  redőtlen  homloka,  azon 
kellemes  érzést  idézek  elő,  mely  az  embernek  oly  jól 
esik  valakinek  ellenében,  kit  többnyire  vidámon  talál. 

Mint  mindenütt  azonban,  úgy  a  Mikola-háznál  is 
emelkedtek  fellegek  néha,  mel^^ek  a  házi  csend,  az 
otthonos  örömök  egét,  mely  az  élet  vidor  család  fölött 
boltozott,  alkonyíták.  Margitnak  férje,  Gyulafi  Bálint, 
történetünk  kezdete  előtt  négy  évvel  iinnyt  el ;  nem- 
sokára követé  őt  Mikola  Miklósnak  neje,  Abafi  Mária, 
Erdély  egyik  legszebb  s  leglelkesb  asszonya.  Mind- 
kettőnek halála  mély  gyászba  borítá  nemcsak  az  egész 
családot,  de  az  egész  háznépet  is.  Ezek  az  emberek 
nem  úgy  örültek,  mint  mások.  Volt  valami  összes,  s 
valami  sajátságos  e  közös  bánatban,  melyben  az 
utolsó  cseléd  is  részt  vőn.  Az  első  fájdalmat  később 
ábránd,  komolyság  követte  s  végre  az  idő  enyhíté,  s  a 
Mikola-családba   az  otthonos   öröm  köszönt  be  újra. 

Egy  fia  s  egy  leánya  volt  Mikola  Miklósnak.  A  fia 
jelenben  alig  tizenhat  évü,  Bátori  Zsigmond  udvará- 
ban nemes  apródi  szolgálatot  tett,  s  majd  mindig  a  fe- 
jedelem közelében  volt,  hol  találkoztunk  véle.  Leánya 
Margit,  Gyulafiné  (ezt  is  láttuk  a  Mikola-ház  erkélyé- 
ben) a  szép  özvegy,  mintegy  huszonhét  évü  lehetett. 

Margit  egy  volt  azon  ritka,  regényes  lények  közül, 
kik  mindenütt,  hol  megjelennek,  élénk  érdeket  s  tün- 
déri bájt  terjesztenek  magok  körül.  Szépsége,  a  mél- 
tóság, mely  őt  körülsugárzá,  bizonyos  eredetiség  min- 
den mozdulatában  s  tettében,  őt  a  köznapi  világtól  el- 
választva, mintájaként  jövendő,  felvilágosodottabb 
század  élőinek  tünteté  elő  ;  s  ezen  átszivárgás  a  jöven- 
dőből a  jelenbe,  oly  hajdanszerü,  oly  szabályteljes 
alakban  mutatkozott,  hogy  benne  egykori  századok 
asszonyát,  jövő  századok  világától  körülfény  Ive  le- 
hetett képzelni. 

Volt  valami  Margitban,  ami  távoltartá  a  legmeré- 
szebbet. Nem  kevélység,  nem  hidegség,  nem  tekinte- 
tének méltósága,  hanem  azon  báj,  mely  varázsihlet- 
ként sugárzott  ki  belőle,  s  nemét  a  mesés  igézetnek 
képezé. 

S  e  lelkes,  remekszerű  lény,  kinek  minden  tette 
hibátlan,  minden  mozdulata  festői,  minden  hangja 
égi,  nem  volt  szerencsés.  Feltűnt  valami  benne,  fő- 
ként fiatalabb  korában,  mondhatni  túlvilági,  földön 
nem  honos,  ami  okozá,  hogy  őt  földi  öröm  egészen 
boldoggá  nem  teheté.  Alig  tölte  be  tizenhat  évét,  mikor 
férjhez  ment.  Férje  gazdag,  szép,  talán  jó  is  bizonyos 
tekintetben,  de  könnyelmű  ember  volt.  Se  nem  érté, 
se  nem  méltánylá  nőjét,  kit  atyjának  óhajtása  s  né- 
zetei vezet  ének  karjai  közé.  Egy  fiacskájuk  volt,  ki 
Gyulafi  távollétében  jött  világra  s  úgy  látszék,  azon 
hév  ragaszkodás,  azon  szenvedélyes  szeretet,  mellyel 
Margit  a  kisdedhez  viseltetek,  őt  honosítani  kezdek 
földön  s  kibékéltetni  sorsával;  de,  férjének  halála  előtt 
még,  elveszte  fiacskáját.  Az  udvari  pap  meghittéinek 
megjóslá  a  gyermek  halálát  jóval  előre,  mire  őt  külö- 
nös körülmény  indítá.  A  kis  Bálintnak  jobb  vállán 
születésekor  kis  fekete  kereszt  volt  látható,  mely  kü- 
lönös és  sok  beszédre  alkalmat  adó  jel  azonban  szüle- 
tése után  néhány  hét  múlva  eltűnt  s  a  fiú,  bár  voná- 
saiban keveset  változott,  jóval  szikárabbá  Ion. 

Férjének  halála  bizonyos  ábránd  komolyságot  áraszta 
Margit  képére.  Ö  Gyulafit  talán  sohasem  szerette  ; 
de  oly  hibátlan  teremtés,  kinek  egész  lelke  csupa  gyön- 
gédség volt :  nem  élhetett  ily  közel  viszonyban  valaki- 
vel a  nélkül,  hogy  lelke  teljes  erejéből  ne  igyekeznék 
azzal  a  képzettel  megbarátkozni,  hogy  szíve  is  vonz 
férjéhez.  A  lelkes  hölgy  e  hármas  veszteség  után  sem 
volt  megtörve  ;  s  habár  az  emberismerő  bizonyosan 
erőltetésre  akadt  is  reá  egész  magaviseletében  :  a  több- 
ség benne  mégis  a  komoly  ugyan,  de  nyájas,  semmi- 
ből magát  ki  nem  vonó  háziasszonyt,  a  mindenkihez 
illően  szíves  hölgyet  találá.  Sokan  igyekeztek  a  gaz- 
dag, felséges  özvegynek  szerelmét  megnyerni,  de  célt 
távolról  sem  érhettek ;  s  ami  ezen  egyetlent  oly  kiváló- 

lag  különbözteté  több  nőtársaitól,  az  volt,  hogy  őt 
egy  visszaidézett  kérő  sem  gyülölheté.  Mindenki  szinte 
nevetségesnek  tartotta  Margit  ellen  szólani  vagy  őt 
hibáztatni ;  oly  önkénytelen,  oly  legyőző  volt  az 
irántai  közvélemény. 

E  feltűnő  tulajdonokat  Margit  egyrészt  lelkes  anyja 
nevelésének,  másrészt  veleszületett  gyöngédségének 
köszönheté.  Hamari  özvegysége  s  anyjának  halála  őt 
jókor  önállóvá  tették.  Az  öreg  Mikola  sem  volt  ment 
azon  tartózkodástól,  mely  Gyulafinak  ellenében  ön- 
kénytelenné  vált ;  s  így  azon  elsőségi  viszonyt  akarat- 
lan s  öntudatlan  gyakorlá  Margit,  mely  egy  család- 
ban a  feltűnő  tulajdonokkal  jár  akkor  is,  ha  ezeknek 
birtokosuk  idejére  fiatalabb  azoknál,  kikre  lelkének 
fönségével  hat. 

E  két  gyermeke  mellett  volt  még  Mikola  Miklósnak 
egy  közel  rokona.  Csáki  Gizella,  a  háznál ;  tizenöt  évű 
leányka,  ki,  gazdag  szülei  elhalván,  Mikolánál,  mint 
nagybátyjánál  s  gyámnokánál  lakott.  Előző  szelíd- 
séggel s  rokonszeretettel  ölelte  az  angyali  gyermeket 
Mikola  s  lelkes  leánya,  Margit,  ki  özvegysége  óta  aty- 
jánál tartózkodott. 

Ha  Gyulafiné,  mint  idomteljes  szobor  remekebb 
korból,  hajdanszerü  tisztult,  szabályos  vonásaival, 
szobrászi  tagjaival,  visszaemlékezetként  művészibb 
századra,  lepte  meg  a  nézőt  :  Gizellában,  az  egészen 
női  Gizellában  is  sajátságos  érdek  volt.  Mint  a  fejlő 
rózsa,  mely  a  tavaszi  harmat  gyöngyeit  szívja  először 
félig  nyílt  kelyhébe  ;  mint  a  madár,  mely  anyafészek- 
ben első  kiröpte  után  pihen,  körülbámulva  azon  lég- 
kört, melyet  egykor  szabad  országként  hasítand  szár- 
nyacskáival  keresztül ;  mint  a  lázas  betegnek  első 
éber  gondolatja,  mely  őt  magának  az  életnek  s  ked- 
veseinek adja  vissza  :  oly  varázs,  oly  tündéri  báj  öm- 
ledt  el  e  bájos  gyermeken.  Érzékeny  a  szó  legszebb, 
legnemesebb,  lágyabb  értelmében  :  olyan  volt  szíve, 
mint  az  seol-hárfa,  melyet  egy  gyönge  szellet  sóhaja 
hangokra  olvaszt.  Ami  mást  komollyá  tett,  a  Gizella 
sötétkék  szemeibe  könnyeket  csalt,  s  mi  másnak  édes 
kínnal  szorítá  keblét:  az  őt  fclmagasztalá,  túltéve  a 

világon.  Egy  angyal  volt  ityenkor,  akin  át-  s  köriil- 
sugárzék  a  mennyek  mennyének  dicse.  Tagjai,  mintlia 
nemesb  anyagból  olvadtak  volna  össze  :  érzékei  mint- 
egy kapcsolatban  lévők,  régiebb,  emberen  túlibb  szel- 
lemekkel, oly  finomak,  oly  benyomást  fogadók,  oly 
hirtelen  izgathatok  valának.  Félénk,  külső  veszélyek- 
kor egy  csattanás  elejté  lábáról ;  egy  ismeretlen  fény 
remegésbe  hozá,  s  mégis  poklát  a  kínnak  tudá  szótlan 
hókeble  alatt  szendergetni. 

Ártatlan,  mint  angyal,  tiszta,  mint  a  liliom  tavaszi 
leple.  Ő,  mint  tizenöt  évü,  gyermekebb  volt  sok  nyolc 
évűnél :  oly  tisztult,  oly  szentesült  volt  e  kedves  te- 
remtés, hogy  -mindent  átlátszóvá  szűrt,  megnemesí- 
tett maga  körül,  s  a  legdurvább  szóhajtó,  nemét  a  véd- 
hetlen  varázsnak  érzé  körében,  mely  őt  tiltá  ezen  ég- 
ből szállt  előtt  illetlent  vagy  szögest  vagy  tisztátlant 
szólani,  bár  szólhatott  volna  bátran,  mert  neki,  a  tisz- 
tának, minden  tiszta  volt. 

Abafi  Olivér,  mint  egyik  legközelebbi  rokona  a 
Mikola-háznak,  megjelent  ott  néha,  már  igen  fiatal 
korában  s  atj'ja  életében.  Első  megjelenései  a  Mikola- 
háznál  egészen  érdeknélküliek  voltak.  Sokkal  fiata- 
labb volt  az  öreg  Mikolánál ;  vadabb,  neveletlenebb, 
minthogy  a  lelkes  Margit  vagy  annak  később  férje  is, 
ki  bár  szeszéll\'el  teljes  és  könnyelmű,  egy  volt  Erdély 
legműveltebb  ifjai  közül,  vele  örömmel  társalkodhat- 
nék. Ö  a  Mikola-háznál  többnyire  a  szótlan,  asztal  vé- 
gén ülő,  bús  magyar  szerepét  játszá,  duzzadt  arccal, 
melyen  könnyen  látható  volt,  mennyivel  jobb  szív- 
vel mulatna  bagolykunyhójában,  vagy  ismert  kopók 
s  agarak  társaságában. 

Az  öreg  Mikola  volt  első.  ki  az  akkor  ép,  ideges,  (el- 
határozott tekintetű  gyermekre  figyelmes  lőn.s  máso- 
kat is  figyelmeztetett  ;  de  mindemellett  is  Abafi  sem 
kedves,  sem  kedvetlen  jelenés  nem  volt,  segy  maradt 
azon  szánandók  közül,  kikről,  elmentük  után,  a  jelen- 
voltakat elszámlálván,  utoljára  szokják  mondani  ; 
♦ő  is  itt  volt». 

Azonban  az  emberismerő,  ki  e  durva  gyermeket 
némi  figyelemre  méltatá,  veheté  észre,  mint  függeszti 

ájtatos  bámulással  olykor  nagy  sötét  szemeit  Mar- 
gitra ;  mint  örül,  ha  ez  megszólítja,  milyen  kész  lán- 
goló arccal  parancsit  teljesítni,  s  hogy  mindez  nem 
azon  gyöngéd  szerelmet  lehelő  odaol vadassal,  hanem 
egy  nemével  a  remegő  tiszteletnek  történik,  mellyel 
néha  tanítvány  viseltetik  oktatója  iránt,  kitől  fébii 
tanult,  de  kit  tisztel  is,  s  kinek  kedvét  keresi,  mert 
jóváhagyásával  tisztelve  érzi  magát. 

Szinte  lehetetlen  gondolni,  hogy  a  bár  ritkán  meg- 
jelenő, de  iránta  mindig  egyaránt  hév  tisztelettel  vi- 
seltető Olivérnek  legfiatalabb  korában  s  durvaságá- 
nak ellenére  is  szinte  fellengő,  bár  többnyire  néma 
hódolását  Gyulafiné  észre  ne  vette  volna.  Az  a  Margit, 
ki  senkit  meg  nem  különböztete,  ki  mindenkihez  an- 
gyali szehdséggel  s  méltósággal  teljes  nyájassággal 
viseltetett :  Abafi  iránt  némileg  el  látszék  elveitől  térni. 
Az  igaz,  hogy  iránta  sem  volt  melegebbb,  közelítőbb, 
sőt  talán  hidegebb,  figyelmetlenebb ;  de  mivel  őt 
mégis  észrevette,  mivel  néha  önfeledéseit,  helytelen 
tetteit  mentegeté  ;  mivel  néha  egy  vagy  másnak  tel- 
jesítésére felszólítá  az  lígyszólván  megvetettet,  sen- 
kivel észre  nem  vettet,  s  ki  iránt  legközeleb  rokoni, 
bizonyos  felsőségi  viszonv*t  vevének  föl ;  ezt  Abafi  ter- 
mészetesen mint  megkülönböztetést  tekinté,  ha  nem 
is  maga  iránt,  legalább  a  mások  vele  bánásokkah 
egybehasonlításban  ;  s  ebből  világos,  hogy  Margit  csak 
az  Abafi  szemében  tért  el  szokott  módjától,  a  valóság 
ban  mindig  hasonló  maradt  magához. 

Atyjának  halála  után  Olivér  gazdag  birtokába  lépett. 
Féket  eresztvén  ekkor  szenvedélyeinek,  mindig  mé- 
lyebben s  mélyebben  sülyedt.  Aljas  cimboraság,  durva 
kedvtöltések  tölték  be  a  napok  s  éjek  mámoros  hé- 
zagait. Csak  vadászat  s  lovaglás  válták  fel  nemesb 
foglalatosságként  néha  az  előbbenieket  s  edzék  meg 
benne  azon  természetes  makacs  bátorságot,  s  azon 
szinte  óriási  testi  erőt,  melyek  természet  ajándékai 
valának.  Ritkábban  jelent  meg  a  Mikola-háznál,  hol 
az  öreg  Mikolának  jól  vélt  gúnymosolya,  s  a  lelkes 
Margit  csendes,  szomor,  feddő  tekintete  terhére  valá- 
nak. így  haladt  több  idő  szennyes  örömök  közt,  aljas 

körben  átélve  vagy  áttombolva,  nem  egészen  világos 
percek  híján,  addig,  míg  őt  ezen  történet  elején  a 
fehérvári  úton  találtuk  először.  Ezen  idő  óta  láttuk 
gondolatainak  menetelét,  s  e  villámsugára  egy  nemesb 
iránynak  lelkében,  őt  újra  a  Mikola-házhoz  kezdé 
vonni.  Tündér  fénykörében  tiszta  erkölcsiségének  állt 
újra  Margit  előtte,  gyermeki  éveinek  bálványa,  kit 
félt  és  imáda  ;  serdülő  fiatalságának  horgonya,  mely 
őt  szebb,  nemesb  világhoz  ragasztá  s  Koíozsvártt 
létekor  már  majd  mindennapos  volt  a  Mikola -háznál. 

Gyulaíiné  igen  jól  ismerte  azon  szelíd  hatalom  ere- 
jét, mellyel  ő  Olivért  hódolásra  bírta,  s  némi  érdeket 
kezde  keblében  sejdíteni,  már  Kolozsvárra  érkezte 
előtt  is,  oly  ifjú  iránt,  ki  csupán  lelki  erejének  sugal- 
lásából,  önállást  kezdett  nyerni  magának,  hogy  ő 
nem  volt  üres  szótlan  személy  e  nézőjátékban  ;  tudta, 
hogy  egy  tekintete,  jóváhagyó  mosolya,  kézszorítása, 
minő  hatásúak  ;  tudta,  hogy  egy  szava  szívesen  adva. 
s  a  maga  helyén,  nincs  elveszve  soha.  Bámulhatunk-e, 
ha  mindezek  összevéve,  érdekessé  tevék  előtte  azon 
férfiút,  ki  közfigyelmet  kezdett  gerjeszteni,  s  kinek 
minden  tette  jóslás  volt  nagy  jövendőre. 

Ritkán  fejlik  érdek  férfiú  iránt  asszonyi  szívben 
azon  gyöngéd  szellemi  eleg3^ék  nélkül,  mely  az  arcra 
bíbort,  a  szívbe  melegebb  dobogást  idéz  elő  ;  s  így, 
nem  lelke  egyedül  Margitnak,  szíve  is  részrehajlóvá 
lőn  Olivér  iránt.  Talán  nem  volt  szerelem,  amit  Mar- 
git érzett  ;  de  bizonyosan  igen  rokon  indulat  a  sze- 
relemmel. Sokszor  kétség  keletkezett  a  hölgy  kebe- 
lében iránta.  Lehet-e  ember  nemes  valaha,  ki  már 
nemtelen,  aljas  volt  egykor?  Megbírja-e  földi  kebel 
azon  harcot,  mely  szükséges,  hogy  valaki  úgyszól- 
ván önmagából  nemesüljön  ki?  s  e  kétség  őt  komollyá 
tévé  pillanatokra.  De  a  hölgyi  szívnek  sajátja  azon 
bizodalom,  mellyel  ragaszkodik  az  iránti  képzeteihez, 
ki  érdekes  előtte.  így  Margit  is  bízott  Abafiban  ; 
kezdé  hinni,  hogy  ő  győzend,  s  lelki  ereje  letiporja 
végre  minden  aljas  szenvedések  rugódozásait  :  s  e 
hiedelem  neveié,  magasztala,  edzé  azon  gyöngéd  rész- 
vétet, mely  őt  kegyencéhez  vonzá  ;    s  néha  ej  te  szót. 


89 

villant  tekintete,  emclkedék  sóhaj,  melyek  gyaníttaták, 
mennyire  érdekes  Abafi  előtte.  Annyi  bizonyos,  hogy 
Margit  önérzetei  iránt  nem  volt  tisztában,  midőn  már 
némelyek  bizonyosnak  hitték,  hogy  ő  Olivért  szereti. 

Abafiban  azonban  ily  indulat  nem  volt.  Gyermek- 
kora óta  Margittal  növekedvén,  legközelebb  rokona 
a  háznak  ;  szeretetében  valami  testvéri,  valami  egé- 
szen szellemi  volt.  ü,  mint  föUebb  is  láttuk,  Gyulafi- 
nénak  lényét  még  fellengőbb  szempontból  fogta  föl. 
mint  a  többi  látogatói  a  Mikola-háznak.  Már  azon 
ájtatosság  neme,  mellyel  ő  Margitot  tiszteié,  min- 
den földi  vágyat  kirekesztett  kebléből ;  s  bár  külö- 
nös, de  mégis  igaz,  hogy  ő  nem  hihette,  hogy  Margit 
valakit  szerethessen  a  szó  földi  értelmében,  s  a  szent- 
ségtörés egy  nemének  hitte  volna,  az  inkább  anya- 
ként tisztelt  iránt  hiú  vágyakat  édelgetni  keblében  ; 
azért  változhatlan  tartózkodás  jeleié  azon  ájtatossá- 
got,  mellyel  ő  Margitnak  hódolt,  s  meh'ben  a  nem- 
nek különbsége  egészen  ki  volt  feledve. 

Leghüscbb  s  zártabb  Olivér  iránt  a  kis  Csáki  Gizella 
volt.  Tudjuk,  hogy  ő  volt  első,  kinek  Abafi  szemébe 
tűnt,  midőn  a  Mikola-ház  erkélye  alatt  ellovagolt.  Ha 
a  vidám  Judit  ezt  néha  enyelgésből  említé  Gizella 
előtt  :    fülhegyig  felpirult,  s  néha  meg  is  haragudott. 

Ha  Abafi  megszólítá,  úgy  látszott,  mintha  szégyen 
borítaná  el,  s  a  vidám  g^^ermek  Abafi  jelenlétében 
szinte  duzzadt  s  szótlan  volt.  Margit  azt  hitte,  hogy 
ellenállhatlan  idegenkedés  az,  amit  Gizella  Olivér  el- 
len érez,  s  ez  sebzé  őt.  Nem  egyszer  szólt  magasztalva 
róla.  Gizella  lesüté  szemeit  s  hallgatott.  Szembetünő- 
leg  kerülé  az  Abafi  társaságát,  s  ha  néha  történetesen 
szeme  a  deli  gyönyörű  ifjún  nyugvék  :  hirtelen  meg- 
szégyenülve kapta  le  róla. 

Sokan  különbözőül  magyarázták  a  serdülő  szűz- 
nek e  különös  magaviseletét.  Tudni,  haUani  kellett 
neki  a  Mikola-háznál  Abaűnak  előbbi  rendetlen  éle- 
tét ;  s  gyöngéd  tisztasága  lelkének  kellemetlenül  le- 
hetett érintve  oly  ember  jelenléte  által,  kit  ő  meg- 
romlottnak hitt,  bár  Gizellának  arról,  mi  a  romlott- 
ság, tiszta  képzete  nem  volt,  s  ő  attól  csak  mint  i»- 

meretlen  rossztól  borzadott.  Már  azt  hitte,  hogy  ta- 
lán Abafinak  kevés  figyelme  iránta,  okozá  e  vissza- 
vonulást :  mert  Olivér  úgyszólván  reá  sem  nézett, 
s  őt  egészen  mint  gyermeket  tekinté  ;  s  mind  meg- 
szólításban, mely  ezeriben  egyszer  történt,  mind  enyeí- 
géseiben,  volt  valami,  ami  Gizellának  ellenében  csak 
gyermekhez  szólott. 

Sem  dicsérni,  sem  gyalázni,  sőt  még  említeni  sem 
hallá  senki  Gizellától  Abafit,  mióta  többször  járt  a 
házhoz,  s  ha  néha  víg  kedvvel  beszélgetett  leánytársai 
között,  vagy  a  fiatalabb  férfiakkal :  Olivérnak  csak 
meg  kellett  jelenni,  hogy  Gizella  azonnal  elnémuljon. 

Egyszer  kérdé  Margit. 

—  Miért  gyűlölöd  Abafit?  aki,  bárminő  megrom- 
lott is  lehetett  egykor,  most  egészen  megváltozott. 
s  egy  a  legérdekesebb  fiatalemberek  közül  Erdélyben. 

—  Én  nem  gyűlölök  —  felelt  lesütve  szemeit  Cii- 
zella  —  senkit.  S  mi  érdeke  lehetne  ily  gyemiek  be- 
csülésének  Abafi   előtt,    ki  engem   észre   sem   vesz? 

—  Okát  én  nem  tudom  megfogni,  —  viszonzá 
Margit  —  de  azt  hiszem,  becsülni  fogod,  ha  mél3'ebb 
tekintetet  vetsz  szívébe.  Ő  mindenesetre  nem  minden- 
napi ember. 

—  Kérlek,  —  mond  Gizella  lángba  borúit  arc 
cal  —  kedves  Margitom !  ne  említsd  őt  ;  én  még  g}'er- 
mek  vagyok,  nincs  is  annyi  ítélő  tehetségem,  valakinek 
érdemeit  átlátni.  S  ha  szeretsz,  ne  szólj  Abafiról  töb 
bet ;  ígérd  ezt  nekem!  —  mond,  angyali  jósággal 
nyújtva  szép  kezecskéit  Margitnak. 

—  Nem  tudlak  megfogni,  Gizella!  Ám  legyen,  én 
elő  nem  hozom  többet  ;  de  ha  jön,  légy  barátságo- 
sabb iránta  :   észrevehetné  hidegségedet  s  fájna  neki! 

—  Fájna!  —  mond  Gizella  kétkedő  mosollyal.  — 
Ö  azt  nem  fogja  észervenni,  Margit!  —  S  ekkor  kérve 
eme  lé  szemeit  Gyulafinéra,  mintha  az  egész  beszél- 
getés terhére  esnék. 

Margit  elhallgatott,  s  halkkal  meggyőződött  arról, 
hogy  Gizellának  hidegsége  Olivér  iránt  orvosolhat- 
lan,  vagy  ismeretlen  körülménynek  okozatja,  melyet 
kifürkészni  tiltá  gyöngédsége. 


KLEVEN  SZOBOR. 


Oh,  mit  keressz  itt? 

Wielavii. 


Az  éjjel,  mikor  Abaft  Gúti  Mózes  uramtól  haza- 
V)allagott  s  megtámadtatott,  sikoltást  hallottunk  a 
Mikola-ház  erkélyéből,  s  így  gyaníthatjuk,  hog>'  va- 
laki  az   Abaíi    viadalát   észrevette.    Ez  úgy   is  volt. 

Mióta  a  véres  jelenetek  kétes  aggodalomba  sülyesz 
ték  az  elméket  Kolozsvárit  :  az  ijedtség  s  borzadás 
a  kis  Gizellára  veszélyes  befolyást  gyakorlott.  Nem 
alhatott  ;  néha  szorult  keble  mély  sóhajjal  lát- 
.szék  magán  könnyítni  akarni,  s  az  egész  lényen 
szembetűnő  elcsüggedés  mutatkozott.  —  Később  fek- 
szem le,  —  mond  egykor  Margitnak  —  talán  jobban  el- 
alhatom.  —  S  ez  föl  sem  tűnt  senkinek,  mivel  Gizella 
nem  egyszer  varrt  vagy  font,  ami  akkori  időben  a 
legnagyobb  házaknál  divatban  volt,  késő  éjfélig. 

Ő  a  szép  fííszerteljes  augusztusi  éjeket  az  erkély- 
ben virrasztá,  míg  önkény  telén  sülyedt  késő  álom 
szemhéjaira.  Miért  ült  ő  itt  s  nem  másutt,  mi  űzte 
álmát,  mi  cmelé  szűz  keblét,  miért  csillogót  ragyogó 
gyöngye  a  fájdalomnak  titkon  s  látatlan  selyem 
piUáin?  ki  tudná  megfejteni.  Egy  világ  az  emberi 
kebel,  s  érzések  ezrei  számtalan  vegyületben  hullám- 
zanak  titkos  redőiben. 

Azon  éjjel  is,  midőn  Olivér  a  tiszta  holdvilágította 
éjen  csöndesen  folytatá  lépteit  a  néptelen  téren  ke- 
resztül :  az  erkélyben  volt  Gizella  ;  az  oda  nyíló 
tágas  szobának  egyik  nehéz,  faragásokkal  terhelt 
asztalán  haldoklott  a  félig  olaj  talán  mécsesnek  hár- 
mas lobogványa,  mint  az  aggkor  végnapjai,  néha- 
néha  percegve  föl,  halk  nesszel,  s  elsötétülve  megint. 

Ott  ült  a  szép  gyermek,  gyermek -alakban  s  ártat- 

lanságban,  szűz  vágyakban  s  érzésekben ;  szép  hala- 
vány  arcán  a  zsenge,  fejlődő  vonalak  szunnyadtak, 
előérzeteként  egy  szebb,  egészen  kifejlendő  idom- 
teljes jövendőnek  ;  félig  bágyadtan  nehézkedtek  nagy 
éjsötét  szemeire  annak  héjai;  s  így  tekinte  föl  az 
ég  csendes  királynéjára,  mely  sugár  palástjának  kö- 
zepette komoly-nyájasán  olvada  földhöZ;  ezüst  ha- 
bokban. Ki  az  ő  keblébe  látott,  ki  tudta  volna,  mi 
zajong  ott,  mi  fenyeget  azt  szétrepeszteni?  bámult 
volna  rajta  :    ah,  de  ezt  senki  sem  tudta! 

Látta  Abaíit  csendes  haladtában,  s  fölkelvén  szé- 
kéről, kísérte  szemeivel :  ábránd,  komolyság  tűnt 
fel  vonásain,  s  valami  fájdalmas  egész  tekintetében. 
Sikoltása  bizonyítja,  hogy  a  viadalt  látta  ;  igen  is 
látta,  miként  támadtaték  meg  Olivér,  minő  n^'ugod- 
tan  nyúl  kardjához,  miként  rogyik  össze  előtte  az 
első,  ki  kardot  emelt  reá  ;  mindezt  látta,  de  többet 
nem.  Neme  a  lázas  hidegnek  szaladott  végig  minden 
idegein  ;  tagjait  feszülve  érzé  ;  hirtelen  forróság 
szinte  perzselve  ömlött  el,  váratlan  követve  a  tag- 
jain zsibbadó  fagyot  ;  ólomsúlv  nehézkedett  szemeire, 
térdeit  érzé  megtörni,  s  egy  sikoltással  rogyott  végig 
az  erkélyen  ;  válla  egy  széknek  szögletét  surlá  hullá- 
sában, s  vakító  haván  keresztül  fiatal  vére  serkedezett. 

Minden  mély  álomban  volt  a  Mikola-háznál.  Mar- 
git, ki  már  a  múlt  napokban  megszokta  Gizellának 
késő  lefektet,  rég  az  ágyban  pihent  ;  lelke  álom  kar- 
jai közt  merengett,  s  áímak  űzték  egymást,  létesítve 
avagy  semmisítve  legtitkosb  vágyait  lelkének. 

Éjfél  után  lehetett  :  az  éji  őr,  az  akkor  divatos, 
hosszú  kürtön  hallata  kísérteti  énekét  ;  s  még  hang- 
zék  távolabb  s  távolabb  egyhangú  dala,  több  társai- 
nak  mindig  halkabb   visszhangjától   ismételve. 

Gizella  megmozdult,  fölveté  égi  szemeit,  a  mécses 
el  volt  aluva  ;  a  halvány  hold  adott  ezen  éjjeli  jele- 
netnek kétes  festői  világítást  ;  fölemelte  fejét,  maga 
elé  bámult.  Valami  őrült  volt  e  hideg,  fagylaló  tekin- 
tetben. Végre  fölemelkedett  egyik  kezére  támasz- 
kodva, s  így  ült  némán  gondolat,  erő.  nézés  nélkül 
egy  szoborkővé  vált  tekintettel :   Phidiás  vagy  Praxi- 

teles,  a  kétségbeesés  odabámulását  így  véste  volna 
ki  a  hideg  márványból. 

Darab  ideig  ült  így  ő  ;  azonban  Margit  fölébredt, 
s  a  szobájában  pislogó  mécses  világa  meggyőzé  őt, 
hogy  Gizella  meg  le  nem  feküdt.  A  hófehér  ágynak 
kárpitjai  szétvonva  tüntetek  ki  a  nehéz,  arannyal 
áttört  szövetű  paplant,  mely  félig  hátra  volt  vetve,  — 
s  a  nyomatlan  dagadó  párnákat  láttatá  ;  hol  Gizella 
ily  későn  —  gondola  s  a  termeken  át  hangzék  dal- 
szerű hangján  Margitnak  :  —  Gizella!  Gizella! 


SZESZÉLY. 

Igen,  igen  igen!  monda,  a  szavakat 
hirtelen  s  gyorsan  ejtve  ki. 

W altér  Sooit. 


Másnap  estefelé  középnagyságú  terem  nyílik  fel 
előttünk  ;  falait  sötétvörös  kamuka  fedi.  Egyetlen 
magas,  felülfestett  üvegekkel,  alant  fehér  ónas  kari- 
kákkal berakott  ablaka  a  kolozsvári  térre  néz.  A  szoba 
hosszatt  négyszeget  képez  ;  az  utcára  nyíló  ablakkai 
szemben  áll  egy  magas,  cifrafaragású  ajtó,  aranyo- 
zott párkányokkal.  Ezen  ajtótul  jobbra-balra  látunk 
két  magas  kárpitos  ágyat  :  hófehér  patyolat,  szép 
redőkbe  szedve,  foly  le  rólok  ;  ezeken  túl  két  hosszú, 
nagy  virágú  szövettel  bevont  pamlag  nyúlik  kétfelől, 
szemben  egymással,  s  mindegyike  előtt  csinosmívü 
asztalka,  rakva  asszonyi  munkákkal,  ollóval,  selyem- 
mel, s  féligvégzett  hímzésekkel.  Az  ablaktól  jobbra- 
balra két,  fehérrel  bevont  asztal  simul  a  falhoz,  mind- 
kettő nagy  ezüst-tükörrel,  melyek  fölül  gömbölyűk 
s  hátulsó  támasz  segedelmével  állanak.  Ezek  körül 
sok  apróbb  s  nagyobb  ezüst,  többnyire  hólyagos  mívű 
edények  és  szelencék,  félig  vagy  egészen  megara- 
nyozva, s  néhány,  becses  kövekkel  kirakva.  Ezen 
öltöző-asztaloknak  egyik  főékességök  a  nagy  ezüst- 
korsók ;  egyik  a  Mikola-,  másik  a  Csáki-címerrel. 
Alakjok  alant  öblös,  gömbölyű,  felül  nyúlánk,  vé- 
kony ;   s  egy  pár  tömeges,  arany ozatlan  gyertyatartó. 

\  magas  ablak  előtt  nehéz,  veres  kárpit  folyt  le, 
jelenben  ezt  egészen  eltakarva,  s  a  szoba  közepében 
négy  lánggal  ömlik  el  a  lenyúló  mécsesnek  világa. 

A  magas  ajtótól  balra  helyezett  ágynak  kárpitjai 
félrevon vák  ;  lábánál  tágas  karszék  nyugszik,  s  eb- 
bon  látjuk  Mikola  Margitot  ülni :  lelkes  szemei  a  leg- 
mélyebb részvéttel  vannak  az  ágyra  függesztve.  Egy- 

szerű  házi  öltözete  folyt  le  szép  tagjain,  könnyű  re- 
dőkben, s  egyik  karja  a  szék  jobb  párkányán  nyug- 
szik. Az  ágyban  látjuk,  mint  egy  patyolat-fellegben. 
a  kis  Gizellát  feküdni.  Aki  Guido  angyalait  látta,  ki 
Correggio  Ámorát  bámulta,  annak  lehet  némi  fogalma 
azon  látványról,  mely  itt  tűnik  szemünkbe.  A  szép 
gyermeki  fő  behunyt  szemekkel  s  reszkető  mosoly- 
lyal  ajkai  körül,  pihen  a  párnák  közt,  melyek  mint- 
egy kerítvényt  képeztek  körüle.  Sűrű  fürtéi  szét- 
válva, gazdag  hullámokban,  gyürűdzék  körül  havát 
homlokának,  hajnalát  arcának  s  márványát  keblé- 
nek s  vállainak.  Karjai  a  pamlagon  kívül  nyúltak  el. 
s  félig  föltüremlett  inge  alól  idomteljes  gömböK-üség- 
gel  igézek  a  szemet,  mely  félig  kitűnő  vállain,  keblé- 
nek liliom  halmai  s  karjai  közt  szédelgő  kétkedés- 
sel andalgott,  választni  akarva  s  nem  választhatva. 
Csendesen  látszék  szunnyadni.  Ekkor  megnyílt  a 
szobának  magas  ajtaja,  s  egy  éltes,  komoly  férfiú 
széles,  őszbe  vegyült  szakállal  s  hosszú,  redőzött  öl- 
tözetben lépett  be,  melyet  derekához  sima  szíj  szo- 
rita  ;  hóna  alatt  kis  céderfaládácskát  tartott,  rakott 
mívűt,  s  néhol  gyöngyházzal  ékesítettet.  Csendesen 
közelített  az  ágyhoz,  helybenhagyó  fej  intéssel  viszo- 
nozván  a  Gyulaíiné   figyelmeztetését   az   alvóra. 

—  Hogy  van  betegünk?  —  kérdé  az  öreg  férfiú 
suttogó  hangon. 

—  Álma,  úgylátszik,  csende.sebb,  mióta  az  erkély- 
ből magánkívül  ide  hoztuk  —  felelt  Margit  fojtott 
hangon.  —  Még  ily  nyugodtan  nem  volt.  De  jó  volna, 
édes  Áron,  ha  üterét  megtapogatná  ;  én  úgy  látom, 
most  sem  egészen  ment  a  forróságtól. 

—  Azt  hiszem,  —  viszonzá  Áron  hasonló  han- 
gon —  ez  a  láznak  közelítését  jelenti,  egyébiránt  az 
álom  legjobb  orvosi  szer  ...  ne  háborítsuk.  Néhány 
óra  múlva  újra  idejövök  :  addig  az  előbbi  szert  jó- 
nak látnám  mással  fölváltani.  —  Ezzel  kivévén  lá- 
dácskájából  egy  üvegcsét,  odanyújtá  Margitnak.  — 
Itt  —  mond  —  a  csillapítónedv,  melyből  nem  több 
öt  cseppnél  tiszta  vízben  lesz  adandó ;  de  csak  a  láz 
közti  nyugodtabb  szakában  a  betegnek.   —    Margit 

helybenhagy ólag  intett,  s  Áron  csendesen,  s  a  beteg- 
től észrevétlenül  távozott. 

Akkori  időben,  ha  voltak  is  néhol  honi  orvosok, 
a  legnagyobb  házaknak  több  bizodalmuk  volt  kül- 
földről számos  bizonyítványokkal  érkezett  idegenek- 
hez, kik  között  nem  egy  zsidó  vala.  Ilyen,  s  méltán 
nevezetes  volt  Áron,  s  azért  mind  a  fejedelemnél, 
kit  Kőváron  veszedelmes  torokfájástól  mentett  meg, 
mind  számos  erdélyi  úri  családnál  bejáratos. 

Az  orvos  távozása  után,  úgy  látszék,  hogy  azon 
nyugalmas  alvást,  melynek  édjét  mosolygó  ajkakkal 
éldelé  a  kedves  Gizella,  nyugtalan  lázzal  hánykoló- 
dás váltja  fel.  Szemeit  félig  nyitá  meg,  s  föl-fölemel- 
getvén  fejét,  kezét  jobbra-balra  vonná  el  képe  előtt, 
mintha  füstöt  akarna  elhárítani  tekintete  elől.  Ajkai 
mozdulni  kezdettek,  mint  azé,  ki  szól ;  de  hang  nem 
hallatszék. 

—  Oh!  —  mond  végre  megrázkódva  s  felnyitva 
szemeit,  melyek  hirtelen  behunyódtak  újra  —  minő 
égi  lakhely  ez !  Olivér  nézd !  .  .  .  ott  a  rózsabokor !  .  .  . 
mennyi  nyílt  rózsa!  .  .  .  minő  szín  vegyület?  —  El- 
némult újra  ;  kis  szünet  után  arcát  a  legszebb  pír 
futa  el,  szemei  ismét  felnyíltak,  egész  tekintetében 
sugárzó  magasztaltság  tündöklött.  Égi  volt,  valóban 
égi  s  szinte  félelmes,  avatatlan  szem  előtt  ;  mind  azon 
nemében  a  betegségeknek,  mcl}^  a  kórt  testin  felijli 
tehetségével  a  tisztán  látásnak  ruházza  fel.  Leírhat- 
lan  szép  arcának  öröm  s  boldogság  lehelt  minden 
vonásaiból. 

—  Kedves,  héven  szeretett  Olivérem!  —  mond  — 
szívem  választottja,  jer,  ülj  ide  mellém?  .  .  .  hogy 
háláljam  meg  neked  szerelmedet?  Oh,  boldogság!  — 
folytatá  szinte  dalhangon,  —  te  szeretsz,  te  enyém 
vagy!  Ez  álom!  .  .  .  nem,  nem!  .  .  .  úgy-e  nem?  .  .  . 
rebegte,  előrenyújtva  két  kezét,  mintha  más  kezeket 
szorítana.  —  Ezek  a  te  kezeid,  Olivér!  azok,  melyekkel 
támadóidat  sujtád  a  porba?  s  melyekkel  Gizelládat 
oly  édesen,  oly  lágyan,  oly  forrón  szorítod  szívedtiezl 

Margit  eszmélt. 

—  Egek!   —  mond,   —   most   értek   mindent  ;     ő 

szeret!  —  s  kezeit  szemeire  tapasztván,  fakadó  kö- 
nyűket  törle  azokon  szét.  —  Igen,  —  ismétlé  —  ő 
szeret!  Ami  lángolva  ég,  bár  elfojtva,  keblemben: 
most  érzem  egész  védhetlen  erejében  én  is  .  .  .  Sze- 
gény gyermek!  oh,  több  ez  láznál!  ezek  jelenségei  az 
őrültségnek.  Istenem!  mit  tegyek?  hívjak-e  vala- 
kit? ..  .  most  csendes  újra?  —  folytatá  tűnődve.  — 
Nem,  nem!  .  .  .  E  tiszta,  ez  angyali  gyermek  leg- 
mélyebb, legrejtettebb  titkát  adjam  másoknak?  .  .  . 
Nem  ...  ez  szentségtörés  lenne. 

Gizella  újra  fölriadt  álmából;  arca  elhalaványodott, 
ajkai  remegtek;  olvadékony  sápadtság  futa  el  tagjait, 
félig  nyitott  szemei  meredten  néztek,  s  kezei  össze- 
szorítva maga  elébe  voltak  feszítve,  mintegy  védőleg ; 
harsány  éles  sikoltás  hangzott  ki  ajkairól. 

—  Oh,  egek,  —  kiált  fel  —  három  egy  ellen!  .  .  . 
Oh,  az  ő !  az  Olivér !  .  .  .  Ő  és  én !  hiszen  az  csak  egy  ;  — 
s  kebléhez  szorítá  kezét  s  ájultan  rogyott  vissza  pár- 
náira. Nem  soká  hevert  így,  eltűnt  a  fakó  sápadtság, 
s  az  ég  szellemei  mosolygottak  ajkai  körül  ;  s  gyön- 
géd ezüst  hangkiejtéssel,  szerelem  lángjában  izzó 
szemekkel  szólalt  meg  :  —  Oh,  ne!  nem,  jó  Olivér!  — 
mond,  kezét  védőleg  emelve  föl,^  —  ládd,  az  nem  sza- 
bad I  .  .  .  Oh,  ne  kívánd!  —  Üjra  hallgatott,  s  kis 
szünet  után  folytatá  :  —  Igazad  van,  oh,  mindenem!.. . 
hiszen  te  az  én  kedves  egyetlen  férjem  vagy!  az  az 
Olivér,  kit  első  megpillantásától  fogva  forró  hévvel 
ölel  szívem!  .  .  .  Igen  —  rebegte  s  seraphi  mosoly 
játszék  ajkai  körül,  —  házasok  adhatnak  csókot  egy- 
másnak, úgy-e,  Olivér?  vagy  ők  is  vétkeznek,  ha  te- 
szik? —  mond,  mély  szeméremmel  lesütve  szemeit.  — 
Oh,  —  folytatá  lángoló  arccal  —  te  ámítasz,  Olivér? 
vagy  nem,  én  hiszek  neked,  jer  —  ismétlé,  terjesztett 
karokkal  —  jer!  —  a  levegőt  csókolá  meg  maga  előtt. 
s  szemei  félig  bezáródtak,  arca  havát  sötétebb  pír 
borítá  el,  majdnem  kereken  tűnve  ki  bőre  liliomán, 
mintha  elvarázsolva  egy  eddig  nem  ismert  gyönyör 
által,  azon  édes  szenderítő  andalgás  nehézkednék 
érzékeire,  mely  az  élvezet  édjét  követi.  —  Oh!  — 
monda,  vagy  rebegé. 

lósika  :  Abaíi.  7 

Mit  kellé  Margitnak  érzeni  e  bájteljes,  de  rá  nézve 
keserű,  szívszorító  jelenetkor,  nehéz  leírni.  Világos 
talán  most  először,  hogy  Olivért  szereti.  Lelkéből 
olvasott  lázas  hevében  a  kis  Gizella,  s  minden  szava 
az  ő  ártatlan,  több  mint  gyermeki,  az  ő  angyali  tisz- 
taságában a  Margit  szívéhez  szólott.  Ö  asszony  volt, 
s  talán  nem  érdemes  ann^á  becsülésre,  ha  minden 
gyengeségtől  ment  lett  volna.  Neme  a  féltékenység- 
nek kezdé  keblét  összefűzni ;  de  az  erényes  nő  mint- 
egy önmagától  borzadva  szegzé  minden  lelki  erejét 
ezen  őt  meglepő  eszmének  ellenébe. 

—  Ah!  —  mond  hallhatlan,  mintegy  lelkében,  — 
én  is  asszony  vagyok,  gyenge  asszony!  s  én  hihetem  .  .  . 
balgatag  csalódás !  hogy  ment  vagyok  minden  gyönge- 
ségtől. Minő  érzet  ez,  mely  engem  meglepett!  Én 
Olivért  szeretem,  én  Olivért  féltem  :  neme  a  gyűlöl- 
ségnek  emeli  fejét  érzésim  zajából  e  tiszta  angyal 
ellen,  ki  némán  tud  ennyi  szerelmet  szűz  keblébe 
fojtani,  s  ki  most  sem  szól,  hajh!  csak  őrültsége  füg- 
geszt szavakat  ajkaira!  S  van-e  jogom  Olivért  fél- 
teni? szeret-e  ő  engemet?  .  .  .  Oh,  ne  csald  meg  ma- 
gad, hiú  nő!  nem  szerelem  nem  azon  gyöngédség- 
ből szállt  indulat  az,  mely  őt  hozzád  vonja  :  megszo- 
kott tisztelet,  nem  egyéb  ;  s  én  szeretem,  én  imá- 
dom! —  folytatá  kitörő  könnyekkel.  De  nem!  ne 
lássa  soha  senki  Margitot  gyengének,  ne  a  világ,  ne 
Abaíi,  —  tévé  lágy,  szerelemteljes  hangon  hozzá,  — 
ne  senki! 

Gizella  azonban  nyugtalanul  hánj^kódott  az  ágy- 
ban ;  a  forró  láz  teljes  mértékben  fogta  körül.  Ajkai 
fölcserepesedtek,  arca  lángolt,  szemei  őrült  mered- 
ten álltak  félig  felnyitva,  s  hókeble  gyorsan  emel- 
kedék  föl  s  le.  Üjra  felrázkódott  lázas  mámorából  ; 
borzadva  szorítá  össze  ajkait,  kezei  jártak,  mintha 
valamit  tapintana  velők. 

—  Egek !  —  mond  alig  érthetőleg,  be  mély  e  seb !  — 
Légy  nyugton,  —  rebegte  gyöngéd  hangon  —  lelkem, 
Olivérem!  a  szer,  melyet  reáilleszték,  hatos  ;  enyhü- 
lést fogsz  tapasztalni.  Magam  szedtem  sziklás  bérce- 
ken a  fűszeres  növényeket,  s  Margit  utasítása  szerint 

készült  az  ír.  Légy  nyugodt!  —  israétlé  a  részvét  leg- 
jelentőbb  kifejezésével  arcában.  —  Ügy-e,  sajog,  ked- 
vesem! nagyon?  mintha  magam  érzeném.  Nyugaszd 
ide  vállamra  fejedet !  félresímítom  sürü  fürteidet  hom- 
lokodról. Oh,  be  forró  homlokod  —^  mond,  kezével 
simogatva  a  paplant  maga  előtt.  Újra  elhallgatott, 
s  csendesen  látszék  szunnyadni.  —  Te  nem  szólasz!  — 
kérdé  rebegő  hangon,  mintegy  eszmélve,  —  nem  is- 
mersz-e engem  kedvesem?  Én  vagyok,  Gizella,  a  te 
hív  nőd,  a  te  kis  Gizellád,  ki  tégedet  oly  forrón,  oly 
kimondhatatlanul  szeret!  Gizellád,  a  te  Gizellád,  ki- 
nek annyi  kedves  nevet  tudsz  adni!  kinek  nincs  gon- 
dolat ja,  csak  te,  és  mindig  te! 

Margit  változó  érzések  közt  m-erengve  hallgatá  a 
szép  angyali  beteget,  s  hol  lágy  kezecskéit  szorítá 
gyengén,  hol  homlokát  törülgeté. 

—  Szegény,  —  mond  —  ily  ifjú,  ily  mélyen  érző, 
ily  szenvedélyes!  hová  vezethet  ez  ?  Oh,  ha  őt  bol- 
doggá tehetném,  őt  és  Olivért!  Igen,  ez  igen  kedves, 
igen  boldogító  lenne  reám  nézve  is. 

Margitban  nem  volt  azon  lanyha,  beteges  érzelgés, 
mely  oly  sok  hölgyben  feltűnő,  ö  szeretett,  önmaga 
előtt  sem  tagadhatá  többé,  s  e  pillanatban  mélyen  s 
cáfolhatlanul  nyilatkozott  lelkében  ezen  öntudat. 
De  miként  maga  minden  köznapintúli  fönségével 
bírt  az  érzé.snek  :  úgy  benne  az  indulatok  is  nemesek 
voltak,  s  lelki  ereje  nem  engedé,  hogy  szenvedélyei 
őt  ferde  útra  téveszthessék. 

Érzé  mélyen  lelkében  Margit,  hogy  minden  nemes 
lélek  az  életben  bizonyos  célra  törekszik,  s  ha  nem 
teszi,  nem  élt,  vagy  élte  állati  tengesse  aljasult.  Aty- 
jának hanyatló  napjait  otthonos  örömök  szeh'd  bá- 
jaival körülövedzeni,  gazdag  birtokaiban  a  nép  jól- 
létére mindent  elkövetni,  fohászokat  szüntetni,  kö- 
nyüket  törölni,  titkon,  nem  látva  senkitől :  az  vala 
azon  szép,  azon  jóltevő  kör,  melyben  szerényen  s 
zajtalan  éldelé  szív^örömeit.  Most  midőn  a  Gizella 
titkos  szenvedélye  ily  különös  úton  nyilatkozék  előtte  : 
komolyabb  gondolatok  környezek  lelkét.  Kezdé  fon- 
tolgatni, hogy  ő  Olivérnél  idősb,  s  talán  egykor  nem 

tadná  őt  oly  egészen  boldogi tni,  mint  azt  nemes  szíve 
öhajtá,  s  mily  mérhetetlen  fájdalom  lenne  azt,  kit 
annyira  szeretett,  maga  iránt  hűlve  látni ;  de  hátha 
azon  hódolás,  így  íüzé  odább  gondolatit,  mely  sok- 
kal szembetűnőbb  volt,  minthogy  észrevétlen  ma- 
radhatna, nem  is  szerelem!  .  .  .  Volt  egy  szózat  a 
Margit  keblében,  mely  eztet  neki  mindig  s  mindig 
újra  sugallá  :  <ö  testvéri  szeretetet  érez  irántad,  ő 
tiszteleten  épült  barátsággal  vonzódik  hozzád,  s 
miért  szenvedélyek  lobogását  elegyítni  ezen  érzések 
szelíd  melegéhez!  így  mindig  fog  ő  irántam  érezni! 
Igen,  s  talán  mindig  forróbban,  s  én  leszek  legigazabb, 
legmeghittebb  barátnéja.))  így  űzte  egy  gondolat  a 
másikát.  Minden  föltétele  Margitnak  a  jövendőre, 
nemes  lelki  erővel  teljes  s  hozzáillő  volt. 

ö  látta,  tudta,  hogy  Olivér  Gizella  iránt  semmit 
sem  érez,  sőt  az  ártatlan  gyermeket  szinte  észre  sem 
veszi. 

—  Oh,  —  mond  magában  —  nem  volna-e  isteni, 
dicső,  e  két  szívet  egymáshoz  közelíthetni?  —  Üjra 
mélyen  látszék  Margit  gondolkozni ;  de  folytatá  :  — 
Ha  Abafi  kitörne  azon  útból,  melyet  magas  lelke  szép 
pályaként  tüze  elébe,  s  ha  visszasülyedne  aljas  szen- 
vedélyeinek özönébe  :  Gizella,  az  ártatlan,  a  tiszta, 
az  égi!  csak  köznapi  ember  közelébe  jutna,  s  mind- 
azon fájdalmakért  s  azon  keseríi  csalódásért  magamat 
kellene   vádolnom.    Nem,    nem!    ez   irtózatos   lenne. 

Szép  nagy  tervek  vázlata  kezdett  a  Margit  nemes 
lelkében  alakulni. 

—  Igen!  —  mond,  s  könny  ereszkedék  szeme  hé- 
jaira, s  keble  magasabban  emelkedett  ;  —  Gizellát 
kiművelni,  a  nemes  anyagot  a  tökélyre  fölvezetni,  s 
hatni  az  Olivér  lelkére,  megedzeni  szép  föltételeit, 
biztatni  útjában  ;  s  ha  így  egymáshoz  érdemesekké 
idomultak,  ha  egymást  észrevették,  megismerték,  ta- 
lán szeretik  :  kezeiket  egs'be  tenni  s  a  mennynek 
gyönyörét  éldelni  egykor  oly  boldogságban,  melyet, 
legyőzvén  önszenvedélyét,  maga  teremte  elő.  —  Ez 
volt  terve  Margitnak,  s  bár  szíve  megtörnék,  kiví- 
vandó a  sors  maga  ellen. 


Gizella  felnyitá  újra  szemeit  ;  Margit  csöndesen 
fogta  meg  kezét. 

—  Hogy  érzed  magadat,  édes  jó  angyalom?  —  kérdé 

—  Szomjas  vagyok,  —  szólt  föleszmélve  Gizella.  — 
Oh,  ne,  —  mond  —  ne  azt  a  sürü  italt,  vizet  adj, 
Olivér!  kristálytisztát,  mint  az  én  szerelmem. 

—  Gizella!    —    mond    újra    Margit,    vizet    adván 
neki  egy  pohárban,  melyet  az  mohón  vive  ajkaihoz,  - 
nem  ismersz  engem? 

—  Igen,  igen,  igen!  —  mond  őrült  sebességgel  Gi- 
zella. —  Hogyne!  hiszen  te  királyné  vagy.  Nem,  nem! 
te  hatalmas  tündér  vagy,  üvegből  van  öltözeted, 
mely  szép  redőkben  olvad  tagjaidra,  s  arany  rózsák 
ingának  halántékaid  körül.  Igen,  —  folytatá,  maga 
elébe  bámulva,  —  öltözeteden  át  látom  szívedet  verni. 
Oh,  mely  tiszta  az!  .  .  .  Oh!  —  kiált  fel,  félig  föl- 
emelkedve, kis  szünet  után,  —  hiszen  te  Margit  vagy, 
a  jó  Margit  ...  —  s  ekkor  lázas  hévvé)  foná  gyöngéd 
karjait  a  Gyulafiné  nyaka  köré. 

—  Reám  ismersz-e,  kedves?  —  szólt  Margit  újra, 
könnyel  tölt  szemekkel,  simogatva,  s  egy  csókot  ol- 
vasztva ajkaira. 

—  Reád?  —  felelt  a  gyermek,  szenvedéllyel  legel- 
tetve szemeit  a  Margit  szép  vonásain.  —  Te,  jó  an- 
gyal! ha  ismerlek-e?  hiszen  minden  boldogságomat 
neked  köszönhetem.  Te  szereted  őt,  úgy,  mint  én  sze- 
retem, vagy  nem  ...  oh  nem!  úgy  nem  szerethet 
senki.  Az  ő  lelke  az  enyém,  vére  dobog  szívemben,  s 
egy  tekintete  .  .  .  ah,  nincs  szó  kifejezni!  minő  bol- 
doggá tesz!  s  te  lemondál  róla,  érettem,  az  eg>'szerű 
gyermekért,  te,  Margit!  az  asszonyok  elsője  az  imá- 
dott Margit!  .  .  .  Miként  háláljam  meg  én  azt  neked? 
Oh!  —  folytatá,  s  könnyek  ereszkedtek  szemeibe,  — 
jól  tudtad  te,  hogy  én  nélküle  nem  élhetek!  láttad 
néma  keservét  szívemnek,  láttad  álmatlan  éjeimet! 
Mindezt  láttad,  —  mond,  s  mintegy  elfáradva  képze- 
teiben, elhallgatott  újra.  Kis  szünet  után  folytatá, 
szorosan  szorítva  a  Gyulafiné  kezét  szívéhez  —  te 
mindent  tudtál  és  hallgattál,  mint  én!  .  .  .  és  cse- 
lekedtél! ...   Te  tevéd  össze  kezeinket,  te  nyitád  meg 


I02 

a  mennyek  mennyének  kapuit  előttünk!  —  Gizella 
arcát  dicsfény  látszék  körülsugározni. ^ 

Láza  szűnni  kezdett  halkkal,  lehelete  csöndesebb 
I6n,  a  lobogó  tűz  szemeiben  gyöngéd  lánggá  olvada, 
s  álom  nehezkedék  szemeire.  Margit  néma  tűnődés- 
ben ült  mellette.  Egy  kép  terjed  előtte,  s  lefejlődésé- 
ben  láta  egy  rajzot,  s  képzete  népesíté  azt,  s  min- 
denütt magát  látta,  mint  jóltevő  tündért,  —  s komolyan 
látá  magát  s  némán.  Csak  olykor  villant  örömsugár 
szét  arcán,  s  az  örömsugárt  nem  az  ő  ege  lövelé  körüle. 

—  Igen,  —  mond  Margit,  s  gyengéd  csókot  nyoma 
újra  a  Gizella  homlokára  —  teljesülni  fog  álmád,  ha 
teljesülhető!  s  én  élni  fogok  nem  gyáva  panaszok  közt, 
nem  utálva  az  életet,  bár  reményfosztva  s  képzelt 
egemből  kirekesztve!  —  folytatá  mély  sóhajjal,  — 
élni  s  munkálni,  míg  dobog  ez  a  szív  ;  míg  hat,  szól, 
izgat  a  lélek  keblemben. 


CSETÁTYE  BOLI. 


Mi  az  újság? 
Vidor  Hugó. 


Ha  Péter  egyházát  Rómában  vagy  a  westminsterit 
Londonban,  tekinti  a  szem  :  bámulva  hódol  az  em- 
beri kéz,  az  emberi  elme  müveinek.  Óriási  boltozatok, 
roppant  s  mégis  karcsú  oszlopokon  nehézkedve,  az 
ájtatosságra  hevítő  szent  homály  belől,  a  bámulatos 
méltóság,  a  bátor  emelkedés  külről,  az  építészet  nagy- 
szerű fogásaiban  a  lelket  emelik,  az  ember  kevélyebbé 
lesz,  mintegy  látva  magát  odább  s  túlélve  munkái- 
ban. Szép  a  művészet,  jeles,  bájoló  ;  de  eredményei- 
vel hasonlítva  mi  és  mekkora  a  természet,  minő  rop- 
pant müvek  keletkeznek  titkos  műhelyeiből!  Víz- 
özön, tűzhányó  hegyek,  földingások  munkásai.  He- 
gyeket zúz,  völgyeket  tölt,  barlangokat  váj,  s  bármit 
tesz,  legkisebb  művei  kicsinységekben  nagyok,  cso- 
dás voltok  miatt  ;  s  a  legnagyobbak,  ha  fegyverke- 
zett szem  tekinti  azokat  legapróbb  részleteikben,  el- 
érhetlen  íinomságúak.  Egy  angol  tű  nagyítóüvegen 
át  nézve,  durva,  egyenetlen  vasdarab ;  a  méhnek 
fulánkja  milliomszor  nagyítva,  sima  s  görötlen,  mint 
a  gyöngyház. 

Szóval :  az  emberi  kéz  munkálatainak  szépsége 
csalódás,  a  természetéinek  valóság.  Művei  kevéllyé 
teszik  az  embert,  a  természetéi  megszégyenítik  :  itt 
a  mérleg  különbségek  méltánylására. 

Hegyek  ormain  szabadabban  lehel  a  tágult  kebel, 
szárnyakra  vágy,  s  a  szem  bűvös  tükrébe  egy  világot 
fogad  fel,  alatta  terjed  a  vidék  s  a  magasban  oly  nagy- 
nak hiszi  magát  a  kis  ember!  A  tenger  síkján,  ha  ni- 
binkoronával  emelkedik  a  királyi  nap,  vagy  viola- 
szín  fellegek   közt   hanyatlik   vízsírjába,    végig   csü- 

lógva,  hosszú  fénylő  vonalban,  a  zöld  elem  hánykódó 
zománcán  :  a  kebel  elfogódik,  mintegy  elszigetelve 
a  lakott  földtől,  s  ellépetve  azok  köréből,  kikhez  szív- 
vágyai olvasztják  ezer  lánccal  s  érzéssel ;  minden 
tartalékja  önmaga!  A  ház,  mely  hullámokon  nyargal 
vele,  önkészítménye  ;  a  tű,  mely  rögtét  vezérli,  ön- 
találmánya  ;    s  a  cél,   meljTe  törekszik,   önidézetü. 

De  a  barlangok  sötét  odvában,  a  mély  hegytüdők- 
ben, körülbámulva  roppant  függőleges  sziklaszeletek- 
től, körüllehelve  a  mély  sötétség  avától :  különös, 
mondhatlan  báj  varázsolja  le  az  embert  ;  elfogódás, 
vallási  gerjedelmek  emelkednek,  tűnnek  s  jelennek. 
A  pokol  torkaiban  a  lélek  mennyről  gondolkozik  s 
láthatatlan  szárnyakkal  emelkedik  ördögi  tanyáról 
Istenhez  föl,  azon  örök  szellemhez,  ki  mindezt  teremte 
s  müveiben  önmagát  teremti,  idézi,  állítja  elő,  elra- 
gadván s  érzékenyítvén  az  embernek  lelkét,  felszívja 
magához  a  földit  s  leszivárogtatja  az  égit  a  földhöz. 

Erdélynek  egyik  legszebb  barlangja  messze  a  ha- 
vasföldi szélektől  a  volkáni  szoros  közelében  van,  s 
jelenben  neve  Csetátye  Boli,  ami  magyarul  Boli  várát 
teszi,  s  egy  Boli  nevű  pórtól  veszi  nevezetét,  ki  itt 
egyedül  több  hétig  vedé  magát  száguldó  törökök  s 
tatárok  ellen. 

Hegyes,  egyenetlen  sziklahegy,  majdnem  meztelen 
hever,  virító  zöld  fatömegekkel  borzadozó  halmok 
közt,  mintegy  biztos  helyzetében  kevélyen  éghez  te- 
kintve föl.  A  nagy  útról  kanyargó  ösvény  vezet  a 
hegy  túlsó  oldalához,  hol  feketén,  avult  torokkal 
tátong  a  Boli  barlangjának  sötét  nyílása.  Néhány 
lépéssel  beljebb  hirtelen  kiöblül,  magasan  dagadva 
fel,  óriási  egyházként  mutatkozik  a  vándor  előtt  : 
kiálló  sziklaormain  két  oldalról  természetes  karzat 
vonul  magasan,  számtalan  üreggel.  A  tág  öböl  éjféli 
végein  zuhogva  csattog  kövecseken  keresztül  egy 
hegyi  folyam  :  szélessége,  több  ölnyi  mélysége  ritka 
helyt  kevesebb  könyöknyinél.  A  barlang  keblében 
ásott  utat  magának  a  jéghideg  folyam  sötétzöld  hab- 
jaival, s  meredek  falait  nyaldosva  hajlong  bús  moraj- 
jal jobbra  kanyarodva  a  sziklák  alatt,    s    medrével 

utat  képezve  a  hegyeken  keresztül,  vagy  barlangit, 
vagy  ahol  födetlen,  az  ég  azúrjától  kárpitoltat. 

Azon  időben,  melyben  a  jelen  történet  fonalát  fel- 
fogtuk, a  barlang  élénk  képet  bájol  élőnkbe  ;  maga- 
san, füstgomolytól  fátyolozva,  tüz  lobog  annak  hü- 
sében,  nagy  hasábokon  átrecsegve  ;  oldalaiban  hosszú 
sorban  lovak  rágódnak  eleikbe  halmozott  zöld  fü- 
vön, nyerítve  s  tobogva  ;  a  tűzhöz  közel,  lombokra 
terített  farkasbőrökön  hever  hordócskára  könyökölve 
egy  meglepő  tekintetű  férfiú  ;  amennyire  ezen  hely- 
zetben kivehetjük,  teste  zömök  s  ideges,  arca  komoly  ; 
magasan  költ  homlokán  kevés  hajszálak  tengenek, 
nyíltan  hagyva  fejének  egész  felső  részét  ;  kora  mint- 
egy hatvan  évre  mutat  ;  fejének  alsó  részét  sürü, 
sötétvörös  haj  fedezi,  tömött  csigákban  lapulva  nya- 
kához ;  homlokának  felső  része  sima  és  hófehér, 
mint  azoké,  kik  azt  többnyire  födve  tartják,  közel 
a  szemöld  íveihez  azonban,  tetszhető  redősor  mutat- 
kozik, keresztűlmetszve  két  mélyebbtől,  melyek  szem- 
öldei  közt  vonulnak  fölfelé,  s  indulatos  hevességre 
mutatnak.  Vékony,  magas,  végefelé  hirtelen  legör- 
bülő orra,  tekintetének  némi  sajátságot  ad,  melyet 
kihólyagzó,  igen  világos,  nagy  kék  szemei  még  nö- 
velnek ;  finom  ajkai  széles  szájának  félig  nyitva  álla- 
nak s  hosszú  hófehér  fogsort  tüntetnek  elő,  erőre 
s  épségre  mutatva  ;  állát  sürü  veres  bajusz  és  szakáll 
födi.  öltözete  egyszerű,  nyitott  barna  zekéből  áll, 
mely  alól  szétnyílt  inge  fehérlik,  szőrös,  naptól  sült 
mellét  kitüntetve  ;  szárait  bőrnadrág,  folyj  a  körül, 
évek  szennyével  fénylő,  s  lábain  durva  tág  csizma  van. 

Nem  messze  a  férfiútól,  kinek  némi  felsőségi  tekin- 
tete látszaték  lenni  a  többiek  közt,  a  tűz  körül  festői 
csomókban  állanak  magas,  napsütötte  képű  emberek, 
vagy  nehéz  vasfonalingekben,  vagy  hófehér  farkas- 
kacagány okban,  súlyos  feg^-v erekkel  s  azok  nélkül ; 
tovább  az  itt-ott  halomzó  romokon  ülnek  néhányan 
komoly  arccal  s  élénk  kézmozdulatokkal ;  egy-két 
lapos  követ,  vagy  üres  hordót,  melynek  feneke  fölfelé 
van  fordítva,  könyöklenek  vagy  térdelnek  körül, 
mások,  harsány  szóváltás  és  kacaj  közt,  kockákkal 

űzve  unalmokat.  Ezen  elcsomózott  embertömegek 
közt  szállonganak  egyesek  föl-le  a  tüz  s  lovak  körül. 

Az  egész  arc-  és  alakvegyületen  némi  durva  erő 
szelleme  lehelt,  s  a  sajátságos  csoportozat  ok  körül 
a  máglya  sötétpiros  lobogványa  ömleszté  kétes  ha- 
bozó fényét,  óriási  rémekként  nyújtva  fel  a  barlang- 
nak szirtoldalain  sötét  árnyait  a  bennlevőknek.  A  je- 
lenet nagyszerűen  regényes  volt. 

Körültekintve  e  vészjósló  tarka  tömeg  közt  az  em- 
ber, őket  tolvajoknak  vagy  hadfiaknak  vélné. 

Különösen  szembetűnt  két  csinos  férfiú,  mind  arcuk- 
nak fehérsége,  mind  öltözetüknek  finomsága  által. 
Tagjaikon  sötétszínű,  térden  fölül  érő  dolmányok  vol- 
tak, vert  aranyozott  s  kövekkel  terhelt  széles  bog- 
lárokkal, melyek  kapocs  gyanánt  szoríták  azokat 
össze  ;  oldalaikon  drága  kardok  csüngöttek,  s  egész 
tekintetök  arra  mutatott,  hogy  nem  rég  vannaíc  e 
vad  sereg  közt.  —  Keresztbefont  karokkal  nyugton, 
sőt  szinte  vidáman  álltak  a  tűz  mellett  egymással 
beszélgetve  s  keveset  figyelve  a  többiekre. 

—  Boldizsár!  —  monda  az  idősb,  mintegy  negyven 
éves  férfiú,  kerek,  piros,  egészséges  kinézésű  arccal  s 
ideges  tagokkal,  —  kinek  kezére  jutnak  a  szép  Cse- 
szeliczki-jószágok? 

—  Ki  tudja,  —  felel  a  fiatalabb  egykedvűleg  a 
másikhoz  fordulva,  hogy  a  máglyának  lángja  egészen 
láttatá  szép  fiatal  jelentő  arcát,  tűzzel  teljes  kék 
szemeivel  —  valami  sehonnainak  az  olasz  földről, 
Béla  bátyám!   mint  a  Lónyai-birtok  nagy  része. 

A  két  beszélő  valóban  Cseszeliczki  Boldizsár,  elő- 
kelő, igen  eszes  fiatalember  és  Lónyai  Béla  voltak. 
Az  első  eszéről,  az  utóbbi  vitézségéről  ismeretes  férfiú, 
kinek  megkegyelmezett  ugyan  a  fejedelem  :  de  jó- 
szágait  elszedé,   s   Lónyait   száműzé. 

Sólyomnak  nevezték  Cseszeliczkit  gyorsaságáról, 
Csatárnak  Lónyait  hadi  híreért. 

E  seregben  mindenkinek  álneve  volt. 

Sólyom  hallgatott  kis  ideig.  — Ej,  bátyám!  —  mond, 
ki  tudja,  mit  hoz  a  jövendő.  Míg  jókedv  s  erő  van, 
addig  ícét  ily  férfiú  keresztülúszhat  az  élet  hullámain ! 

—  Igaz!  —  felelt  Csatár  végigvonva  kezét  szép 
hosszú  szakállán,  —  míg  bő  vagyonúnkban  ültünk, 
csatát  és  bajt  óhajtánk  ;  most  benne  vagyunk.  Bú- 
suljon aki  akar  és  tud,  én  nem! 

—  Soká  kalandoz  Villám,  —  szól  a  farkasbőrökön 
ülő  férfiú,  Csatárhoz  fordulva,  —  aligha  nem  szúrt 
le  egy  pár  tatárt  útjában  ;    csak  baja  ne  lenne. 

—  Ne  féltsd,  Markó,  —  vígasztala  Csatár,  —  a 
tűzről  pattant  leányt  ;  ez  is  jobban  illenék  férfiúnak 
mint  hölgynek.  A  minap  két  kóborlő  tatár  vette 
űzőbe  ;  de  alig  vette  észre  szándékukat,  azonnal  visz- 
szafordult.  Úgysegéljen,  nem  bánta  volna  a  két  tatár, 
ha  ment  volna ;  egyik  otthagyta  fogát,  a  másik  jó 
nefelejtset  vitt  magával. 

—  De  Villám  is  jó  ütleget  kapott  kopjanyéllel,  — 
szól  közbe  Sólyom,  közelebb  lépve,  —  szekéren  von- 
tuk a  barlangba.  Most  is  látszik  a  nehéz  keréknek  vá- 
gása a  patakban. 

Aki  Csetátye  Boliban  járt,  e  kerékvágást  mai  na- 
pig is  láthatja  ;   talán  azóta  sem  járt  több  szekér  arra. 

—  Igaz!  —  viszonzá  Markó  —  de  esküt  is  tőn, 
hogy  idehozza  fejét  a  tatárnak,  aki  akkor  megsza- 
badult. 

—  Ej !  —  mond  nevetve  egy  zömök  férfiú,  közel 
Markóhoz  kopjára  támaszkodva,  —  ki  is  lehet  azt 
szemelni  a  sok  közül!  meglakol  az  első  érette,  kit  talál. 

Tompa  kürtrivalás  hangzott  be  a  barlangba,  száz- 
szorozva az  öblökbe  vonult  visszhangtól.  A  férfiak 
azonnal  fölugrottak  s  fegyvereikhez  nyúltak,  a  bar- 
lang nyílásához  vonulva,  melynek  sötét  torkán  ugra- 
tott egy  komoly  tekintetű  lovag  be.  öltözetének  ke- 
resetlen egyszerűsége,  kék  dolmány  s  egy  körüle  ka- 
nyarított medve-kacagány  őt  az  ittlevők  egyikének 
jeleié.  Mintegy  harmincöt  évű  lehetett,  arca  szabályos, 
hideg,  komoly,  de  jelentő  volt  ;  a  szenvedély  kora 
fedőket  szántott  homlokára,  mely  ritkás  hajjai  nyúlt 
fel  magasra. 

—  Halló,  Dandár!  —  kiált  rá  a  vezér  visszatérve  a 
tűzhöz,  —  nem  vártalak  ily  jókor!  Mi  a  hír  Kolozs- 
vártt?  Látom,  jól  megszalasztád  a  Karvalyt,  szakad 

a  tajték  róla.  —  Ezzel  újra  leheveredett  a  farka*- 
bőrökre. 

—  Jól  jöttem,  —  felelt  a  megszólított,  leszállva 
lováról.  —  Vezessétek,  de  csak  itt  a  barlangban  ; 
kívül  nem  tiszta  a  lég  ;  tarfőket  láttam  a  sűrűben 
bolyongani,  s  mint  bagolynak,  csillogtak  szemeik  a 
rengetegből  felém! 

—  Ügy  szerencséről  szólhatsz,  —  jegyzé  meg  Só- 
lyom, közelebb  lépve,  hozzá  —  hogy  bántatlanul 
hagytak. 

—  Messze  láttad-e  őket  ide?  —  kérdé  Markó  nyu- 
godtan. 

—  Mintegy  két  óráyira,  —  felelt  Dandár,  köze- 
ledve a  tűzhöz.  —  Aligha  valami  tervök  nincs!  Mert 
bár  észrevettek,  nem  bújtak  ki  a  sűrűből,  s  még  kop- 
ját sem  vetettek  felém. 

—  Kevesen  lehetnek,  —  mond  egykedvűleg  a  ve- 
zér, —  ez  az  oka. 

—  Én  is  azt  hiszem,  mert  csak  megzaklattak  volna  ; 
bár  a  Karvalyomnak  egy  sem  hágna  nyomába. 

—  Hányan  mentek  el  innen  Törő  vei.  Botos? 

—  Nyolcan,  —  felelt  a  zömök  férfiú,  aki  az  előbb 
szólalt  meg. 

—  Mindenesetre,  —  folytatá  Markó,  —  készen  ál- 
lunk. Bár  Villám  volna  már  itthon! 

—  Villámot  nem  féltem,  —  szól  közbe  Botos,  — 
száznak  is  túljár  az  eszén! 

—  Ülj  ide,  Dandár!  —  szól  Markó  az  újon  jötthez 
fordulva,  —  a  tűz  mellé,  s  ti  is  közeledjetek!  Itt  a 
kulacs!  tudom  szomjas  vagy,  vad  toborzó,  igyál  s 
szólj ! 

Dandár  jót  húzott  a  kulacsból,  a  leheveredett, 
végignyujtva  ideges  tagjait  a  bozontos  farkasbőrökön. 

Az  egész  csoport  a  tűz  köré  tódult,  szemeik  figye- 
lemmel voltak  Dandárra  szegezve. 

—  Tudjátok-e,  —  kezdé  ez  —  mi  a  legújabb  hír? 
Déván  hallottam,  Szalánczy  Lászlót  tulajdon  kasté- 
lyában, Branyicskán,  a  fejedelem  emberei  össze- 
vagdalták. 

—  Mióta  a  törökkel  bomlik  a  frigy,  keveset  gondod 


a  fejedelem  az  okos  követtel.*  —  S  hát  a  fejedelem?  — 
kérdé  Markó. 

—  ő  készül,  —  felelt  Dandár.  —  A  törökkel,  mint 
mondják,  egészen  felbomlott  a  béke. 

—  Ügy  gyűlni  fog  dolgunk!  —  kiálta  fel  Markó.  — 
Gondoltam  én  azt  előre,  mihelyt  a  Boldizsár  és  Kova- 
sóczi  kivégeztetésöket  Szamosújváron  hallottam  ;  s  a 
Kendi    Ferencet    s    Bornemisza   Jánosét    Gyaluban. 

—  Nem  jó  hírt  hozok  nektek  sem,  Sólyom  és 
Csatár ! 

—  Mi  rosszat  hozhatnál?  —  mond  nevetve  Csa- 
tár —  míg  kardom  lóg  oldalamon,  s  szívem  nem  ficam- 
lik ki  helj'éből,  nincs  baj ! 

—  Míg  bor  s  szép  hölgyek  vannak,  —  f  oly  tata 
Sólyom,  —  min  aggódnánk?  mi  túl  vagyunk  úgyis  már 
mindenen. 

—  Jószágaitokat  elosztotta  a  fejedelem,  s  te  — 
Csatár  —  száműzve  vagy  Magyarországra! 

—  Oda  közel  vagyok,  s  mehetek  ma,  —  felel  Csa- 
tár, Markó  felé  fordulva  kérdő  tekintettel. 

—  Jó  helyt  vagy  itt!  —  nyugtatá  meg  Markó,  s 
képén  azon  önbizalom  tűnt  fel,  mely  neki  sajátja 
volt.  —  A  határok  királya  vagyok,  —  f  oly  tata  fel- 
állva, s  büszkén  tekintve  maga  körül  Deli  Markó.  — 
Ha  jó  dolga  van  Zsigmondnak,  nem  fog  ujjat  húzni 
velem !  ...  Itt  Sólyom !  ezt  hozták  a  napokban  Komis 
Gáspártól.  —  Ezzel  egy  tekercset  nyújta  Sólyomnak. 

Sólyom  a  tűzhöz  hajolva,  végigfutotta  a  sorokat. 

—  Hm!  —  mond,  —  a  fejedelem  jókor  gondos- 
kodik magáról ;  Mihály  s  Rázván  vajdákkal  már 
kezet  fogott,  s  a  szélek  óriásának  tesz  most  ígéretet. 
No,  —  íülytatá  vígan,  —  szép  birtokom,  kincseim, 
pénzem,  minden  —  oda!  a  fejedelem  vette  el ;  ő 
tudja  miért  ;  de  mégis,  —  mond  kirántva  kardját  s 
lobogó  arccal  körültekintve:  Éljen  Erdély!  éljen  a 
Bátori  István  rokona!  Én  Erdély  mellett  állok,  míg 
szívem  dobog,  míg  karom  feszül :  s  ki  úgy  érez,  mint 
én,  rántsa  ki  kardját! 

S  a  kardok  csörtetve  zajgának  ki  sok  hüvelyből  s  a 
barlang  odvai  rivalák  vissza  :    «Éljen  Erdély  1» 


Markó  komolyan  tekintett  maga  körül.  —  Éljen 
Erdély!  —  ismétlé  nyugodt  hangon  ;  —  de  ne  hir- 
telenkedjünk! A  török  hatalmas.  Jó  lesz  őt  darabig 
kétségben  tartani  aziránt,  melyik  párt  legyen  az, 
melyben  állni  szándékozunk  ;  amit  úgyis  —  foly- 
tatá  kevélyen  —  én  fogok  elhatározni! 

—  Emlékeztetlek  —  szól  Csatár  —  Ígéretedre  ; 
én  Erdély  ellen  kardot  nem  rántok  soha. 

—  Én  sem,  én  sem  ;  —  mond  Sólyom  és  Botos 
egyszerre. 

—  Mi  sem!  —  zúg  még  néhány  szózat  a  tágas 
öbölben. 

—  Legrégibb  baj-  és  hadtársad  vagyok  Markó!  — 
kiált  fel  Dandár.  —  Nekem  senkim  sincs  a  világon! 
atyai  házam  a  te  sereged,  világom  a  baj,  s  a  csata! 
Én  követlek,  merre  s  hová  akarod! 

—  Tudom,  —  felelt  Markó  komolyan,  —  mi  köt 
le  hozzám,  vad  kopjavető!  mennyire  s  meddig  szá- 
molhatok reád  ;  —  s  egy  gúnymosoly  vonult  el  ajkai 
körül.  —  Ti  pedig  zajgók!  tudjátok,  hogy  csak  annyit 
kívánok  tőletek,  amennyire  köteleztétek  magatokat. 
Ez  így  szokás  nálam!  —  Most  csend  legyen!  —  szól 
mély  hangon,  s  mint  villámcsapás  után,  néma  csend 
lőn^ 

Üjra  letelepedének  a  tűz  mellé. 

—  S  mi  egyéb  hírt  hozasz,  Dandár?  —  kérdé  tovább 
Markó. 

—  A  fejedelem  házasodni  fog  ;  mondják,  styriai 
Károly  leányát  várja. 

—  Hogyan?  —  jegyzé  meg  Markó  fél  mosollyal,  — 
hiszen  Jósika  Istvánt  nem  rég  küldé  Olaszországba 
hasonló   célból. 

—  Igen,  —  felelt  Dandár,  —  de  míg  ő  visszatér, 
a  szép  Cristiernát  hozzák  Kolozsvárra.  A  fejedelem, 
mint  hallatszik,  álruhában  elébe  ment,  egyjével  olasz 
bohócai  közül.  A  készületek  szerfelett  nagyok  ;  Bogner- 
nek,^  mondják,  amennyi  kék  és  sárga  szövete  volt, 
mind  megvette  a  város  ;  s  még  Szebenből  is  hoztak 
a  sorompók  behúzására. 

—  S  mire  a  sorompók?  —  kérdé  Sólyom. 

—  Lovagi  játékokra,  melyekben  több  lengyel  s 
német  úr  vesz  részt. 

—  Karddal?  —  kérdé  Csatár,  —  úgy  megugratják 
a  lengyel  urakat. 

—  Hosszú  dsidákkal,  németesen!  —  felelt  Dandár, 
—  a  német  hercegi  hölgy  tiszteletére,  s  talán  kelevéz- 
zel  is,  ha  arra  kerül  ;  úgy  a  lengyeleket  ne  féltsd! 

—  A  német  dsidaviadalt  —  jegyzé  meg  Sólyom  — 
gyűlölöm  ;  többnyire  testi  erő  határoz  benne,  nem 
ügyesség  és  bátorság.  Én  a  kardot  kedvelem.  De 
mégis  szeretnék  egy  párt  a  homokba  dönteni  a  vendég- 
urakból. —  ördögöt!  mégis  bos.szús,  hogy  ebből  ki 
kell  maradnunk! 

—  Mit  gondolsz,  —  kérdé  Csatár,  Sólyomhoz  for- 
dulva —  víni  fog-e  Abafi? 

—  Oh,  —  felel  ez  —  nincs  kétség  benne!  s  ha 
igen,  —  győzni.  Az  ily  viadal  éppen  neki  való  ;  ő  ket- 
tőt is  leterít  egyszerre! 

—  Aligha  vehet  részt  benne!  —  szól  Dandár  nehe- 
zen rejtett  buzgósággal. 

—  Talán  száműzték  őtet  is?  —  vág  közbe  Sólyom, 
úgy  hozzánk  kerül,  fogadom. 

—  Azt  nem  hiszem,  —  mond  Dandár,  s  arca  szinte 
kékké  sötétült  —  nem  is  közünkbe  való!  Poharak 
és  lágyszívű  hölgyek  közt  helye,  nem  a  barlangok 
ar.szlányának  körében!  Egyébiránt  is,  —  folytatá 
redőkbe  vonva  homlokát,  —  hatalmas  ellensége  lehet. 
Ekkor  elbeszélte  Abafinak  megtámadtatását  a  kolozs- 
vári piacon. 

—  Bucella,  mondják  —  szólt  Markó  —  titkos 
ellensége  s  a  fejedelmet  bújtatja. 

—  Ha  ez  igaz,  —  mond  Botos  —  jó  lesz,  ha  jókor 
gondoskodik  magáról ;  csak  azon  bámulok,  hogy  a 
fejedelem  oly  titkon  járat  nyomába  ;  másokkal  rövi- 
debben bánt. 

—  Annak  tudnám  én  okát,  —  felel  Dandár,  nem 
egészen  habozás  nélkül,  melyet  azonban  lehetőségig 
el  akart  titkolni.  —  Mikoláékkal  nem  akar  ujjat  húzni 
Bátori.  Abafi  közel  rokon  a  házhoz!  de  ez  sem  fogja 
őt  megmenteni,  —  folytatá  összeszorítva  ajkait. 

—  Ha  darabig  kikerüli  a  fejedelem  hajagját.  — 
jegyzé  meg  Sólyom  —  minden  el  lesz  feledve  ;  isme 
rem  én  Bátori  Zsigmondot. 

Amíg  így  beszélgettek  a  barlangnak  sötét  hadfiai, 
két  lövés  hallatszék  külről.  Üjra  fölugrottak  mind- 
nyájan azon  készséggel,  mely  gyakori  váratlan  ese- 
tekre mindig  éber  lényeket  jelel. 

—  Ez  tatár  vagy  Villám!  —  mond  Deli  Markó, 
körültekintve  a  félkörbe  szorult  hős  tömegre, 

—  Villám!  mondom  én,  —  szólt  mély  hangon 
Dandár,  s  valami  nyugtalanság  tűnt  fel  egész  alakján. 

—  Villám  vagy  tatár,  —  felelt  Markó  nyugton  — 
mesn  más. 


VILLÁM. 


Félre,  nj'omorultl 

Szilágyi. 


A  barlang  száján  vágtatott  be  e  pillanatban  egy 
fiatal  lovag  ;  a  bennlevők  előtt  mint  szeszélyes  fest- 
vény  tűnt  föl,  körülölelve  a  nyilason  beömlő  légnek 
azúrjától. 

Szép,  karcsú  volt  a  mén,  mely  játszva  horda  könnyű 
terhét  ;  igaz  erdélyi  faj,  nem  a  későbbi  ivadék  kor- 
csos  agyagjából  gyúrott,  fél  spanyol,  fél  meklenburgi, 
fél  arab  .  .  .  szóval  minden,  csak  erdélyi  nem.  Száraz, 
egyenes  kis  feje,  tágan  nyilt  pirosló  orr-öblökkel, 
karcsú,  nyúlánk  nyak,  vékony  fátyolként  rajta  el- 
folyó sörénnyel ;  nyílegyenes  derék,  száraz,  de  ideges, 
nemigen  vékony  lábak,  erős,  biztos  alj.  Ilyen  volt  a 
lovag  paripája,  tiszta  csíki  faj,  tizennégy  markon 
jóval  felül.  Elevenzöld  cafrangja  veres  rojtjaival 
lógott  le  fején,  s  szépen  illett  almásfakó  színéhez  ; 
magyar  nyereg  magas  kápával,  medvebőrrel  födött, 
szorult  karcsú  derekára ;  előrekapó  lába  s  eleven, 
vidám  szemjárása,  a  könnyűség  s  délceg  negéd  kép- 
zetét létesítek. 

A  lovag  meggyszín,  rövid  dolmányban  volt,  melyen 
fölül  ezüstfonalból  láncozott  hadi  ing  fénylett,  sza- 
bályteljes tagjaihoz  olvadva,  félkönyökig  érő  ujjak- 
kal, s  derekához  hosszú  keskeny,  törökszövetü  kendő- 
vel övezve  ;  szárain  szerfölött  bő,  törökös  nadrág 
folyt  le  majd  szoknyaként  s  kis  lábaihoz  nyalkán 
sárga  saruk  szorulának  ;  fején  rövid  csikóbőrkalpag 
hosszú  structollal,  három  s  többől  összetoldva,  mely 
a  hátulsó  nyeregkápáig  érhetne  ;  de  most  önokozta 
szellőtől  keringetve,  messze  nyúlt  lovagja  után. 

—  Ez  Villám!  —  mond  egy  hangon  az  egész  cso- 

port,    előre    nyúlt    kopjákkal   állva,    rendítő  nyuga- 
lomban. 

—  Honnan,  kóbor  gyerek?  —  kiált  elébe  vígan 
Deli  Markó,  —  porverejték  lepi  arcadat. 

—  Nem  jő  Villám  üres  kézzel!  —  kiáltott  fel  Botos, 
feléje  lépvén  s  lova  kantárát  megragadván,  mely 
lesütött  fővel  vonszolá  a  váratlan  feltartóztatót  egy- 
két lépéssel  előre  magával. 

Lángoló  arccal  állt  a  szép  ifjú  a  hadi  tekintetű  vad 
férfisereg  közt  ;  baljában  a  kantár,  jobbjában  vért 
csepegve  tátongó  borzasztón,  üstökénél  tartva  egy 
tatárfő  ;  s  nyergén  elül  szépmívü  török  kard  volt 
keresztül  fektetve. 

—  Itt  apó,  a  vásárfia!  —  mond  Villám,  mert  ő  volt ; 
s  egyet  csóválván  a  fővel,  a  porba  sujtá  Markó  elébe 
—  S  itt,  —  folytatá,  a  cifra  ezüstös  kardot  emelve 
ki  nyergéből,  —  magamnak  is  valami!  —  Sólyom 
általvevé  a  kardot,  azonban  Villám  könnyen  szökött 
le  lováról,  veregetvén  nyakát.  —  Ma  meg  vagyok 
elégedve,  —  hízelge,  csókot  nyomva  homlokára,  — 
Fecske!  nem  lesz  panaszod  az  abrakra.  —  Ezzel  intett 
Botosnak,  ki  a  lovat  beljebb  vezeté  a  barlangba. 

Villám  csinos,  karcsú  termetű  volt,  inkább  nagy, 
mint  kicsiny,  s  mintegy  huszonkét  évű,  bár  különös 
férfias  öltözetében  alig  látszék  húsz  évűnek.  Arca 
tojásdad,  keletien  barnás  és  szerfelett  érdekes.  Víg 
könnyelműség  kis  rátartás  ködével  lebegett  eleven, 
jelentő  vonásain.  Mozdulatain,  szókiejtésén  sajátsá- 
gos kecs  volt,  melyet  szép  ezüsthangja  növelt. 

Visszatérvén  a  férfiak  előbbi  helyzetökbe,  Markó 
kezét  nyujtá  leányának,  ki  kínálás  nélkül  nyúlt  a 
farkasbőrökön  végig  a  tűz  mellett,  levetvén  kalpag- 
ját, mely  alól,  mint  fogházból  omlottak  ki  gesztenye- 
szín, bokáig  érő  haj  tekercsei. 

—  Oldjátok  le  saruimat!  —  mond  fél  parancsoló, 
fél  mosolygó  hangon. 

Dandár  azonnal  közeledett. 

—  Nem  te!  —  mond,  egy  kemény  tekintetet  vil- 
lantva a  lehajló  Dandárra  Villám,  s  hirtelen  rántá 
vissza  lábát. 

Dandár  fölegyenesedett,  egész  lényén  elfojtott 
bosszúság  volt  feltűnő. 

A  hölgy  küzdeni  látszott  magával,  ajkai  mozogtak, 
mintha  szólni  akarna. 

—  Nem!  —  szólt  kis  szünet  után,  szembetűnő  meg- 
vetéssel jártatva  végig  Dandáron  szemeit,  —  nem 
árullak  el!  de,  az  egekre!  őrizkedjél,  mert  ismerlek. 

Dandár  némán  állott  előtte  ;  tekintete  átszegezte 
Villámot  s  valami  oly  mélyenbús  és  egyszersmind 
dühös  volt  e  tekintetben,  mi  a  vért  fagylalá. 

Sólyom  udvariasan  hajlott  le  eközben  kiszabadítani 
a  szerfelett  kicsiny  s  keskeny  lábacskákat  sárga  íöde- 
lökből. 

—  Mi  lelt  benneteket?  —  kérdé  Markó,  odabá- 
mulva s  váltva  Dandárra  s  Villámra  sülyesztve 
tekintetét. 

—  ö  tudja!  —  felelt  Dandár  daccal. 

—  Semmi!  —  szólt  Villám  röviden,  mindig  szem- 
mel tartva  Dandárt.  —  Te  pedig,  apó!  —  folytatá  — 
bort  hozasss!  szomjas  vagyok. 

—  Eredj,  Vidor!  —  parancsolá  az  egy  közel  álló 
ifjúnak  —  nézd  körül  a  kamrát,  van-e  még  abból  a 
pirosból ;  mert  kényes  a  gyermek,  bár  elég  röviden 
tartottam ! 

—  Fejedre  nőtt,  vezér!  —  jegyzé  meg  a  fiatal  szőke 
Vidor,  sietve  menvén  a  barlangnak  egyik  kisebb  öble 
felé,  honnan  nemsokára  fakantával  tért  vissza.  — 
Itt  —  mond  —  ami  megmaradt!  fehér  van  elég 
mindnyáj  unknak . 

—  Idd  meg  magad,  ha  kell!  —  szólt  Villám  ;  jót 
ivek  az  odanyújtott  kantából  s  letévén  azt  közel 
magához. 

—  Hol  jártál,  beszéld  el!  —  szólítá  fel  Markó,  simo- 
gatva homlokát,  —  hol  tevéi  szert  azon  üstökös 
gombra?  az  sem  lehetett  bakja  a  tatárnak. 

—  Eléggé  megforgattak  a  pogány  ebek  —  felelt 
Villám.  —  Alig  egy  órányira  innen  észrevettem  három 
kóborló  tatárt  ;  úgy  látszék,  sietve  kotródtak  a  he- 
gyek felé.  Fecske!  mondám  lovamnak,  jó  volna  el- 
vágni út  jókat  ;  de  egy  három  ellen!  ...  Ej,  gondo- 
sa 


lám,  aki  mer,  :i :  nyer !  .  .  .  Sarkantyúmat  nekiszeg- 
zém  a  fakónak  <í  míg  ezt  mondom,  szemben  valék  a 
három  ebbel,  kik  azonnal  kopját  eresztének  utánam. 
Tudjátok,  hogy  veti  a  tatár  kopjáját  :  elébb  meg- 
csóválja feje  fölött,  aztán  célra  néz,  megáll,  s  úgy 
robbant.  Míg  a  kopja  röpült,  a  fakó  nem  hevert  ;  s 
a  három  kopja  Villám  helyett  földet  ért!  Ekkor  sivítá 
az  enyém  meUben  az  egyik  tart,  ki  azonnal  földre 
zuhant.  De  két  másik  rám  rohant  görbe  kardokkal  s 
míg  vívtunk  jó  sokáig,  port  keverve  magunk  körül : 
szemben  egy  csoport  had  fia  tűnt  elő. 

—  Törő  volt,  —  szólt  közben  mosolyogva  Markó. 

—  Igen,  —  felelt  Villám,  —  ő  és  társai!  Ahogy  a 
két  tatár  megpillantá  őtet,  tovaillant ;  én  is  le  a  lóról. 
Gombodat  itt  nem  hagyom !  mondám  :  arany  bére 
Fehérváron.  S  leoldva  a  tatár  kardját,  lenyiszáltam, 
mint  tudtam  :  a  kard  s  fő  ide  jött  velem!  Hé,  nem 
elég  ez  hölgytől?  férfiak! 

—  Istenemre  elég!  —  mond  kezet  nyújtva  Markó  — 
férfiútól  is.  Már  halomra  gyü\t  a  tatárfő  :  húsz  van, 
úgy-e  Csatár?  hohiap  küldjük  Fehérvárra. 

—  Nemsokára  sűrüdni  fog  bajunk!  —  szólt  vígan 
Sólyom,  —  a  török  készül  s  az  erdélyiek  sem  hevernek. 

—  Ej,  —  mond  Villám  —  minél  több,  annál  jobb! 
Csak  kedv  legyen  s  egészség,  úgy-e  fiúk!  ...  Éljen  a 
baj  s  a  csata!  —  kiált,  vígan  emelve  föl  a  fakantát. 

—  Éljen!  —  zúg. 


FEKETE  LOVAG  ÉJFÉLKOR. 

Éjiéikor,  midőn  rég  nyugszik 
mindenki.  Korner. 


De  térjünk  a  fejedelemhez  vissza.  Bátori  Zsigmond- 
nak, ismeretes,  túlságig  habozó  cselekvései,  kegyetlen 
ölettetései,  őt  nagyobb  részénél  az  erdélyieknek,  sőt 
a  külső  udvaroknál  is,  gyűlöletes.sé  tevéíc.  De  mind- 
emellett tagadni  nem  lehet,  hogy  bizonyos  varázs 
ömlé  körül  a  Bátori  nevet  Erdélyben,  mely  részint 
a  Bátori  István  bölcs  s  Erdélyre  nézve  mindig  emlé- 
kezetes uralkodási  szakából  magyarázható,  másrészt 
azon  egyes  kijelölt  tulajdonokból,  melyeknek  hijjá- 
val  —  úgyszólván  —  egy  Bátori .  sem  volt.  Ezek 
okozták,  hogy  mindegyiknek  volt  felekezete,  regényes 
hűséggel  hozzá  ragaszkodó. 

Ha  Bátori  Istvánt,  a  bölcs  ésszel  s  erénnyel  dús 
fejedelmet,  imádta  Erdély,  mint  később  Lengyel- 
ország :  úgy  bámulta  Andrásban  tudományát,  tapasz- 
talásait :  szerété  azon  fényt,  mely  egyházi  építéseiben 
mutatkozott.  Boldizsárt  hasonlóul  sokan  kedvelték. 
A  szép,  élénk,  bár  könnyelmű  s  cselszövénytől  nem 
ment  férfiúban  hajdani  lovagi  szellem  vegyült,  fino- 
mabb s  az  akkori  időkben  ritkább  műveltséggel ;  s 
neki,  főként  Erdély  szebb  s  fiatalabb  női  közt,  nem 
kis  pártja  volt. 

De  Zsigmond  maga  is  tudott  olykor  egyeseket  le- 
kötelezni s  bírt  nemcsak  azon  közvitézi  személyes 
bátorsággal,  mely  oly  mindennapi  a  katonai  életben  ; 
hanem  némi  vezéri  felsőséggel  is,  mely  nála  némely 
esetekben  szinte  meglepő  volt,  amint  ezt  a  törökök 
ellen  folytatott,  darabig  szerencsés  háborúi  bizo- 
nyítják. 

Innen  magyarázható,  hogy  a  Bátori  névhez  még 

mindig  ragaszkodó  erdélyieknek  nagy  része  hajlandó 
volt  jó  reménység  fejében  Bátori  Zsigmondnak  kegyet- 
lenkedéseit, ha  nem  egészen  megbocsátani,  legalább 
mentegetni  s  fiatal  korának  vagy  rossz  tanácsadóinak 
tulajdonítani,  kik  igen  ismervén  ingatag  gondolkodá- 
sát, azt  hasznokra  tudták  fordítani  s  néha  önszenve- 
délyeik  aljas  viszontorlását  vagy  bosszúvágyát  a  fiatal, 
gondatlan   fejedelem   rovására  kielégíteni. 

Szembetűnő  bizonyítványai  valának  e  személyes 
gyűlölség  mutatkozásainak  azon  sokszerü  üldözések, 
melyeknek  többen  ki  valának  téve,  a  nélkül,  hogy 
üldöztetésöknek   okát   tudnák. 

Nagyobb  rész::;  a  kolozsváriaknak  az  Abafi  meg- 
támadtatását  a  fejedelem  titkos  bosszújának  tulajdo- 
nítá,  kinek  meghitt  orvosa,  Bucella,  Abafit  egy  gon- 
datlan nyilatkozásaért  személyesen  gyűlölte.  Abafi 
egykor  ország  mételyének  nevezé  őt;  s  ezt  a  korzikai, 
viszonttorláshoz  szokott  komoly  olasz,  nem  igen 
látszatott  feledni  akarni. 

Még  valószínűbb  lett  e  hiedelem  azon  körülmény 
által,  hogy  Bucella  Lengyelországba  küldetvén  a  feje- 
delem által,  Abafin  több  baj  nem  történt. 

Mások  gyanítják,  hogy  Bucella  ezen  orgyilkolásra 
nem  volt  megbízva  a  fejedelem  által  ;  de  hitték,  hog\' 
ha  célt  érhete,  Bátori  a  dolgon  inkább  örült,  mint 
neheztelt  volna,  fel  lévén  ingerelve  Abafi  ellen,  kinek 
bátor  felszólalása  az  országgyűlésen  s  a  fejedelemmel 
szemben,  kellemetlen  volt  előtte. 

Aki  Bátori  Zsigmondot  ismerte,  egyáltalában  nem 
csodálhatá,  hog}^  az  Abafi  elleni  üldözések  eg}'szerre 
megszűntek  ;  még  akkor  sem,  ha  ezeket  egyenesen 
a  fejedelem  parancsolta  volna.  Szokott  dolog  volt 
Bátori  Zsigmondnak  kegyében  látni  azokat  holnap, 
kiket  ma  gyűlölt  s  viszont.  Minden  tette  e  szeszélyes 
uralkodónak  ingatagság  bélyegét  horda  homlokán,  s 
kegyének,  gyűlölségének  állhatatlansága  közmondásos 
volt  Erdélyben.  Egyébiránt  a  Mikola-ház  egy  volt 
azok  közül,  melyeket  a  fejedelem  legtöbbször  látoga- 
tott meg,  s  Margitnak  magas  lelke  vele  szemben  is 
kitünteté  hódító  varázsát.  Ö  a  fejedelmet  önkény- 

telén  vonzá  magához  s  mégis  illendő  távolságban 
tudta  tartani,  üe  mindemellett  is,  hogy  Abafit,  mint 
a  Mikola-ház  közel  rokonát,  kímélni  látszatott,  nem 
legörömestebb  szólt  róla,  s  őt  nyugtalan,  bár  nem 
veszedelmes  embernek  tartotta. 

Ha  voltak  sokan,  kik  ezt  s  ehhez  hasonlót  gyaníta- 
nak, s  ha  valószínűek  valának  e  gyanítások  :  mások 
azt  hitték,  hogy  az  OUvér  megtámadásának  m.ás  az 
oka.  Mert  ha  ő  eUenére  lenne  a  fejedelemnek,  vagy  ez 
tartana  tőle  :  bizonyosan  vele  is  úgy  bánhata,  mint 
másokkal,  kiket  veszélyesnek  tartott ;  vagy  módot  lei- 
hete őt  kevesebb  zajjal  ártatlanná  tenni.  Szintoly  hi- 
hetlennek  látszék,  hogy  Bucella  orgyilkosok  által  kí- 
vánta kivégeztetni,  kinek  kevésbe  került  volna  a 
fejedelmet  nyílt  erőszakra  bírni  ellene.  S  ha  a  regényes 
hűséggel  a  Bátoriakhoz  ragaszkodó  Abafiak  egyike  a 
fejedelem  szándéka  ellen  szegzé  is  magát,  s  ez  őt  bosz- 
szantá  :  Olivérnek  egész  föllépte  iij  volt,  s  Bátori  töb- 
bet elégnél  gondolt  tenni,  midőn  őt  meg  akará  szé- 
gyeníteni ;  miben  célt  is  ért  ...  S  így  némi  titok  lát- 
szék az  Abafi  viszonyain  lebegni. 

A  fejedelmet  naponkint  várták.  Nevezetes  nap  volt 
a  kolozsváriakra  Bátori  érkezése  szép  angyali  nejével, 
kinek  híre  jóval  előzte  meg  jöttét,  s  kit  az  akkori  lo- 
vagi erdélyiek  hozzá j  ok  illő  méltósággal  kívántak  fo- 
gadni. A  fejedelem,  miután  őt  álruhában  látta,  Szász- 
sebesen várta  be.  hová  sietve  tért  vissza,  megelőzvén 
Cristiemát. 

Ha  most  valahol  nemzeti  ünnep  tartatik,  vagy  más 
alkalommal,  sokan  és  sokképpen  akarnak  vigadni : 
kevés  fejtörésbe  kerül  ezereknek  látni  s  hallani,  vágyát 
kielégíteni.  Remek  színészek,  híres  énekesek,  műlova- 
gok,  kötélen  és  földön  táncolók,  nagy  lovagi  vagy 
katonai  gyakorlatok  és  szemlék  napokat  s  heteket 
töltenek  be  ;  s  habár  mindezen  látványok  mentek 
azon  őskori  erőtől,  azon  élénkebb  indulatokra  s  érzé- 
kekre hatástól,  mint  hajdan  :  éppen  míiveltebb,  hig- 
gadtabb gyöngédségök  egy  más  szelídebb  s  talán  bajo- 
sabb módon  hat  az  emberre. 

Történetünk  korában  egy  nevezetes  napnak  héza- 

gait  kellemes  idő-  s  kedvtöltésekkel  betölteni  nehéz 
feladat  volt,  főként  távol  Erdélyben,  honnan  a  gya- 
kori nyugtalanságok,  a  művészi  élvezet  szeh'd  lengését 
messze  tilták. 

Néha  vetődtek  alakosak,  kik  szabálytalan  s  nem  leg- 
illendőbb  darabjaikkal  mulattaták  a  közönséget,  s 
az  ország  egyik  végétől  a  másikig  űzték  kalandos  éle- 
tüket ;  egyes  nagyobbtehetségű  uraktól  pártolva, 
vagy  a  fejedelmi  háztól  messzeföldről  s  nagy  költség- 
gel rövid  időre  oda  rendeltetve  .  .  .  Egy  híres  erős 
ember,  vagy  íjász,  vagy  kopjavető  láttatá  olykor 
ügyességét  ;  vagy  cigány  hangászok  űzték  el  a  hosszú 
téli  estvék  unalmait  ;  de  néha,  nagyobb  alkalmakkal, 
mint  országszerte  hangzó  egyes  eset,  történtek  lovagi 
s  gyalog  viadalok,  vagy  hosszú  dsidákkal  lóháton,  egé- 
szen német  tornák  szellemében  ;  vagy  kardokkal,  a 
magyar  könnyű  lovag-viadalt  képezve  ;  vagy  kele- 
vézzel  törökösen,  mely  mind  irányzó  tehetségét,  mind 
lélekjelenlétét  a  lovagnak  volt  képes  kifejteni.  Az  estvé- 
ket  népes,  arany-  s  ezüsttel  pompás  táncmulatságok 
tölték  be.  Ezek  s  egy  ünnepélyes  kíséret,  lakodalmi 
vagy  egyéb  alkalmakkor,  valának  azon  kedvtöltések, 
hol  az  erdélyi,  akkoron  jóval  keletiebb  fényűzés  mu- 
tatkozott. 

De  míg  a  fejedelem  megérkezik,  nem  lesz  érdektelen 
egy  tekintetet  vetnünk  a  Mikola-házra  s  Abaíira. 

A  kis  Gizella,  nem  könnyen  ugyan,  de  mégis  néhány 
hét  múlva  kiépült  betegségéből,  mely  egyedül  várat- 
lan rémülés  következménye  volt.  Margit  éjjel-nappal 
ápolá  őt,  s  volt  valami  magasztaltság  azon  részletes 
gondoskodásban  Gizella  iránt,  melynek  nagyobbrészt 
köszönheté  kiépülését  oly  betegségből,  melynek  egyes 
szakai  veszélyjóslók  valának.  S  nem  testvéri,  baráti, 
hanem  anyai  volt  a  szorgalom,  mely  Margitnak  min- 
den tettéből  tetszék  ki,  a  benső  jutalom  égi  gyönyöre 
sugárzott  lelkes  vonásain,  midőn  e  szép  gondosságnak 
sikerét  látta.  Gyulaíinénak  természetes  gyöngédsége 
tiltá  őt  Gizellával  csak  távolról  is  sejtetni,  hogy  ava- 
tottja titkának.  Kettőzteté  barátságát  iránta,  kiben 
felgyógyulása  óta  nagy  változás  történt.  A  láz  meg- 

n3nijtá  tagjait  ;  ágyból  felkölte  után  bár  gyenge  s  hal- 
vány, de  egészen  kifejlettnek  látszék  ;  s  midőn  halk- 
kal szép  tagjait  az  egészség  újra  kiidomítá,  bár  ked- 
ves arcáról  a  rózsák  elköltöztek,  ő  volt  Erdély  leg- 
szebb leánya  ;  de  azon  vidámság,  mely  ot  annyira 
vonzóvá  tévé,  azon  gyermeki  kedvesség,  mely  min- 
den csekélységben  örömét  találja,  melyet  minden  oly 
hamar  izgat  s  lobogtat,  eltűntek.  Szelíd,  nyájas  ma- 
radott az  angyali  teremtés  ;  de  komoly  ábrándozás, 
s  neme  a  bús  elszomorodásnak  vona  felleget  egész  lénye 
körül.  Ö  nem  gyanítá,  hogy  Margit  őt  áttekinti ;  titkát 
szívének  legmélyebb  redőíben  vélte  elrejtve.  Ö  szeren- 
csétlen volt,  mert  remény  és  kilátás  nélkül  szeretett. 
Gyulaíinéról  hivé,  hogy  Olivért  szereti  ;  azért  minden- 
kép titkolta  szerelmét,  mert  Margitot  imádta  s  be- 
csülte. Ő  nyugodtnak  látszék. 

Sokkal  tisztább  tapintata  volt  Margitnak,  mint- 
hogy a  Gizella  lelkierején  ne  bámulna  s  azon  áldoza- 
tot, melyet  ezen  angyal  érette  tenni  kívánt,  ne  érezte 
s  méltányolta  volna,  ö  mindezt  látta,  tudta,  s  lelke 
bámulásba  olvadt  össze  Gizelláéval. 

—  ö.  a  serdülő  leányka,  múlja-e  őt  felül  lelkierő- 
ben? Ó  teg37e  egy  reményteljes,  fejlődő  élet  egész 
hosszú  boldogságát  mérlegbe,  a  Margit  minden  tekin- 
tetben kisebb  áldozatával?  —  ezt  kérdé  Gyulafiné 
magától.  Mert  bár  ő  lelkének  teljes  erejéből  szerette 
Abafit,  amit  már  maga  előtt  sem  tagadhatott  :  de  nem 
hivé,  hogy  közte  s  Olivér  közt  egy  házasság  —  ha  va- 
laha annyira  jőne  is  —  boldog  lehetne.  Abaíinál  jóval 
idősb,  lelkének  gyöngéd  szerénysége  tiltá,  sorsát  az 
ifjúéval  összeolvasztani ;  mi  egyébiránt  talán  akarat- 
jától függött  ;  oly  néma  vala  Olivérnek  ragaszkodása 
a  nemes  hölgyhöz,  bár  mint  bizonyost  állíthatjuk, 
egészen  másnemű  a  szerelemnél.  S  így  Margit  föltéve 
magában,  lassanként  a  Gizella  elméjét  azon  gondo- 
lattal megbarátkoztatni,  hogy  ércfal  a  bájos  gyermek 
s  álmainak  hőse  közt  nincsen,  s  hogy  Margitnak  nin- 
csenek tervei  jövendőre. 

Sokszor,  de  mindig  a  legszelídebb  kímélettel  szólt 
Gizellával   Abafiról ;    monda,    mennyire   becsüli   őt  ; 


de  egyszersmind  ol}^  fordulatot  tudott  adui  beszédé- 
nek, melyből  Gizella  gyaníthatá,  hogy  a  szép  özvegy 
férjhez  többé  nem  fog  menni.  S  ha  ilyenkor  a  remény 
mennyei  sugara  múló  villanyával  szaladt  minden  ide- 
gein keresztül  a  szeUd  gyermeknek,  sszép  arcának  ha- 
vában a  boldogság  derűje  hajnallott  :  ki  csodálhatná  ? 
De  oly  igen  el  tudta  Gizella  lelkének,  szívének  önkény  te- 
lén izgását  rejteni,  hogy  néha  Margit  maga  kétkedővé 
lett  indulatai  iránt. 

Gizella  halkkal  meg  kezde  győződni  arról,  hogy 
nénje  Abafit  inkább  becsüli,  mint  szereti  ;  de  nem  soha 
arról,  hogy  Abaü  is  így  érez.  Ö  kegyetlen  öntagadás- 
sal  hiteté  el  magával,  hogy  Olivér  Margitot  imádja. 

Abaíi  gyakorta  látogatá  meg  Gyulafinét,  ki  őt  néha 
Gizellára  is  figyelmezteté.  Hősünk  a  bájos  gyerme- 
ket szépnek  s  érdekesnek  találta  ;  bár  szívében  egy  húr 
sem  pendült  meg  élénkebb  hévvel  érette.  Többszöri 
látás  azonban  s  az  Abafi  figyelmesb  alkalmazása 
iránta,  kezdek  őket  közeltetni  egymáshoz  ;  többször, 
s  néha  komolyabb  tárgj^akról  szóltak  együtt.  S  va- 
lami oly  jósággal  teljes,  oly  nyugodt,  oly  szelíd  volt 
a  Gizella  egész  alkalmazásában,  hogy  Abafi  örömest 
kezde  véle  mulatni,  némi  érdeket  iránta  venni.  De 
csalatkoznék  az  olvasó,  ha  e  közeh'tésben  távolról  is 
a  gerjedő  szerelem  első  sugarait  gyanítaná.  Mindig  ki- 
válólag  feltűnő  volt  a  különbség  azon  élénk,  forró 
csatlakozás  közt,  mellyel  szerelmesek  keresik  egy- 
mást, mely  némaságban  oly  jelentő  s  boldogító,  s  azon 
nyájas,  udvarias  alkalmazás  közt,  mellyel  Abafi  Gi- 
zella iránt  nem  hódoló,  hanem  kellemes,  vidám  tár- 
salkodó volt  csak. 

így  teltek  hetek  s  hónapok.  Olivér  nagyrészét  ezen 
időnek  falun  tölte  gazdaságával,  szép  lovaival  s  nagy 
vadászataival  elfoglalva.  Betlen  Farkas  volt  leg- 
gyakoribb látogatója,  kivel  barátsága  naponkint  szo- 
rosb  Ion. 

Abafit  mindenki  kezdé  színlés  nélkül  becsülni,  s 
már  nemcsak  e  szép  lovagi,  mindenütt  finom  maga- 
viseletű férfiút,  hanem  a  tudományost,  az  idegen  nyel- 
vekben jártast  s  az  olvasottat  ;  mert  Abafi  idejének 


123 

nagyrészét  új,  fontos  ismeretek  megszerzésére  for- 
dítá,  s  nagy  sikerrel. 

Minden  héten  elzárkózott  egy  nap  ;  Abafi  magas 
várának  rostélya  le  volt  eresztve  ;  senki  sem  volt  nála 
ilyenkor  szokott  látogatói  közül,  még  Betlen  sem,  ki 
e  szeszélyét  barátjának  kímélettel  tűrte  ;  de  midőn 
a  vár  ősz  tornyában  éjfél  kondult  el,  átrázva  érc- 
hangjait néma  éjjeleken  :  egy  lovag  közeledett  az 
Abafi  várához.  Lova,  öltözete  egyszerű,  fekete  volt  ; 
háromszor  fútt  rövid  kürtjébe  s  a  felvonó-híd  leeresz- 
kedett. Ha  feUegek  csatáztak  az  éjféli  égbolton,  ha 
villám  futosta  át  a  fekete  fellegkárpitot  ;  ha  vihar 
dühöngött,  s  az  óriási  bükkök  nádként  ingadoztak  : 
a  fekete  lovag  nem  maradt  el  ;  s  ha  zápor  özönlött 
vagy  a  jég  zuhogott  le  fényes  fellegekből ;  vagy  üvöltve 
álltak  őrt  éhes  farkasok,  vonítva  szirt -gerinceken  : 
a  sötét  lovag  éjfélkora  kapu  előtt  állott,  s  a  toronyőr 
a  hármas  kürt  jelre  leeresztő  a  felvonó-hidat.  S  ha  néha 
utas  találta  a  néma  lovagot  jőni  s  az  ábránd  hold  vilá- 
gítá  keleti  vonalait  fakó  fényével :  arca  oly  vidám, 
oly  örömteljes,  oly  sugárzó  volt  ;  de  ha  találta,  midőn 
a  várból  tért  vissza,  könny  csillogott  szemeiben  ;  s  ha 
menve,  sivító  fellegként  tűnt  el  sebes  száguldtában  : 
megtérve,  halkkal  léptetett  csak  .  .  .  s  vissza  mindig  .  .  . 
mindig  visszatekinte. 

Az  egyszerű,  természetes  eset  sok  mondára  nyújtott 
alkalmat,  s  a  babonás  nép  ajkain  néhol  regévé  alakult. 


TÁNCTEREM. 


ö  szelíd,  nj'ájas  és  jó. 

Scudtrt. 


A  szép  Cristiema  e  közben  gyorsan  közeledett  Ko- 
lozsvárhoz. Mihelyt  a  határokba  lépett,  azonnal  tapasz- 
tala azon  lovagi  szellem  mutatkozását,  mely  akkor, 
távolléte  mellett  is  Európa  műveltebb  tartományai- 
ból, sehol  otthonosabb  nem  volt,  mint  Erdélyben. 
Magyar  őszinte  szívesség  tévé  a  lovagi  tisztelkedése- 
ket  a  szépnem  iránt  érdekesbekké.  Minden  helység- 
ben, minden  nyughelyen  újabb  meglepetések  várták 
a  fejedelmi  hölg^'^et,  kinek  szelíd  erkölcsétől  s  már 
ismert  szépségétől  jóltevő  következményeket  jóslot- 
tak  az  erdélyiek  a  nyers  habozó,  túlságig  változékony 
Zsigmondra.  Megérkeztének  estéjén  egész  Kolozsvár 
ki  volt  világítva  ;  több  sorban  fénylettek  az  akkori  ki- 
sebb ablakokból  a  mécsesek,  s  néhol  a  világítónak  sze- 
szélye kiáltó  színekre  mázolt  képekben  vagy  a  tör- 
ténet j  élességére  célzó  írásokkal  kívánta  örömét  ki- 
fejezni. 

A  fejedelmi  csarnok  minden  teremé  s  szobája  pom- 
pásan ki  vala  bútorozva  s  a  szem  mindenütt  nehéz 
selyem-  s  bársonyszöveteken  nyugvék.  Arannyal  át- 
tört kárpitok,  aranyozott  székek,  acéltükrök,  török 
szőnyegek  voltak  mindenütt  láthatók,  s  a  falak  kamu- 
káin sárkányok  s  griffek  bámultak  ezer  vegyületben 
a  nézőkre. 

Erdélynek  völgyeiből  idegyültek  a  tehetősb  csalá- 
dok, s  vetekedve  kívánták  az  óhajtott  fejedelem- 
asszonynak rövid  ott  mulatását  kellemessé  tenni. 

Nagy  körtisztelkedés  előzé  meg  a  pompás  vacsorát. 
mel3mek  alkalmával  Erdélynek  hölgyei  mutattattak 
be  Cristiernának.  Ezek  közt  volt  Gyulaíiné,  a  szép 

Mikola  Margit  ;  s  első  megjelenése  azon  kellemes  be- 
nyomást idézé  elő  a  Cristierna  szemeiben,  melyet  Mar- 
git sehol  sem  hibázott  el  megtenni.  A  fejedelmi  nő 
középnagyságú,  finomtermetü  hölgy  volt,  arcéle  ne- 
mes, római ;  fürtjei  selyemsímák  s  világosszőkék,  sze- 
mei gj'önyörű  vágásúak  s  égszínüek  valának.  Egész 
tartásában  feltűnt  azon  nyugodt  önbizalom  s  szerény- 
ség, mely  nem  ereszkedik  le  máshoz,  de  azt  emeli 
gyöngéd  figyelemmel  föl  magához.  Mindenkivel  szó- 
lott ;  a  férfiakkal  többnyire  latinul,  mely  nyelven,  ha 
nem  tökéletesen,  de  igen  csinosan  beszélt  ;  a  nőkkel 
franciául,  használván  néha  azon  szavakat,  melyeket 
útjában  a  magyar  nyelvből  sajátjává  tőn. 

Elvégződvén  így  azon  körtisztelkedés  elfogadása, 
mely  egyes  kérdésekben  s  rövid  feleletekben  áll :  a 
fejedelmi  nő  Mikola  Margittal,  Kornis  Gáspárral, 
Keresztúrival  s  másokkal  beszélgetett.  Valami  oly 
szelíd  és  hódító  volt  egész  alakján  elöntve,  hogy  ezen 
első  megjelenésekor  soknak  megnyerte  szívét,  még 
azoknak  is,  kik  a  fejedelemnek  más  nőt  óhajtottak 
Olaszhonból.  Az  akkoron  számos  olasz  Zsigmond 
udvarában  nemzetének  egész  műveltebb  hódolásával 
kívánta  a  fejedelemasszonynak  kegyét  sajátjává  tenni, 
kinek  azonban  kiválólag  nyájasb  magaaíkalmazása 
az  erdélyiek  iránt,  feltűnő  volt. 

Abafi  ezen  ünnepen  nem  volt  jelen.  Sokan  úgy  vél- 
ték, hogy  vagy  átall  a  fejedelem  előtt  megjelenni,  ki- 
nek neheztelése  még  emlékében  van,  vagy  nem  akarja 
magát  újabb  tőröknek  kitenni,  s  ily  nevezetes  alka- 
lommal ezáltal  figyelmet  gerjeszteni. 

Margitnak  mindjárt  feltűnt  távolléte,  s  Betlen  Far- 
kastól tudakolá  őt,  ki  maga  sem  tuda  egyebet  mon- 
dani, minthogy  néhány  nappal  ezelőtt  vadászaton 
látta  barátját  épen  s  egészségesen. 

Bátori  azon  közidőt,  melyet  a  szép  Cristierna  má- 
sokkal! beszélgetéssel  töltött  el,  használni  kívánván, 
Margithoz  közeledett  s  az  est  nagyobb  részét  velei 
társalkodással  töltötte.  Lehet,  hogy  a  lelkes  nő  ezen 
alkalmat  használta  a  fejedelmet  Olivér  iránt  meg- 
engesztelni ;  annyi  bizonyos,  hogy  Betlentől  —  kit 

Zsigmond  bátorságáért  s  azon  regényes  szellemért, 
mely  őt  oly  érdekessé  tette,  szenvedhetett  —  tuda- 
kola  hollétét. 

Betlen  újra  erősíté,  hogy  őt  a  vadászaton  látta. 

—  örülök,  —  mond  a  fejedelem  nyájas  mosollyal  — 
ha  leventéink  edzik  ere j őket  s  bátorságukat  ;  lehet, 
hogy  rövid  napon  komolyabb  alkalom  fogja  azt 
szükségessé  tenni,  mint  vadászat. 

—  Erdélynek  fiai  —  viszonzá  Betlen  azon  szép  férfias 
tartással,  melyben  kecs  és  méltóság  párosultak  — 
örülni  fognak,  ha  Nagyságod  őket  csatákra  vezetendi. 
s  bizonyos  vagyok  benne,  Abafi  barátom  nem  lesz 
az  utolsók  egyike,  ki  a  Bátori-ház  és  Erdély  java  mel- 
lett fegyvert  fog. 

—  Igen,  akarjuk,  —  szólt  Bátori  nevetve  —  hogy 
igazat  mondjon  kegyed.  Inkább  szeretjük  őt  —  foly- 
tatá  gúnymosollyal  —  buzogánnyal  kezében,  mint 
a  szószéken  látni,  hol  nemigen  látszik  helyén  lenni. 

Betlen  csöndesen  állt  a  fejedelem  előtt  s  úgy  lát- 
szék,  hogy  felelni  akar  ;  de  ez  folytatá  : 

—  Holnap,  reménylem,  hogy  a  lovagi  Betlen  neni 
fog  hibázni  a  sorompók  közt.  Jeles  kelevéz-hajítók 
vannak  vendégeink  között :  a  fiatal  Zamojszki,  s  amott, 
ki  Kornisnéval  beszél,  Szápia  Kázmér  ;  ezektől  a 
babért  elragadni  igen  szép  volna. 

—  Nagyságos  uram!  —  felelt  Betlen.  —  A  kelevéz- 
játékra  be  vagyok  írva,  s  az  egyik  csapat  vezérségé- 
vel  tisztelt  meg. 

Bátori  jóváhagyólag  intett  fejével.  —  Sajnálom,  — 
jegyzé  meg  bosszúsággal  arckifejezésében  —  hogy 
a  nemes  játékból  ki  kell  maradnom,  nem  a  legjobban 
érzem  magamat  s  Bucella  minden  hevesebb  mozgást 
eltiltott.  —  Ezzel  nyájas  főhajtás  után  a  közelálló 
Lugosihoz  fordult  a  fejedelem. 

A  teremnek  egyik  oszlopa  mellett  a  szép  Zsombori 
Juditot  látjuk.  Deli  tagjain  szalmaszín  bár.sonyváll 
s  szoknya  foly  le  gazdag  ezüsthímzéssel  s  egy  remek- 
mívű párta,  drágakövektől  s  gyöngyöktől  csillogva, 
őt  valamivel  magasbnak  láttatja,  mint  aminő  való- 
ban, ö  ezen  este  közfigyelmet  gerjesztett.   Mellette 

állt  Bánft  János  ;  magas,  halavány  ifjú,  szép  magya- 
ros vonásokkal,  s  nagy  barna  szemekkel.  Diószín 
dolmánya  az  akkoron  divatos  nehéz  selyem  kamuká- 
ból volt,  arany,  törökös  levelekkel  áttörve  ;  aranyo- 
zott, vert  ezüst,  kék  kövekkel  gazdagon  terhelt  ké- 
szület pótlá  ki  a  zsinórozást  s  öltözete  egyjét  tévé 
azon  apáról  fiúra  szálló  díszöltözetek  közüí,  melyek 
minden  időben  szépek  maradnak,  violaszín  nadrág 
zsinórozás  nélkül  s  zöld  egyszerű  topánka  egészítek 
ki  öltözetét. 

Beszélgetésök  tárgya  Cristierna  volt.  —  Ügjdát- 
szik  —  mond  Bánfi  félsuttogó  hangon,  —  hogy  a  mi 
kedves  fejedelemnénk  nem  oly  vidám  s  boldog,  mint 
új  nő  közönségesen  .szokott  lenni  ;  amint  hallom,  a 
fejedelem  maga  is  nem  azon  szorgalmas  előző,  ki  oly 
szelíd  teremtéssel  el  tudná  távol  hónát  felejtetni. 

—  Fejedelmek  —  mond  Judit  részvevő  tekintetet 
vetve  Cristiernára  —  nem  olynemü  férjek,  mint  más 
emberek.  Őket  titkos  érdekek,  családi  viszonyok  ve- 
zetik nőjeik  karjai  közé  ;  várhatni-e  Z.sigmondtól,  ki 
virágról-virágra  száll,  kit  minden  szép  hölgyi  szem 
rövid  lobbanásba  hoz,  hog}'^  példás  férj  legyen? 

Bánfi  gondolkozni  látszott. 

—  Margit  —  mond  kis  szünet  után  —  még  most 
is  erővé  teszi  azon  hatalmát,  melynek  Bátori  mindig 
hódolni  látszott. 

—  Hibázik  Bánfi,  ha  ezt  hiszi  Margitról.  Nincs  nő, 
ki  kevésbbé  számító  lenne,  mint  ő.  Azon  felsőség,  me- 
lyet gyakorolni  látszik,  önkénytelen,  s  lehet  észre- 
venni, hogy  ő  a  fejedelmet  sohasem  keresi,  sőt  közelí- 
tését oly  természeti  egykedvűséggel  fogadja,  mely  őt 
minden  gyanútól  fölmenti ;  ő  más  iránt  is  ilyen. 

—  Az  tagadhatlan,  —  viszonzá  Bánft  —  ő  mindig 
nyájas  ;  maga  a  szép  fejedelemasszony  is,  amint  lát- 
szik, igen  örömest  mulat  vele. 

—  En  —  mond  Judit  —  nem  a  legjobb  napokat 
jóslom  Cristiernának,  egész  lénye  különböző  a  fejede- 
lemétől :  nemigen  remélhetni  köztök  valaha  azon  gyön- 
géd viszonyt,  kölcsönös  bizodalmat  s  engedékenysé- 
get, mely  egyedül  képes  házasokat  boldogítani.  A  fe- 

jedelem  változékony  fog  maradni  végig  ;  s  azt  hiszem, 
egjr'nek  azon  hölgyek  közül,  kiket  meg  szokott  külön- 
böztetni, nem  sokba  kerülne  őt  angyali  hölgyétől  el- 
idegeníteni. 

—  Ez  —  mond  Bánfi  egy  finom  mosollyal  —  alkal- 
masint közbenjárás  nélkül  is  meg  fog  történni :  ha 
igaz,  amit  hallok. 

—  S  az  volna?  —  szólt  Judit,  reáfüggesztve  te- 
kintetét. 

—  Egy  gyöngéd  titok,  melyről  nem  örömest  szó- 
lok, főként  hölgy  előtt  —  mond  Bánfi  jelentő  arckife- 
jezéssel. —  A  viszony  köztük  aligha  valaha  több  leend, 
mint  testvéri. 

—  Úgy  megkímélem  a  közléstől  —  felel  Judit,  hir- 
telen közbeszólva  s  könnyű  pirulattal  tekintve  föld 
felé.  —  Csáki  Gizellát  —  folytatá,  cl  akarván  fordítani 
a  beszélgetés  tárgyát  —  holnap  fogják  a  fejedelem- 
nének  bemutatni. 

—  Egészen  egészséges  tehát? 

—  Igen,  kissé  halvány  még,  de  szép  ;  oly  szép,  mi- 
nél szebb  nem  lehet!  A  fejodelemné  néhány  hölgyet 
óhajt  az  elsőbb  családokból  maga  körül ;  aligha  Gi- 
zella ki  fogja  kerülhetni  választását,  pedig  ő  nem  örö- 
mest válna  meg  a  Mikola-háztól ;  Margitban  ott  test- 
vért, barátnét  s  anyát  lelt  egyszerre. 

—  S  Gyulafiné  is,  úgy  hiszem,  nehezen  tudná  őt 
nélkülözni,  bár  vigasztalhatlan  nem  maradna .  .  . 
Abafi  sokszor  van  a  Mikola-háznál  s  Margit  az  ő  sze- 
meiben a  hölgyek  elsője. 

—  Magam  is  azt  hivém,  —  jegyzé  meg  Judit  — 
hogy  azon  tisztelet,  mellyel  Abafi  iránta  viseltetik, 
nincs  egészen  szerelem  híjával ;  de  később  meggyőződ- 
tem arról,  hogy  Abafi  valóban  nem  érzi  azon  gyöngéd 
indulat  hatalmát  Margit  iránt. 

—  Oh,  —  mond  Bánfi  —  a  szerelem  egy  Proteus, 
ezer  alakba  öltözik  ;  s  megvallom,  mindig  veszedel- 
mesbnek  hiszem,  ha  kezdete  lassú  s  más  alakot  vesz 
fel,  mint  például  tisztelet  vag}^  barátság.  Azon  neme 
a  hirtelen  szerelemnek,  mely  pillanat  munkája,  sok- 
szor hirtelen  is  lobog  cl. 

—  Az  igazi  szerelem,  —  mond  Judit  némi  magasz- 
taltsággal —  legyen  évek  vagy  pillanat  müve,  egy  és 
örök!  ...  s  ha  szűnik,  .  .  .  nem  volt  soha  szerelem! 

Többen  közeledtek  e  pillanatban  az  érdekes  párhoz, 
s  a  beszélgetés  közönséges  lön  ;  a  fejedelemasszony 
útjáról,  a  holnapi  lovagjátékokról,  a  terem  eddig  isme- 
retlen fényű  s  ízlésű  bútorair(')l  s  díszítméiiyeiröl  folyt 
a  beszéd  változtatva.  Itt-ott  a  szögletekben  fontosb 
érdekek  s  országos  viszonyok  j övének  szóba.  A  mellék- 
teremben  megzendült  a  lianga  s  a  fiatalság  egyenkint 
a  gazdagon  világított  mellékosztályokba  vonult. 

A  fiatal  Zamojszki,  a  Bátori-háznak  rokona  (mert 
bátyjának  neje  Bátori  Gizella  volt),  a  fejedelemnéhez 
járult,  s  öt  lassú  lengyelre  szólítá  fel. 

Kfleti  öltözete  még  emelé  az  érdekes  leventének  ter- 
metét. Majd  bokáig  éro,  redőkbe  szedett,  s  derekához 
gazdag  hímzésű  pánttal  szorított  kurtkája  a  legszebb 
hófehér  selyemszövetből  volt,  mellén  sűrű,  apró  arany- 
gombocskákkal ;  ezen  fölül  volt  az  úgynevezett  len- 
gyel kontus  öltve,  s  ennek  hasított  ujjai  lógtak  vállai 
mögött :  a  felső  öltözet  égszín  bársony  volt,  s  gyöngéd 
hattyú-torok  folyá  körül.  Kezében  tartá  könnyű  sü- 
vegét égszín  bársonyból,  keskeny  hattyú-torok  prém- 
zettel,  melynek  lekon\''uló  teteje  négyszögű  volt. 

A  fejedelmi  nőnek  deli  tagjait  almaszín  selyem  ka- 
muka-öltözet,  gyönyörű  hímzésekkel  folvá  körül ;  a 
főkötőjébe  szúrt  boglárok  gyémántoktól  ragyogtak  s 
hófehér  nyakát  nagy  keleti  gyöngyök  számos  sorai  ke- 
rítek. 

Ezen  első  párt  követék  a  fejedelem  Mikola  Margit- 
tal, s  többen  különböző  öltözetben,  melyek  közt  feltű- 
nök voltak  még  azon  német  lovagok,  kik  a  fejedelem- 
asszony kíséretében  érkeztek  Kolozsvárra,  s  kik  közt 
Zobel  s  Tattanbach  közfigyelmet  gerjesztenek,  mint 
több  tornában  győzedelmeikről  nevezetes  lovagok. 

Bucella,  az  orvos,  egyszeríi  fekete  olasz  öltözetében  ; 
Bazili,  egy  olasz  festő  s  több  idegen  adá  a  jelenetnek 
részint  árnyát,  részint  tarkaságát. 


Jósika :  Abafi. 


TRENCSI-VÁR. 


Sok  nép,  nagy  várakozásban. 

W altér  Scott. 


Kolozsvárnak  a  közép-kapu  előtti  külső  tere,  a  most 
úgynevezett  Trencsi-vár,  volt  a  lovagjátékokra  el- 
készítve. A  Mag^^ar-kaputól  kezdve  e  tágas  tér  felé, 
hosszú,  széles  fenyő-sétasorok  vezettek,  s  ezek  közelé- 
ben jobbra-balra,  hirtelen  készült  erdő  terjedett —  egy 
meglepetés,  mellyel  a  kolozsvári  tanács  a  fejedelem- 
nek kedveskedett.  A  megkívántató  fény  vek  a  nem 
távoli  havasokból  hozattak,  s  rejtett  helyen  valának 
lerakva  ;  a  lovagi  játékot  megelőző  éjjel  szúrattak  a 
földbe  festői  csomókban,  hol  ritka  csoportozatot,  hol 
sűrű  tömeget  képezve,  hol  egyenkint  állva  :  s  így  a  szé- 
les, tágas  térségben  eg}^  egészen  természetes  ligetet 
képezve,  melynek  közepében  volt  a  lovagi  csatatérre 
vezető  út  hagj'^va. 

A  Trencsi-várban  egy  tágas  négyszeget  látunk,  ma- 
gas deszka-sorompókkal  körülkerítve,  melyek  kék  és 
sárga  szövettel  vannak  bevonva.  Felettök  hézagon- 
kint  kék-  és  sárgára  festett  oszlopok  emelkednek  sisa- 
kokkal, vérttel  s  paizsokkal  fölékesítve.  E  kerítvények 
azon  részén,  mely  a  város  felé  nyúlik  el,  magas,  széles 
páholysor,  rostélyozott  karzatokkal  van  emelve,  hason- 
lóul sárga  s  kék  szövetekkel  bevonva,  veres,  sátoralakú 
mennyezettel  boltozva.  A  város  felől  tágas,  menedé- 
kes lépcsők  vezetnek  a  külön  erkélyekbe  ;  ezeknek 
középsője,  a  többinél  sokkal  több  pompával  s  válasz- 
tékonysággal  van  ékesítve  s  azokat  terjedtségben  meg- 
haladja. 

A  leírtakkal  szemben  egy  magas  egyes  páholy  emel- 
kedik, hasonló  készületü,  a  harcbírák  számára.  A  csata- 
térnek közepette  egy  magas  gótmívü  faoszlopot  Iá- 


tünk  ;  toronyalakút,  tetején  nagy  lobogóval,  az  erdélyi, 
styriai,  lengyel  s  császári  színekkel,  mel5mek  üres, 
öblös  közepében  azon  számtalan  szép  díj  van  lerakva, 
melyeket  a  fejedelem  a  győzőknek  készíttetett,  mint 
fegyverek,  billikomok,  tigriskacagányok,  gyönyörű 
nyeregtakarók,  többrendbeli  cafrangok,  csujtárok, 
mind  selyemből,  arannyal  s  ezüsttel  terhelve. 

A  Torda-kapu  felőli  oldalon  a  sorompók  felnyitha- 
tók :  a  magas  páholyok  előtt  ülések  foglalják  el  a  he- 
lyet a  számos  néző  számára,  melyek  közül  a  hátulsók 
mindig  magasabbra  emelkednek.  A  négy  szegnek  más 
két  oldala  szabad,  nehogy  a  hajított  kelevézek  sértők 
lehessenek. 

Azon  pillanatban,  melyben  a  sorompók  elé  érkez- 
tünk, az  egész  igen  élénk,  meglepő  képet  mutat. 

A  fejedelem  nejével  már  elfoglalta  a  középső  páholyt, 
mögöttük  Komis  Gáspár,  Geszti,  Keresztúri  erőteljes 
férfialakok  díszes  öltözetben  s  a  fiatal  Zamojszki  lát- 
hatók ;  Cristierna  mellett  két  vidámképü  éltes  nő 
sisakalakú  főkötőkkel  s  hosszú  fátyollal.  A  többi  pá- 
holyok is  tömve  voltak  csinosan,  sőt  részint  gazdagon 
öltözött  nézőkkel.  Ezeknek  egyikében,  mely  jobbra 
harmadik  volt  a  Bátoriétól,  Mikola  Margitot  veheté 
a  néző  észre  :  jobbjára  Zsombri  Judit,  baljára  Gizella 
ült.  A  szögletben  foglalt  az  öreg  Mikola  helyet,  Gizella 
mellett,  s mellette  állott  szép  fia,  ki  ma  nem  volt  szol- 
gálatban. Judit  mögött  látjuk  a  csinos,  magas  Báníi 
Jánost. 

Gizella  szembetünőleg  halvány,  de  valami  oly  báj  ló 
van  egész  lényén,  hogy  minden  szem  rajta  csüng,  s 
mindenki  vágják  ezen  érdekes  teremtésnek  nevét 
tudni. 

A  sorompók  körüli  lépcsőkön  pezseg  a  néptömeg, 
nincs  egy  üres  hely  is ;  hézagonkint  a  fejedelmi  őr- 
sereg hadfiai  állanak  medvekacagányaikkal  s  nehéz 
fegyvei^eikkel. 

A  nézők  sorain  körültekintve,  több  ismerősre  aka- 
dunk. A  fejedelmi  páholysor  mellett  emelkedő  lépcsők 
egyikén  látjuk  azon  tisztes  polgárt,  kit  a  kolozsvári 
piacon  hallánk  egy  szerzetessel  és  falusi  úrral  beszél- 

getni.  Nem  távol  ettől  ül  a  becsületes  kovács,  Gúti 
Klózes  uram  az  ő  hü  bordájával,  Orsolya  asszonyom- 
mal, mindkettőjük  ünnepi  öltözetben  s  örömtől  su- 
gárzó arcokkal ;  mellettök,  mint  nem  legkényelme- 
sebb ragasztékot,  pillantjuk  meg  félig  térden,  félig 
ülve  Tóbiást,  kinek  fészkelödései  és  ügyetlen  kérdései 
Orsolya  asszonyt  szokott  egykedvüségéből  néha  fel- 
rázák. 

A  harcbírák  erkélyének  közelében  egy  ismerős  arc 
foglalja  el  figyelmünket.  Aligha  e  vaskos,  duzzadt- 
képü  legény,  rövid,  réteges  gombú  zöld  dolmányban, 
világoskék  nadrágjában,  csücsos  bárány börsü véggel 
fejében,  nem  Timár  Miska,  kivel  Alvincen  ismerked- 
tünk meg.  Alakján  komoly  tűnődés  tűnik  fel  ;  úgy- 
látszik, mintha  nag}'  terv  kezdene  agyában  alakulni ; 
néha  emeltebb  fej  tartása,  szikrázó  szemei  s  öklöző 
kezei  készülő  ökölbajnokra  gyaníttatnak,  ki  még  nincs 
tisztában  aziránt,  kiálljon-e  a  síkra,  vagy  magában  s 
képzetében  vitézkedj e  ki  magát,  mindenesetre  olcsóbb 
áron. 

Közel  a  Mikola-páholyhoz  áll  egy  szerfölött  érdekes 
arcú  ifjú,  kit  ha  jobban  megnézünk,  úgy  tetszik,  mint- 
ha a  keleti  vonásokat,  e  sötét  szemeket,  ezt  a  karcsú 
termetet, saz  egészen  sajátságos  lén3't  már  több  ízben 
s  több  alakban  láttuk  volna,  mégsem  merjük  ráfogni, 
hogy  ő  az :  annyira  különbözik  e  kétes  lénynek 
minden  megjelenésekor  alakja  az  előbbitől,  hogy 
szinte  biztosabb  most  is  őt  idegennek  hinnünk ; 
mert  talán  csak  némi  visszaemlékezéseket  idéznek  elő 
az  érdekes  vonások.  Az  alig  húszévü  ifjún  egj'szerű 
füszín  térdig  érő  zeke  van,  mely  tagjai'tioz  simulva, 
azoknak  szobrászi  szabályosságát  még  emelni  lát.szék, 
s  hasonlószínü  a  nadrág  ;  szerfölött  kis  lábait  fekete 
szattyán  borítja.  Bővebb  zeke,  hasonlószínü,  tágas, 
felül  hasított  ujjakkal,  van  alsóruhájára  öltve,  me- 
lyet sima  bőröv  gazdag  boglárokkal  elhintve,  szorít 
derekához  ;  kerek,  hasonli)színü  süveg,  keskeny  tigris- 
prémmel,  s  ingadozó  hosszú,  széles,  veres  tollal,  nyug- 
szik barna  fején  ;  gesztenyeszín  haja  vagy  nyírott, 
vagy  süveg  alá  van  rejtve  ;  csinosmívű  ezüst-kard. 

melyet  mintha  már  láttunk  volna  valahol,  lóg 
vállAról,  veres,  különös  csomókba  fűzött  kardkötőn  ; 
keresztbefont  karokkal  áll  csöndesen,  néha-néha  vetve 
fürkésző,  szinte  kérdő  tekintetet  az  őt  körülbol3'gá 
embirtömcgre,  mintha  valakit  keresne. 

A  várfalak  ta:"éját  számtalan  nép  lepi  el,  s  a  so- 
rompókon kívül,  a  magas  fenyvek  alatt,  apróbb  töme- 
gekben állanak  a  különböző  színekbe  öltözött  embe- 
rek. Az  úgynevezett  Felek  hegyének  azon  részét,  mely 
a  város  felé  tekintönek  baljára  emelkedik,  a  szom- 
széd falvak  lakói  lepték  el,  a  nagyszerű  szemlének 
életvilor,  tarka  s  változatos  tekintetet  adva,  melyet 
a  körüskörül  felállított  hintók,  cifrakészületű  pari- 
pác  s  cselédek  még  elevenebbé  varázsoltak. 

A  harcbírák  páholya  mellett  kétfelől  állított  trom- 
bitások végre  dobszó  által  kísért  jelt  adának,  melyet 
a  város  bástyáira  szegzett  tarackok  dörgése  viszonzott. 


TORNYA  MÁTÉ. 


A  sorompó  nyílik. 

A  rthur . 


Ekkor  a  sorompók  megnyíltak,  s  egy  majd  ölnyi 
magas,  vállas  férfiú  kijelelt  vonásokkal  lépett  elő 
csendesen  a  küzdhely  fövenyén.  Hófehér  ing  födte 
derekát,  szárait  egyszerű  veres  nadrág,  s  lábaihoz  sárga 
topánka  volt  sűrű  szíj  sorokkal  szorítva.  Veres,  majd- 
nem lángoló  haja  tömött  csigákban  hullt  le  váUaira, 
s  egész  tekintetének  oroszláni  alakot  adott.  Széles 
szemöldökei,  \'ilágoskék  kisded  szemei  s  borzas  hosszú 
bajusza,  megjelenésének  vad  méltóságát  növelték,  s  a 
könyökén  felül  tűrt  ing  szabadon  láttatá  ideges,  erő- 
teljes karjait. 

E  roppant  ember,  kinek  egész  alakján  összehangzó 
kifejezése  az  erőnek  s  önbizalomnak  nem  kis  érdekű 
volt,  megérkezvén  a  tér  közepébe,  körültekintett, 
vonásaiban  azon  neme  a  megvető  kihívásnak  volt 
kifejezve,  mely  a  gyávát  egyszerre  visszarettenti,  de 
az  erősnek  kétszeres  ingert  ád  egy  önhitt  kérkedőnek 
mcgszég3^enítésére. 

A  polgári  ember,  kiben  az  előbb  ismerőst  találánk, 
szomszédjához,  egy  kövér  méhserkészítőhöz  fordult.  — 
Ez  —  mond  —  Máté,  kinek  régen  hallottuk  már 
hírét ;  azt  mondják,  tizenöt  mázsát  föl  tud  emelni  s 
néggyel  birkózik. 

—  Ez  Tornya,  —  szólt  a  fejedelem,  Cristiernáho* 
hajolva  —  becsületes  katonai  emberünk,  kinek  bá- 
tyánk, István  király,  sok  hasznát  vette  hadaiban  ; 
amint  kinézése  mutatja,  aligha  csökkent  ereje,  most 
még  erőteljesbnek  látszik,  mint  őt  gyerekkoromban 
bátyánk  udvaránál  láttam. 

Egy  kis  remegés  volt  a  szelíd  fejedelmi  n<5  ajkai 

körül  látható.  —  Nem  lesz-e  életveszélyes  a  viadal 
e  Góliáttal?  —  kérdc. 

—  Oh  nem,  —  felelt  Bátori  nevetve  —  ő  liamar 
szokott  bánni  s  ellensége  mindenesetre  rövidebbet 
esik,  mint  német  lovag,  ha  leemelik  a  nyeregből. 

A  kövér  méhserkészítő,  kit  az  elébb  szólíta  meg 
tisztes  polgári  ismerősünk,  Mátéra  bámult.  —  Úgy  — 
mond  —  aligha  vívótársra  akad! 

—  Ki  tudja!  —  felelt  a  másik  —  a  jutalom  nagy 
s  alkalmasint  lesz,  kit  kecsegtet. 

Igaza  is  volt  a  becsületes  polgári  embernek,  mert  amíg 
folytatták  beszedőket,  az  alatt  egy  vaskos  ifjú,  kiben 
azonnal  Timár  Miskára  ismerünk,  állott  ki  a  síkra; 
feltűrvén  ingét,  dacos  merészséggel  tekintett  az  óriás 
szemébe,  ki  megvetőleg  mosolygott  bajusza  alatt. 

—  Jer!  —  mond  Miska  —  én  nem  ijedek  meg  ár- 
nyékomtól, s  megyémben  választva  vívok  hárommal; 
lássuk,  melyikünké  lesz  a  díj ! 

Máté  végigjártatá  a  szilaj  falusi  bajnokon  szemeit. 
—  Készülj !  —  felelt  mély,  szinte  dörgő  hangon  — 
mert  nem  tudod,  melyik  pillanatban  méred  meg  a 
fövényt  magad  előtt. 

Ekkor  képzelhetlen  hirtelenséggel  öleié  derékon  a 
meglepett,  kézzel-lábbal  kapálódzó  Miskát  s  azt  egész 
csendességgel  körülcsóválván  feje  fölött,  a  földre 
teríté  maga  elébe. 

A  nézők  összes  hahotája  követé  ezt  és  Miska  nehe- 
zen vánszorogva  fel,  az  embertömegbe  vegyült. 

—  Ezzel  röviden  bántak,  —  jegyzé  meg  Gúti  Mózes 
Orsolyához  hajolva  —  nem  hiszem,  hogy  második 
akadjon. 

—  Magam  sem  —  felelt  a  nő,  jót  taszítva  könyöké- 
vel Tóbiáson.  —  Ej,  Tóbiás,  ne  fészkelődjél  annyit, 
mind  lekoptatod  a  szőrt  szép  rása-szoknyámról  s  aztán 
ne  rágódjál  itt  minden  ember  előtt  azon  a  kalácson, 
pszt,  hallgass! 

Tóbiás  a  kalácsot  zekéje  alá  rejté  s  nyitott  szájjal 
bámult  maga  elébe. 

—  Ni,  ni !  —  kiált  fel  Orsolya  —  hát  ez  a  csenevész 
legényke  mit  akar?  Csak  nem  vív  meg  Mátéval! 

—  De  úgy  készül!  —  mond  Gúti  Mózes,  nagy- 
figyelemmel  tekintve  a  küzdhelyre,  hol  egy  sugár 
ifjú  érdekes  vonásokkal  s  bátor  tekintettel  közeledett 
Mátéhoz,  ki  nyugton  állt,  mint  az  oroszlán,  az  őtet 
körülcsaholó  ebek  előtt. 

A  trombiták  jelt  adván,  mindenek  figyelme  meleg 
részvéttel  volt  az  ifjú  bajnokra  fordítva  ;  de  e  merész 
vállalküzat  eredményén  senki  sem  látszék  kétkedni. 

—  Tudd  meg,  —  mond  a  fejedelem  Kornis  Gáspár- 
hoz fordulva,  —  ki  ez  az  ifjú!  szeretnők  őt  testőreink 
közt  látni. 

Kornis  heh4:)enhag3^ólag  intett  fejével. 

A  Mikola-páholyban,  ki  Gizellát  figyelemmel  vizs- 
gálta, láthatá,  hogy  reá  a  játékoknak  inkább  terhelő, 
mint  kellemes  hatása  van  ;  minden  új  jelenetre  láng 
bofítá  arcát  s  keble  föl-  s  leemelkedett  ;  egy  szót  sem 
tudott  volna  kiejteni,  míg  a  vívás  taított  .  .  .  Margit, 
ki  ily  küzdéseknek  többször  volt  tanúja,  nem  érzé 
azon  rettegést,  mely  a  nőnemet  nyugva  s  szenvedő- 
leg  osztoztatja  a  férfiú- veszélyben.  Az  öreg  Mikolá- 
nak  pedig  nagy  tréfája  volt  e  szemlében,  s  már  a 
Miska  esete  hangos  hahotára  fakasztá. 

—  Ezzel  aligha  még  rövidebben  nem  bánik  Máté,  — 
mond  Margithoz  és  Bánfihoz  fordulva.  —  Ez  össze- 
törik keze  közt. 

Azonban  a  viadal  kezdődött,  s  a  fiatal  bajnok  Máté- 
nak váratlan  megtámadását,  melyben  legtöbbet  lát- 
szék az  bízni,  hirtelen  ügyes  fordulattal  kerülte  ki. 
Tornya,  ami  nagyon  természetes  volt,  az  egyensúlyt 
kissé  elveszte.  Ezen  ingadozó  helyzetet  hasznára 
fordítván  az  ifjú,  nyílsebességgel  ugrott  oldala  mellé 
s  szintoly  hirtelen  ragadván  meg  egyik  kezével  mellét, 
másikkal  nadrágszíját  hátul,  egyet  fordított  vagy 
inkább  taszított  rajta,  s  Máté  hosszára  zuhant  a  fö- 
vényre, egyenesen  magas  kiálló  orrára,  melyből  sürün 
patakzott  a  vér. 

Harsogó  hosszas  «éljen»-kiáltás  harsogott.  Máténak 
a  harc  szabályai  szerint  hátra  kellett  lépni,  s  mivel  a 
fiatal  bajnokot  senki  sem  idézte  többé  vívásra :  ő 
kiáltatott  győztesnek. 

—  Ki  volt  ez?  —  kérdé  az  öreg  Mikola  BánfitcSl, 
alig  térhetve  magához  bámultából.  —  Most  közele- 
dik, ismered  öcsémuram? 

Bánfi  kihajlott.  Ekkor  lépett  a  győztes  bajnok  a 
hercegi  páholy  felé,  s  mélyen  meghajtva  magát,  fo- 
gadta el  a  fejedelemasszony  kezeiből  azon  gazdagon 
hímzett  fehér,  széles  szalagot,  mely  a  birkv3zásban 
gvöztes  számára  volt  szánva  mint  díszjel,  minek- 
előtte a  gazdag  jutalmat  a  játékok  végén  kezéhez 
venné. 

—  Ez  —  mond  Bánfi  —  Betlen  Farkas.  Alig 
ismerek  rá  egyszerii,  barna  mellényben  s  feltűrt  ingben. 

—  Szép,  hosszú  fürtjeit  süvegje  alá  rejtette,  — 
mond  Mikola  —  másként  ráismertem  volna.  No,  — 
fülytatá —  ez  nagy  vakmerőség  s  igen  balul  üthete  ki. 
Csak  azt  bánom,  hogy  ily  hamar  vége  szakadt  az 
e  nemű  vívásnak,  mely  engemet  leginkább  mulattat. 

A  fejedelem,  mint  látszott,  néhány  nyájas  szót 
intézett  Betlenhez,  ki  nemsokára  kilépett  a  csatatérről. 


HATTYU-LOVAG. 


Tiszta  és  szeplőtelen. 

MüUer. 


A  legérdekesb  nemei  közül  az  akkori  lovagi  gyakor- 
latoknak volt  a  kelevéz-játék,  úgy  mint  az  több  keleti 
népeknél,  s  Európában  mai  napig  a  töröknél  gyakor- 
latban van. 

Hogy  e  kedvtöltést  az  erdélyi  leventék  Cristiemá- 
val  s  számos  vendégeivel  egész  sajátságában  megismer- 
tessék, annak  külről  is  egészen  keleti  színt  kívántak 
adni :  huszonnégy  serdülő  lovag  az  első  erdélyi  csa- 
ládokból ;  a  jelenlevő  lengyelek  közül  a  fiatal  Szápia 
és  Zamojszki,  s  a  német  lovag  Zobel  kívántak  benne 
résztvenni.  Két  csapatra  voltak  a  vívók  felosztva, 
kék  és  veresre  ;  az  elsőnek  Betlen  Farkas,  a  másiknak 
Bánfi  János  voltak  vezérei.  Mindnyájuknak  derekát 
rövid,  hófehér,  gazdagon  s  ízléssel  arannyal  hímzett 
rövid  török  ujjas  fődé,  eredeti  sawl-lal  derekukhoz 
övezve ;  ezen  felül  hasonló  fehér  szövetből  rövid, 
nyitott  öltöny  volt  húzva,  melynek  vállain,  ujjak 
helyett,  szögletben  végződő,  aranybojttal  ékesített 
szárnyai  voltak.  Az  első  csapatbelieknek  szárait  kék, 
a  másiknak  veres  bő  nadrág  födte  ;  lábaikra  sárga 
topánka  szorult,  sarkantyú  nélkül,  melyet  a  széles 
arab  kengyelréz  pótla  ki ;  oldalaikon  török,  becses 
kövekkel  terhelt,  sarlóalakú  kardok  függöttek.  A  ke- 
leti veres  süveget  fejeiken  hímzett  patyolat  folyá 
turbánalakban  körül,  melyre  tenyérnyi  boglár,  mellé 
hófehér  kócsagtoU  volt  tűzve. 

Minekelőtte  a  munkához  fognának,  körüllovagolták 
a  viadalteret  kettenként,  a  legszebb  s  nemesebb  fajú 
paripákon,  tigrisbőr  nyeregtakarókkal ;  fejeiket  s  szü- 
gyeiket  veres  vagy  kék,  arannyal  terhelt  cafrangok, 

a  csapatok  színei  szerint,  lobogták  körül.  Minden 
vívónak  két  egyszerű,  életlen  fenyőbot  vagy  kopja- 
nyél  volt  kezében,  hasonlóul  a  választott  színre  festve, 
két  végeiket  kék  vagy  veres  festékkel  terhelt  labdák 
foglalák  el,  úgy,  hogy  a  talált  helyet  az  azon  maradó 
szín  kitüntesse  ;  csak  azon  foltok  tekintetvén  sebek- 
nek, melyek  derékon  felül  a  hófehér  öltözeten  igen 
tisztán  lehetének  kivehetők. 

Megkerülvén  a  sorompók  közti  helyet,  melynek  a 
páholyok  felőli  oldalaiban  több  gyalog  csatlós  állott, 
számos,  a  fentebb  írt  módon  elkészített  kopjanyelek- 
kel,  leventéink  kétfelé  váltak  s  a  játék  elkezdődött. 

Köröskörül  nyargalták  szélsebességgel  a  tágas  küzd- 
helyet ;  előbb  egyenként  kihíva  egymást,  később 
mindnyájan  eg^^ütt  víva. 

Bámulatra  méltó  ügyességgel  kerülték  ki  egymás- 
nak kelevézeit,  lehajolva  nyargaló  lovainak  hirtelen 
kantár-rántással  más  irányt  adva,  vagy  a  repülő 
kelevézt  kifogva  kezeikkel  s  rögtön  visszarobbantva 
a  támadóra.  A  csatázok  nekihevültek  már,  s  lángoló 
arcaikon  lobogott  a  kedvtöltés  gyönyöre  ;  a  lovak 
magok  is,  melyekről  darabokban  szakadt  a  tajték, 
víg  nyerítéssel  s  prüszköléssel  látszottak  a  játék  örö- 
mében osztozni. 

—  Ez  szép  volt!  —  mond  a  fejedelemné,  az  egyik 
éltes  nőhöz  fordulva.  —  Zamojszki  három  kelevézt 
került  ki  egyszerre  ;  Betlen  jeles  lovag!  —  Az  idős  nő 
helybenhagyólag  intett  fejével. 

—  Nézd  Bánfit !  —  szólt  Margit  Gizellához  —  már 
kettőt  talált  s  még  tiszta.  —  Gizella  fojtva  érzé  lehel- 
letét ;  minden  sebes  fordulatra  összeszorítá  ajkait, 
vagy  szemét  fődé  el  kezecskéivel. 

Zamojszki  s  Szápia  váltak  ki  a  többeknek  mindig 
apadó  száma  közül,  nemcsak  azon  lélekjelenléttel, 
mellyel  lovaikat  azon  pillanatban  tudták  oldalt  vetni, 
midőn  a  néző  már  hitte,  hogy  a  sorompókba  zúzatnak, 
vagy  azt  odább  sodorják  magukkal :  hanem  oly  ügyes- 
séggel is,  mellyel  mindeddig  hófehér  öltözetük  folt 
nélkül  maradott  ;  bár  sürün  cserélt  kelevézeik  mindig 
találtak.  Már  alig  maradtak  hatan  a  sorompók  közt, 

s  ezek  számában  még  mindiü:  sértetlen  :  Betlen  és 
Bánfi.  Mindazok,  kiknek  derékon  felül  két  foltjok 
volt,  a  harcbírák,  mint  legyőzötteket,  kiidézték  a 
sorompók  közül. 

—  A  lengyel  urak  —  mond  a  fejedelem  —  aligha 
nem  győznek  e  gyakorlatban  ;  nekik  a  kopja  s  kelevéz 
kedvenc  f  egy  verők. 

—  Betlen,  Bánfi  és  Tasnádi  igen  üg^^esek  e  játék- 
ban —  felelt  Kornis,  a  fejedelemhez  fordulva.  —  Kár, 
hogy  Abafi  nincs  jelen,  ő  alkalmasint  sokáig  kétsé- 
gessé tenné  a  viadalt. 

—  Csodáljuk,  —  jegyié  meg  Bátori  hidegen  —  hogy 
nemes  g\^akorlat okból  kivonja  magát,  főként  ha  azok- 
ban némi  tökéllyel  bír  .  .  .  Egy  fiatal  leventéről  van 
szó,  —  folytatá,  Cristiernához  hajolva  —  kire  sok 
panaszunk  volt  egykor,  de  aki,  mint  halljak,  nagyon 
megváltozott. 

—  Bizonyossá  merem  Nag^'ságodat  tenni,  —  erő- 
síté  Kornis  —  hogy  csak  különös  baj  tartóztathatja, 
vagy  még  megérkezik.  Én  a  tornán  szeretném  jelen- 
létét, mert  abban  alkalmasint  nem  kis  dolgot  adna  a 
nérnet  uraknak. 

Élénk  viadal  kezdődék  most  s  a  szem  alig  kísérhette 
a  nyíl  szárnvain  fellegként  a  nézők  előtt  elsuhanó 
lovagokat.  Egy  lovag  a  kék  színűek  közül  kapta  a 
második  foltot  ;  íg}'  a  veres  szín  látszék  győzni,  mely- 
nek vezére  Bánfi  s  a  lengyel  Szápia  és  Tasnádi,  egy 
csinos  húsz  évü  ifjú,  kettőzött  hévvel  kezdek  a  veres 
Betlent  s  Zamojszkit  kelevézeikkel  zaklatni. 

Kis  szünet  lőn,  s  a  harcbírák  trombitajelére  a  nézők 
csak  Szápiát  s  Zamojszkit  találták  sértetlen. 

Ekkor  jelent  meg  a  sorompók  előtt  egv  szép  lovag ; 
hattyúfehér  ménjének  homlokát  s  szügyét  pompás 
ezüst-cafrang  lógta  körül,  s  nyergét  fehér  farkasbőr 
takarta  el.  Az  ifjún  feh'^r,  ezü^^ttel  hímzett  dolmány 
volt,  csillámló  boglárokkal  terhelt  övtől  körülkerítve, 
s  hasonló  színű  nadrág  fődé  idomos  szárait.  Fehér, 
kerek  süvegén  hermelin-prémmel  hosszú,  fénylő  fehér 
toll  ingadozott,  s  vállain  sürü,  gesztenyeszín  haj- 
hullámok   özönlöttek.    Egy    halk    sikoltás   hallék    a 

Mikola-páholyból,  midőn  a  deli  levente  a  sorompókon 
át  néhány  ugrással  a  csatatéren  termett. 

—  Te  nem  jól  vagy,  Gizella!  —  mond  Margit,  a 
hátrahanyatlü  leánynak  derekát  átfogva. 

—  Oh  igen,  igen!  —  nyugtatá  ez,  alig  hallhatón 
rebegve  —  nincs  semmi  bajom!  Múló  szédülés  csak, 
mindjárt  megszűnik. 

—  Nem,  kedves  jó  angyalom!  —  mond  Margit 
részvéttel  —  ez  a  szemle  nem  idegeidhez  való  ;  nem 
mennénk-e  haza?   én  elkísérlek. 

E  pillanatban  vette  Margit  a  fehér  lovagot  szem- 
ügyre s  gyanítván  a  Gizella  sikoltásának  okát,  min- 
denkép Igyekezett  őt  bátorítani,  anélkül,  hogy  vele 
sejtését  észrevétetné. 

Gizellának  szemei  a  gyönyörű  ifjúra  voltak  sze- 
gezve. Ö  ily  szépet,  ily  deht  soha  sem  látott  ;  úgy 
tetszett  neki,  mintha  minden  homályba  borúina  e 
méltósággal  teljes  lovagi  alak  előtt. 

A  jöttét  első  tekintetre  csak  egy  ismeré  meg  az 
egész  népes  embertömegben,  s  ez  egy  Gizella  volt ; 
vagy  azért,  mivel  Abafi  ily  fényesen  soha  sem  jelent 
meg,  vagy  mivel  őt  itt  senki  sem  várta.  Második,  ki 
ráismert,  de  csak  akkor,  midőn  a  páholysor  elébe  ugra- 
tott, azon  érdekes  keleti  vonású  ifjú  volt,  kit  az  elébb 
láttunk  füszín  öltözetében  ;  —  s  a  harmadik,  Margit. 

Abafi  a  fejedelmi  páholy  előtt  megállván,  s  tiszte- 
lettel meghajtván  magát,  úgy  látszék,  mintha  meg- 
döbbent volna.  Arca  elsápadt  s  újra  hi.ftelen  pír 
lobogta  azt  körül ;  lelkes  szemeit  a  fejedelmi  nőnek 
szeráf  arcára  íűggeszté  s  állott  mintegy  elvarázsolva. 
Úgy  tetszett  neki,  mintha  a  köznapi  élet  űréből  a 
mennyek  fényének  kapuiba  tekintene,  s  nem  képzelt 
örömök  édje  nyilatkoznék.  Amit  képzete  félig  sejtett 
alakban,  lényképként  idézett  föl  lelkében,  azt  látta 
valósulva  a  gyön^'örű,  szelid,  szerény  fejedelmi  nőben, 
az  egészen  idegen  s  mégis  oly  ismeretesben  —  előtte  : 
egy  bálvány,  kit  nem  imáda,  nem  szerété,  nem  becsüle, 
nem  óhajta,  kivel  lelke  olvadt  egybe,  ki  elszívá  őt 
önmagától,  s  magán  kívül  forrasztá  idegen  léthez  és 
élethez. 

így  állott  ő  egy-két  percig  szótlan,  mintegy  ki- 
emelve önmagából,  s  odabámulva  egy  ismeretlen  életbe. 
A  fejedelem  kérdő  tekintetet  vetett  reá,  kinek  szót- 
lan merengése  különös  ellentétben  volt  gyors,  tűzzel 
teljes  megjelenésével. 

Végre  Olivér  magához  tért,  s  szép  teljes  hangján, 
szemeit  mindig  a  fejedelmi  nő  andalgó  vonásain  legel- 
tetve, jelenté  ki,  hogy  a  győztes  lengyelek  eUen  az 
erdélyi  kelevéz  találó  tehetségét  vágynék  kivívni, 
egy  —  kettő  ellen. 

A  győztes  bajnokok  a  viadalt  csak  eg^^enként  fo- 
gadák el ;  Szápia  kimenvén  a  sorompók  közül,  a 
Mikola-páholyban  volt  tanúja  azon  viadalnak,  mely- 
nek következésén,  a  Zamojszki  nagy  gyakorlottsága 
ismeretes  lévén  előtte,  nem  kétkedett. 

—  No,  —  mond  alant  a  lócán  Gúti  Mózes  szomszéd- 
jának, eg3^  csinos  polgári  nőnek  piros  kerek  arccal  s 
galambszelid  tekintettel,  —  aligha  a  hattyú-fehér 
paripából  babos  nem  válik  a  viadal  végével  ...  Mi  a 
tatár!  —  kiált  fel,  Orsolyához  hajolva  —  hiszen  ez 
Abafi!  —  Neje  mosolyogva  intett  fejével  igent.  — 
No,  úgy  a  kopasz  sógor^  jól  hajoljon  —  f  oly  tata  a 
férj  —  nyergébe,  ennek,  hallom,  kelevéze  mindig  oda 
repül,  ahova  küldik. 

Azon  csinos,  fiatal  férfiú,  kit  fűszín  öltözetében 
vevénk  észre  az  elébb,  lejebb  lépett  a  hágcsókról,  s 
a  csatatéren  a  szolgálatrakész  csatlósok  sorába  állott, 
néhány  földön  heverő  kelevézt  szedvén  föl,  élénk 
figyelemmel  kísérte  Abafinak  minden  mozdulatát. 

Közel  hozzá,  éppen  a  páholysor  bal  végén  állott 
egy  tisztes  öreg  úr.  öltözete  előkelőre  mutatott.  — 
A  fehér  lovag  vagy  igen  bízik  magához,  —  mond  a 
közelállókhoz,  —  vagy  nem  tudta,  mit  tesz,  mikor 
ily  hófehéren  jelent  meg  a  viadalra. 

A  zöld  ifjú  reá  vetette  nagy,  sötét  szemeit  s  egy 
szerfelett  nagyértékü  tőrt  ragadván  ki  kebléből.  — 
Itt  —  mond  —  egy  tőr,  meljmek  markolatja  fölér 
egy  oláh  faluval ;  és  ezen  kard,  —  folytatá,  oldalán 
függő  fegyverére  csapva  —  fölül  rajta,  két  arany 
ellen,  hogy  Abafin  egy  folt  sem  lesz  a  viadal  után. 

—  A  fogadás  könnyű,  —  felelt  az  öreg  úr  mosó 
lyogva  —  ám  legyen!   jó  lesz,  ha  előre   ideadod  fegy- 
vereidet. 

—  Igen,  igen!  —  erősítek  nevetve  néhányan  a  közel- 
állók közül. 

Azonban  a  viadal  elkezdődött,  s  az  azt  bámuló 
embertömeg  élénk  részvéttel  kísérte  a  két  deli  lovag 
minden  mozdulatát  ;  igen  észrevehető  volt  azonban 
bizonyos  részrehajlás  Abafi  iránt,  mely  sokképpen 
mutatkozott  a  nézők  közt. 

—  Ah!  —  hangzott  az  egész  nézősokaságon  ke- 
resztül, ha  Olivér  kiröpíté  kelevézét,  mely  mindig 
talált,  de  Zamojszkinak  szerfelett  ügyes  mozdulatai 
miatt,  csak  a  lovat  érhette  ;  vagy  ha  a  Zamojszkinak 
kelevéze  az  Abafi  feje  fölött  sivított  el,  mélyen  a 
homokba  fészkelve  magát.  Hősünk,  minden  hajítását, 
minden  fordulatát  összes  élénk  biztatás  követé. 

A  viadalt  Abafi  nyugton  s  egy  helyen  állva  kezdé 
meg,  vagy  inkább  várta  be.  Zamojszki  villámgyorsa- 
sággal rohant  neki,  s  alig  két  ölnyire  hozzá  röpíté  ki 
az  első  kelevézt,  melyet  Abafi  roppant  oldalugrással 
kikerülve,  a  második  feléje  süvöltőt  kikapá  kezével 
s  egyet  perdítvén  rajta,  visszarobbantá  s  a  Zamojszki 
lovát  találta  szügybe,  ki  hirtelen  fordulattal,  alig 
tenyérnyire  a  sorompóktól,  kerülte  ki  a  hatalmas^ 
hajítást. 

Újra  körül-körülnyargalták  a  tágas  csatatért,  s  a 
zöld  ifjú  két  kelevézt  nyújtott  Abafinak,  míg  Za- 
mojszki is  kettőt  vőn  által  egy  odasiető  csatlóstól. 

—  Nem  féltem  Abafit,  —  mond  a  fejedelem.  — 
Ez  derék  vívás!  A  Zamojszki  lovát  két  kelevéz  érte 
már,  az  Abafié  sértetlen  .  .  .  Derék!  ez  derék  volt!  — 
mond  újra  a  fejedelem  Cristiernához,  ki  érdekkel 
kísérte  Abafinak  mxOzdulatait,  s  mint  ilyen  esetekben 
történik,  ő  is  pártot  vett,  s  mint  látszék,  az  a  honi 
lovag  részére  hajlott. 

Igen  szép  jelenet  volt,  a  Mikola-páholysorban 
Szápiának  lobogó  tüze,  meUyel  a  vívókat  kísérte ; 
az  Abafi  viadala  szerfelett  tetszett  neki.  —  Most  — 
mond    —    Zamojszki    találhatá    derekát    Abafinak, 

ha  a  másik  kelevézt  hirtelen  utána  hajította  vobia 
az  elsőnek. 

—  Abafi  g3'őz  —  kiált  fel  Margit.  —  Nézd,  Gizella, 
a  kék  folt  a  Zamojszki  karján  ;  .  .  .  most  újra  egy  a 
derekán!  —  Gizella  halványan,  mint  tetszholt  ült 
némán  ;  egy  szót  nem  tudott  szólani,  csak  keblének 
emelkedése  mutatá  a  belső  vihart,  mely  abban  zajlott. 

Olivér  győzött.  Az  utolsó  összeütközésben  magasan 
emelt  kelevézzel  rohant  Zamojszkinak,  s  megforgat- 
ván azt,  maga  elébe  nyujtá  karját,  hirtelen  meg- 
rántva kantárát,  hogy  ménjének  lábai,  mint  leszege- 
zettek,  gyökereztek  a  földbe  ;  de  a  kelevézt  ki  nem 
röpítette.  Csel  volt  ez  csak,  melyet  midőn  Zamojszki 
hirtelen  fordulattal  ki  akart  kerülni  :  Abaíinak  nyíl- 
sebességgel repült  egyik  kelevéze  karjára,  a  másik 
derekára. 

összes  százszorozott  «éljen!»  harsogott  körül;  Za- 
mojszki félrevonult  a  csatatérről,  s  lova,  melyről  taj- 
ték patakzott,  fáradtan  ereszté  le  fejét. 

Még  Szápia  volt  hátra,  ki  a  Mikola-páholyt  elhagy- 
ván, azon  vidám,  élénk  gyorsasággal  termett  a  viadal- 
helyen, mely  a  bátorban  akkor  legfeltűnőbb,  mikor 
magához  méltó  vívótársra  akad. 

—  Nem  a  legjobban  áll  fogadása,  bátyám!  —  mond 
egy  fiatal  ember  a  fogadó  öreg  nemeshez. 

—  Még  —  mond  az  öreg  —  a  nyerés  csak  fél ;  én 
Szápiára    fogadtam    inkább,   ki  azt  hiszem,  gyözend. 

A  zöld  ifjú  csendesen  mosolygott  magában.  —  Még 
öt  arany  Abafira!  —  mond,  erszényéből  gondosan  ki- 
szedve öt  velencei  aranyt,  mely  akkortájban  sok 
pénz  volt. 

Az  öreg  hallgatott  s  a  viadal  elkezdetett.  Majdnem 
hasonló  lévén  az  elébb  leírthoz,  a  képzelőtehetségre 
bízom  annak  minőségét  :  csak  azon  megjegyzéssel 
kívánom  azt  segíteni,  hogy  Szápia  mind  lovának 
helyes  forgatásában,  mind  a  kelevéz-viadal  minden 
mozdulataiban  Zamojszkit  jóval  felülmúlta.  De  mind 
e  mellett  Abafinak  sűrű  csapásai,  s  e  viadalban  nagy 
gyakorlottságából  eredt  biztos  szemmértéke  a  győ- 
zelmet részére  hajlaták.  Szápia  három  veres  jeggyel, 


145 

melyek  egyike  szivénél  volt,  hátralépett  a  küzdhely- 
ről.  Minden  ember  a  magyar  lovagra  bámult.  Tisztán, 
mint  a  bércek  hava,  ő  és  lova,  állt  a  győztes  lángoló 
arccal  s  mégis  oly  nyugton.  Körültekintve  a  szem, 
három  érdekteljes  arcot  látott  öröm  sugáritól  elöntve. 
A  három  arc  birtokosát  könnyű  kitalálni. 

Kis  szünet  után  Íjászok  léptek  a  térre,  s  bámulásra 
méltó  ügyességet  mutattak.  A  legjobb  lövő  azon  szép 
keleti  arcú,  zöld  öltözetű  ifjú  volt,  kinek  élénk  rész- 
véte az  Abafi  viadalában  oly  észrevehető  vala. 


JióalU:  Ateáb  !• 


ZOMÁNCOS  VITÉZ. 


Deli  s  bátor,  oh  néztl, 
s  minó  nyugodt! 

Schiller 


Ezután  nemsokára  következett  a  komoly  viadal. 
fénylő  vérttel  s  nehéz  rostélyos  sisakkal. 

Ezen,  annyira  ismert  s  oly  sokszor  leírt  viadal  nemé- 
nek részleteit  mellőzve,  csak  röviden  említem,  hogy 
minekutána  Zobel  lovag  négy  erdélyi  s  két  magyar 
leventén  győztes  lőn  :  a  Keresztúri  nehéz  dsidája  őt 
földhöz  terítette,  néhány  utána  következővel  együtt. 
Tattenbach  győzé  le  végre  Keresztúrit,  s  már  a  díj 
bizonyos  birtokában  vélte  magát,  mikor  egy  vitéz, 
kék  zománcú  acéllal  borított,  leeresztett  sisakrostély- 
lyal  jelent  meg  magas,  hollófekete  paripán. 

—  Ez  Bocskai  István,  —  mond  a  fejedelem  Cristier- 
nának  —  ismerem  ezen  fekete  paripát.  Pajzán,  úgy-e? 
—  folytatá  Kornishoz  fordulva,  ki  helybenhagyólag 
intett  fejével. 

—  Nem  gondoltam,  —  szólt  Komis  —  hogy  Bocskai 
vívhasson,  ő  tegnap  igen  rosszul  érzé  magát  ;  de 
egyébiránt  is  a  fiatalság  játékaiba  nem  örömest  ele- 
gyedik, ö  ellenség  előtt  s  komolj'  csatákban  van  a 
maga  helyén. 

—  Ügy  látom,  —  mond  a  fejedelemné,  Bátorihoz 
hajolva  —  erdélyi  leventéink  nem  örömest  hagyják 
a  babért  idegen  homlokára  fűzni.  Ez  Bocskai?  —  kérdé. 

—  Igen,  —  felelt  a  fejedelem  —  de  megtörténhe- 
tik, hogy  ezen  viadalban  jeles  német  vendégünk  lesz 
a  győztes  ;  amit  azért  is  hiszek,  mivel  Bocskai  való- 
ban igen  el  volt  még  tegnap  gyengülve.  Sajnálom, 
hogy  kitevé  magát ;  e  neme  a  viadalnak  ép  erőt  kivan. 

—  Nagyságod  —  mond  Kornis  —  alkalmasint  adott 
volna  gondot  az  idegen  lovagnak,  ha  egészsége  engedné. 

—  Két  ily  viadalban  valék  m^'ir  győztes!  —  felelt 
Bátori. 

A  Mikola-páholyban  GizeUán  szembetűnő  njmg- 
talanság  látszék.  0  ily  viadalt  még  nem  látott,  s  mar 
a  többi  is  nagy  hatással  volt  idegeire.  —  Jár-e  néha 
életveszéllyel  az  ily  kopjatörés?  —  kérdé  rebegő 
hangon  Margittól. 

—  Életveszéllyel  nem,  vagy  igen  ritkán,  —  felelt 
a  kérdett,  —  legalább  esetet  nem  tudok,  mely  azt 
igazolná ;  de  a  bukás  olykor  nehéz  mell-nyavalyákat 
okoz,  s  igen  veszélyes  követ kezésü  lehet  az  egészségre. 

—  Istenem!  —  sóhajtott  Gizella  elhalványodva,  — 
mégis  igen  sok  mulatságnak! 

Ekkor  ütközött  a  két  lovag  össze,  s  a  nehéz  dsidák 
számtalan    darabokban    hullottak    szét    a    fövényre. 

Gizella  behunyta  szemeit,  s  szíve  legmélyebb  redői- 
ben  a  kétség  s  fájdalom  hullámzott. 

—  Oh,  egek!  —  rebegte,  s  kezei  görcsös  hévvel 
szoríták  a  Margitéit. 

—  Ej,  —  kiált  fel  az  öreg  Mikola,  kit  az  érdekes 
szemle  egészen  felhevített,  —  mit  remegsz,  Gizi? 
Nem  féltem  én  Bocskait  félholtan  is. 

—  Bocskait!  —  szólt  Gizella  tagadólag  rázva  an- 
gyali fejecskéjét,  —  a  vívó  nem  Bocskai. 

—  Hát  ki  volna?  —  mond  Mikola  nevetve. 
Gizella  hallgatott,  de  a  kétség  szorongató  fájdalma 

reszketett  minden  vonásain,  s  közel  volt  az  ájulás- 
hoz. Margit  nagy  részvéttel  igyekezett  őt  megnyug- 
tatni. 

Az  első  viadal-próba  után  a  kék  zománcos  lovag, 
magas  fehér  lobogó  tollaival,  a  fejedelmi  páholy  elébe 
ugratott,  s  újan  kezébe  vett  dsidáját  leeresztvén, 
tisztelettel  teljes  hangon  kérte  a  fejedelmi  nőt,  hogy 
férje  nem  viselhetvén  e  viadalban  színeit,  tiszteljen 
meg  egy  erdélyi  lovagot  viselésök  engedelmével,  ki 
hiszi,  hogy  azoknak  minden  más  szín  fölött  kivívja  az 
elsőséget. 

A  fejedelmi  nő  kétkedni  látszatott,  s  egy  kérdő 
tekintetet  vete  Bátorira. 

A  fejedelem  mosolygott. 


—  Színei  a  szép  Cristiemának  —  mond  udvarias 
nyájassággal  —  biztos  kézben  lesznek  e  bajnokunk- 
nál, kinek  karja  ismeretes  előttünk. 

Bátoriné  azon  másolhatlan  nyájassággal,  mely  neki 
később  annyira  megnyeré  az  erdélyiek  szívét,  olda 
le  derekáról  egy  vörös  és  fehér  szalagot,  gazdagon 
ezüsttel  hímzettet,  s  a  lovagnak  nyujtá. 

—  Remélem,  —  mond  méltósággal  teljes  szelíd- 
séggel —  hogy  e  szalaggal  kegyedet,  érdemes  lovag! 
nemcsak  e  bajnoki  játékban  avatom  lovagunkká, 
hanem  férjemnek  minden  komoly  csatáiban  is  élénk 
részvevőjévé. 

A  rettenthetlen  lovag,  szinte  reszketve  nyúlt  a 
szalag  után,  melyet  derekára  kerítvén,  a  sűrű  sisak- 
rostélyon keresztül,  olvadtak  tekintetének  sugarai  a 
szép  beszélő  arcára :  keblében  keményebb  viadal 
volt,  mint  amelyre  készült.  A  szív,  mely  eddig  sze- 
retni tudott,  egy  soha  nem  ismert  benyomás  édes 
kínja  alatt  fűződött  össze. 

Mint  szenvedő  szeraf,  ült  Gizella  a  másik  páholy- 
ban, s  egészen  elgyengülve,  nyugodott  szép  arca  a 
Margit  váUain.  Ki  tudná  zaját  azon  érzéseknek  le- 
írni, melyek  keble  alatt  hullámzottak! 

Harsány  «éljen!»-kiáltás,  a  szétcsomózott  távolabb 
nézők  visszhangjától  körülzúgva,  ada  eszméletet  a 
szeh'd  leánykának.  Tattenbach  a  fövényen  hevert,  s 
a  fejedelmi  páholy  előtt  állt  a  zománcos  lovag,  emelt 
sisakrostéllyal.  Gizella  tudta,  ki ;  az  ő  szíve  sugalLí 
meg  nekie!  ...  A  nap  hőse,  a  győztes  Abafi  volt. 
Közel  a  fejedelmi  páholyhoz,  a  zöld  öltözetű  ifjú 
körültekintett,  arca  sugárzott,  ki  öt  így  látta,  azt 
hiheté,  hogy  ő  győzött. 


SZÉP  PÁR. 


Mint egymásnak  teremtve, 

Lessin[. 


A  nap  fényes  mutatványait  este  ragyogó  táncmu- 
latság fejezé  be  újra,  melyben  Bátori  Zsigmond  eddig 
nem  látott,  s  még  a  múlt  esti  pompát  felülmúló  fény- 
nyel vendéglé  nem  számos  látogatóit. 

E  szép  gyülekezetben  jelent  meg  Abafi,  először 
életében  régi  nemzetségének  egész  fényében,  mint 
győztes,  mint  irígylett,  mint  közfigyelmet  nyert,  a 
csarnokban. 

A  fejedelem  azt  hitte  utolsó  viadala  előtt,  hogy 
Bocskai.  A  Bocskai  lova  okozá  ezt,  melyet  Abafi  ke- 
vés napokkal  azelőtt  vett  meg,  alkalmasint  erre  a 
viadalra,  s  némi  kis  hasonlatosság  az  ő,  és  Bocskai 
méltósággal  s  erővel  teljes  tartása  közt.  Bátori  nem 
kevéssé  volt  meglepetve,  Olivérre  ismervén  ;  s  lehet, 
hogy  bátorságán,  melyet  talán  a  fejedelem  vakmerő- 
ségnek keresztelt,  bámult  ;  végre  még  egy  kis  keserű- 
ség is  lehetett  a  fejedelem  kebelében  Abafi  ellen.  S  a 
Cristierna  színeinek  viselése,  oly  megkülönböztetés 
volt,  melyet  probálatlan  lovagtól,  mint  .\bafi,  alkal- 
masint megtagadott  volna,  ha  őt  nem  Bocskainak 
nézné  ;  mely  hiedelemben  megszólalása  után  is  ma- 
radt a  fejedelem,  szavának  ismeretlen  hangzását  a 
sisak  rostélyzatának  tulajdonítván. 

Hősünk  megjelenése  mindenesetre  nagyhatású  volt. 
Nemcsak  kiválólag  szép,  férfias  alakja,  hanem  azon 
finom  társalkodási  könnyűség,  melyet  darab  idő  óta 
sajátjává  tett,  s  melyet  főleg  a  Mikola-háznak  köszön- 
hete,  okozá  ezt  ;  de  nevelte  a  közérdeket  nyert  győ- 
zedelme is,  s  azon  tisztelet  s  figyelem,  mellyel  iránta 
a  jelenlevő  idegen  lovagok  viseltettek,  kik  barát sá- 

gát  kérték,  s  öt  minden  tekintetben  elsőnek  látsza- 
tának tekinteni. 

Első  fellépés  nagyobb  körben,  s  oly  emberek  kö- 
zelében, kiket  eddig  bizonyos  távolságban  szoktunk 
csak  látni,  s  némileg  magunknál  felsőbb  lényekként 
tekinteni :  mindig  érdekes  s  nagyfontosságú  az  élet- 
ben ;  mennyivel  kellemesb,  szinte  fűszeresb  a  benyo- 
más, melyet  ily  első  megjelenés  idéz  elő,  midőn  azt, 
közfigyelmet  gerjesztve  teheti  valaki,  s  felléptekor 
oly  tulajdonokkal  bír,  melyek  másokban  nemcsak 
a  részvétet  idézik  elő,  melyet  csinos  alakú,  előkelő 
ifjúnak  első  látása  okoz,  hanem  azon  minden  arcról 
visszasugárzó  ti^zteletet  is,  mety  csak  érdem  s  kiváló 
tulajdonok  következménye. 

Hogy  a  fejedelmi  nő,  ki  Abafinak  fiatalabbkori  ki- 
csapongásait  hallotta,  de  első  megpillantásakor  benne 
már  a  férfiút  a  szó  legszebb  értelmében  ismerte  meg ; 
iránta  azon  figyelmes  alkalmazással  viseltetek,  mely 
nemcsak  egészen  önkénytelen,  de  igen  természetes 
is,  —  senki  sem  bámulliatja. 

De  az  ifjú  lelkében  is  sok  másként  állott  már.  Azon 
bizodalom  önmagában,  melyet  ismerünk  már  Abafi- 
ban,  oly  helyzetekben,  hol  testi  erő  s  gyakorlottság 
játszák  az  első  szerepet,  lassanként  a  lélek  munká- 
lataira is  átszivárgott.  Ha  benne  némi  hiúság  vagy 
önhittség  elegyedett  azon  makacs  bizakodásban, 
mellyel  úgyszólván  semmi  testi  erőt  kívánó  tetthez 
nem  fogott,  bizonyos,  szinte  vak  meggyőződés  nélkül, 
hogy  annak  embere  leend,  s  ez  egy  nemét  az  embe- 
reknek sérté  :  talán  menthetővé  teszi  e  vak  bizodal- 
mat önerejében,  különös  természeti  ajándéka  az  erő- 
nek, mellyel  Abafi  valóban  bírt,  s  azon  szerencse, 
mellyel  azt  mindeddig  teljes  sikerrel  használta.  Minél 
bizonyosabb  lőn  ő  azonban  erejében,  minél  több  győ- 
zedelem s  tapasztalás  nemesíté  e  bizakodást  önér- 
zetté :  annál  inkább  közeledett  Olivér  azon  oly  ter- 
mészetes szerénységhez,  mely  a  tökélynek  válhatat- 
lan  követője.  S  ha  nyers,  dacos  tekintete  egykor, 
szerencsés  viadal,  kivívott  merény  vagy  sikerült  erő- 
tejlés után,  kellemetlen  benyomást  okoza  másokban  : 

halkan  e  vad  nyerseség  komolyabb  tartásnak,  s  végre 
szerénységnek  ada  helyet  ;  s  ő  kezdé  dísszel  s  keccsel 
tndni    szenvedhetővé    s    érdekessé    tenni    felsőségét. 

S  ezen  oly  természetes  kifejlése  lelkének,  lassan- 
ként, egészen  szellemi  tárgyakban  is  mutatkozott. 
ő  azon  önérzetet,  mely  némi  tárgyakra  nézve  már 
létezett,  más  alkalmakkor  is  kezdé  sejdíteni  magá- 
ban. Első  fellépte  a  polgári  pályán  edzé  már  e  kiváló- 
ság nemesebb  nemét  a  bizodalomnak  lelkében  ;  6 
kezdé  nemcsak  hinni,  hanem  tudni,  mennyire  képes 
a  lélek,  ha  tud  akarni. 

Abafit  ezen  időben  már  minden  tckhitetbcn  Erdély 
legérdekesebb  fiatal  emberének  tárták,  s  innen  ma- 
gyarázható, hogy  azon  önkény  telén  hódolás,  mely 
a  ve  lei  érintéseikben  másoknak  feltíínt,  neki  nem- 
csak jól  esett,  hanem  őt  szép  föltételeiben  edzé  is, 

Abatinak  külseje  is  igen  meglepő  volt  ezen  este. 
öltözete  egyszerű,  mégis  választékos  s  nagyértékü 
volt.  Sötét  gesztenyeszín  bársony  dolmánya  keleti 
gyöngyökkel  volt  hímezve,  sok  ízléssel  és  nehéz,  be- 
cses kövekkel  terhelt  övvel  derekához  szorítva.  Dol- 
mánya alól  hófehér,  nehéz  selyemszövetíi  nadrágja, 
minden  zsinórozás  nélkül,  az  akkori  divat  szerint, 
tűnt  ki ;  keskeny,  csinos  lábaihoz  hasonló  színetlen 
topánka  szorult.  Nagybecsű  kard  oldalán,  s  egészen 
tigrisbőr  kerek  süveg,  szép  vert  arany  sastollal,  egé- 
szítek ki  az  egyszerű,  mégis  pompás  öltözetet. 

A  fejedelmi  nő  a  többek  közt  Abaíihoz  is  szólott, 
egy-két  dicsérő  kifejezéssel  emh'tvén  győzedelmet,  s 
megköszönvén,  hogy  színeinek  a  nap  diadalát  meg- 
szerzé. 

Abafi  annyira  el  volt  merülve  a  gyönyörű,  érdekes 
hölgynek  tekintetében,  hogy  igen  keveset  felelhetett  ; 
s  csak  oly  szerén \'  s  igénytelen  hölgy,  mint  Cristierna, 
mellőzheté  észrevenni  azon  mély  benyomást,  melyet 
a  szép  ifjúra  tőn. 

A  fejedelmi  nő  később  Margittal  mulatott  ;  törté- 
netesen Gizella  s  Abafi  egymás  mellett  állottak.  — 
G^'önyörű  pár!  —  mond  Gizella  s  Abafira  mutatva. 
Gyulafiné  szokott  nyájasságával  helyben hagj'ólag  in- 

tett  fejével.  Tovább  is  beszélgettek,  s  űgylátszik,  a 
kis  Gizella   s   Abafi   valának   beszélgetésük   tárgyai. 

Margitnak  képén  egész  este  komolj^ság  tűnt  fel  : 
Cristiemának  észrevétele  őt  megdöbbenté.  Különös 
az  emberi  szív  ;  vannak  húrjai,  melyek  oly  mélyen 
rejtettek,  hogy  ritkán  pendülvén  meg,  szinte  nem 
létezőknek  gondoljuk.  Ilyen  vala  az  is,  mely  most 
zendült  meg  szokatlan  hanggal  kebelében.  A  feje 
delmi  nőnek  célzás  nélküli  észrevétele  neki  nem  jól 
esett  :  ezt  érzé,  szégj^enlé.  —  Mi  kedvetlen,  mi  sértő 
lehet  abban,  ha  valaki  e  két  érdekes  lényt,  mely  való- 
ban oly  illő  egymáshoz,  szép  párnak  nevezi?  S  mégis 
azon  észrevétel  szívemet  összefűzi!  A  magam  szán- 
dékát mondta  ki  Cristierna,  s  mégis  fáj  nekem  ; 
Abafi,  oh,  igen!  —  gondola  magában,  —  ő  lelkes, 
szeretetreméltó  férfiú!  Ki  így  látja,  tehet-e  egyebet, 
mint  őt  becsülni!  S  Gizella,  ezen  angyali  gyermek! 
minden  tulajdonnal,  mely  férfiút  boldogíthat,  oly  hozzá 
illő  mind  keheméire,  mind  idejére  nézve.  Szép  pár! 
szép  pár!  —  monda  lelkében,  mintha  e  gondolatot 
meg  akarná  szokni ;  s  nemes  lelkének  minden  erejét 
összeszedé  s  Gizellához  közelített.  Soha  nyájasabb, 
soha  figyelmesebb  nem  volt  az  égi  gyermekhez,  mint 
ezen  estve.  S  Gizellának,  bár  az  ő  szívét  is  hasonló 
neme  az  önkénytelen  idegenkedésnek  lépé  meg,  Mar- 
gitnak szívessége  iránta  jól  esett  és  fájt  egyszerre. 
Ó,  bár  nem  is  gyanítá,  hogy  Margit  az  ő  szívébe  tekin- 
tett, önmagának  teve  szemrehányásokat,  hog\^  Abafit 
szereti ;  vádolá  magát,  ezer  szép  feltét  loboga  föl 
lelkébe.  —  Hiszen  ő  téged  nem  szeret, —  monda  ma- 
gában, —  s  miért  képzelgesz,  hiú  leány!  hogy  ő  téged 
valaha  szerethessen!  Margit  bírja  szívét;  s  ki  volna 
itt,  ki  őt  úgy  megérdemelné?  —  így  tűnődött  magá- 
ban ;  azonban  a  hanga  elkezdődött. 

—  Te  Abafi val  táncolsz?  —  mond  Margit,  kérdő- 
leg függesztve  reá  szemeit,  egy  oldaltekintettel  a 
közel  álló  Olivérhez,  ki  őt  hallhatá.  Gizella  lángolt, 
s  némileg  rosszul  esett  neki  e  kérdés ;  de  Abafi^  nyá- 
jasan közeledett  hozzá,  s  felkéré  őt  az  első  táncra. 

Száz  irigy  szem  nyugvék  e  bájos  gyermeken,   ki 

remegve  nyujtá  gömbölyű  karját  Abafinak.  Ingva 
kezdek  lábai  követni  őt  a  mellékterembe ;  később 
jóltevő  melegség  szaladt  által  minden  idegein,  ö  bol- 
dog volt;  boldog  először  életében,  s  amit  érzett,  s 
ami  árvonulatként  zajonga  keblében,  édes  volt  és 
mondhatatlan.  Margit  utánok  pillantott,  egy  könny- 
csepp lopódzék  szemeibe ;  s  ki  őt  ismerte,  nem  ké- 
telkedett, hogy  egyét  élvezé  azon  mennyei  pillanatok- 
nak, melyek  jutalmául  egy  öngyőzedelemnek  képezik 
az  örömek  legnemesbikét. 


HADI  KÉSZÜLETEK 


S  megy  mint  lerontó  xivatí-r, 
A  kis,  de  bátor  had. 

Vőrösmartr. 


A  fényes  ünnepély  elvégződött,  s  a  számos,  Kolozs- 
várra gyűlt  vendég  Fehérvárra  sietett,  hová  a  lako- 
dalom nagyszerű  pompájára  valának  hivatalosak. 
Ritka  fénnyel  ment  az  is  véghez  ;  végre  az  odagy ül- 
tek halkkal  eloszlottak.  Azok  közt,  kik  Cristiernának 
fényes  kíséretét  képezek  Fehérvárig,  volt  Abafi  is. 
ő  majd  mindennap  látta  Bátorinét,  kinek  első  napjai 
is  Erdélyben  nem  a  legkellemesebbek  valának.  Férje 
sohasem  érzé  iránta  azon  gyöngéd  vonzódást,  mtly 
az  életnek  fűszere.  Másoknak  tanácsa,  a  hatalmas 
császárrali  rokonság  óhajtása  s  országos  nézetek  ha- 
tározák  őt  e  szövetségre. 

Cristiernának,  az  erénnyel  teljes  hölgynek,  mélyen 
sebzé  szívét  azon  hidegség,  mellyel  a  fiatal  Zsigmond 
viseltetek  iránta  ;  s  ki  öt  mindig  látta  s  közelében 
lehetett,  bámulta  azon  vallási  elszántságot,  mellyel 
szótlan  panasz  nélkül  türé  az  idegenkedést,  melyet 
meg  nem  érdemlett. 

Azok  közül,  kiket  a  fejedelmi  nőnek  bájjal  teljes 
nyájassága  s  szelídsége  közelébe  varázslott,  Olivérünk 
volt  a  legszorgosabbak  közül.  Ö  annyira  nemesűlt 
s  kiképezett  lélekkel  bírt  már,  hogy  ezen  érdekteljes 
hölgynek  egészen  fel  tudta  fogni  lelkületét.  Minden, 
amit  Cristiernában  látott,  új  volt  előtte.  A  finom  szel- 
lemi termet,  az  érdekes  vonások,  s  szenvedő,  bágyadt 
tekintet,  szívét  meghaták.  ö,  amit  iránta  érzett,  nem 
érezte  soha.  Margit  még  mindig  az  asszonyok  elsője 
volt  képzetében!  ő  most  is  hitte,  hogy  Margit,  mint 
hölgy,  sokkal  föntebb  fokán  áll  a  tökétynek,  mint 
Bátoriné  :    mégis,  minő  különös  az  emberi  szív!  azon 

mély  tisztelet,  melyet  e  két  lény  iránt  érzett,  egészen 
különböző  nemű  volt.  Egy  tekintete  Cristiernának 
édes  hévvel  szaladt  végig  minden  idegein  ;  egy  nap, 
melyen  őt  nem  látta,  el  vala  veszve  Abafi  előtt.  Első 
gondolata  fölébredtekor  ő,  végső  ő,  s  mindig  —  min- 
dig csak  ő  volt.  Érezte,  értette  a  távolságot,  mely 
örök  ércfalat  vona  közte  s  azon  angyal  közt,  kit  imá- 
dott. Látta  azon  nemes,  minden  vádon  felül  emelke- 
dett tisztaságot,  mely  a  kitűnő  hölgynek  legszebb 
vonása  volt.  Ö,  a  nő,  hogy  szerethetett  volna  mást, 
mint  férjét?  A  fejedelmi  nő  nem  jőve  itt  kérdésbe  : 
a  nő  egyedül,  bárkié. 

E  hév,  egészen  regényes  szenvedély  nem  maradt, 
nem  is  maradhatott  észrevétlen  Cristierna  előtt,  ö 
abban  lovagi  udvariasságot,  s  mély  ragaszkodást 
látott  csak  ;  s  az  ő  oly  sokszor  ellenségesen  illetett 
kedélyének  s  keseiített  szívének,  —  távol  azoktól, 
kiket  szeretett,  elszigetelve  a  világtól,  melyben  eddig 
élt,  s  hol  szeretni  s  szerettetni  megszokott,  —  szer- 
fölött kellemes  volt  azon  érzés,  melyet  ily  lovagnak 
szenvedélyes  ragaszkodása  idézett  elő.  Oly  tökéletes 
volt  Bátoriné,  hogy  szívéhez  távolról  sem  férhetett 
azon  gondolat,  hogy  ily  nemes  hódolatban,  mely  min- 
den tolakodástól  ment,  vétkes  gerjedelmet  sejdíthes- 
sen :  s  azért  szembetűnő  volt  kegyessége  s  nyájas- 
sága  Olivér  iránt. 

Ha  dolgai  voltak,  rábízta  azokat ;  ha  valahová 
ment,  kísérői  sorában  volt  Abafi,  kinek  dicséretére 
mondhatjuk,  hogy  e  nemes  érzésből  eredt  s  minden 
szenvedélytől  ment  figyelmet  a  legmélyebb  alázattal 
fogadá  ;  s  ment  volt  azon  tettetett  szerénységtől, 
azon  néha-néha  kisugárzó  hiúságtól,  mely  oly  kitörő, 
s  egyszersmind  oly  visszataszító  a  kegyencekben.  S 
mennyire  el  tudá  magaviseletében  a  gyanú  legtávo- 
labb árnyát  is  tüntetni,  s  minő  igénytelen  s  tiszta 
volt  hódolása ;  szembetűnt  abból  is,  hogy  Bátori 
maga  kezde  vonzódni  hozzá. 

Ha  az  emberek  legváltozóbbika,  Bátori  Zsigmond, 
ma  gyűlölte  azt,  kit  nemsokára  szeretve  különböz- 
tetett meg,  senki  sem  csodálta  ;    s  annál  természete- 

sebb  volt,  hogy  a  fiatal  bátor  fejedelemnek  a  (érfia-s 
Abafi  tetszett,  ki  —  bár  számos  tetteit  kárhoztatá. 
ráöröklött  hűséggel  ragaszkodék  a  Bátoriakhoz.  Va- 
dászataiban, testi  gyakorlataiban  ritkán  mellőzé  el 
Olivért  a  fejedelem  ;  s  ha  voltak  titkos  kalandjai 
Zsigmondnak,  melyeket  vele  nem  tudata  :  ezt  annak 
lehet  tulajdonítani,  hogy  a  gyanús  Bátori  benne  fé- 
lelmes vágytársat  képzelt ;  s  egyébiránt  is  volt  valami 
Abafiban,  mi  tartózkodást  idézett  elő. 

Megtörténik  sokszor  az  életben,  hogy  aki  egyenesen 
arra  megyén  ki :  magát  mindig  tökéletesíteni,  végle- 
tekre vetődik,  kiköltözik^  a  világból,  magasztaltság 
teszi  lelkét  fellengzővé.  Életének  s  indulatainak  ily 
szakában  volt  most  Abafi  ;  regényes  bájt  érze  lel- 
kében, hogy  ő  titkon  szeret  s  némán  oly  tökéletes 
lényt,  kinek  egész  lelkét  fel  bírja  fogni,  s  ki  mégis 
örök  távolban  van  tőle,  ki  őt  nem  szereti,  nem  sejti, 
nem  érti,  s  kinek  kegyességét  azon  pillanatban  vesz- 
tené el,  melyben  szenvedélyeitől  el  hagyná  magát 
ragadtatni ;  mely  amilyen  tiszta,  egészen  szellemi, 
egészen  nemes  :   oly  vétkessé  válnék,  ha  azt  elárulná. 

Nemsokára  —  a  fejedelemnek  Fehérvárra  érkezte 
után  —  gyors  készületek  foglalák  el  egész  Erdélyt. 
Az  oláhországi  s  havasföldi  vajdák  szövetségre  lép- 
tek Bátorival,  ki  maga  vállalván  föl  az  egyesült  sere- 
gek vezérséget,  Erdélyben  is  nagyszámií  hadakat 
gyűjtött  .  .  .  Deli  Markó,  egy  nevezetes  hajdúvezér, 
kit  ismerünk  már,  s  ki  a  határszélen  felsőségi  jogot 
gyakorlott,  s  hol  a  török,  hol  az  erdélyiek  mellett  tar- 
tott, meg  vala  nyerve  vad  csoportjával,  s  készült  a 
fejedelemhez  csatolni  magát. 

Száműzöttek  Magyar-  s  Erdélyországból,  számos, 
hadnak  edzett  rác,  több  szerencsevadász  s  kalandor- 
ral egyesültek  seregében  ;  mindig  erdőkben,  barlan- 
gokban s  szabad  ég  alatt  tanyázott,  s  kész  volt  min- 
dent eltűrni,  éhséget,  szomjúságot,  hideget,  meleget  : 
s  ki  bármi  kis  részben  gyöngeséget  árult  el,  száműzve 
volt  köréből  örökre. 

Deli  Markó  szerette  magát  s  szelek  királyának  s  a 
barlangok  arszlánának  hívatni,  s  egy  volt  azon  kúJ^- 

nös  lények  közül,  kikben  ritkán  látott  elegyéke  van  a 
legellenkezőbb  indulatoknak,  a  rossznak  s  jónak.  Ha- 
tártalan hatalmat  szeretett  s  tudott  gyakorolni  em- 
berei közt,  nem  utált  semmit  úgy,  mintha  más  kívánta 
volna  ezt  fölötte  gyakorlani.  Kész  volt  ellenségével 
a  legaljasabb  kétszínűséggel  bánni ;  adott  szavát, 
sőt  esküjét  megszegni  ;  hadban  kegyetlen,  vérengző  ; 
kegyelmet  csatában  nem  várhata  tőle  senki.  De  ha 
frigyesül  adta  magát  valakihez,  amit  csak  bizonyos 
s  többnyire  rövid  időre  teve  :  e  rövid  idő  alatt  nem 
volt  hatalom,  mely  őt  adott  szavának  másolására 
bírhatá.  Meg  volt  azon  banditái  szavatartás  és  be- 
csületérzet benne,  mely  emberismerő  előtt  örökös  ta- 
lány maradt  ;  s  egy  azon  dolgok  közül,  melyek  lé- 
teznek, de  nem  magyarázhatók.  E  vad,  makacs  férfiú, 
kit  ellensége  félt,  frigyese  gyűlölve  keresett,  alatt- 
valója rettegve  szeretett,  lélek-  és  testben  óriás,  ha- 
talmas önmaga,  s  hatalmat  nem  tűrő  mástól  :  eg^' 
leányka  kormánya  alatt  állt,  ki  őt  újjá  körül  kerít- 
heté,  s  ez  a  leányka  Izidora  volt,  vagy  Villám,  mint 
álnévvel  nevezek  ;  mert  a  Deli  Markó  csapatjában 
mindenki  köteles  volt  viszonyait,  sőt  nevét  is  feledni, 
s  mindegyik  álnevet  viselt  valamely  tulajdonáról, 
mint  például  Villám  azon  sebességről,  mellyel  min- 
denütt váratlan  jelent  meg. 

Abafi  egy  volt  a  legelsők  közül,  ki  nem  megvetendő 
zászlóaljjal  sokasítá  a  fejedelmi  hadakat  Beszterce 
közelében,  mely  gyülhelyül  volt  kitűzve. 


A  FÜRDÓ. 

S  szilaj  fájdalmábar.. 

Borzadva  kebele, 
Az  elszánt  ifjú  hölgy 

Átokkal  feiele. 

Vöröstnarty. 

Míg  így  a  hadikészületek  történnek,  nem  lesz  ér- 
dektelen egy  személyhez  közeh'tenünk,  ki  már  röbb- 
ször  megjelent  e  történetben,  s  kit  mégis  oly  kevéssé 
ismerünk. 

DeH  Markó  e  tájban  zord  seregével  egy  erdőben 
tanyázott.  Naponkint  sűrüdtek  a  kalandorok,  s  már 
indultát  határozá  a  fejedelmi  hadakhoz.  Az  indulás 
előestéjét  víg  lakomázás  előzé  meg.  Hosszú  sorban 
vonultak  el  a  sátrak  tág  erdőnyíláson,  körülövedzve 
százados  fenyvek  tömegeitől.  A  sátrak  előtti  tért 
lobogó  máglyák  világi ták,  körülülve  s  állva  festői 
embercsoportozatoktól.  A  hold  sarlója  csipkézett  fel- 
legek ködéből  pislog  le,  s  ezüstje  halvány  fényt  ol- 
vaszta  a  fenyvek  csúcsaira,  melyeknek  derekaik  a 
lobogó  máglyáktól  veresítve,  az  egész  jelenetnek  azon 
szép  tekintetet  adták,  mely  éji  s  tűztől  világított 
fest  vény  ékben  oly  bájjal  teljes.  Ez  a  tűz  ada  egy  piros 
gnómi  világítást  számtalan  marcona  képnek  is  :  s 
e  had  fiait,  farkas-  és  medvekacagányaikban,  vas- 
fonál-ingeikben, s  hideg  pompájában  nehéz  fegyve- 
reiknek, még  sajátságosabbakká  tévé. 

Amíg  ezen  élénk,  zajos  embertömeg  dalolva,  fütyö- 
részve mozog  s  pezseg  :  egy  csinos,  karcsú  leánykát 
látunk  a  sátrak  közül  kilopódzni.  Mint  a  híg  szellőé, 
könnyű  és  bájos  mozdulata  :  s  hol  kis  lábai  a  kövér 
erdei  füvet  érintik,  oly  csekély,  oly  szeUemi  a  nyomás, 
hogy  a  fü  léptei  után  újra  föíemelkedik,  mintha  gyer- 
mekkezecske simulna  végig  rajra.  A  hölgy  sietve  halad, 
s  a  sűrű  fenyvek  éjébe  merülve  jelen  s  tűnik,  mint  a 

képzet  alakjai.  Két  szép  tömött  tekercsben  nyúlik 
le  sötét  haja  majd  bokáig  ;  s  a  keccsel  teljes  keleti 
arcon  az  éj  lámpái  enyelegnek  kékes  sugárokkal. 
Könnyű  ív,  hű  kísérője  minden  kalandjaiban,  van 
vállára  vetve,  s  kisded  kezecskéi  két  hosszú  nyíl- 
vesszőt s  hófehér  nihacsomót  tartanak.  Zöld  vál- 
lacska  ömlik,  vagy  inkább  olvad  karcsú  derekára, 
s  hófehér  öltözet  alatta ;  dereka  körül  keskeny, 
törökös  kendővel  van  övedzve,  melyből  egy  becses 
markolatú  tőr  tűnik  ki.  Halad  a  csinos  teremtés 
elébb  s  elébb,  s  az  erdő  mindig  sűrűbb,  mindig  tömöt- 
tebb  ;  míg  végre  kis  nyálashoz  érkezik.  Kövér,  eleven- 
zöld gyep  terül  ezen,  éji  harmatba  fürösztve,  s  léptei 
csillogó  gyöngyöket  tipornak.  A  nyílással  szemben 
keskeny  hegy  szór  ulatot  látunk  ;  ennek  tart  egye- 
nesen a  lányka,  s  beljebb  érvén,  megállapodik,  egyjé- 
ben  Erdélynek  azon  oly  ismeretes,  majdnem  tündéri, 
völgykeblei  közül,  melyek  mindent  felülmúlnak  re- 
gényes bájjal,  s  melyeken  számtalan  mondák  s  re- 
gék visszaemlékezései  szunnyadnak. 

Magas  sziklahátak  nyúlnak  itt  fel,  kis  látkört  ké- 
pezve, de  bájost,  elragadót.  Az  ég  azúr  paizsaként 
öblözik  a  szirtek  ormai  felett,  láttatja  a  csillagoknak 
néhányait :  a  göncöl  szekere  képezi  a  kellő  pontot, 
e  körül  eleven  fénnyel  ragyognak  számtalan  apróbb 
lakói  a  magas  űrnek.  Az  egyik  szirtnek  tetején  inga- 
doz  négy,  festői  csomóba  szorult  fenyő,  éji  őrökként, 
s  rezgő  lombjaikon  kanyarog  által  az  újhold  ezüst 
sarlója. 

Szemben  azon  szorulattal,  melyen  által  a  hölgy  e 
bájos  völgyecskébe  lépett,  magas,  egészen  nyílt  bar- 
lang látszik  a  holdtól  félig  világítva,  s  beljebb  oly  sö- 
tét, hogy  határai  láthatatlanok.  Tetejéből  vízsugár 
ereszkedik  le  oly  csendesen,  oly  változatlan  alakban, 
mint  egy  üvegkötél,  átszikrázva  a  kétes  csillagfény- 
től. A  vízsugár  halk  csörgéssel  egyesül  a  barlang  előtt 
terülő  kristálytiszta  vízszőnyeggel,  melyet  tágas,  kö- 
zépmélységű sziklamedence  tart  fogva  mohos  öblé- 
ben ;  széleit  számtalan  alakú  erdei  növények  kerítik, 
szeszélyes  gallért  képezve  körüle. 

A  víztükör  oly  csendes,  oly  átlátszó,  oly  fűszert 
lehelő,  mintha  a  természet  maga  fürdésre  szánná  ; 
hófehér  tajték  s  szivárványszínű  buborékok  hem- 
zsegnek a  lefolyó  vízsugár  körül,  tovább-tovább  gyű- 
rüdzve,  s  halk  hangájok  ezüst  csapkodása  álomba 
ringatja  ezen  ábrándtáj  látogatóit. 

A  hölgy  közelebb  lépett  a  vízmedencéhez,  leeresz- 
kedve a  gyep  dagadó  pamlagára  :  félre  tévé  ívét, 
melléje  helyezvén  nyilát  s  a  fehér  ruhacsomót  :  csi- 
nos vállát  kezdé  kifűzni,  s  összeszedvén  két  hófehér 
újjacskáján  annak  zsinórait,  letevé  íve  mellé,  s  a 
nyiladozó  vállból  szabadulva  emelkedének  hattyú- 
keblének halmai,  patyolatingétől  még  gerjesztobbekké 
varázsolva  ;  leoldá  fehér  szoknyáját  ;  szabály  teljes 
tagjainak  mindegyike  el  vala  ingétől  födve,  s  mégis 
látható  ;  kibontá  sötét  haj  tekercseit,  s  szétszedvén 
hajait,  felállott  ;  s  amint  áll,  a  hajzat  éje  felleg- 
palástként habzik  le  bokáig  rajta. 

Valami  tündéri  volt  e  jelenetben,  ami  részint  e 
helynek  csendes  bája  s  azon  ábrándszellem  okoza, 
mely  az  ily  völgykebleken  andalog  ;  másrészt  e  ritka 
teremtésnek  szerfölött  érdekes  külsője,  melyet  már 
Alvincen  s  más  helyeken  láttunk. 

A  hölgy  a  hűs  meder  párkányára  ereszkedett  s 
benyujtá  lábacskáit  a  vízbe,  s  sziszegve  a  víz  hűvétől, 
újra  visszahúzta  azokat,  míg  végre^  halkkal  belépett 
a  szirtmedencének  olvadt  üregébe.  Úgy  látszott,  hogy 
szép  tagjairól  az  utolsó  hüvelyt  is  le  akará  ölteni,  de 
vizsga  íigyelemmel  szét  jár  tátva  szemeit,  magán  hagyta 
azt  ;  ülőhelyzetben  nyujtá  el  tagjait  a  meder  csil- 
lámló homokjába,  körülbuborékolva  a  víz  habjaitól, 
így  ült  áztatva  tagjait,  s  hosszú  hajhullámait  dör- 
zsölgetve ;  arcán  inkább  csendes  vidámság,  mint 
komoly  ábrándozás  volt  kivehető. 

Míg  fürdését  bájjal  teljes  mozdulatokkal  folytatá, 
úgy  tetszett  neki,  mintha  zörej  recsegdélne  a  lombokon 
keresztül,  olyan,  minőt  az  őz  okoz,  midőn  vadászra 
fülelve  karikába  nyílt  szemekkel  dugja  ki  fejét  a  bo- 
zótból, vagy  az  esti  szél  egyes  csapása  rezzent  félig 
száradt  gallyakon  keresztül. 

A  szép  Izidora,  kit  nevén  nevezhetünk  már,  kissé 
meglepetve  látszék  s  egy  tekintetet  vetve  ívére,  mely 
közel  hozzá  hevert  a  gyepen,  szemeit  a  hallott  nesz- 
nek tája  felé  jár  tata.  Újra  csend  lőn.  Nemsokára  úgy 
tetszett  neki,  mintha  a  zörejt  közelebb  hallaná,  de 
újra  néma  csenddel  váltódék  fel,  melyet  csak  a  bar- 
langtetőről gyöngyöző  vízsugár  andalgó  egyhangú 
loccsanása  szakaszta  félbe. 

Izidora  eszmélt,  s  már  sokkal  élénkebb  figyelemmel 
tekintett  maga  körül. 

—  Ki  vagy?  —  kiálta  egyszerre  sikoltással  kezdett 
hangon,  szemei  egy  nem  messze  tőle  királyként  emel- 
kedő tölgy  lombjaiban  akadtak  meg,  melynek  tágas 
koronája  félig  árnyékolá  a  víz  szőnyegét.  Szétöm- 
leszté  hirtelen  vállain  nedves  hajzatát,  s  a  meder 
párkányához  sietett ;  fölragadá  ívét,  s  gyakorlott 
kézzel  feszíté  azt  ki,  egy  nyilat  illesztvén  reá  rémület- 
len állt,  nyílvégét  a  tölgy  sűrűjének,  melynek  levél- 
sátorából egy  szilaj  férfifő  nyúlt  ki,  ráirányozva  szeg- 
zett lángoló  szemekkel. 

—  Távozzál!  —  kiált  reá  a  hölgy,  —  vagy  nyilam 
a  fának  derekához  szegzi  szemtelen  fejedet!  —  s 
minden  mozdulatából  látszék,  hogy  szavai  nem  üres 
fenyegetést  foglalnak  magokban. 

—  Izidora!  —  szólt  mély,  szomorú  hangon  a  fő, 
mely  szinte  mint  szemrehányás  hangzék,  —  Izidora! 
azért  maradtam  volna  száz  csatában  sértetlen,  hogy 
annak  keze,  kit  oly  mérhetlen  érzéssel  szeretek,  verje 
szívemet  által? 

—  Te  vagy  az,  Dandár!  irtózatos,  te!  s  ajkaidra 
mered-e  az  Izidora  nevét  venni?  te  nadály,  ki  szív- 
véremet akarád  kiszíni!  Oh,  gyilkos!  gyáva,  rejtélyes 
kígyó!  —  s  ekkor  újra  szeméhez  illeszté  ívét.  —  Szállj 
le  s  távozzál  innen!  mert  mint  nap  a  sötétséget,  mint 
tisztaság  a  szennyet,  mint  angyal  az  ördögöt,  gyű 
löUekI 

A  tölgy  lombjaiban  rezgett  újra  s  a  fő  eltűnt,  de 
kevés  pillanatok  múlva  Dandárnak  ideges  alakja,  a 
medence  szélén  termett  fenyegető,  veszély-jósló  ál- 
lásban; szemei  kidiózva  öbleikből,  egész  arcán  a  dü- 

Jósika:  Abafi.  H 

hösség  lángja  lobogott,  s  ajkait  kék  homály  borítá.  — 
Lőjj !  —  mond,  egy  kelevézt  tartva  föl  kezében,  —  lőjj ! 
az  első  csapás  legyen  a  tied  ;  de  jól  találj !  éppen  ide 
a  szív  közepébe,  hol  most  is  te  élsz  s  élni  fogsz,  míg 
dobog.  Jól  találj,  mondom,  Izidora!  mert  kelevéze- 
met  ismered,  s  az  találni  fog. 

—  Ne  vedd  ajkaidra  e  nevet  többé!  —  felelt  a 
leány,  rászegezve  nyilát  kevélyen,  —  Villám  az  én 
nevem!  s  atyám  Deli  Markó  a  barlangok  arszlána, 
királya  a  határoknak! 

—  Izidora!  így,  nem  másként  szólítlak,  —  rebegte 
Dandár  enyhülő  haraggal,  tekintetének  vad  sugári- 
val  szenvedélyesen  körülfutva  a  gyönyörű  teremtést, 
melynek  ázott  patyolatinge  minden  vonalát  szob- 
rászi  tökéllyel  tűnteté  ki.  —  Tudod-e,  mi  örömest 
haliád  egykor  e  nevet  tőlem?  ah!  mikor  még  azon 
karok,  melyek  halállal  fenyegetnek  most,  oly  hévvel 
szorítanak  dobogó  kebledhez!  Hát  minden,  minden 
cl  van  már  feledve?  —  S  szavaiban  annyi  lág3'ság, 
annyi  szelídség  hangzék,  amennyi  csak  ezen  elvadult 
lénytől  kitelhetett.  —  Lőjj !  —  mond,  —  s  ha  vérem 
.szétfreccsent  hófehér  ingeden,  eredj  ülj  paripára,  s  a 
dühös  éjszak  szárnyain  száguldj  cl  Abaft  várába!  .  .  . 
Lőjj !  s  ha  utolsó  verése  szívemnek  elliangzik,  szorítsd 
karjaid  közé  a  játékviadalok  hősét!  míg  Dandár,  kit 
bámulál  egykor,  a  csatákban  férfiúvá  edzett  Dandár, 
temetetlen  s  könnyezetlen  porlik  el! 

Izidora  leemelte  ívét  újra. 

—  Nem  lövök,  —  mond,  mintegy  meggondol- 
kodva, —  ne  égjen  véred  az  én  lelkemen!  de  távozzál, 
az  egekre  s  mindenre,  mi  még  neked!  neked  is  szent 
lehet,  kérlek,  távozzál!  Átkozom  azon  pillanatot, 
melyben  e  gyönge  szív  meg  hagyá  magát  nemtelen 
szerelemtől  lépetni!  Kiszaggatnám  életemből  azon 
órákat,  melyekben  téged,  kaján  tigris!  szorítalak  szí- 
vemhez. Ne  hízelkedjél  magadnak  ;  nem  szerelem 
volt  az !  nem,  nem,  nem !  szégyenemre  vallom,  nem !  .  .  . 
érzékhevülés,  gyöngeség,  alacsonyság,  pokol,  minden, 
amit  akarsz,  csak  szerelem  nem! 

—  S  te  így  szólasz!  Izidora,  te,  ki  a  perceket  les- 


163 

te<.l,  ha  nem  jöttem  ;  te,  ki  hetekig  búsongtál,  ha  be- 
tegség ért  I  te,  ki  tűz  és  láng  valá  I  s  kiről,  bármennyire 
szerettelek,  hinnem  kellc,  hogy  engemet  inkább  sze- 
retsz, ...  s  mindezt  egy  emberért,  kinek  nevét  sem 
haJlád,  mikor  már  szíved  az  enyém  volt. 

—  Igen,  igen!  —  mond  Izidora,  s  arcát  láng  bo- 
rltá  el:  —  érettel  halljad  vesztedre  s  kínodra,  or- 
^IkosI  ^áva,  kullogó!  .  .  .  érette,  kit  Istenként 
imádok,  kiért  kész  vagyok  minden  pillanatban  meg- 
halni, kinek  egy  tekintete  elég,  az  irántadi  visszaemlé- 
kezés szennyére  az  örök  feledés  palástját  teríteni!  .  .  . 
Ismered  e  tőrt?  —  mond,  egy  tőrt  emelve  fel.  —  Hah, 
gyáva!  hárman  rohantok  egy  ellen'  s  mikor  ő  nagy- 
lelkűen kegyelmezett,  te  nyomorult,  ezzel  akarád 
kivégezni!  E  tőr  az  ércfal,  mely  köztem  s  közted  áll 
a  föld  közepétől  az  ég  boltjáig!  Tudom  én,  miben 
jársz  régóta  már,  alávaló !  de  rettegj !  mert  meg- 
ismertetlek Abafival. 

—  Hahaha  I  —  mond  vad  kacajjal  Dandár,  —  Abafi- 
val! Rettegjen  ő  tőlem,  s  rettegj  te!  —  Ekkor  hirte- 
len ugrással  a  vízmederig  zuhant. 

Izidora  nekiereszté  nyilát,  mely  karját  hasítá  föl, 
de  csak  kissé  :  s  Dandár  átölelvén  karcsú  derekát,  a 
szenvedély  vad  lángjával  szemében,  magához  .szorítá 
a  hölgyet,  igyekezvén  tőrét  kicsavarni  kezéből.  Izi- 
dora a  Dandár  mellének  feszíté  kezét,  s  mindenkép 
törekedett  magát   tőle  kiszabadítani. 

—  Hah,  szelíd  galamb!  —  kiált  Dandár,  —  hatal- 
mamban vagy  most.  Magad  látod,  többre  mentem, 
minthogy  visszatérhessek.  Jer!  —  folytatá  fölemelve 
a  hölgyet,  ki  a  heves  vívásban  lankadni  látszék,  s 
kinek  már  éles  sikoltása  körülliangzék  a  rengetegben,  — 
jer!  nagy  kedvem  van  Abaíinak  egy  pár  mennyei 
piUanatat  elrabolni?  De  ne  ordíts  oly  borzasztóan, 
nincs  ki  védelmedre  jöjjön  ;    az  enyém  vagy! 

—  Dandár!  az  ég  villámira  kérlek,  —  szólt  Izidora 
az  erőll<ödéstől  szakadozó  hangon,  —  nem,  nem  kér- 
lek, parancsolom,  eressz!  .  .  .  Ah,  utálatos!  mint 
gyíílöllck,  mint  megvetlek,  nyomorult!  gondolod, 
hogy  félek  tőled?  Karjaid  szorosan  ölelnek  ;    de  tu- 

dom  a  leheletet  magamba  fojtani,  s  körmeimet  ásni 
utált  tagjaidba  :  míg  a  fájdalom  s  dühösség  őrültté 
tesz,  gyáva!  mert  annyi  kell,  hogy  a  Deli  Markó  leá- 
nyába tőrt  merj  ütni. 

Némán  haladt  e  közben  az  irtóztató,  könnyű  ter- 
hével, s  belebb-belebb  vivé  a  rengetegbe.  Már  csak 
elhaló  hangok  hallatszanak. 

Kevés  idő  múlva  dühös  ordítás  zúgott  ki  az  erdő- 
ből, mint  egy  sebzett  oroszláné,  s  a  sürü  bokrokon  ke- 
resztül szétszórt  hajjal  s  kis  részével  ingének,  arcában 
a  dühösség  kifejezésével  rohant  ki  Izidora,  véres  tőrt 
tartva  magasan. 

—  Vessz!  —  mond,  —  utálatos!  még  ölelésed  előtt 
forgatám  azon  tőrt  meg  oldalaidban,  mellyel  Olivért 
akartad  a  kolozsvári  téren  kivégezni ! 

Egy  kelevész  süvített  a  sűrűből  Izidorára. 

—  Dühödt!  —  kiált  ez,  hirtelen  fölkapva  s  vissza- 
robbantva akelevézt.  S  fölragadván  öltözetét,  sietve 
távozott. 

így  érkezett  meg  atyjának  sátrához,  összekar- 
molva, lankadva  s  alig  pihegve. 

Deli  Markó  magánkívül  rohant  ki  sátrából,  s  töb- 
bed magával  fölkobozá  a  rengeteget,  de  Dandárt 
sehol  sem  találák.  Lehet,  hogy  azon  seb,  melyet 
Izidora  küzdés  közben  ejtett,  nem  volt  halálos. 

Másnap  a  szélek  arszlána  a  fejedelmi  hadak  gyűi- 
helyére  indult. 


BÁTORI  MINT  VEZÉR. 


A  titok  fejtve  van. 

Atlincouf. 


Egybegyűlvén  minden  oldalról  a  seregek,  Bátori 
a  határokon  túl  vitte  hadait,  egyesítvén  azokat  Mihály 
oláh  és  Rázván  moldvai  vajdákéval. 

Sinán  basa  volt  az  ellenség  nagyvezére.  A  háborút 
Zsigmond  sok  szerencsével  folytatá  :  több  csatában 
verte  meg  a  törököket. 

Azok  közt,  kik  e  háborúban  nagy  s  hasznos  szolgá- 
latokat tőnek  a  fejedelemnek,  volt  Abafi  is,  kinek 
egyben  az  utolsó  csaták  közül,  szerencséje  volt  a  feje- 
delmet hat  tatár  közül,  kik  alkalmasint  legyőzték 
volna,  kiszabadítani.  Bátori  e  tett  után  kettőzött  von- 
zódást érzett  megmentője  iránt,  mely  mindig  öreg- 
bedett,  mióta  annak  vitézségét  s  hadi  ügyességét  bő- 
vebben megismerte.  A  fejedelem  őt  mindenek  közt  meg- 
különbözteté,  s  egy  szép  jószággal  ajándékozza  meg 
azok  közül,  melyeket  a  nemrégiben  száműzöttektől  s 
kivégzettektől  elfoglaltatott. 

Abaíi  egy  föltétel  alatt  fogadta  el  a  kedvezést.  Fe- 
jedelmi szavát  kérte  tudniillik,  hogy  nem  fogja  bánni, 
akármi  célra  használja  ezen  ajándékot.  Bátori  szavát 
adta. 

Több  szerencsés  csata  után  a  fejedelemtől  fontos 
tudósításokkal  küldetett  Erdélybe  Abafi.  ö  ott,  mint 
hős,  több  csatában  győztes,  s  már  nagytekintetű 
férfiú  jelent  meg. 

Cristiemánál  tévé  meg  legelőbb  is  tisztelkedését, 
ki  őt  azon  szerény  nyájassággal  fogadá,  mely  e  ma- 
gaslelkű hölgyben  oly  szeretetreméltó  volt. 

Szivén  horda  Abafi  első  ifjú  szerelmét  s  ahányszor 
Bátorinénak  közelében  lehetett,  mindannyiszor  mond- 

hatlaii  boldog  volt  .  .  .  Sejdíté-e  a  lelkes  nő  ezen  von- 
zódásnak valódi  minőségét  hosszasb  idő  múlva?  nem 
lehet  tudni ;  de  volt  egész  alkalmazásában  Abafi 
iránt  valami,  ami  ezt  gyaníttatá.  Láttuk  c  történet 
folytában,  hogy  minekelőtte  férje  hadba  indult, 
örömest  látta  Abafit  maga  körül :  megbízta  néha  s 
a  figyelem,  mellyel  iránta  viseltetek,  nem  volt  észre- 
vehetetlen. Később,  főként  Fehérvárott  mostani  mu- 
latásakor,  úgy  tetszék,  mintha  Cristiema  valamennyire 
visszavonta  volna  magát  tőle,  a  nélkül,  hogy  iránta 
kevesebb  szívességgel  viseltetnék  Abafi,  ki  ezt  talán 
egyedül  vévé  észre,  azt  hitte,  hogy  a  nemes  hölgy 
lelkébe  tekintett,  s  annyira  ismeretes  erénye  s  finom 
gyöngédsége  szabá  elébe  azon  határokat,  melyek  vala- 
mivel szűkebbnek  tetszenének,  mint  azelőtt  voltak.  Lát- 
tuk, Iiogy  az  Abafi  szerehnében  regényes  magasztaltság 
volt,  s  így  mint  bizonyost  állíthatjuk,  hogy  az  angyal- 
tiszta nőnek  nagyobb  tartózkodása  szerelmét  nem  lan- 
kaszthatá,  sőt  hogy  azt  még  fellengőbbé  tette. 

—  Ö  áttekint  engemet,  —  gondola  magában  —  de 
mivel  látja,  hogy  szellemi  a  hódolat,  mellyel  iránta 
viseltetem,  nincs  megsértve  szerelmem  által ;  s  vol- 
nék-e érdemes  ezen  égi  kegyességre,  ha  nem  volna 
szent  előttem  a  korlát,  melyet  szótlan  szabott  a  szép 
Cristiema  élőmbe?  —  Abafi  kettőzé  tiszteletét  s 
bármi  forró  volt  az  indulat,  mely  őt  szíve  imádott jához 
vonzá,  igyekezett  azt,  amennyire  lehetett,  elrejteni .  .  . 
Csáki  Gizella  a  fejedelemné  mellett  volt  már,  s  bár 
Mikola  nehezen  vált  meg  tőle,  nem  lehete  e  kedves, 
jósággal  teljes  fejedelemnétől  semmit  megtagadni. 
Margit  még  nehezebben  tudá  őt  nélkülözni,  fájdalmát 
csak  az  enyhíté,  hogy  Gizellát  sokszor  láthatá.  Báto- 
riné különös  hajlandósággal  viseltetek  az  érdekes 
leányka  iránt,  ki  most  tökéletesen  kifejlett,  s  Erdély 
]eg.szebb  hölgye  volt.  Bizonyos  ábrandkomoíyság, 
valami  szenvedőség,  mely  képén  volt  elöntve,  két- 
szerezé  a  bájos  lénynek  érdekét.  Margit  egyedül  tudta 
e  komolyság  rejtett  okát  :  s  bár  szívének  szerfölött 
jól  esett  volna  a  Gizella  bizodalmával  bírni,  gyöngéd- 
sége nem  engedé  őt  kikérdezni ;  s  midőn  Cristiema 


107 

Margittól  tudakold  a  leányka  komolyságának  okát  : 
Gyulafiné  sokáig  kikerülve  felelt. 

—  Gizellát  bánat  nyomja,  —  mond  egykor  a  feje- 
delemnél —  talán  szüleit  kesergi  az  árva,  vagy  tőled 
elválása,  jó  Margit!  teszi  őt  oly  komollyá!  Nem 
hiszed,  mennyire  óhajtanám  —  f  oly  tata  a  legrész- 
vevőbb  hangon  —  őt  boldognak  láthatni. 

—  Meglehet,  —  felelt  a  kérdett  nem  kis  nyugtalan- 
sággal —  kegyelmes  asszonyom!  hogy  bánatjának 
egyik  oka  árvasága  is  ;  de  szülőit  oly  korban  veszté 
el,  hogy  azokról  tisztán  nem  emlékezik.  Ez  tehát, 
ha  az  ő  érzékeny  szívébe  olykor  keserű  érzést  áraszt 
is,  nem  tenné  őt  oly  tartósan  ábrándozó vá.  Nagysá- 
godat imádja,  sorsával  meg  van  elégedve,  ezt  magá- 
tól tudom  :  s  így  azt  hiszem,  hogy  az  idő  elszéleszti 
azon  komolyságot  is  halkkal,  mely  nekem  magamnak 
is  igen  feltűnő. 

Cristiema  gondolkodni  lát-zatott.  —  Margit!  — 
mond  —  az  én  Gizellám  tégedet  szeret,  talán  legtöbb 
bizodalma  van  irántad,  igyekezzél  lelkének,  szívének 
állapotjával  megismerkedni.  Nekem  úgy  tetszik,  — 
folytatá  elfojtott  sóhajjal  —  hogy  ő  szeret. 

Margit  hallgatott.  Igaztalant  nem  akart  mondani, 
az  igazság  kimondása  pedig  mire  vezethetett  volna? 
Elárulni  titkát  barátnéjának,  míg  az  valóban  titok 
volt,  vétkesnek  tetszék  neki ;  mert  Gizella  forrón 
ölelte  kebléhez  szenvedélyét.  Magános  óriái  voltak  a 
legboldogabbak  ;  ekkor  éldelé  képzetében  édes-keseríi 
üdvét  reménynálküli  szerelmének  ;  sohasem  árulá  el 
azt  egy  szóval  is. 

—  Ha  szeret,  —  mond  Cristierna  —  nem  hihetem, 
ezen  angyali  gyermekről,  hogy  magához  illetlent  sze- 
ressen ;  de  félek,  hogy  szívét  olyannak  ajándékozta, 
ki  talán  azt  megérdemli,  de  kinek  körülinényei  oly 
különbözők  a  Gizelláétól,  hogy  rokonainak  egyezésö- 
ket  nem  remélheti. 

—  Azt  nehezen  hiszem  —  eleit  Margit.  —  ö.  úgy 
szólván,  senkit  sem  ismer  mást,  mint  akik  az  atyám 
házánál  jelentek  meg,  s  ezek  közt  nagyságodnak  észre 
vétele  egyikre  sem  illik. 

Többször  beszélgetett  Cristiema  e  tárg^TÖl  Margit- 
tal, de  távolról  sem  juta  Abafi  eszébe,  ki  a  legszíve- 
sebb illendőséggel  viselé  magát  az  érdekes  leányká- 
hoz, de  akin  észrevehető  volt,  hogy  szívét  Gizella 
nem  bírja. 

Ezen  beszélgetés  után  néhány  nappal  Abafi  el- 
búcsúzott a  fejedelemnétől.  visszasiető  a  harcmezőre 
s  Zsigmond  közelébe,  ki  neki  rövid  időt  engedett 
csak  a  kimaradásra.  Gizella  jelen  volt.  Abafi  elbúcsúz- 
ván Cristiernától,  közelebb  lépett  a  hölgyhöz.  — 
Kedves  Gizellám !  —  mond  (mert  rokonsága  engedé  őt 
nevéről,  szólítani)  —  én  holnap  hajnalban  indulok. 
Nincs-e  valaki  kinek  üzenetet  vihetnék  szép  húgom- 
tól? vagy  nincsen  egy  jó  kívánsága  számomra?  A  hadi 
élet  oly  kétséges!  s  én  kissé  babonás  vagyok  :  ily  jó 
lélek  kívánsága  talizmán,  mely  kedvet  s  erőt  ád! 

Az  Abafi  beszéde  vidáman  s  tréfásan  volt  adva,  s 
nem  egyéb  enyelgésnél.  Ezen  búcsúzó  szavaknak 
nagy  hatásuk  volt  Gizellára,  úgy  látszott,  mintha 
könny  lopódznék  szemhéjaira.  Lágy  kezét  nyujtá  a 
leventének.  Oly  bájjal  teljes  volt  e  kéznyujtás,  hogy 
Abafit  magát  meglepné,  ha  szíve  annyira  el  nem 
lenne  foglalva. 

—  Én  egyet  óhajtok  csak,  —  mond  szinte  rebegő 
hangon  Gizella  —  hogy  kegyedet,  jó  Olivér!  léptein 
azon  áldás  kövesse,  melyet  minden  lelkes  leánya 
Erdélynek  óhajt  oly  hősnek,  mint  Abafi! 

Abafi  gyöngéd  kézszorítással  felelve,  távozott. 

Cristierna  jelentő  tekintettel  nyugtatá  égszín  sze- 
meit Gizella  finom  vonásain,  melyekben  különös  elegye 
volt  a  boldogságnak      komolyságnak. 

Ügy  tetszett  Gizellának,  mintha  Abafi  soha  ily 
szívesen,  soha  ily  tisztelettel  teljes  udvariassággaJ 
nem  szólott  volna  hozzá,  s  kézszorítása  egy  érzést 
ömleszte  el  egész  valóján,  mely  sötét  s  kétes  vissza- 
emlékezésben varázslá  első  álmainak  tündérképeit. 

Ezen  idő  óta  Bátoriné  figyelemmel  követé  kegyen- 
cének  életét  ;  sokszor  szóla  Abafiról  vele  s  ami  első 
tekintetre  csak  sejtés  volt,  bizonyossá  lőn.  —  ö  sze- 
ret! igen,  —  monda  magában  Cristiema  —  ő  szereti 

Abafit.  —  Margittal  is  közié  később  észrevételét. 
Margit  már  elárulva  látván  kis  barátnéjának  titkát, 
mindent  elbeszélt  a  fejedelemnének,  ki  semmit  sem 
öhajta  inkább,  mint  Gizellának  boldogságát,  kit 
leányának  fogadott  s  leányaként  szeretett.  Margit 
volt  a  nemtő,  ki  gyöngéd  kezekkel  szőtte  ki  azon  ter- 
vet, mely  lelkében  rég  alakult  már  s  melynek  teljesü- 
lését kezdé  remény  leni. 

Nem  sok  időre  megérkezett  Abafi  a  táborba.  A 
rövid  fegyvernyugvást  Zsigmond  szokott  mulatságai- 
val tölte  be,  leginkább  sólyomvadászattal,  mely  ked- 
venc időtöltése  volt. 

Ily  vadászat  alkalmával  lovagla  egykor  Abafi  mel- 
lette. 

—  Olivér!  —  mond  a  fejedelem  —  te  egy  titkot 
rejtegetsz  előttem!  egyet  azon  titkok  közül,  —  foly- 
tatá  gúnymosollyal  —  melyet  az  egész  tábor  tud !  .  .  . 
Te  hallgatsz? 

Abafi  elpirult.  —  Nagyságos  uram!  —  mond  —  a 
dolog  nem  titok,  de  némileg  talány  előttem  is. 

—  Valamely  jótékony  tündér,  —  jegyzé  meg  Bátori 
nevetve  —  megvallom,  szeretném,  ha  seregeimet  is 
oly  bőven  ellátná  eleséggel,  mint  téged  csemegékkel! 

Abafi  az  alvinci  kalandját  elbeszélé  a  fejedelem- 
nek, kolozsvári  megtámadtatásával  együtt.  —  Izidorá- 
nak, —  így  folytatá,  —  ki  itt  is  néha  megjelenik  s  kit 
Nagyságod  többször  látott  már, . . .  születésén  homály 
lebeg;  Deli  Markó  nem  örömest  szól  róla.  A  hölgy, 
azt  hiszem,  szerelem  gyermeke.  Kevéssel  azután,  hogy 
fiát  Alvincen  visszaadtam  neki,  egy  levelét  vettem, 
melynek  következésében  a  gyermek  most  is  udvari  lel- 
készem mellett  van,  ki  őt  gondosan  neveli;  s  a  tehet- 
séggel teljes,  egyébiránt  igen  szép,  érdekes  ifjú,  akár- 
mely családnak  becsületére  válnék.  Míg  Izidorának  fia 
Alvincen  volt,  anyja  minden  héten  meglát ogatá;  ugyan- 
ezt tévé  s  részint  teszi  azóta  is,  mióta  nálam  van. 

—  Talán  azon  bizonyos  éjjeli  lovag,  kiről  haUot- 
tunk  már  valamit? 

—  Ugyanaz.  S  amily  keveset  gondol  e  minden- 
ben sajátságos  teremtés  azzal,   mit  róla  mondanak 


vagy  hisznek,  oly  kímélő  irántam  ;  s  részint  ez,  részint 
regényes  iránya  lelkének  okozá,  hogy  látogatásait 
titokba  akará  burkolni. 

—  örülök!  —  mond  a  fejedelem  vidáman  —  hogy 
benned  nem  komoly  megvető]  ét  találom  az  élet  örö- 
meinek ;  mert  hogy  látogatásának  nem  egyedül  anyai 
indulat  volt  oka,  azt  mostani  gondoskodása  is  mutatja. 

—  Nem  akarok  jobbnak  látszani,  —  mond  Abafi 
őszintén  —  mint  vagyok. 

—  S  szerette-e  kegyed  e  férfiú-leányt? 

Abafi  nem  felelt  mindjárt,  mint  aki  számot  akar 
valamiről  adni,  mi  iránt  maga  sincs  egészen  tisztá- 
ban. —  Alig  —  mond  kis  szünetre  —  gondolom,  hogy 
az,  mit  Izidora  iránt  éreztem  s  talán  most  is  érzek, 
szerelem  lenne :  de  nem  tagadhatom,  hogy  azon 
ragaszkodás  irántam,  mely  még  soha  meg  nem  cáfolá 
magát  .  .  .  azon  példátlan  hűség,  mely  minden  tetté- 
ből kitűnik,  szívemet  nem  hagyá  s  nem  hagyhatá 
illetetlen,  .  .  .  aligha  egy  részt  éltemet  is  nekie  nem  kö- 
szönhetem. Mióta  Nagyságod  táborában  lenni  szeren- 
csém van,  sátram  mindennel  bővelkedik,  amit  itt  a 
vidéken  találni  lehet ;  s  ha  kérdem,  ki  hozta?  cselé- 
deim ritkán  tudnak  rá  felelni ;  minden,  amit  meg- 
tudhattam, az,  hogy  egy  csinos  fiatal  vitéz  jő  néha 
éjjel  a  sátor  közelébe  s  ha  távozik,  a  nyilas  előtt  vagy 
tele  kosarat  a  vidék  legízesb  gyümölcsivei  s  török 
csemegékkel,  vagy  egy  vadat  vagy  egyebet  találnak,  s 
mindig  oly  hirtelen  távozik,  hogy  rá  nem  ismerhetnek. 

—  Kétségkívül  ő  az!  —  mond  a  fejedelem.  —  A 
leány,  vagy  nő,  deli,  csinos!  többször  láttam  Deli 
Markónál,  de  ezen  elvadult  teremtésben  ennyi  hűsé- 
get nem  gyanítottam  volna!  Atyja  igen  különbözik 
tőle.  Az  igaz,  hogy  még  eddig  nekünk  adott  szavát 
meg  nem  szegte  ;  de  ezt  csak  egy  évre  adá  s  ki  tudja, 
mit  tesz  aztán !  .  .  .  Azon  kolozsvári  megtámadás  tekin- 
tetében még  homályban  vagy? 

—  Megvallom,  —  felelt  Abafi  —  hogy  egészen 
abban!  Izidora  kikerülve  felel,  ha  kérdem,  mint  aki 
valamit  sejt,  de  titkolni  akarja.  Nagyságod  tudhatja, 
minő  sokképpen  beszéltek  erről! 

—  igen,  —  mond  a  fejedelem  elfojtott  sóhajtással  -  - 
éltemnek   egyik   legkeserűbb    szakában    történt    az  ; 
megcsalatva  azoktól,  kikben  legtöbbet  bíztam,  erő 
szakos  módokhoz  kellé  nyúlnom! 

A  fejedelem  elhallgatott.  —  Akkor  —  mond  kis 
szünet  után  —  nem  volna  csoda,  ha  minden  egyes 
erőszak  nekem  tulajdoníttaték! 

—  Én  —  mond  Abafi  —  a  Bucella  személyes  gyü- 
lölségének  tulajdonítanám. 

—  Nem  a  legjobb  embered  volt,  —  felelt  Bátori 
nevetve  —  de  annyit  nem  mert  vohia  tenni. 

—  Nem  örömest  emlékezem  azon  szomorú  napokra 
vissza,  nagyságos  uram!  —  szólt  Abafi  —  ha  akkor 
nagyságodat  hív  emberek  körözik,  sok  nem  történt 
volna! 

—  A  Kendiek  —  mond  a  fejedelem  —  mindig  tit- 
kos ellenségei  s  vágytársai  voltak  a  Bátoriaknak  ; 
Boldizsár  bátyám  pedig  fejedelmi  székünkre  vágyott, 
ezt  máig  is  hiszem  és  sok  ellenséget  szerze  nékem  alatt- 
valóim közt!  Te  is  egy  voltál,  Abafi. 

—  Nagyságos  uram!  az  Abafiaknak  hüségök  a 
Bátoriak  iránt  közmondássá  vált  Erdélyben!  s  lehet 
Abafi  a  fejedelem  tetteinek  ellensége,  de  nem  a  feje- 
delem személyének. 

—  Ne  folytassuk  e  tárgyat  többé  —  vág  közbe 
komoly-kevélyen  Bátori.  —  Más  a  fejedelem  élete,  má- 
sok viszonyai,  mint  hogy  azokról  avatlan  helyesen 
ítélhetne  ;  hányan  azok  közül,  kik  oly  könnyen  ítél- 
nek egy  fejedelem  tetteiről,  lennének  a  legutáltabb 
zsarnokok,  ha  székébe  ülhetnének!  A  holtakról  jót 
kellene  szólnunk,  vagy  semmit  ;  de  egekre!  mondom, 
hiszem,  hogy  ez  Boldizsárban  teljesedett  volna. 

Abafi  látván,  hogy  a  beszélgetés  Bátorít  kedvet- 
lenné tévé,  más  tárgyra  kívánta  azt  fordítani.  — 
Sinán  basa  —  mond  —  úgy  látszik,  örül  a  fegyver- 
nyugvásnak.  Nagyságod  megbizonyítá  Erdélynek, 
hogy  a  Bátori  fegyvernek  erővé  tudja  tenni  elismert 
hatalmát. 

—  Minden  szerencséjök  mellett  hadainknak,  meg- 
untam, —  felelt  a  fejedelem  —  a  táborozást,  s  inkább 

mint  valaha,  vágyok  nyugalomra.  Hidd,  Abaíi!  van- 
nak órák,  melyekben  vágyaim  tova  ragadnak  innen, 
boldogabb  éghajlatba.  Olaszhon,  a  sok  népes  városok, 
a  finomabb  viselet,  nyelv,  alkalmazás  .  .  .  ellenállhat- 
lan  óhajtásokkal  öntik  el  keblemet. 

—  Oly  szép,  oly  nagyszerű  hivatás,  —  mond  Abaíi 
—  ezerek  sorsára  ügyelni,  ezreket  boldogítani,  hogy 
Nagyságodnak  lelke  a  szép  pályán,  melyre  Isten  jelele, 
meg  fogja  azon  nyugodalmat  lelni,  meíyet  óhajt!  Egj' 
szeretetreméltó  fejedelemné  közelében,  diadalainak 
fényétől  körülsugározva,  szebbek,  nagyobbszerüek 
azon  örömök,  melyeket  élvezhet,  mint  Olaszország 
minden  puhult  gyönyörei,  hol  torzképe  létezik  csak 
a  hajdani  nagyságnak. 

A  fejedelem  szívében  újra  oly  húr  volt  megpendítve, 
mely  őt  komollyá  teve.  Bizonyos  idegenséget  érzett 
ő  Cristierna  iránt,  melyről  nem  tudott  magának  szá- 
mot adni.  A  fejedelmi  fénynek  közepette,  nyugalomra 
vágyott  az  a  Bátori,  ki  letévén  rövid  időre  az  országos 
gondokat,  kővári  nyugalmában  újra  azon  zajt  óhajtá 
vissza,  melytől  futni  látszatott  .  .  .  Cristierna  szövet- 
.sége  kívánatos  volt  előtte  egyelőre,  de  ahg  lett  ezen 
óhajtásból  valóság  :  az  a  hölgy,  ki  fejedelmi  bíbor 
híjával  is  nemének  dísze  vala,  kiben  minden  tulajdon 
megvolt  annak  boldogítására.  ki  mennyének  közelébe 
juthata  .  .  .  nem  tudá  szívét  betölteni. 

Két  lovag,  kik  a  táborba  visszatérő  fejedelem  elébe 
vágtattak  s  a  törököknek  új  mozdulatáról  szólottak, 
ada  elméjének  némi  elszóródást. 

—  A  napokban  dolgunk  lesz,  —  mond  valamivel 
vidámabban  —  én  győzedelmet  reménylek.  Mind  e 
mellett  —  f  oly  tata  különös  mosollyal,  fél  komolyan, 
fél  tréfásan,  Abafihoz  fordulva,  halkan,  —  a  selyem- 
redős ruha,  a  vörös  bíbornoki  kalap  s  egy  tágas, 
kényelmes  csarnok  a  világ  hajdani  királynéjának 
remekszerü  romjai  közt,  felér  minden  kis  dicsősé- 
günkkel itt!  .  .  .  Mit  gondolsz,  leventém? 


A  CSATA  S  KÖVETKEZÉSEI. 

Nem  mély  a  seb. 

Bulwer. 

Keblem  egy  nagy  éj  ezentúl. 
Tóth  Lőrinc. 

A  fejedelemnek  jóslata  teljesült.  Alig  szűnt  meg  a 
rövid  fegyvernyugvás,  Sinán  basa  zaklatni  kezdé  az 
őrszemeket. 

A  magyar  tábor  igen  alkalmas  helyen  volt.  Egy 
hosszú,  középmagas  hegygerinc  képeze  ágas  föld- 
emeletet, mely  fölül  lapos  volt.  E  térséget  egyik  oldal- 
ról mászhatlan  szirtek,  másikról  tágas  folyó  s  mocsá- 
rok védek.  E  hegygerincről  ásítottak  le  Bátori  nehéz 
ágyúi.  Túri  Gábor,  egy  gyakorlott  hadi  tiszt,  volt  az 
ágyús  seregnek  parancsnoka.  Barna  paripán,  egyszerű 
fekete  sallanggal  s  medvebőr  nyeregtakaróval,  lova- 
golt fel  s  alá  a  hosszú  ágyúsor  előtt,  hol  rendeléseket 
téve,  hol  a  közvitézeket  szólítva  meg.  Fejét  nehéz, 
gömbölyű  sisak  fődé,  tőrforma  csúcsban  végződő, 
derekán  vasing  folyt  le,  ezen  fölül  farkaskacagány 
volt  kerítve. 

Egy  ősz  vitézhez  közeli  te  Túri,  ki  hosszú  ágyú  mel- 
lett állott,  néha  le-lepillantva  a  völgybe,  hol  már  az 
ellenséges  seregek  összecsaptak. 

—  Pered!  —  szólt  Túri  azon  a  nyugodt  hangon, 
mely  a  bátorságot  jeleli  —  Keresztúri  csapat jának 
bal  szárnyát  zaklatja  a  tar  ;  végy  négy  ágyút  magad- 
hoz s  vonulj  velük  jobbra  azon  halomra!  (ekkor  oda 
mutata)  s  küldj  néhány  vas  morgót  közikbe!  Siess, 
siess!  —  f  oly  tata,  letekintve  a  tágas  csatatérre  — 
hogy  oda  érhess,  míg  össze  nem  kapnak,  nehogy  jót, 
rosszat  ránts  le  a  lábáról. 

Pered  a  vett  parancsot  azonnal  teljesíté.  —  Te  itt 
maradsz  ezzel  a  röviddel,  —  mond,   egy  ágyúshoz 

Ugratva  Pered  —  kerekei  rosszak,  összedől,  míg   a 
dombra  érünk.  Siessetek! 

Négy  ágyúba  hirtelen  be  voltak  a  lovak  fogva  s 
néhány  perc  múlva  már  hallatszott  .szakadatlan  mély 
dörgésök. 

—  Használnak  —  mond  egy  csinos  fiatal  ágyúshoz 
szólva  Túri  —  az  én  vas  gömböleim.  Nézd,  István! 
mint  sepri  őket  szét. 

—  Ej,  —  mond  ez  bosszúsan  —  miért  kell  itt  ok 
nélkül  az  időt  tölteni!  már  egy  órája,  hogy  itt  vesz- 
teglünk.  ördög  teringettét!  nézzen  oda  balra,  vitéz 
úr!  —  kiált  fel  a  fiatal  ágyús  lángoló  arccal  —  az  a 
fejedelem!  ...  ki  van  mellette? 

—  Abafi  —  mond  hidegen  Túri.  —  Nem,  nem,  — 
fülytatá,  figyelemmel  szegezve  szemeit  a  csatatérre  — 
Betlen  ;  Abafinak  ott  lejebb  látom  szürkéjét.  Dere- 
kasint! —  kiált  Túri  lángoló  arccal  —  ez  Bátorihoz 
illő  megtámadás  volt!  Erre  tart  a  török!  vigyázzatok, 
legények!  —  mond,  végignyargalva  az  ágyúsor  előtt. 

—  Most  fordulnak  ;  tüzet ! 

Az  ágyúk  zúgása  tölte  be  a  levegőt,  rettentő  pusz- 
títást téve  a  törökök  közt. 

Ekkor  egy  fiatal  lovag  ugrata  föl  a  hegygerincre. 

—  Csakhogy  reánk  is  került  a  sor!  —  mond  vígan 
az  ágyús  István,  mellette  álló  pajtásának.  —  De 
Jankó!  —  folytatá,  közelebb  lépve  a  szomszéd  ág3ms- 
hoz,  —  te  mindig  igen  föl  irányzasz  ;  nézz  ide !  így ! 

—  mond,  igazítva  az  ágyún  —  ez  a  lövés  talál  bizo- 
nyosan ;  haha! 

—  Hármat  egyszerre,  —  riadt  fel  Jankó  —  egyik- 
nek éppen  a  gombját  szedte  le! 

Azonközben  a  lovag,  akit  az  elébb  észrevevénk,  föl- 
érkezett s  Túri  előtt  megállván,  a  hegygerinc  baJ 
végére  mutatott. 

—  A  fejedelem  parancsolja,  —  mond  —  hogy  az 
egész  ágyúcsapat  sietve  arra  az  oldalra  vonuljon;  — 
Rázván  hadai  (látja  kegyed?  amott  ni!  most  siet  sere- 
geink egyik  csapatja  arra)  —  nehezen  tartják  magukat. 

Túri  azonnal  Pered  után  küldött  s  nemsokára  a 
hosszú  ágyúsor  csörtetve  vonult  balra. 

—  Ezen  két  szélestorkút  itt  hagyom.  Te  maradsz, 
István!  —  mond  Túri  a  fiatal  ágyiishoz  —  s  le-le- 
szólasz  néha  a  völgybe. 

—  Lesz  gondom  reá,  —  mond  ez,  törülgetve  az 
ágyiiját  —  egy-két  szóval  beléelegyedni,  ha  nem  ked- 
vemre fordul  alant  a  dolog. 

Az  ágyúk  eltávoztak  s  nemsokára  nagy  segítségére 
valának  Rázván  vajda  seregeinek,  kinek  a  fejedelem 
védelmökre  sietett. 

—  Nagyságod  igen  kockáztatja  életét!  —  mond 
Abafi,  ki  éppen  Bátori  mellé  érkezett  —  itt  úgy  hem- 
zseg a  nyíl,  mint  a  zápor.  Azon  dombra  lovagoljon 
Nagyságod!  onnan  mindent  jobban  ki  lehet  venni. 

—  Te  vérzel,  Abafi!  —  mond  a  fejedelem,  meg- 
fordítva lovát. 

—  Hol?  —  kérdé  ez  hidegen. 

—  A  válladon  ;  hát  nem  érzesz  semmit? 
Abafi  a  vállára  tekintett. 

—  Kis  karcolás,  úgy  hiszem.  Én  sietek  amoda!  — 
mond,  hirtelen  sarkantyúba  kapva  lovát. 

Jó  is  volt  Abafinak  megérkezte  csapatjaihoz.  Ezek 
egy  sűríi  török  spahi-osztálytól  megtámadva,  hátrálni 
kezdtek. 

Abafi  ott  termett. 

—  Ki  mer  itt  hátrálni!  —  kiáltott,  szaladó  seregei 
előtt  megállva.  —  Vissza,  vissza!  —  s  áttörvén  a 
tömegen,  megfordítá  azt  a  spahik  nagy  veszedelmére, 
kik  közül  sokan  a  viadal  helyén  maradtak. 

Minden  ponton  meg  volt  verve  az  ellenség,  s  kezde 
sietve  hátra  vonulni. 

Bátori  ekkor  érkezett  Abafihoz. 

Mihály  vajdával  —  mond  —  meg  vagyok  elé- 
gedve. Ö  még  vív  ;  te  pedig  köttesd  be  sebedet !  ha 
nem  nagy  is,  a  vérveszteség  elgyengít,  s  karodra  még 
szükség  van. 

Alig  ejté  a  fejedelem  e  szavakat,  midőn  Abafi 
lovastól  összedőlt.  Abafi  hirtelen  fölugrott. 

—  Isten  hozzád,  jó,  hív  állat !  —  mond  —  te  meg- 
kaptad a  magadét. 

E  pillanatban   termett  mellette  egy  csinos,  karcsú 


lovag  ;  sisakrostélya  le  volt  eresztve,  melynek  tetején 
hosszú,  vörös  toll  ingadozék  ;  derekát  ezüst  ing  födte, 
s  ezen  fölül  szép  tigriskacagány  lebegett ;  almás  fakón 
ült  a  fiatal  vitéz,  melyet  aligha  nem  láttunk  valahol. 

—  Itt  a  ló,  ló  helyett !  —  mond  leugorva  lováról,  s 
a  meglepett  Abafinak  kezébe  tekerve  lova  kantár- 
szárát, s  míg  ez  rábámult,  sietve  távozott,  a  sereg  közé 
elegyedve  s  nemsokára  eltűnt  szem  elől. 

—  Ki  volt  ez?  —  kérdé  a  fejedelem  meglepetve. 

—  Ki  volna,  —  felelt  a  kérdett  —  Izidora,  Villám! 

—  A  Markó  leánya?  —  szólt  a  fejedelem.  —  Iste- 
nemre! ez  segítség  a  maga  idejében! 

—  Mindig  s  mindig  ő?  —  mond  Olivér  különös  arc- 
kifejezéssel, melyben  bosszúság  vegyült  a  részvét 
nemével,  melyet  magába  akart  fojtani. 

Abafi  s  Izidora  közt  valóban  különös  viszony  volt. 
Első  találkozásuk  után  úgy  láttuk,  hogy  ők  talán 
igen  is  szoros  viszonyban  álltak.  Hogy  Abafi  vissza- 
vonta magát  Izidorától  később,  több  okunk  van  gya- 
nítani ;  a  kolozsvári  téren  hozzá  intézett  szavai  Izidorá- 
nak bizonyítják  ezt,  s  az  önmaga  nyilatkozása  is  a 
fejedelem  előtt.  S  mégis  e  szenvedélyes  teremtés, 
visszaidéztetése  után  is,  mily  forrón  ragaszkodott 
hozzá,  mily  béketürőleg  szenvedte  idegenkedését,  mely 
őt  bizonyosan  mélyen  sebzé  ;  mindezt  nemcsak  szere- 
lemből, hanem  hálából  is,  azon  lény  iránt,  ki  őt  az 
élethez  köté  s  aki  példátlanul  szeretett  fia  iránt 
kegyes  volt.  Abafi,  úgyszólván,  nemcsak  életét  men- 
tette meg,  hanem  neveléséről  s  jövendő  sorsáról  is 
gondoskodott  s  ezt  nem  gyámnoki  felsőséggel,  hanem 
atyai  s  testvéri  indulattal.  De  Izidora  szerété  is  Abafit 
oly  forrón,  oly  öntagadólag,  oly  számítás  nélkül,  hogy 
ezen  indulat  őt  szinte  megnemesíté.  S  ez  a  hölgy,  ki 
alig  tizenhat  éves,  egykor  egy  fiatal  csábító  karjai 
közt  felede  mindent  ;  ki  később,  midőn  ezen  első 
tettének  következése  őt  vigyázóbbá  tehetné,  a  Dandár 
vétkes  szerelmének  tárgya  s  részese  volt,  ez  a  köny- 
nyelmü,  sőt  vétkes  teremtés,  már  tudná  fölfogni  lel- 
kében azon  gondolatot,  hogy  ily  nemtelen  lény  Abafi- 
hoz  érdemetlen,  ö,  ki  a  tatárfejeket  önkezével  vag- 

dalta  le,  ki  atyjának  vad  cimboráival  versengve  ivott, 
játszott,  tombolt  :  Abafi  előtt  szégyenlett  boros  poha- 
rat vinni  ajkaihoz,  kockát  fogni  kezébe  s  illetlen  szót 
ejteni  ki  ajkain  ;  s  mióta  szerette  egész  boldogtalan 
hevével  forró,  ifjú  keblének  :  neme  a  véthetlen  midor- 
nak  keletkezek  lelkében  Dandár  iránt  s  mind  tettei- 
ben, mind  élete  módjában  volt  valami,  ami  őt  nemének 
szelídebb  szelleméhez  közelteté,  ha  nem  is  mindenben, 
amit  ily  élet  neméhez  szokottól,  aligha  mint  lehetőt, 
kívánhatunk  ...  de  igen  sokban. 

Ö  atyjánál  növekedett  föl  férfiasan,  vad  férfiak  közt. 
A  pillanat  hatalma  tévé  őt  bűnössé  ;  alkalom  s  atyjá- 
nak gondatlan  engedékenysége  okozá,  hogy  a  bün 
ösvényén  haladt.  Lelkében  azon  komoly  meggyőződés, 
hogy  ő  jobb  nem  lehet,  mint  amilyen,  azzal  a  daccal 
volt  vegyülve,  mely  oly  feltűnő  azokban,  kiket  sor- 
suk öntudatlan  s  önakaratlan  ránt  le  szennyes  szen- 
vedélyek örvényébe,  kiknek  szemeik  csak  akkor  nyi- 
ladoznak, s  kik  csak  akkor  érikel  az  életnek  gondol- 
kozó korát,  mikor  a  világ,  mely  leikeikben  derűit, 
csak  aljas,  visszahozhatlan  tettek  fekete  sergét  sugá- 
rozza körül,  s  ha  valóban  nemes,  erőteljes  a  lélek, 
mely  itt  mámorból  ébredez,  önmagát  utálja  s  veti 
meg. 

Az  a  hölgy,  ki  az  első  jöttnek  odaveté  a  legszen- 
tebb tisztaságát  és  szemérmét,  ki  éveket  töltött  azon 
feslett  elszórtságban,  mely  pillanatnyi  kegyét  osztja 
választás  nélkül,  soha,  bármint  jobbuljon  is  meg,  csen- 
des, nyugodt  többé  nem  lehet  ;  hölgy,  ki  szemérmét 
veszté  el,  mindent  elvesztett  .  .  .  Ilyen  volt  Izidora. 
Ö,  mióta  Abafit  szerette,  mindenkitől  visszavonult ; 
de  az  a  gondolat,  hogy  Abafihoz  érdemetlen,  s  hogy 
ez,  ha  valaha  szerethetné  őt,  e  szeretettel  önmagát 
alacsonyítaná  le,  volt  a  féreg,  mely  emészté. 

—  Nem  szerethet!  —  monda  olykor  magában  — 
hiszen  én  magam  utálom  s  gyűlölöm  magamat.  Anyja 
egy  gyermeknek,  kinek  atyját  nem  szabad  neveznem! 
s  ki  ha  élne  is,  megtagadná  őt!  .  .  .  ágyasa  a  legnyo- 
morultabb semmirekellőnek!  egy  hyéna,  mely  vér- 
özönök  közt  ne^'ekedék  föl!  .  .  .  ily  iszonyú  teremtés 

Jósika  :  Abafi.  ^2 

hogy  álmodhatnék  azon  férfiú  szerelméről,  kit  nincs 
asszony,  ki  megérdemelne! 

—  Mint  férfiú,  mint  ember  akarom  becsülését,  hálá- 
ját megérdemleni.  —  így  tűnődött,  s  e  föltét  volt 
tetteinek  vezércsillaga.  —  Csak  egykor,  ha  ő  a  szeren- 
csétlen Izidorát  nem  utálja,  nem  veti  meg.  ha  hozzá 
illő  nőnek  karjai  közt  boldog  leend,  tudja  meg,  meny- 
njáre  szerettem  én!  .  .  .  Nem,  nem!  —  mond  kitörő 
könnyekkel  —  akkor  sem!  hiszen  ő  megvetne,  ő  ki- 
nevetne. S  ha  mint  hölg}^  kinek  pillanatnyi  kegvét 
szerelem  nélkül  gondola  bírhatni,  utálatot  érdemlek 
is  :  nem  vagyok-e  Villám,  a  barlangok  arszlánának 
rettegett  leán^^a?  —  s  nem  vala  e  fölbátorítása  ön- 
magának ment  egy  nemétől  az  önérzetnek,  mely 
Villámban  néha  különbözött  azon  dölyftől,  mely  nem 
ritkán  homályosítja  éppen  azon  tetteknek  becsét, 
melyek  azt  előidézik. 

Abafi  Izidorát  nem  szerette  ;  ezt  önmagának  nyi- 
latkoztatásából  értettük.  De  mi  volt  tehát  az,  amit 
ő  Izidora  iránt  érzett?  Előre  a  szép,  csinos  hölgy  köze- 
ledése érzékeire  hatott,  s  Izidora,  ha  kevésbbé  nyilt 
s  cselszövényesebb  lett  volna,  alkalmasint  könnyen 
elszédíthette  Abafit.  De  ezen  egészen  sajátságos  terem- 
tésnek lelkületében  volt  magát  mindig  úgy  adni,  mint 
amilyen  s  így  Abafi  minden  tettét  s  egész  előbbi  életét 
tudta.  Nem  csodálhatjuk,  ha  benne,  bármi  aljas  ember 
volt  is  az  Izidorávali  ismeretségének  első  idejében,  e 
nyilatkozások  azon  hideg  visszavonulást  okozták, 
mely  többnyire  könnyen  ajánlkozó  szerelmi  kaland 
következménye.  De  a  kis  Zsiga  szerfölött  kedves  volt 
előtte ;  előmenetelét,  csinosb  maga-alkalmazását,  szám- 
talan ügyességét  magának  tulajdonítá  Abafi  s  mél- 
tán ;  a  kis  Zsiga  az  ő  teremtménye  volt :  s  a  gyermek 
kifejezhetlen  hálája  s  azon  egyszerű,  szívéből  özönlő 
kedvkeresés,  mellyel  jóltevőjének  úgyszólván  gondo- 
latját igyekezék  kitalálni,  oly  tündérerővel  bírt,  hogy 
el  nem  tudott  volna  lenni  nélküle.  Föltcvé  magában 
őt  boldoggá  tenni  s  e  feltét  mindig  erősb,  mindig 
határozottabb  lőn  az  ő  nemes,  s  már  mondhatjuk, 
nagy  lelkében  Izidora  is  érdekes  volt  előtte,  egyrészt 

fiáért,  kihez  közös  szeretet  csatlá  őket  ;  másrészt  ön- 
ragaszkodásaért  Abafihoz,  melyben  valami  oly  ön- 
tagadó,  oly  számítás  nélküli  volt,  hogy  Abafiban 
baráti  hajlandóságot  és  szánakodást  idézett  elő  egy- 
szerre, s  —  mely  lelkének  jól  esett,  mivel  talán  némi 
rokonsággal  bírt  az  Abafi  indulatainak  jelen  irányá- 
val ;  csakhogy  Abafi  azon  gerjedtséget,  kiválást  a 
köznapi  életből,  s  azon  magasztaltságot  nem  Izidora 
iránt,  kinek  ha  személyét  kedvelte  is,  tetteit  s  előbbi 
életét  utálnia  kellett,  hanem  azon  lény  iránt  érezte, 
kit  fiatal  keblének  minden  tehetségéből  s  erejéből 
imádott  —  Cristierna  iránt.  Izidorának  példátlan 
hűsége  őt  érdekessé  tévé  előtte  :  s  nem  csodálhatjuk, 
ha  mindezen  okoknak  összes  hatása,  egyesülve  a 
hála  oly  nemes  és  gyöngéd  érzetével,  nagy,  sőt  mindig 
nevekedő  erővel  bírt ;  annál  is  inkább,  mivel  Izidorá- 
nak Abafival  társalkodása  egészen  más,  szelídebb, 
asszonyibb  nemű  volt,  mint  amilyennek,  másokkali 
érintéseiben  e  különös  lénynek,  valánk  tanúi ;  s  mivel 
végre  Izidora  szerfelett  csinos,  keccsel  teljes  hölgy  volt^ 
kit  férfiúszem  nem  tekinthete  részvét  s  gerjedő  vá- 
gyak nélkül. 

Ezen  kissé  hosszabb,  de  a  történet  tekintetében 
szükséges  kitérés  után,  forduljunk  vissza  a  fejedelem- 
hez s  Abafihoz. 

Az  ellenséges  seregeknek  visszavonulása  után  a 
fejedelem,  számos  vezéreinek  s  segédjeinek  kíséreté- 
ben, kik  közt  Bocskai,  Komis,  Keresztúri,  Abafi, 
Betlen  s  mások  valának,  igen  vidáman  tért  vissza  a 
táborba,  hol  örömlövések  s  víg  hanga  várakozék  reá 
s  követőire. 

A  seregeknek  része  a  völgyben  maradt,  álmatlan 
szemekkel  virrasztva  a  hosszú  éji  órákat  által ;  néha- 
néha  hallatszott  egy  lövés  vagy  csendes  csörtetés,  a 
vizsgáló  csapatok  mozgását  s  jeladásait  jelentő.  A 
táborban  minden  nyugalomra  sietett  a  napnak  hosszú 
küzdése  után. 

HÁLA  S  HALÁL. 

Folyj  ki,  folyj  ki  vérem. 
Múij  el  életem! 

halni. 

Szép  halál  nekem. 

Garay. 

Abafi  sátra  elébe  érkezett  ;  számos  cselédei  álltak 
az  előtt.  —  A  fakó  ma  nálam  marad,  —  mond,  le- 
szállva s  megveregetve  nyakát  az  Izidora  lovának  — 
jól  tartsátok!  —  Egy  öínyi  csatlós  át  vévé  a  lovat ; 
Olivér  sátrába  lépett.  Nehéz,  fehér  s  veres,  négy- 
nyüstös  vászonból  volt  az,  hat  négyszögöl  tágasságot 
képezett  s  finom  török  szövettel  volt  bélelve.  A  nyilas- 
sal szembeni  bal  szögletében  vonult  el  a  tábori  ágy. 
Az  ágy  fejét  dagadó  szarvasbőrpárna  foglalá  el  s  a 
takaró  széles,  világoszöld  köpenyeg  volt  ;  mellette 
két  hosszas  podgyász-zsák  egymás  mellé  téve  s  több 
rétbe  hajtott  török  szőnyeggel  födve,  pamlagot  képe- 
zett. Ezzel  szemben,  földbe  vert  cövekektől  tartott 
fogason,  számos  tükörsima  fegyverei  voltak  aggatva. 

Egy  öreg  cseléd  állt  a  sátorban.  —  Egészen  besöté- 
tedett már,  Péter,  —  mond  Abafi  s  levevé  sisakját  — 
küldd  el  ezt  a  sok  tátongó  cselédet  innen  ;  egyedül 
akarok  lenni  veled. 

Péter  teljesíté  a  parancsot  s  visszatért  eg\'edül. 

—  Emeld  ki  e  nehéz  inget  nyakamból  —  mond  ura. 

—  Az  úrfinak  válla  vérzik!  —  jegyzé  meg  búsan 
a  szolga  —  a  vasszövet  ketté  van  vágva. 

—  Várj,  —  mond  Abafi,  leoldva  kardját  —  jobbról 
emeld  .  .  .  vigyázz  ...  ne  húzd  sebesen  .  .  .  így.  — 
Péter  gondosan  leemelte  a  sodronyinget  nyakából : 

—  Szerencséje  volt  az  úrfinak  ezzel  az  inggel,  mert 
kettécsett  volna  a  vállperece.  Vizet  hozok :  egészen 
összealudt  vére  a  dolmányon. 

—  Magam  is  nehezen  bírom  a  karom,  de  előbb  le- 

vetenv  dolmányomat.  —  Ezzel  kigombolá  öltönyét  fél- 
kézzel. 

—  Uram!  —  mond  Péter,  csöndesen  lehúzván 
jobb  karjáról  azt  —  a  másik  ujját  jó  lesz  fölbontani ; 
úgy  tetszik,  hogy  válla  földagadt. 

—  Nem  bánom.  Nem  láttál  senkit? 

—  Ma  még  nem  ;  de  azon  köpönyegbe  burkolt  em- 
ber, ki  tegnap  beletekintett  a  .sátorba,  nem  jóban  járt ; 
s  míg  utánaugrottam,  a  sűrűségbe  vonult  előlem  s 
többé  nem  láttam. 

—  Villám  volt. 

—  Arra  megesküszöm,  hogy  nem  ő. 

—  Hát  ki?  —  szólt  Abaíí,  ágyára  dőlve.  —  De 
erről  később,  most  siess  víz  után. 

A  szolga  kiment,  nemsokára  vasedénybe  vizet  ho- 
zott s  fekvő  urának  nagy  gonddal  áztatá  karját.  —  A 
seb  nem  mély,  —  jegyzé  meg  az  inas.  —  De  mégis  jó 
volna  az  öreg  Gyárfást  előszólítani  ;  ő  nem  igen  messze 
van  ide. 

—  Nem  bánom  ;  de  előbb,  ahogy  tudod,  kösd  be, 
mert  újra  vérezni  kezd. 

Péter  tépett  ronggyal  jól-rosszul  berakta  a  .sebet,  a 
fehér  kendővel  körülkerítvén  azt,  a  sátorból  kilépett. 

Abaíi  egészséges  könyökére  dőlve,  hevert  ágyába. 
A  sátor  nyílásán  általlátszott  nem  a  távol  tűz  ;  s  a 
táborban  föl  s  alá  járkáló  őrök  s  a  had  fiainak  zsibon- 
gásuk,  lónyerítés,  fegyvercsörgetés  egyesülének  azon 
élénk  hadizajra,  mely  a  katonai  életnek  oly  eleven, 
lármás  alakot  ád. 

Nemsokára  Péter  kilépte  után  a  Villám  fakója  ka- 
pára a  földet  s  nyeríte  harsányul  künn.  Egy  csinos 
fiatal  ember  lépett  ekkor  a  sátorba  ;  zöld  köpenyeg 
volt  rákerítve,  s  fejét  egvszerű  veres  süveg  fődé. 

—  Te  itt,  Izidora!  —  kiált  föl  Abafi.  —  Jó  lélek! 
Fakód  éppen  jött  haza,  holnap  visszavezettetem,  ma 
még  lakjék  jól  az  én  abrakomból.  De  mi  hozott  ide? 

Izidora  letevé  köpönyegét  s  a  besugárzó  tűz  fakó 
fénye  vüágítá  csinos  termetét  ;  részvéttel  közelíte 
Abafihoz.  —  Kegyed  sebet  kapott,  —  mond  —  s  engem 
nyugtalanság    hoz     ide.     Mély-e    a    seb?     Istenemi 

hogy  ezt  mindjárt  észre  nem  vettem,  még  a  csatahelyen 
bekötöztem  volna.  Mennyi  vér  veszhetett  el  azóta! 

—  Nyugtasd  magad!  ...  A  seb  csekély.  Oldd  le  e 
köteléket,  nézd  meg.  Gyárfás  után  küldöttem.  De  a  te 
kis  gyöngéd  kezed,  hív  lélek,  jobban,  szelídebben  fog 
azzal  bánni. 

Izidora  azonnal  ruhacsomót  vévén  ki  kebléből,  azt 
a  szőnyegre  tévé  s  a  sebnek  kötelékét  gondosan  le- 
oldva, müértőleg  s  határtalan  gyöngédséggel  kötözé 
be  azt  újra.  —  A  daganatra  jó  lesz  e  füveket  meg- 
főzetni, —  mond,  egy  csomóra  mutatva.  —  Remény- 
lem, Gyárfás  gyógymódomat  helybenhagy andj  a.  Ezt 
a  párnát  kissé  fölebb  emelem  .  .  .  így  ;  most  csende- 
sen legyen!  .  .  .  Fáj-e  még?  —  kérdé,  Abaíira  hajolva. 
—  Egek!  Én  oda  vagyok!  —  kiált,  egyszerre  össze- 
dőlve. 

E  pillanatban  sivított  egy  njnlvessző  Abafinak  feje 
fölött  a  sátron  keresztül ;  az  első  Izidorát  találta. 

—  Hah!  mi  ez?  —  kiált  Abafi,  felugorva.  —  Izi- 
dora, jó  lélek,  mi  lelt?  .  .  .  Egek!  Te  vérzel  .  .  .  Se- 
gítség! 

Künn  nagy  lárma  támadt  ;  több  szózat  hallatszék 
s  köztök  vad  káromlások.  Abaíi  felölelte  Izidorát,  ki 
ahg  pihegé  :  —  Az  atyámat,  oh  Olivér!  ...  a  ham!  .  .  . 
Egek!  hogy  kell  meghalnom  a  nélkül,  hogy  öt  lás- 
sam! —  Itt  elállt  szava  s  halálsápadtság  futa  el  arcát. 
Abafi  az  ágyra  helyezé. 

—  Megállj ,  lator !  —  szólt  egy  ismerős  hang  a  sátor 
előtt. 

Abafi  kirohant.  Péter,  Gyárfás  s  Betlen  tárták  tor- 
konfogva a  gonosztevőt,  ki  a  sátorba  lőtt  s  nyílve.ssze- 
jét,  mint  ki  jól  tudja  a  járást,  egyenesen  az  ágynak 
irány  zá. 

—  Ki  vagy?  —  szólt  Betlen.  —  Olivér!  találva 
vagy-e? 

—  Bár  inkább  én  lennék!  —  mond  Abafi  a  leg- 
mélyebb fájdalommal.  —  Én  sértetlen  maradtam. 
Oh,  jer  Farkas,  segíts  ;  szegény  Villám  oda  van,  talán 
nem  él  már!  ...  S  te,  Péter,  siess  a  Deli  Markó  sát- 
rába ;  ott  a  völgyben  van,  alant,  jobbra,  a  fejedelem 

sátorához  alig  háromszáz  lépésnyire  ;  a  zöld  lobogó- 
ról megismered.  Vedd  legjobb  paripámat ;  siess!  .  .  . 
Ezen  orgyilkost  vigyétek  Peredhez  ;  életével  felel  róla. 

—  Izidora,  oh !  —  mond  dühösen  a  gyilkos.  —  Izi- 
dora s  nem  te  Abafi?  —  Oh,  pokol,  hogy  hibázhaték, 
így!  .  .  .  Izidora!  —  rebegte  —  te  vagy  találva?  Te, 
akinek  életeért  ezret  vetnék  poklokra!  ...  S  te  élsz 
Abafi!  Te,  kire  irányoztam  nyilamat.  —  S  ki  akará 
magát  szabadítani  az  őt  körülfogó  sokaságtól. 

—  Ez  Dandár  —  hangzott  ki  a  sátorból  alig  hall- 
hatólag. —  Oh  irtózatos!  .  .  .  Hála  neked.  Isten,  hogy 
engemet  talált. 

—  Ne  vigyetek!  —  mond  Dandár,  őrült  szemeket 
vetve  maga  körül,  —  hadd  lássam  egyszer  még,  egyet- 
len egyszer!  .  .  .  Ah,  Izidora!  átkozott  legyen  az  óra, 
melyben  ívemet  faragták!  átkozott  a  kéz,  mely  azt 
feszítette!  s  átkozott  ezerszer  te,  Abafi,  kire  irányoz- 
tam s  kiért  Izidorának  kell  vesznie. 

Borzasztó  volt  Dandárt  látni,  kivel  többen  tíznél 
küzdöttek  s  mégis  alig  bírtak  vele. 

Dandár  a  nagy  erőlködésben  lankadni  látszatott, 
nem  küzde  többet ;  szemei  kidagadtak,  tajték  borítá 
ajkait,  alig  szólhatott.  —  Ah!  —  mond  —  álljatok  meg 
egy  percig  csak!  Látjátok,  én  csendes  vagyok,  mint 
egy  gyermek  ;  én  nem  teszek  semmit !  Kössétek  hátra 
kezeimet  —  f  oly  tata  bánatosan  körüljártatva  sze- 
meit s  hátratéve  kezeit,  — én  tűröm,  mint  a  bárány! .  .  . 
Ah,  csak  még  egyszer!  vezessetek  lábaihoz,  hogy  a 
port  csókoljam  le  saruiról,  hogy  még  egyszer  nyugod- 
jék szeme  rajtam,  ha  haraggal  is.  Ássátok  ki  egyik  sze- 
memet, hogy  lássam  pillanatig  a  másikkal!  Aztán  — 
mond  vadon  fölkacagva  —  legyen  a  tietek  az  is ! 

Újra  körülfogták  Dandárt  s  hurcolni  kezdték  a 
sátor  elől.  Dühösen  védte  magát ;  nem  kiáltott,  nem 
ordított ;  egy  bőgés  neme  volt,  ami  mély  torokhangon 
gomolygott  ki  melléből,  rémítve  s  iszonyítva.  így 
tudták  nagy  bajjal  távoztatni. 

Abafi,  Betlen  s  Gyárfás  azonközben  a  sátorba  lép- 
tek. Abafi  leírhatatlan  tekintettel  függeszté  szemeit 
Izidorára.  —  Oh,  te  hív,  te  jó  lélek  ;  érettem  keU-e 

neked  ily  fiatalon  elveszni!  De  nyugodjál  meg,  fiad 
az  enyém  s  az  enyém  marad,  míg  élek!  .  .  .  Oh,  Gyár- 
fás, mindenem  a  tied,  ha  megmented! 

Izidora  fölveté  szemeit,  valamit  rebege,  de  érteni 
nem  lehetett. 

Gyárfás  azonnal  dologhoz  látott.  Csendesen  emelé  ki 
a  nyilat  oldalából.  Izidora  összeszorítá  ajkait,  de  egy 
sóhaj  nem  rebbene  föl  azokról.  Gyárfás  megvizsgálta 
sebét  s  azt  gondoasn  bekötözte.  —  A  seb  még  gyógyít- 
ható —  bíztatá  Izidorát,  —  csak  csendesen,  kedves 
kisasszony!  Itt  e  cseppek  e  nyhíteni  fogják  a  seblázat  is. 

Izidora  hihetetlenül  rázta  fejét  s  kezét  Abafinak 
nyújtá.  —  Érzem  —  mond,  —  hogy  meghalok!  üh. 
Olivér,  te  élj !  .  .  .  Isten,  hálát  adok  neked!  .  .  .  Légy 
atyja  Zsigámnak,  —  íolytatá,  alig  rebegve.  S  azon 
hölgy,  ki  vad  tűzzel  véve  részt  a  csatákban,  ki  minden 
egyéb  volt,  midőn  kopjáját  robbanta  ki,  csak  asszony 
nem  ;  kinek  ugar-lelkc  csak  férfi-örömet  ismert,  hölgy 
csak  gyengeségeiben  volt,  oly  szelíd,  oly  egészen  női, 
oly  érzékeny  lőn  e  pillanatban,  s  arcán  oly  gyöngéd  ki- 
fejezés alakult,  hogy  benne  senki  nem  ismerhete  Vil- 
lámra. 

Olivér  egy  indulat-eleggyel,  melyre  nincs  nyelv, 
függeszté  szemeit  a  szép,  most  valóban  nőileg  szép 
hölgyre,  megfogván  kezeit.  —  Légy  nyugodt !  —  mond 
lágy  hangon.  —  Reménjdem,  sebed  nem  halálos,  csak 
légy  nyugodt. 

—  Oh  fiam,  oh  kedves  Zsigám!  kedves  kis  szőke 
fejecském,  a  te  szelíd,  jó  szemeiddel .  .  .  Istenem,  de 
távol  s  milyen  távol,  vagy  tőlem !  Ki  fog  téged  oly  hév- 
vel szívéhez  szorítni,  mint  én? 

—  Csendesen,  kedves  jó  lélek!  Kedves  Izidorám! 
Te  élni  fogsz  :  de  mindenesetre  Zsigának,  az  én  Zsi- 
gámnak at\'ja  lesz.  Az  Isten  előtt  ígérem  ezt  neked, 
esküim  legszentebbikével. 

—  Oh,  Olivér !  A  te  Izidorád  ...  a  te  fiad  .  . .  egek !  .  .  . 
a  te  Izidorád  ...  én  .  .  .  a  véres  Villám  ...  a  vad 
Dandár  ágyasa ...  a  név,  erény,  szeméremnélküli 
Izidora!  .  .  .  Ah,  szív,  repedj  meg!  Légy  üdvös  nekem, 
oh,    halál!  ...    Én   éltem,  .  .  .    igen,   oh   igen,   én   él- 

tem!  ...  —  Lángolva  emelte  szép,  elhaló  szemeit 
Olivérre,  s  keblére  szorítá  kezeit,  s  mély  fohá.sz  emel- 
kedék  .  .  .  nem  kebléből,  hanem  lelkének  izzó  mélyé- 
ből, s  pillái  elfödék  szemeit,  arcáti  olvadékony  hal- 
ván yság  sápadt  körül,  s  lehellete  föl  látszék  akadni . .  . 
ő  elszenderült,  vagy  ájult,  vagy  meghalt.  Mái  ványkép 
volt,  melynek  hideg  vonalain  látszék  nemesültebb 
lélek  lebegni. 

így  nyugodt  ő.  Olivér  nyugtalan  járt  sátrában.  — 
Gyárfás!  —  mond.  —  Kívánj,  amit  akarsz,  de  mentsd 
meg  őt!  Egy  kín  fűzi  össze  minden  idegeimet  oly  ha- 
lommal, miíyet  e  szelíd  indulatban  nem  gyaníték. 

—  Uram!  —  szólt  Gyárfás  halkan  s  komolyan,  — 
legyen  férfiú  ;  szoktassa  elméjét  azon  képzethez,  hogy  ő 
megszűnt  élni. 

—  Megszűnt !  —  mond  Olivér  elhalványodva. 

—  Nem  még,  —  feltolt  Gyárfás  —  de  két  óránál 
többet  nem  merek  neki  ígérni. 

Abali  szótlan  mereszté  szemeit  váltva  Gyárfásra  és 
Izidorára. 

—  Ily  fiatal,  ily  keccsel  teljes,  ily  hív  .  .  .  s  két  óra! 
—  mond  mély  érzékenységgel  szavában.  —  S  éret- 
tem! ...  Oh,  ez  fáj  és  keserű  nagyon. 

—  Talán  jobb  volt  így  —  szólt  Betlen,  kezét  nyújtva 
Abafinak.  —  Te  szeretted,  igen,  Olivér,  ne  tagadd,  te 
szeretted!  S  mire  vezethetett  volna  ez?  .  .  .  ö  boldog! 
fiát  elfogadtad  ;  utolsó  óráit  közeledben  tölti  a  ked- 
ves, érdekes  teremtés ! 

—  Farkas,  te  kegyetlen  vagy,  hideg  okosságod  e 
borzasztó  perceken  szívem  metszi  át.  Szerettem  vagy 
nem,  mit  tudom  én  azt  most  .  .  .  Egy  atya,  egy  barát 
vesztesége  irtózatos!  S  mi  minden  érzés,  egybe- 
hasonlítva azon  példátlan  ragaszkodással,  melyet  e 
szerencsétlen  bizonyított  irántam!  Te  szívemet  isme- 
red, barátom!  Tudod  minden  redőiben  titkát,  s  mit 
önmagam  előtt  rettegek  fölnyitni,  tárva  áll  előtted. 
Igen,  szerettem,  mint  jóltevőt  a  leghálásabb  szív  sze- 
rethet, mint  barátot  a  legforróbb  barát,  s  éltem  hosszú 
évei  nem  lesznek  képesek  elfelejtetni  velem  ezen  egé- 
szen eredeti  teremtést! 

A  szőn5^egre  ült  Olivér,  közel  Izidorához.  Testi  fáj- 
dalma, sebe  el  volt  feledve  ;  néma,  szótlan  tűnődés 
nehézkedett  lelkére. 

Izidora  szunnyadni  látszék.  Betlen  eltávozott ;  az 
orvos  maradt  egyedül  Olivérrel. 

Abaíi  fölkelt.  Úgy  tetszett,  mintha  valami  fontos 
tárgy  foglalná  el  elméjét :  egy  helyre  szegzé  szemét  .  .  . 
s  különös,  hogy  arcán  néha-néha  örömsugár  villant 
keresztül.  Nemesnek,  szerfölött  nemesnek  kellé  ezen 
örömnek  lenni,  mert  az  Abafi  arcának  kifejezése  oly 
nyugodttá,  oly  érdekteljessé  vált,  aminő  talán  soha- 
sem volt. 

Olivér  az  orvosnak  kezét  ragadta  meg.  — Gyárfás! 
Mondja  kegyed,  nincs-e  semmi  remény  többé  az  Izidora 
éltéhez? 

—  Nincs! 

Abafi  sóhajtott.  —  Mit  gondol,  —  folytatta,  jelentő 
vizsgáló  tekintetet  vetve  Gyárfásra,  —  nagy  öröm  árt- 
hatna-e, siettetné-e  halálát? 

—  Neki  csak  percei  vannak  hátra  ;  s  én  azt  hiszem, 
hogy  öröm  inkább  njaijtani,  mint  rövidítni  fogja  ezen 
percek  számát. 

—  Tökéletesen  hiszi-e  ezt  kegyed? 

—  Amennyire  ember  lehet  valamiről  bizonyos, 
igen,  —  felelt  Gyárfás,  figyelemmel  meresztve  szemét 
Abafira.  —  De  én  nem  tudom  fölfogni,  mi  lehet  azon 
öröm,  melyet  számára  készít  kegyed. 

—  Mégis,  mégis,  —  sóhajtott  Abafi  s  ezzel  kilépett 
a  sátorból,  parancsot  ada  egy  csatlósnak,  ki  azonnal 
elsietett. 

Izidora  eszmélni  kezdett  ;  arcán  csendes,  nyugodt 
komolyság  volt  ;  kezét  nyujtá  Olivérnek. 

—  Atyja  Zsigámnak!  —  mond  lágy,  érctelen  han- 
gon. Oh,  tedd  őt  boldoggá!  .  .  .  Egek!  hogy  őt  nem  lát- 
hatom most  utolsó  órámban!  .  .  .  Elválni  az  élettől 
a  nélkül,  hogy  kis  szájacskája  rebegné  :  Anyám! 

Olivér  közeledett  hozzá,  megfogá  kezét,  a  legérzé- 
kenyebb hangon  kérdé  :  —  Érzesz-e  fájdalmat,  Izi- 
dora? Jó  lélek,  könnyebülsz-e? 

Izidora  könnyel  telt  szemét  emelé  Abafira.  Valami 

kifej ezhetlen  báj  volt  e  tekintetben.  —  Ah,  te  jó  ;  — 
rebegte  —  érzem,  minő  gyöngéd,  minő  boldogító  azon 
érzékeny  figyelem,  melyet  irántam  mutatsz,  Olivér! 
Nekem  nincs  fájdalmam  :  csak  egy  .  .  .  három  lény- 
től szakadni .  .  .  Oii,  ez  fáj !  Atyám  is  késik. 

—  Nyugodjál  meg,  Izidorám!  Ö  jön,  s  nem  akarod-e, 
hogy  őt  meglepjük  valamivel,  mi  talán  bánat  ját  eny- 
hítené? 

Izidora  figyelmezett.  —  Meglepni?  —  kérdé.  — 
Hogyan?  .  .  .  Ah,  az  ő  fájdalma  irtózatos  lesz! 

—  Izidora!  —  mond  Abafi,  lelkes  tekintetét  nyug- 
tatva a  beteg  leányon,  részvéttel  teljes  hangon,  — 
tudsz-e  nagy  örömet  elbírni? 

—  örömet?  Egek!  Talán  fiam?  —  mond,  s  arcát 
lángoló  öröm  sugárzá  körül. 

—  Nem!  —  felelt  Abafi  ráhajolva.  —  Fiad  az  én 
fiam!  Ö  boldog  leend!  S  talán  érzékeny  szíve  meg- 
repedne, ha  anyját  így  szenvedni  látná,  ö  nincs  kö- 
zel...  S  ez  talán  jobb  így. 

Izidora  elnémult.  —  Igaz,  —  mond  kis  szünet  után 
—  én  kegyetlen  valék  vágyómmal ;  őt  sírni  látni .  .  . 
oh,  az  elébb  ölne  meg! 

—  Nem  volt-e  valaha  egy  titkos  óhajtásod.  Izi- 
dora! Vizsgáld  meg  lelkedet,  s  el  tudnád-e  bírni  annak 
teljesülését? 

—  Nem,  nem!  —  mond  Izidora,  tagadólag  intve 
fejével.  —  Nem  olyan,  mely  rögtön  teljesülhetne. 

Olivér  szívéhez  szorítá  kezét  Izidorának  ;  szava 
elállott,  mintha  nem  merné  vagy  nem  tudná  kimon- 
dani, ami  a  lelkét  hullámoztatja. 

Izidora  bámuló  tekintetet  függesztett  reá. 

—  Izidorám,  —  folytatá  Olivér  —  legyél  nőm! 
Adj  atyát,  fiadnak  s  engedd,  hogy  nevemet  viselhesse 
azon  lény,  kinek  annyi  hálával  tartozom  .  .  .  Légy 
nőm!  —  s  lehajlott  rá  s  egy  csókot  nyomott  ajkára  s 
az  érzéstől  elfogódva,  némán  tekintett  reá. 

—  Oh !  —  mond  Izidora,  s  két  kezét  szorítá  keblére, 
s  szeme  égnek  emelkedett.  Nem  szólott  ;  úgy  nézett, 
mint  akit  tündér-ige  levarázsol,  mint  a  vak,  kinek 
orvos-kéz  nyitja  meg  a  szép  világ  ragyog vány át. 

—  Te  hallgatsz!  —  szólt  Olivér,  simogatva  hom- 
lokát. 

—  Igen,  igen,  —  kiált  föl  Izidora  —  nem  csalt  meg 
szívem,  midőn  azon  férfiút  imádtam,  ki  így  égi  angj^al- 
ként  áll  előttem!  Te  Erdéljmek  legszebb,  leglelkesebb 
fia!  Te  Abafi,  kiért  ezer  szív  eped,  kire  ezer  szív  vá- 
gyik ...  te  tudnád  ezt  tenni,  érettem,  nyomorultért, 
ki  oly  távolságra  állok  tőled,  mint  kelet  nyugottól? 

—  Csendesedj,  kedves,  —  nyugtatá  Olivér. 

—  Nem!  —  felelt  szenvedélyesen  Izidora.  —  Hallja 
az  egész  világ,  hogy  Abafi  Olivér  az  emberek  legneme- 
sebbike!  .  .  .  Oh  Olivér.  Eltaláltad,  igenis,  volt  egy 
titkos  vágy  keblemben,  de  oly  titkos,  hogy  magam  is 
e  pillanatban  találtam  reá. 

Az  orvos  közeledett. 

—  Nem  jó  lesz  —  mond  —  a  sok  beszéd  most,  ked- 
ves kisasszony. 

—  Olivér!  —  szólt  Izidora.  —  Lehetséges-e?  Oh, 
ez  álom,  úgy-e?  .  .  .  Olivér  az  enyém!  Az  én  férjem!  .  .  . 
Hát  nem  vagyok  többé  kirekesztve  a  világból?  .  .  . 
Sorban  állhatok  azokkal,  kiknek  azon  lehetőségért, 
hogy  rád  számolhassanak,  egy  hosszú  életet  adtam 
volna?  ...  A  tied  oh!  —  mond  könnyek  közt,  gör- 
csösen nevetve.  —  Abafiné!  .  .  .  Fölléphetni  a  világ- 
ban ily  férj  oldalán,  s  büszkén  nézni  le  az  első  király- 
néra ;  s  mindezt  annak  köszönhetni,  kit  imádok,  ki 
előttem  Istenként  áll,  magasan  kiválva  mindenek 
fölött. 

—  Én  ártottam  neked  e  nyilatkozással,  —  szólt 
Abafi,  megragadva  kezét  mély  részvéttel  —  ah,  csen- 
desedjél, nehogy  magamat  vádoljam,  hogy  azzal  hir- 
telenkedtem. 

—  Nem,  nem!  —  mond  szenvedéolyesen  a  hölgy.  — 
Nem  halok  meg!  én  élni  fogok!  .  .  .  Látod,  minden  fáj- 
dalom megszűnt!  .  .  .  Én  ölelni  fogom  fiamat  ;  én  le- 
szek a  legirígylettebb,  a  legboldogabb  nő.  Oh,  Oli- 
vér! —  mond  alig  hallhatón,  s  körülfoná  karjait  nya- 
kán, s  kebléhez  voná  őt,  s  lázas,  forró  arca  könnytől 
ázottan  olvadt  képéhez. 

így   szorítá  Abafit  magához,  és  mindig  szorítá,  s 

szemei  bezáródtak,  ajkai  elsápadtak,  jégsúllyal  fe- 
szültek karjai  Abafira  .  .  .  Izidora  nem  volt  többé. 

-^  Ah,  én  megöltem!  —  kiált  föl  iszonyodva  Abafi 
—  Ö  meghalt !  .  .  .  Oh,  Gyárfás,  mit  cselekedtünk? !  — 
folytatá,  fölkelve  s  kezeit  szemeire  tapasztva. 

—  S  kegyed  vádolhatja-e  magát?  —  nyugtatá  Gyár- 
fás, égbeemelt  szemekkel,  összetevén  kezeit.  —  Ö  neki 
meg  kellett  halni!  Nem  volt  mentség,  ezt  bizonyítha- 
tom ;  s  kegyed  a  mennyet  varázsolta  elébe  ;  ő  soha 
boldogabb  talán  nem  volt,  mint  ezen  órában. 

Némán  állott  Abafi  a  szép  halott  előtt,  s  világa  a 
fájdalomnak  hevert  ólomsúllyal  szívén  .  .  .  Kevés  időre 
e  szívrázó  jelenet  után  belépett  egy  tisztes  szerzetes 
azon  csatlósnak  kíséretében,  kit  elébb  elküldött  Abafi. 
Kezét  nyújtá  neki  Olivér ;  —  Későn,  atyám!  —  szólt 
a    halottra    mutatva. 

Lótombolás  hallatszék  kívülről  s  letoppanása  egy 
nehéz  testnek.  —  Ez  a  barlangok  arszlána,  —  mond 
Abafi.  —  DeU  Markó! 


A  KIS  ZSIGA. 

tán  gyermeked 

minden  örömed 

Emésztő  sírba  szállt. 

Vörösmarty. 

Izidorát  másnap  hadipompával  temették  el  ;  tizen- 
két levente  vitte,  zászlókra  fektetve  a  szép  halottat. 
Sírja  előtt  zárak  egyszerű  koporsóba :  így  fogadá  te- 
temeit távol  hónától  a  közelebbi  helység  temetője. 

A  Deli  Markó  fájdalmát  leírni  nincs  toll.  Nem  pana- 
szokban, nem  könnyekben  mutatkozék  ez.  Néma, 
sötét,  fagyos  volt,  mint  egy  téli  sír.  A  mosoly  elköltö- 
zött ajkairól  örökre :  s  úgy  állt,  mint  egy  éjszaki  jég- 
torony^  a  hullámok  közepette,  várva,  míg  a  vész  alá- 
ássa alapját,  iszonyú  dörgéssel  zuhan  eg3'kor  össze. 

Dandárt  a  fejedelem  áitaladá  Markónak  ;  de  minek- 
előtte ez  bosszúját  állhatná,  mety  irtózatos  lett  volna, 
a  gyilkost  halva  találták.  Tátongó  seb  volt  fején, 
s  a  vér  szélesen  terjedt  körüle  a  homokban.  Őrei  állí- 
ták,  hogy  a  reggelt  előző  éjtszakán  tompa  koppanást 
hallottak,  mély  hörgéstől  követve.  A  szerencsétlen 
azon  a  tőkén  zúzta  szét  a  fejét,  melyhez  láncolva  volt. 

Abafi  tette,  mely  Gyárfás  és  a  szerzetes  által  esett 
tudtára  a  vad  bajnoknak,  meghatá  szívét.  Két  nappal 
a  temetés  után,  melynek  ágyúdurrogásai  pokol- 
visszhangként zúgtak  még  agyában,  belépett  a  bar- 
langok arszlána  Abaíinak  sátrába,  és  pedig  acéljában 
nehéz  fegyverzetének,  s  két  nappal  jötte  után  még  lát- 
ható volt  nyoma  lábának. 

Abafi  szótlan  fogadta  őt.  Arca  el  volt  a  szép  fiatal 
hősnek  változva  ;  valami  reszketegség  ajkain,  félig 
szemei  e  nehézkedő  pillái  s  görnyedt  állása  valának 
tanúi :  mennyire  hatott  ezen  eset  lelkére  .  .  .  s  bizo- 
nyítvány annak,  minő  sokszerűek  azon  érzések,  me- 


lyek  a  szívet  ostromolják.  Szánakodás,  hála,  barát- 
ság egyesültek  Abafiban,  veszteségének  keserűségét 
nagyítók.  S  most,  minekutána  ezen  érdekes  lény,  ki 
úgy  egész  lelkéből  az  övé  volt,  megszűnt  lenni :  űrt 
érzett  Abafi  szívében,  melyet  csak  az  érthet,  ki  egykor 
szeretett  barátját,  de  barátját  a  szó  legteljesebb  értel- 
mében vesztette  el. 

Deli  Markó  csendesen  állt  meg  Abafi  előtt.  —  Ke- 
gyed —  mond  mély  hangon  a  barlangok  arszlána  — 
nemes,  nagylelkű  férliú! 

Abafi  hallgatott,  némán  borúit  a  komoly  bajnok 
acél  vállára. 

—  Amit  leányomért  tett,  —  mond  Markó  —  mert 
a  jó  szándékot  egészen  tett  gyanánt  veszem,  átköltöz- 
teté  leányomnak  lelkét  az  én  lelkembe  :  a  kegyedé 
vagyok,  mint  ő  az  volt  véglehelletéig !  —  Itt  elhallga- 
tott. Széles  kebléből  fohá.sz  emelkedett,  durva  kezét 
nyujtá  Abafinak.  —  Az  én  életem  —  folytatá  Markó  — 
elveszte  világát,  sivataggá,  télivé,  néptelenné  vált  : 
én  mindent  elvesztettem,  mindent,  önmagamat  gyer- 
mekemben. Oh,  Izida!  —  mond  azon  mély,  szomorú 
hangon,  mely  szinte  kísérteti,  szinte  földalatti. 

—  Amit  tenni  akartam,  —  felelt  Abafi  csöndesen  — 
nem  tehetem  meg  :  őt  az  egész  világ  előtt  nőmnek 
ismerni,  fiának  atyát  adni,  ezt  akarám.  Az  elsőt  halála 
megakadályozá,  a  másiknak  egész  éltem  lesz  bizony- 
sága, —  mond  kezét  nyújtva  Markónak. 

• —  S  ha  élt  volna,  —  szólt  Markó  —  ha  fiatal  ereje 
legyőzte  volna  a  halált,  akkor  .  .  .  Abafi? 

—  Mikor  kívántam  jobbnak  látszani,  mint  vagyok, 
Markó?!  Végső  pillanatait  boldogítni  fia  tekinteté- 
ben, kiért  élt,  halt  ;  őt  megnyugtatni,  a  világ  előtt  neki 
nevet  adni,  bár  a  sír  szélén  :  ezt,  s  ennyit  akartam. 
De  ha  élt  volna,  soha  Abafi  nem  szegte  szavát,  —  foly- 
tatá méltósággal  teljes,  de  szelíd  hangon  —  ő  Abafiné 
maradt  volna,  s  én  tudtam  volna  megadni  s  megsze- 
rezni neki  azon  tiszteletet,  melyre,  mint  nőm,  szá- 
molhatott. 

Markó  arcán  örömsugár  vonult  el,  szinte  észre- 
vehetetlen. Darabig  szótlan  állt  Abafi  előtt,  azutáix 

nyugtalan  járt  a  sátorban  s  a  szőnyegre  ereszkedett, 
mint  aki  hanyatlani  érzi  erejét.  —  Keblemben  egy 
titok  hever,  —  mond  Deli  Markó  —  melyet  tovább  ab- 
ban zárva  tartani  nem  szükséges. 

—  Titok?  —  szólt  Abaíi,  figyelmezve. 

—  Zsiga  —  folj'tatá  Markó,  sötéten  függesztve 
szemeit  Abafira  —  nem  az  Izidora  fia. 

Abafi  megrázkódott,  mintha  tulajdon  fiának  sorsa 
jönne  kérdésbe.  —  Nem?  —  kérdé  a  meglepetés  igé- 
zetével arca  kifejezésében.  —  Nem  az  Izidora  fia? 

—  Nem,  —  viszonzá  Deli  Markó  csendesen. 

—  Kié  hát?  S  tudta-e  ezt  Izidora? 

—  Nem  tudta,  boldogságára !  S  én  nem  bírtam  volna 
azt  vele  tudatni  soha. 

—  Ez  talány  előttem,  —  mond  Abafi  —  melyet 
meg  nem  foghatok.  Szóljon  kegyed,  az  egekre  kérem  ; 
szívern  össze  van  fűzve. 

—  Üljön  ide  mellém,  —  felelt  Markó  —  hallgasson 
ki    csendcsen    s    ítéljen. 

—  Izidora  tiltott  szövetség  gyümölcse.  Anyja  elő- 
kelő családból  származott  ;  neve  örök  titka  szívemnek. 
Ritkán  s  rejtélyesen  jöhetek  anyjával  össze  csak  .  .  . 
de  ne  többet  erről.  Izida  férfiak  közt  növekedett  ; 
mint  gyermek  már  jeleit  adá  azon  határozottságának, 
elszántságnak  s  regényes  iránynak,  mely  később  őt 
■eggyé  tévé  a  legérdekesebb,  a  legsajátságosabb  terem- 
tések közül.  De  minek  ezt  kegyednek  mondani? 

Sóhaj  emelé  az  Abafi  keblét. 

—  Minden  ellentmondások  mellett,  melyek  e  külö- 
nös teremtésben  oly  atyafitlanul  s  mégis  oly  szorosan 
álltak  egymás  mellett  :  ö  szeretetreméltó  gyermek 
volt.  Gj^engeségei,  hibái,  különös.ségei  nevelése  rová- 
sára esnek  .  .  .  s  talán  —  folytatá  Deli  Markó  kis  szü- 
net után  —  az  enyémre.  Igen  ...  én  túl  a  rendén 
engedékeny  atya  voltam!  .  .  .  Nagy  szó,  amit  mondok, 
levente!  Még  soha  ember  a  szélek  királyának  ajkairól 
nem  hallá:  ő  parancsolt  nekem  s  én  féltem  tőle!  .  .  . 
Első  botlásait  én  mentegettem.  Ki  leányomat  sze- 
rette, kedves  volt  előttem.  Dandárrali  szövetsége 
nem  volt  titok.  —  Láng  borítá  el  a  Markó  arcát,  lába- 

val  toppantott,  csörögve  zengett  nehéz  fegyverzete.  — 
Dandár!  ...  oh,  gyáva  .  .  .  orgyilkos!  .  .  .  ö  nincs 
többé  .  .  .  Ha  él!  .  .  .  bosszúm  irtózatos  lenne!  .  .  . 
Mint  árva  jött  seregembe.  Vad,  makacs  kölyök  volt, 
de  erős  hadban.  Sok  panaszom  volt  reá,  de  mindent 
megbocsáték  neki ;  hiszen  ő  leányomat  szerette!  .  .  . 
S  mégis  ...  —  Markó  elhallgatott  ;  bosszú,  dühösség 
szikrázott  szemeiből. 

—  Szép  volt  Izida!  Oh,  —  folytatá  szenvedélye- 
sen Deh  Markó  —  szép!  Szép,  mint  anyja!  És  tűz  .  .  . 
láng  .  .  .  szenvedély,  mint  anyja!  Ö  vétkes  lőn  ;  tiltott 
szerelmének  gyümölcse  egy  gyönyörű  fiúcska  volt  s 
én,  hiheti-e  kegyed,  ahelyett,  hogy  kárhoztatnám,  a 
kisdednek  bolondja  valék  .  .  .  egy  gyerekes  nagyatya, 
ki  azt  órákig  hordám  ölemben. 

—  S  ki  volt  a  gyerek  atyja?  — kérdé  Abafi  feszülve. 

—  Leányom  sohasem  vállá  meg.  Én  gyanítom, 
hogy  Gyulafi  Bálint,  Mikola  Margit  férje  ;  mert  akkor- 
tájban jószágainak  közelében  tanyáztunk,  s az  egyéves 
fiatal  férj  örömestebb  mulatott  Izidámmal,  —  foly- 
tatá némi  rátartással  Deh  Markó  —  mint  Erdély  első 
leányával,  a  híres  Margittal.  De  hallja  kegyed  tovább. 
A  kis  fiú  a  világra  jött.  Gyulafi  Bálintnak  egyik  jószá- 
gában ;  Izida  igen  el  volt  gyengülve,  s  darab  ideig  fél- 
tettem életét.  Még  e  gyengélkedő  állapotban,  melynek 
nagyobbrészét  álomban  tölte,  történt,  hogy  egy  este 
sikoltást  hallván,  berohanok  s  a  kis  Zsigát  a  padlón 
találom,  mély  sebbel  homlokán.  Izida  fölrettent  má- 
moros álmából  ;  azonnal  az  öreg  asszony,  kinél  Izida 
feküdt,  s  aki  a  vidékben  mint  gyógyító,  nagy  hírt  szer- 
zett magának,  a  gyereken,  ahogy  tudott,  segített  ;  a 
seb  nem  volt  mély  s  kevés  időre  meggyógyult.  Amilyen 
borzasztó  volt  ezen  estekor  az  Izida  fájdalma,  oly  két- 
szerezett volt  szeretete  gyermeke  iránt,  midőn  az  föl- 
gyógyult. Ugyanekkor  .  .  .  jegyezze  meg  kegyed  jól .  .  . 
vettem  én  a  gyermeknek  jobb  vállán  egy  keresztalakii 
fekete  jegyet  észre,  mely  azelőtt  figyelmemet  elkerülé. 
Izidám  fölgyógyult,  a  gyermek  növekedett  s  midőn 
ötödik  évét  éré,  leányom  Alvincen  egy  öreg  ismerős 
asszonynak  adá  által,  mivel  tanyánk  gyakori  válto- 

zása  s  életnemünk  nem  engedé,  hogy  a  gyermeknek 
növeléséről  gondoskodhassék  .  .  .  Mennyire  szerette 
fiát  leányom,  tudja  kegyed  ;  miként  mindjárt  Alvin- 
cen  termett  egykor  :  úgy  minden  héten  látá  a  kis 
Zsigát  kegyednél  is  ;  és  mégis,  —  mond  Deli  Markó 
komor  hangon  —  a  kis  Zsiga  nem  az  ő  fia  volt ! 

A  csomó  mindig  összcszőttebb,  —  szólt  Abafi  feszült 
figyelemmel. 

—  Mindjárt  világulni  fog  a  homály,  —  felelt  Markó. 
—  Ezelőtt  mintegy  három  évvel  egy  szerzetes  lépett 
sátramba.  Uram!  —  mond  —  a  legfontosabb  dolog 
kívánja,  hogy  kövess  hirtelen.  Kérdéseimre  nem  akart 
felelni.  Én  követem.  A  szomszéd  falu  felé  mentünkben 
a  szerzetes  a  következőket  beszélé  nekem  : 

—  A  napokban  terhes  beteghez  hívattam.  Midőn 
azon  kunyhóba  érkeztem,  hol  a  beteget  igen  veszélyes 
állapotban  találtam,  az  könnyebülni  látszék.  Én  mel- 
léje ültem  ;  lelkészi  hivatásom  szellemétől  indítva, 
a  vallás  vigasztalásaival  kívántam  aggódásain  eny- 
híteni. A  beteg  kérő  tekintettel  emelé  rám  szemeit  : 
«Atyám!»  rebegte,  «én  nagy  bűnös  vagyok,  van-e 
kegyelem  Isten  előtt,  ha  azt  szívből^  megbánom? 
Amennjáre  lehet,  jóvá  kívánom  tenni. »  Én  igennel  fe- 
leltem s  kértem,  hogy  szívét  öntse  ki  előttem,  főként, 
ha  még,  amit  vétett,  reményli  helyrehozhatni.  Az  asz- 
szony  arra  kért,  hogy  haladék  nélkül  kegyedhez  men- 
jek s  hirtelen  hozzá  jövetelre  bírjam,  bűnét  minden  név 
nevezése  nélkül  gyónván  meg  nekem. 

—  Beszédközben  —  folytatá  Markó  —  megérkez- 
tünk egy  alacsony  kunyhóba,  hol  a  beteget  úgy,  mint 
a  szerzetes  leírá,  durva  készítésű  nyoszolyában  talál- 
tuk. Úgy  látszott,  hogy  elméje  egészen  helyén  van. 
A  nőnek  kérésére  a  szerzetes  eltávozott  ;  én  egy  kis 
lócán  foglalék  helyet,  ágya  mellett.  Amit  a  nő  nekem 
hosszasan  sírás,  sóhajtáások  közt  előadott,  röviden 
mondom  el ...  A  beteg  Gyulafi  Bálintnál,  a  Mikola  Mar- 
git kis  fiának  dajkája  volt  akkortájban,  mikor  az  én 
kedves  —  Markó  elfogódott  —  az  én  kedves  Izidám!  — 
mond  mély  sóhajtás  után  —  betegágyban  feküdt.  A  kis 
Gyulafit,  atyjának  nevéről,  Bálintnak  keresztelték,  s 

egy-két  nappal  lehete  idősb  csak  Izidám  Zsigájánál. 
Gyulafi  nem  volt  honn  :  fontos  követség  kíséretében 
Lengyelországba  ment,  négy  héttel  nejének  születése 
előtt  s  onnan  csak  hetek  múlva  várták  vissza.  Margit 
gyermekét  szenvedélyesen  szerette  s  ha  gyöngesége 
nem  ellenzené,  bizonyosan  önkeblén  táplálta  volna  ; 
de  ezt  nem  tehetvén,  anyai  legédesebb  foglalatossá- 
gának e  hiányát  a  legnagyobb  gondossággal  pótlá  ki. 
Ritkán  távozhatott  a  dajka  a  g\crmekkel  szobájából  ; 
de  megtörtént  mégis  egyszer,  hogy  a  dajka  a  gyö- 
nyörű nyári  délutánt  a  kertben  töltötte  s  gyümölcs 
után  nyúlván,  az  egyensúlyt  elveszte,  s  a  gyermekkel 
összerogyott.  Azonnal  vér  borítá  el  a  kis  13álintot,  ez 
eszméletét  elveszte.  A  nő  magánkívül  rohant  ijedté- 
ben, eltakarva  a  gyermeket,  azon  öreg  asszonyhoz, 
hol  Izida  szállva  volt,  s  kit  az  előbb  említek.  Velei 
tanácskozásának  következése  az  lőn,  hogy  Izidám 
álmát  hasznokra  fordítván,  a  Margit  gyermekét 
helyezek  a  földre,  a  bölcső  mellé,  mintha  onnan  esett 
volna  ki ;  s  a  dajka  a  másikra  adván  a  Margit  fiacská- 
jának öltönyeit,  azt  magával  vivé!  ...  A  csere  annál 
könnyebben  megtörtént,  mivel  a  két  gyermek  gya- 
nítható okokból  hasonlíta  egymáshoz  s  a  kunyhó 
igen  sötét  volt.  A  többit  már  tudja  kegyed,  —  mond 
Markó,  félbeszakasztván  beszédét. 

—  Áh!  —  kiált  fel  Abaíi  —  tehát  a  kis  Zsiga  a 
Margit  fia  volna,  Bálint?  .  .  .  Nem,  nem!  ez  lehetetlen. 
Hogy  maradhatott  ily  sokáig  titokban  ?  S  mi  bírhatta 
az  öreg  asszonyt  a  tettre  s  elhallgatásra? 

—  A  tettre?  —  mond  Deli  Markó.  —  Alkalmasint 
az,  hogy  a  dajka  tulajdon  leánya  volt  s  méltán  tartott 
tőle,  hogy  kenyerét  gondatlansága  miatt  elveszti ; 
annak  elhallgatására  pedig  a  tett  maga. 

—  De  hát  később,  —  kérdé  Abafi  —  mikor  a  Gyulafi 
vélt  fia  meghalt  s  a  titok  fölfedezése  mindkettőjüknek 
nagy  jutalmat  szerezhetett  volna? 

—  Akkor  —  felelt  Markó  —  az  én  parancsom  s  az 
én  erszényem.  A  gyermek  a  fölfedezett  titok  után  há- 
rom holddal  múla  ki. 

—  S  mi  bírhatta  rá  kegyedet?  —  fürkészé  Abafi, 

feddőleg  nyugtatva  szemeit  Deli  Markón  s  felállva 
mellőle. 

—  S  azt  kérdi  kegyed?  —  felelt  Deli  Markó  he- 
vülve. —  Kegyed,  ki  Izidát  ismerte?  Neki  megmondani, 
hogy  fia  nincsen  ;  őt,  a  szenvedélyes  anyát,  ki  anyai 
érzetében  élt,  e  boldog  csalódástól  fölébreszteni .  .  . 
annyi  lett  volna,  mint  öt  megölni.  Ah,  tehettem-e  én 
ezt?  Én,  Deli  Markó.  az  atya,  ki  életemet  adtam  volna 
egy  boldog  órájáért! 

Abafi  komolyan  tekintett  Deli  Markóra  ;  de  e  ko- 
molyságon általvillant  némi  rejtett  öröm,  melyet,  ki 
Abaíinak  vonzódását  Margithoz  ismeri,  tudni  fogja 
megfejteni.  —  A  tett  —  mond  Abafi  komotyan  — 
nem  volt  hetyes,  bajnok-társam,  Markó.  Hogy  meg- 
történhetett, hogy  így  s  nem  másként  esett  :  értem, 
megfoghatom,  de  jóvá  nem  hagyhatom. 

—  S  kegyed  megölte  volna  Izidát?  Mert  az  lett  volna 
a  fölfedezésnek  bizonyos  következése.  Ezer  báj,  ezer 
öröm  szorít  másokat  az  élethez  :  ő  csak  gyermekében 
élt  .  .  .  Ami  vész  ölében  a  szirt  a  mének  vőnek,  az  vala 
neki  anyai  érzete!  Horgony,  mely  élte  hajóját  csatlá 
az  élethez  :  mentő-ág  a  vízben  sülyedőnek  s  a  kötél, 
mely  az  égő  házból  füst  és  lángok  között  nyúlt  el 
előtte  .  .  .  Oh,  kegyed  megölte  volna! 

—  Mit  tettem  volna,  Markó!  —  felelt  Olivér,  ke- 
zet nyújtva  —  nem  tudom.  Ember  vagyok  s  nem 
akarom  állítani  magamról,  mert  .  .  .  atya  nem  va- 
gyok ...  ha  egyébként  cselekedtem  volna-e?  De 
anyát  gyermekétől  megfosztani  azért,  hogy  más  abban 
a  csalódásban  éljen,  hogy  gyermeke  van  :  helytelen 
tett.  Én  hiszem  magamról,  hog}'  nem  tehetném  ;  de 
a  hit  s  tudás  közt  tág  hézag  van  ;  s  én  ember  vagyok ! 

Deli  Markó  csendesen  állott  Abafi  előtt.  Valami  oly 
szenvedő,  oly  hideg,  keserű  volt  egész  alakján  elöntve, 
hogy  amaz  szorulva  érzé  szívét.  —  Oh,  Markó!  — 
mond.  kezét  ragadva  —  a  mi  veszteségünk  iszon^ni! 

Deli  némán  szorítá  Abafit  kebléhez. 

Abafi  leült  újra.  —  Markó,  —  mond  —  az  előbeszélt 
történet  valószínű.  Kegyed  hiszi,  talán  tudja  is  ;  de 
azt  be  is  kell  bizonyítani,  Mikola  Margit  a  legboldo 

gabb  teremtés  leend  e  világon!  de,  hogy  az  lehessen, 
minden  kétséget  el  kell  hárítanunk. 

—  Az  könnyen  megeshetik  —  szólt  Deli  Markó 
nyugodtan.  —  A  dajka,  vallomása  után,  felgyóg3mlt 
s  él,  anyja  is  még  életben  van  ;  azonkívül  a  kereszt- 
alakú jegy  is  bizonyít  valamit. 

—  S  még  valami!  —  kiált  fel  Abafi  élénken,  —  igen, 
igen,  nincs  kétség!  a  gyermek  Margithoz  hasonlít  ; 
ez  régen  föltűnt  nekem  már.  S  az  anyai  szívnek  sugal- 
lása  lesz  az  utolsó  s  legnagyobb  bizonyítvány. 

Eleinte  a  gyermek  egészen  atyjához,  Gyulafihoz 
hasonlított,  —  mond  Deli  Markó  —  később  magam 
is  vettem  némi  változást  vonásaiban  észre.  Mindez 
gyerekeken  annyiszor  történik,  míg  felnövekednek. 

Deli  Markó  hosszasan  ült  Abafinál,  s  együtt  végez- 
ték, mit  kellessék  a  jövendőre  tenni ;  mindenesetre 
pedig,  hogy  a  dolog  előre  mély  titokban  maradjon  .  .  . 
Fejedelmi  parancs  szólítá  őket  később  a  Bátori  Zsig- 
mond sátrába. 


REMÉNYTELEN  KÍVÁNAT. 


Egek!  ezt  nem  vártam. 

Harro  Harins. 


A  fejedelem  a  sátrába  összegyűlt  hősöknek  tudtokra 
adá,  hogy  seregeit  haza  vezeti.  A  törökök  a  Dunán 
átköltöztek,  s  ő  a:t  hitte,  hogy  mostanra  eleget  tett. 
Voltak  sokan,  kik  szándékát  hátrálni  óhajtották,  s 
ezek  közt  Abafi  is,  ki  bármint  vágyott  élte  napjának, 
a  szép  Cristiernának  közelébe  juthatni  ;  de  jelen  sze- 
rencséjében a  magyar-  s  oláhországi  seregeknek,  jobb- 
nak ítélte  a  vasat  addig  verni,  míg  meleg. 

A  habozó,  változokony  Bátori  megunta  a  táboro- 
zást, s  visszavágyott  Erdélybe  ;  nem  hogy  ott  állan- 
dóul maradjon,  hanem  inkább,  hogy  egy  régen  szí- 
vébe rejtett  vágy  teljesülésén  dolgozhassék  az  udvará- 
ban létező  számos  olasz  urakkal,  kik  előtte  oly  érde- 
kesnek festék  Olaszországot,  s  oly  nyugalmasnak  a 
bíbornoki  méltóságot,  melyre  titkon  mindig  vágyott. 

A  seregek  elindultak,  s  nemsokára  a  fejedelem  is, 
az  Abafi,  Bocskai,  Keresztúri,  Komis  Gáspár  és  Bet- 
len  kíséretükben,  Erdélynek  határaiba  lépett. 

Érzések  ezrei  ostromiák  az  Olivér  keblét.  Izidora 
halála  mélyen  sebzé  hálás  szívét.  A  Mikola  Margit 
boldog  meglepetésének  előérzete  hathatós  ír  volt  beteg 
kedélyére  ;  de  azon  ürt,  melyet  lelkében  érzett,  nem 
töltheté  be  egészen.  Ö  szeretett,  remény  s  kinézés 
nélkül.  Amit  Izidoráért  tett,  vagy  inkább  tenni  akart, 
valamint  elébb  a  táborban,  úgy  később  Erdélyben, 
sokképpen  ítélték.  A  nagy  többség  meg  nem  foghatá 
őt,  bámulta  kárhoztatva,  bámulta  jóváhagyva.  Ki 
lelkületét  egészen  ismerte,  nem  csodálkozott  rajta  : 
neki  így  s  nem  másként  kellé  s  lehete  cselekedni. 
Margitot  s  Cristiernát  az  Abafi  tette  fölmagasztalá. 

A  női  szívnek  sajátja,  ily  elhatározások  becsét  helyes 
szempontból  felfogni!  .  .  .  Gizella  hallgatott,  de  szívé- 
nek mélyében  szólt  egy  hang  :  boldog  Izidora! 

Minél  inkább  közeledtek  Fehérvárhoz,  hol  jelenben 
Cristierna  tartá  udvarát  :  annál  inkább  feszíté  Abafi- 
nak  keblét  azon  kétes  kín  s  kéj  vegyület,  mely  szívé- 
nek jelen  helyzetében  igen  is  megfejthető  ;  hogy  találja 
ö  Cristiemát,  ha  a  lelkes,  erényes  nő,  már  áttekint- 
vén őt,  már  gyanítván  szenvedélyét,  nem  fogja-e 
hideg  távolságban  tartani!  —  S  ha  igen,  —  mond 
Abafi  —  ám  legyen!  az  ő  képe  szívemben  fog  élni 
ö7-ökre!  s  nincs  az  az  áldozat,  melyet  érte  nem  tennék. 
—  S  valóban,  oly  egészen  szellemi,  oly  fellengző  volt 
hódolása,  hogy  állításán  nem  kétkedhetünk. 

Megérkezett  végre  Bátori,  győzedelmeinek  fényétől 
dicsőítve  ;  s  az  erdélyiek,  méltánylói  a  hős  s  vitéz 
tetteknek,  a  multat  feledve,  kétszerezett  figyelemmel 
s  hódolattal  fogadák  ifjú  fejedelmüket  .  .  .  Cristierna 
hódító  nyájassággal  jőve  elébe,  ki  őt  udvariasan,  de 
hideg  tartózkodással  üdvözlé.  Amennyire  sebzé  szívét 
0  nem  érdemlett  visszaidéző  bánásmódja  férjének  : 
annyira  akará  s  tudá  azt  rejteni  ;  s  ki  az  ő  angyali 
arcának  nyájas,  vidám  kifejezését  látta  :  őt  boldog- 
nak vélte  volna. 

A  szokott  ünneplések  s  tisztelkedések  végre  elhang- 
zottak. Abafi  jószágaiba  ment.  Első  cselekvése  volt 
a  fejedelemtől  nyert  birtokot  Cseszeliczkinek  vissza- 
adni, kit  Sólyom  név  alatt  ismertünk  meg  a  Deli 
Markó  szabad  zsákmányosai  közt  s  ki  Lónyaival, 
vagy  mint  álnévvel  nevezték,  Csatárral  együtt,  az 
utolsó  hadban  tett  szolgálataikért,  egyebet  puszta 
kegyelemnél  nem  nyerhetének. 

Bátori  Abafinak  e  tettét  nem  a  legjobb  kedvvel 
vévé  ;  de  adott  szavát  átallá  ezúttal  megszegni. 

Otthon  Abafi  épen  találta  s  egészségesen  a  kis 
Bálintot,  nem  Zsigát  többé.  Udvari  lelkésze  nem 
győzé  eléggé  a  bájos  gyermeknek  előmenetelét,  igye- 
kezetét dicsérni  .  .  .  Abafi  s  Deli  Markó,  ki  őt  kísérte, 
minden  bizonyítványokat  a  kis  Bálint  sorsáról  meg- 
szereztek. Abafi  mindent  lígy  talált,  miként  azt  neki 

Deli  Markó  elbeszélte.  Nem  volt  több  kétsége  ;  s  így 
elbúcsúzott  Markótól,  ki  zordon  seregéhez  tért  vissza, 
ellenségesen  magával  s  a  világgal  .  .  .  Abafi  peiig 
Fehérvárra  sietett  s  magával  vitte  a  kis  Bálintot,  kit 
előbb  kímélve  tudósíta  mindenről.  Bálint  vélt  anyját 
szerette  ;  Abafihoz  leírhatlan  hajlandósággal  ragasz- 
kodott ;  nem  csoda  tehát,  ha  új  helyzetének  ismeretlen 
boldogsága  vesztését  vele  nem  felejtheté.  A  gyermek 
bús,  örömtelen  volt,  s  mindig  Izidorát  sóhajtá  vissza. 

—  Ki  fog  engemet  —  mond  Abafihoz  simulva  —  úgy 
szeretni,  mint  ő!  ki  anyám  volt,  igen  anyám  inkább, 
mint  valaha  más  az  lehetne! 

A  hirtelen  örömök  hatása  még  zöldebb  emlékben 
volt  hősünk  előtt,  mint  hogy  Margittal  boldogságát 
hirtelen  s  váratlan  merné  megismertetni,  ki  jelenben 
Gizellának  látogatására,  atyjával,  a  vidám,  öreg 
Mikola  Miklóssal  Fehérvártt  volt. 

A  gyermeket  Abafi  elrejté,  s  első  látogatásakor 
Margitnál  csak  arra  figyelmezteté,  hogy  fiának  szüle- 
tésekor keresztalakú  jegye  volt  vállán,  mely  később 
eltűnt  ;  s  nem  lehet-e  gyanítani,  hogy  a  gyermek  el- 
cseréltetett. 

Margit  ezen  észrevételen  nem  kevéssé  ütközött  meg  : 
de  azzal  végzé  feleletét,  hogy  fia  karjai  közt  végezé 
életét  s  hogy  az  ily  jegyek  sokszor  szűnnek  vagy 
változnak  meg. 

Másnap  Abafi  újra  előhozta  a  dolgot,  hozzá  adván, 
hogy  neki  gyanúja  van,  hogy  e  csere  valóban  meg- 
történt. 

Margit  figyelmesbbé  lőn.  —  Abafi!  —  kiált  fel  — 
ily  reményt  gerjeszteni  anyai  kebelben  a  nélkül,  hogy 
valósulhasson,  kegyetlenség!  Ah,  ne  szóljunk  erről 
többet !  ily  boldogság  .  .  .  egek !  ...  ily  mennyei  öröm 
nincs  földi  életre  számítva! 

—  De  ha  meg  is  valósulna!  —  mond  Abafi  —  s 
általam? 

Margit  fölugrott  helyéből.  —  Oh,  Olivér!  —  rebegte 

—  nem,  nem!  hiszen  ez  lehetetlen. 

így  halkan  szoktatván  elméjét  a  valósághoz  Abafi, 
kímélve  s  vigyázva  az  egész  titkot  közié  Margittal. 

Az  ő  örömét  leírni  ki  tudná?  Egy  új  világ  nyilat- 
kozott előtte  :  ő  anya  volt.  S  midőn  a  bájos,  érdekes 
gyermeket  szorítá  kebléhez  ;  midőn  arcában  férjének 
s  önvonásait  feltalálta  ;  midőn  ezer  csókkal  illtete 
vállán  a  keresztalakú  jegyet  ;  midőn  mindent  .  .  . 
mindent  megtudott,  s  a  múlt  szenvedései  összeolvad- 
tak a  jelen  gazdag  boldogságának  melegétől :  ő  akkor 
mennyben  volt !  —  Nincs  kívánatom  több  az  életben  I 

—  mond  örömtől  elragadva  s  égnek  emelve  könnyel 
tölt  szemeit,  voná  keblére  gyermekét.  —  Ah  nem!  — 
f  oly  tata  könnyek  közt  mosolyogva  s  kezét  nyújtva 
Abafinak  —  van  még  egy!  egyetlen  egy,  annak  bol- 
dogsága, ki  a  menny  üdvét  varázslá  életemre!  aki 
arra  oly  érdemes! 

Mikola  unokájának  szerfölött  örült  ;  s  nemsokára 
a  történet  egész  Erdélyben  tudva  lön. 

A  kis  Bálint  új  helyzetét  szerető  nagyatyjának  s 
az  őt  imádó  anyának  ápoló  karjai  könnyen  megszokta. 
ö  gyermek  volt  ;  s  nemsokára  oly  édesen,  oly  szere- 
tettel monda  Margitnak  :  «anyam !»,  mint  egykor 
Izidorának. 

Míg  Abafi  a  Margit  boldogságát  meleg  szorgalom- 
mal eszközlé  :  a  fejedelemasszonynak  gyakran  vala 
közelében,  s  többször  látta  Gizellát  is,  a  nélkül,  hogy 
iránta  többet  érezne,  mint  azelőtt.  Cristierna  mellett 
Abafi  gondolni  sem  tuda  egyebet,  csak  őtet! 

Néhány  nappal  azután,  hogy  a  kis  Bálint  születése 
világosságra  jött.  Bátoriné,  kinek  magaviseletében 
maga  iránt  semmi  változást  nem  tapasztalt  Abafi .  .  . 
őt  magához  hivatá.  Láttuk,  hogy  Fehérvárit  utolsó 
létekor  a  fejedelemné  nem  hivatá  őt  oly  sokszor,  s 
nem  bízá  meg  annyiszor,  mint  azelőtt.  Kétszeres  vala 
tehát  öröme  e  parancsnak  vételekor,  s  ő  a  szerelem 
szárnyain  sietett  a  fejedelmi  hölgyhöz. 

Olvasó-szobájában  találta  Cristiernát,  pamlagán 
ülve  ;  arca  nyájas,  de  komoly  volt.  —  Isten  hozta, 
lovag!  —  mond  a  fejedelemné  —  közelebb,  közelebb! 

—  S  valami  oly  mondhatlan  báj  volt  egész  alakján  : 
oly  szehd  s  nyájas  volt  tekintete,  hogy  Abafi  elragadva 
s  elmerülve  állott  szótlan  előtte. 

—  Nekem  —  monda  Cristierna,  kevéssé  vontatva  — 
egy  kérésem  van  keg^^edhez. 

Abafi  hallgatott!  cíe  arca  kifejezésében  olvasható 
volt  azon  készség  s  öröm,  melyet  Cristiemának  kérése 
idézett  elő.  Ügy  tetszék  neki,  mintha  ő  soha  ily  kegyes, 
ily  égien  nyájas  nem  lett  volna  iránta. 

—  A  kérés  fontos!  —  folytatá  kis  szünet  után, 
mosolj^ogva  függesztve  szemeit  Abafira. 

OHvér  hallgatott,  arcát  öröm  lobogta  körül,  mintha 
mondaná  :  menn^áre  boldogítja  egy  fontos  kérésnek 
így  előre  bizonyos  teljesíthetése. 

—  A  kegyed  hallgatása,  — szólt  Cristierna  —  kéré- 
sem teljesítését  biztosítja  ;  de  mondatlan  s  előre  is 
Ígéri  azt  kegyed? 

Abafi  szenvedéh'es  «igen»-nel  felelt. 

—  Bárminő  nehéz,  bárminő  életre  ható  legyen?  — 
folytatá,  szemeit  mindig  figyelemmel  szegezve  reá 
Cristierna. 

—  Minél  fontosabb,  minél  nehezebb  :  annál  na- 
gyobb örömmel!  —  viszonzá  a  kérdett  mérsékelt  han- 
gon, mintha  indulatait  kívánná  fékezni. 

—  De,  —  mond  tovább  Bátoriné  —  ha  a  kérés 
egészen  váratlan,  —  ha  kegyednek  terhes  teljesítése, 
ha  keresztülvágja  minden  élettervét  ;  ha  .  .  . 

—  Ha  lehetetlen !  —  felelt  Abafi  szenvedélyesen  — 
lehetővé  teszem,  kegyelmes  asszonyom!  Én  készen 
állok!  kijelentése  a  parancsnak  s  teljesítése  egy! 

—  Nem  parancs,  —  igazi tá  ki  szelíden  a  fejedelmi 
hölgy  —  de  egy  óhajtás,  mel^'et  szívem  megszokott 
lehetőnek,  teljesülhetőnek  hinni,  mely  engemet  bol- 
dogítna!  s  hiszem,  a  kegyed  boldogságát  is  eszköz- 
lendő  lenne  egykor. 

—  S  mi  az?  asszonyom!  ah,  szóljon  Nagyságod! 
hogy  készségesen,  óhajtásainak  teljesítésében,  legyen 
bizonyítványa  :  minő  forrón,  minő  teljes  szívemből 
vágyok  megnyugtatására  valamit  tehetni!  bárminő 
váratlan,  bárminő  széttörő  éltemnek  minden  tervét, 
bárminő  ellenemi  legyen,  .  .  .  szóljon! 

A  fejedelmi  hölgy  gondolkozni  látszatott  ;  pír  futa 
el  arca  havát  ;  nem  minden  megindulás  nélkül  szólt, 


rebegve  :  —  Abafi!  én  kegyednek  jó,  szerfölött  érde- 
kes, szeretetreméltó  nőt  választottam. 

Abafi  elhalványodott  ;  sötét  komolyság  borítá  el 
homlokát  hirtelen,  s  volt  valami  szinte  szemrehányó, 
szinte  feddő  arcának  szép  vonásain.  Ily  ajánlást  attól 
hallani,  kit  imádunk,  s  ki  éppen  ezen  ajánlás  által 
határozott  visszaidézést  jelent  ki  ;  még  akkor  is  fáj- 
dalmas és  keserű,  midőn  szerelmünk  viszonzatlan,  s 
mikor  azt  annak  tárgya  nem  is  gyaníthatja!  .  .  .  Ilyen 
helyzetben  volt  Abafi.  Cristiernának  a  íegszívesb,  a 
legrészvevőbb  hangon  tett  ajánlata  sérté,  sebzé  Abafit. 
Önmaga  kárhoztatta  szívének  hullámzását  ;  szé- 
gyenlé,  hogy  így  elhagyá  magát  áltatni  indulatitól .  .  . 
Tudta,  értette  :  szenvedélye  minő  merész,  minő  hely- 
telen ;  s  mégsem  tuda  meglepetésének  oly  hirtelen 
ura  lenni,  mint  máskor  ;  érzette  mélyen  szívében  hogy 
.szerelme  tiszta,  szenvedő,  öntagadó  ;  hogy  nincs 
abban  semmi,  ami  egy  égi  szerafot  is  sérthetne  :  s 
mindennek  meggondolása  őt  szótlan  odabámulásba 
süUyeszté. 

Cristiema  elhallgatott,  vizsgáló  tekintetét  jártatva 
az  ifjún.  —  Kegyed  elnémult!  —  mond  végre  ;  s  nem 
volt  e  kifejezés  egészen  célzás  nélküli. 

—  Kegyelmes  asszonyom!  —  Ez  volt  mindaz,  amit 
Olivér  mondani,  vagy  inkább  rebegni  tudott. 

—  S  oly  nehéz  Abafinak,  —  így  fogta  föl  a  beszéd 
folyamát  a  kis  szünet  után  Bátoriné  —  oly  kívánatot 
létesítni,  mely  az  én  megnyugtatásomra  szolgálna!  — 
A  hölgy  elpirult,  mintha  többet  mondott  volna,  mint 
akart. 

Abafi  nehezen  lélekzett  ;  egy  helyre  voltak  szemei 
függesztve,  belső  harc  emelé  keblét,  s  arcán  viharos 
rángás  tünteté  elő  lelkének  hullámzását.  Cristierná- 
nak utolsó  szavai  kitüntetek,  hogy  őt  áttekintette, 
hogy  vétkes,  de  nem  .  .  .  nem  vétkes,  csak  helytelen 
szenvedélye  nem  titok  többé  .  .  .  Oh,  finom  ily  eset- 
ben az  asszonyi  tapintat  .  .  .  Láng  borítá  el  arcát  ; 
fél  térdre  hullt  a  nő  előtt,  s  azon  hirtelen  elhatározás- 
sal, mely  Abafinak  sajátja  s  vonása  volt,  midőn  egy 
nagy  tettre  szánta  el  magát,  de  csak  olyanra,  mely- 

nek  nemes  voltát  átlátta,  s  mely  elveivel  összhangzás- 
ban volt  .  .  .  felelt  fölkelve  (mert  letérdeplésekor  feddő 
tekintetével  találkozott  Cristiemának)  : 

—  Kegyelmes  asszonyom!  parancsa  meglepett  in- 
kább, mint  mondanom  lehet  és  szabad,  —  tévé  alig 
hallhatólag  hozzá  —  de,  mivel  az  én  imádott,  az  én 
mélyen  tisztelt  uralkodónémtól  jő  :  nekem  csak  egy 
feleletem  lehet. 

—  Lehet?  —  mond  Cristiema,  kérdőleg  függesztve 
szemeit  Abaíira  s  tekintetében  valami  volt,  ami  bizo- 
nyítá,  hogy  a  kitétellel  nincs  megelégedve. 

—  Van!  —  felelt  Abafi  elhatározottan. 

Kis  szünet  lőn,  melyben  mind  Cristierna,  mind 
Oüvér  mély  gondolatokba  voltak  merülve. 

—  Abafi!  —  mond  Cristiema  nem  egészen  eről- 
tetés nélkül  mosolyogva  —  s  kegyed  nem  is  kérdi. 
ki  az,  kit  választottam? 

—  Akárki  legyen!  —  felelt  Abafi  —  Nagyságod 
választá  őt ;  én  nyugodt  vagyok!  —  De  arca  kifejezése 
cáfolni  látszék  állítását. 

A  fejedelmi  nő  bájjal  teljes  hangon  f  oly  tata  : 

—  Remélem,  Abafi!  hogy  választásom  meg  fogja 
tetszését  nyerni.  Azon  hölgy,  kit  ily  jeles  levente  élete 
társául  választottam,  fogadott  leányom!  s  érdemes 
minden  tekintetben  ily  férjre.  Ö,  —  folytatá  rövid 
szünet  után,  figyelemmel  tekintve  Abafira  —  az  én 
kedves,  jó  Gizellám! 

Abafi  nem  felelt.  Arcában  legkisebb  változás,  leg- 
kisebb árnyéklata  a  meglepetésnek  sem  volt  észre- 
vehető. A  fejedelmi  nő  akárkit  nevezhetett  volna, 
neki  mindegy  volt  e  pillanatban  .  .  .  Azon  hölgynek, 
kit  imádott,  parancsát  teljesíteni :  ez  állt  előtte  ; 
minden  egyéb  semmivé  olvadt  e  gondolattal  szemben. 

—  S  hogyan?  —  szólt  Cristierna  —  kegyed  hall- 
gat? helytelen-e  választásom? 

—  Gizella  szeretetreméltó  gyermek!  s  Nagyságod- 
nak —  mond  Abafi  magasztalt,  de  szenvedő  hangon  — 
fogadott  leánya. 

Cristiema  lesüté  szemeit.  Annyi  elszántság,  annyi 
bánatos,  s  annyi  jelentő  volt  az  ifjú  szavaiban,  hogy 

szívét  önkéntelen  elérzékenyülve  érzé.  —  Abafi!  — 
rebegte  mondhatlan  lágysággal  hangjában  —  én  a 
kegyed  boldogságát  akarom  s  e  bájos  gyermekét  is! 
ö  kegyedet  szereti!  ezt  tudom  .  .  .  Igen  szereti!  fiatal 
szívének  eLső  zsenge  lobogása val ;  s  kegyed  .  .  .  egy  szép 
előérzet  jósolja  nekem  .  .  .  boldog  leend! 

Abafi  sóhajtott  ;  lelke  nem  hiheté,  nem  gyaníthatá 
e  boldogságot. 

—  Remélem,  —  f  oly  tata  Bátoriné  bizodalmas  han- 
gon, fölkelve  s  közelítve  az  ifjúhoz  —  remélem,  sőt 
számolok  reá,  hogy  kegyed  ezen  óhajtásomat  egészen 
magához  illőleg  fogja  teljesíteni,  amint  azt  fejedelmi 
házunknak  leghívebb,  legtökéletesb  leventéjétől,  egyéb- 
ként nem  is  várhatom. 

Kézcsókra  nyujtá  a  szép  angyaU  hölgy  kezét  Abafi- 
nak,  ki  azt  gyöngéden  voná  ajkaihoz.  —  Holnap 
kegyedet,  mint  Gizellának,  az  én  Gizellámnak  —  mond 
észrevehető  célzással  s  hangnyomattal  —  vőlegényét 
fogom  viszontlátni! 

Abafi  mélyen  meghajtá  magát  s  szótlan  távozott. 


GIZELLA. 


ők  boldogok! 

Shakespeart 


Másnap  reggel  Abafi  Mikola  Miklósnál  volt.  A  két 
férfiú  egyedül  beszélgetett  .  .  .  Mikola  Miklósnak  öröm- 
től lángolt  arca  ;  Abafi  csendes,  vidám  s  nyájas  volt, 
mint  tőle.  ki  indulatit  fékezni  tudá  s  szoká,  ki  félig 
semmit  sem  tett,  lehetett  várni. 

—  Gizi!  —  mond  Mikola  Miklós,  vidáman  beszólva 
a  szomszéd  terembe  —  Gizi!  jó  gyermek,  jer  ki  egy 
szóra ! 

Gizella  kilépett. 

Mikola  Miklós  szívéhez  szorítá  őt.  —  Kedves  jó 
angyalom!  —  szólt  —  bár  szívednek,  amit  mondani 
akarok,  szintannjá  örömet  okozna,  mint  nekem! 

Gizella  meglepetve  emeli  szemeit  Mikolára. 

—  Gizi!  —  folytatá  ez,  megcsókolva  homlokát 
vidáman  —  én  jó  hírt  mondok  neked,  melynek  minden 
leány  örül!  .  .  .  Találd  el,  Gizi!  —  folytatá  megcsip- 
kedve arcát. 

Valami  kétes  előérzet  lobogta  lángjával  körül  az 
érdekes  hölgynek  arcát.  —  Bátyám!  —  mond  az  ő 
kedves  hangján  —  mindig  enyeleg  :  én  nem  tudok 
találni.  —  Gizella  földre  tekintett,  ajkai  körül  csendes 
mosoly  vonult  cl. 

—  Kérő  van  a  háznál!  —  kiált  fel  kiömölve  az  öreg. 

—  Oh!  —  sóhajtott  Gizella,  fülhegyig  fölpirulva  s 
újra  elhalványodva. 

—  Te  hallgatsz?  —  kérdé  Mikola. 

—  Én  nem  megyek  férjhez !  —  felelt  Gizella  komoly 
csendesen. 

—  Soha?  —  mond  vígan  Mikola,  mint  aki  tervének 
sikerén  nem  kétkedik. 

—  Kedves,  jó  Gizellám!  —  szólt  Abafi.  —  Oly 
fontos,  oly  elhatározó  kérdésem  van  az  én  szeretetre- 
méltó Gizellámhoz,  hogy  azt  igen  komolyan  kívánom 
tenni.  Tőlem  —  folytatá  nagy  szívességgel  hangjá- 
ban —  tudja  meg  azt,  nem  mástól,  s  feleljen  nyugod- 
tan s  meggondolva  reá!  Ha  reméli,  hogy  velem  bol- 
dog leend,  ha  szíve  szabad  :  én  az  enyémet  kezemmel 
együtt  ajánlom  azzal  az  ígérettel,  hogy  éltem  leg- 
szebb s  legkedvesebb  kötelessége  leend,  ily  szeretetre- 
méltó hölgyet  boldogítani. 

Gizella  ingadozott  lábain.  —  Kegyed,  Abafi ;  — 
mond  meglepetve  s  alig  hallhatólag  —  Olivér!  —  teve 
a  leglágyabb,  szinte  dalhangon  hozzá  —  s  mi  szülheti 
e  hirtelen  elhatározást? 

—  Képedből  látom,  —  mond  Mikola  kifakadva  — 
hogy  te  szereted  Olivért,  Gizim!  kosarat  ne  adj!  nem 
.szabad  adnod!  Jer!  —  folytatá  élénk  vidámsággal, 
Abafihoz  vezetvén  őt,  s  az  ifjúnak  karjai  közé  adván  — 
ti  egymáséi  vagytok!  hiszen  —  erősíté  kezét  dörzsöl- 
getve, s  gyönyörűséggel  legeltetve  szemeit  a  szép 
páron,  az  nem  is  lehet  másként!  .  .  .  Jer,  Margit!  — 
szólítá  meg  az  éppen  belépő  Gyulafinét  —  Jó  leányom, 
jer!  végy  részt  örömünkben  :  Gizimnek  férje  van  .  .  . 
Olivér! 

Az  öreg  Mikola  magán  kívül  volt  örömében  ;  s 
mindezt  oly  hirtelen,  oly  élénkséggel  tévé,  hogy  amíg 
Gizella  észrevette  :  az  Ábafi  karjai  közt  volt.  Minden 
álomnak  tetszett  neki ;  de  az  álom  égi  volt,  s  mint 
aki  fölébredni  fél,  simult  némán  az  iijii  keblére. 

Egy  könnycsepp  csillogott  Margitnak  szemében. 
Ő  szótlan  szorítá  Gizellát  szívéhez,  a  nemes  lélek! 

Egy  kérdésünk  lehet  még :  ha  boldog  volt-e  e 
házasság? 

Abafi  Cristiernát  szerette.  Láttuk,  hogy  e  szerelem- 
ben valami  lovagi  s  regényes  magasztaltság  volt.  Ö 
hölgyeért  egészen  e  szellemben  áldozta  fel  magát, 
boldogítá  azt,  kit  éltének  csillaga,  Cristierna  vezető 
karjai  közé,  kit  magáénak,  kit  leányának  nevezett, 
kinek  boldog.sága  őt  megnyugtatá. 

Abafi   hitte,    hogy   Cristierna  előtt   szerelme   nem 

titok  ;  s  me!"m}d;e  volt  e  hiedelem  valoszinü,  az  előb- 
biekből világos.  Az  erényes,  lelkes  nő  őt  áttekintette' 
végre,  mert  női  gyöngéd  tapintat  előtt  férfi-szerelem, 
bárminő  rejtett,  titok  soká  nem  maradhat,  s  így  cél- 
zása volt  az  ifjú  lelkének  más  irányt  adni.  Gizellát 
szerette,  egynek  a  legérdckcsb  teremtések  közül 
tartá  ;  hogy  Abafi  szereti,  tudta,  ismerte  Cristiema 
Olivérnek  regényes  ragaszkodását  személyéhez,  s  hitte, 
hogy  azon  szenvedelem,  mellyel  iránta  viseltetik,  más 
viszonyok  közt  talán  szehdebb  lobog ású  leend,  .  .  . 
végre,  hogy  oly  szerfelett  érdekes  lénynek  közelében, 
mint  Gizella,  ki  még  e  felett  Abafit  imádja  .  .  .  idővel 
másnak  fog  helyet  adni. 

Abafit  annyi  körülményekben  láttuk  már,  hog\' 
gondolkozását  egészen  ismerjük.  Láttuk,  miként  lőn 
alias,  minden  rosszra  hanyatló  emberből  halkkal  ki- 
valólag  feltűnő,  minden  tekintetben  nemes,  érdekes 
és  tiszteletreméltó  férfiú  ;  miként  vált  benne  e  szép 
irány  a  tökélyre  magasztalt  fellengéssé,  egy  regényes, 
reménytelen  szerelem  által :  minő  késszé  tévé  őt  e 
regényes  szerelem,  éltének  boldogságát  oda  áldozni! 
de  láttuk  azt  is,  hogy  Abafi  mennyire  embere  szavá- 
nak ;  hogy  ő  félig  nem  tesz  semmit ;  hogy  a  hála  s 
kötelesség  érzetének  minő  hatalma  van  szívén.  Mind- 
ezt tudva,  könnyű  lesz  megfognunk,  hogy  ő,  ha  nem 
Í3  boldog  előre,  de  nyugodt  volt.  Szerencséssé  tenni 
a  Cristiema  fogadott  leányát,  minő  szép  hivatás!  így 
gondola!  jóváhagyó  tekintetet  nyerni  attól,  kit  oly 
mondhatlanul  szeretett  s  becsült  ;  s  kötelességét 
tenni,  még  pedig  nem  félig,  nem  éreztetve,  hogy  csak 
azt  teszi,  de  egészen  s  hozzá  illőleg!  ...  ez  vala  azon 
szép,  azon  nemes  pálya,  mely  előtt  állott. 

S  mily  sokszerűen  könnyíté  ezt  Gizella,  kivel  lehe- 
tetlen volt  ily  szoros  s  gyöngéd  viszonyban  állni 
anélkül,  hogy  neme  a  rokonérzetnek  ne  fej  lenek  ki 
a  lélekből. 

Abafiról,  miként  őt  ismerjük,  azt  kell  hinnünk,  hogy 
Gizella  iránt  figyelmes,  részvéttel  teljes,  lovagi  tisz- 
telő volt  inkább,  mint  férj  egyelőre  ;  mivel  szövet- 
ségüket a  szerelem  édes,  tiszta  előélvezetei  nem  előz- 

ték  meg,  ezeknek  öröme,  bája  s  újsága  (jizellát  házas- 
ságában boldogi  tá. 

Gizella  egy  volt  Erdély  legtökélctesb  hölgyei  közül. 
Öt  sokszor  s  közel  kelletett  látni,  hogy  azon  tisztele- 
tet idézze  elő,  melyre  annyira  érdemes  volt.  Tettek- 
ben, nem  szavakban  tűnt  fel  az  ő  lelkülete.  Tisztaság, 
szerénység  :  ez  a  két  szó  festi  őt  egészen,  ő  Abafit 
szerette  úgy,  mint  nem  más  ;  s  annyira  tudta  magát 
hozzá  alkabnazni,  annyira  szenvedélyeit,  szokásait, 
szinte  gondolatjait  kitalálni,  hogy  férje  mély  részvét 
s  hála  nélkül  nem  tekintheté  ezen  ártatlan,  tiszta, 
angyali  teremtést. 

Láttuk,  hogy  Gizella  minő  félénk  volt,  őt  minden 
kis  rémülés  leejté  lábáról.  Ez  a  férfias,  bátor  Abafinak 
nem  lehet  ínyére,  bár  azt  gyöngédsége  nem  engedé 
soha  nejével  éreztetni. 

Gizella  a  világért  lóra  nem  ült  volna.  Ki  írhatja  le 
Abafi  meglepetését,  midőn  egykor  vadászatról  térvén 
haza,  legelevenebb  paripáján  gyönyörű  neje  vágtata 
elébe. 

így  halkkal  szorosabb  lőn  azon  érdekes  szövetség, 
mely  őket  közeh'té  egymáshoz. 

Abafinak  egykor  követségbe  kellé  mennie  Bécsbe. 
Távolléte  a  szép  Gizellától  oszlatá  el  a  homályt  vég- 
kép lelkében.  Érezte,  mennyire  szükségessé  lett  neki 
Gizella  ;  érezte  a  boldogságának  első  tiszta,  minden 
fellegzéstől  ment  örömével,  hogy  Gizellát  szereti. 
A  regényes  magasztaltsííg  elmúlt!  Gizella  honosítá 
Abafit  az  életben  ;  s  most  vált  belőle  azon  feltűnő, 
érdekteljes  férfiú,  ki  mennyire  ember  tökéletes  lehet, 
magáról  elmondhatá,  hog}'  ...  az! 

Abafi  boldog  volt.  Mikola  Margit  fiának  élt  ;  tanúja 
volt  naponként  az  Olivér  ^  Gizella  boldogságának  ; 
6  nem  ismert  több  vágyat  ;  ő  Abafit  holtig  szerette. 
Oly  tökéletes  lény,  mint  Margit,  csak  egyszer  szeret- 
het. De  elvei,  erénye  legyőzék  szenvedélyét  :  szerelme 
egészen  testvéri  alakot  vőn  magára. 

Gizellát  ő  nevelte  ;  amit  tudott,  ami  volt,  nagyrészt 
Margitnak  köszönheté. 

Margit  Abafinak  regényes  ragaszkodását  Cristiemá- 

hoz  ismerte  ;  oly  és■^zel  teljes  hölgynek  figyelmét  ez 
ki  nem  kerülheté.  Ö  erősíté  meg  Cristiemát  azon 
tervében,  melynek  sikerét  így  egyrészt  magának  tu- 
lajdoníthatá  ;  s  mennyi  öntagadással ,  mennyi  szerény- 
séggel! ...  ez  onnan  is  kitűnik,  hogy  Abafi  végig 
egyedül  Cristiernának  tulajdonítá,  ami  Margit  nélkül 
aligha  megtörtént  volna. 

Igen ,  ő  nem  ismére  több  vágyat ;  s  a  kedves  Mikoía- 
ház  —  főként  mikor  Abafiék  ott  voltak  ~  vígabb, 
örömteljesebb  volt,  mint  valaha. 

Szép  jó-zággal  ajándékozta  meg  Margit  az  öreg 
Timárnét,  kinek  maradéki  máig  is  áldják  porait ;  s 
egykori  dajkája  a  kis  Bálintnak  sem  lőn  feledve. 

Cristiernának  s  a  fejedelemnek  sorsa  Érdél}'  törté- 
neteiből ismeretes.**  A  fejedelem  Bátori  András  bíbor- 
noknak  adta  I59g-ben  a  fejedelemséget  által,  de  meg- 
bánta i'ijra.  Végre  sok  vi.-ízontagság  után  Európa  több 
részeiben  bolyongott.  Szép,  mindentől  becsült  és  sze- 
retett nőjétől  elvált  s  ez  később  szüleihez  tért  vissza. 

Deli  Marké  még  egyszer  jelenik  meg  Erdély  törté- 
neteiben, a  Bátori  András  uralkodása  alatt,  vad  sere- 
gével már  egészen  a  komoly  hadnak  edzett  férfiú. 
Nemtője,  a  kedves  Izidora  nem  volt  többé!  ki  őt  néha 
szelídebb  érzésekkel  ismertetheté  meg. 

Abaíinak  házassági  boldogsága  köznio)idássá  vált 
Erdéh'ben.  Cristiernának  emléke  kedves  volt  neki 
holtig,  s  a  kedves  Gizellának,  ki  boldogságát  neki 
köszönheté.  Sokszor  monda  Abafi  Gizellának,  ki  előtt 
titka  nem  volt,  mióta  szerété  : 

—  Mindent  a  legjobban  intézett  a  gondviselés.  Ami 
Izidorához  vonza,  az  hála  és  szánakodás  volt.  Mikola 
Margit  iránt  a  legmélyebb  tisztelet  vegyül  keblemben, 
testvéri  .szeretettel.  Cristierna  regényes  magasztaltság- 
gal tölte  be  keblemet,  s  míg  e  szív  dobog,  az  ő  képe 
élni  fog  abban  ;  neki  köszönhetem  mennyemet.  De 
amit  irántad  érzek,  te  kedves,  jó,  szelid  angyal :  az 
szerelem  ;  igen,  igen!  —  mond  lángoló  arccal,  szen- 
vedélyesen vonva  Erdély  legszebb  asszonyát  keblére, 
—  az  szerelem! 


JEGYZETEK 


*  Kéretik  az  oivasó  az  Abafi  nevet  az  Apaft  névvé 
föl  nem  cserélni. 

*  így  címeztek  akkori  időben  Erdélyország  fejedel- 
meit. 

'  Egy  a  legnehezebb  költői  feladatok  közül  az  őrült- 
séget vagy  lázas  szeszélyt  helyesen  adni.  Mind  a  két 
tárgy  pszichológia  nélkül  gyerme késséggé  aljasul  s  min- 
den művelt  olvasót  untat  ;  rle  e  nehéz  feladat  helyes 
kivitele  után  a  legnehezebb  annak  bírálata. 

Némely  író  az  ily  őrülttel  mindent  össze-vissza  beszél- 
tet ;  néha  betege  egyszerre  megokosodik  ;  az  ember  azt 
hinné,  hogy  bölcsen  szól,  ha  az  író  meg  nem  mondotta 
volna  előre,  hogy  szegényke  kissé  bolond. 

E  munkában  is  jö  egy  lázas  szeszélynek  leírása  elő  ; 
s  minő  nézetek  vezéreltek  festésében,  előadom. 

Amit  józan  ész,  a  lelki  s  testi  munkálatok  helyes 
folyamában  rendesen  cselekszik  vagy  mond  :  azt  a  lázas 
szeszély  összezavarja,  fölbuktatja  ;  e  cselekvések  s  beszé- 
dek káoszában,  a  felüleges  olvasó  semmi  összefüggést, 
semmi  rendet  nem  talál  ;  ö  csak  ugrásokat  s  szöges  ellen- 
téteket pillant  meg,  s  tágas  hézagok  terülnek  előtte.  S  ez 
az  összezvizása  minden  rendnek  nála  a  lázas  szeszélynek 
típusa. 

Van  pedig  az  őrültségben  vagy  a  lázas  szeszélyben 
bizonyos  —  hogy  úgy  szóljak  —  szeszélyes  folyamat  ; 
van  valami  összefüggése  a  képzeteknek,  olyan  núnt  a 
hegyi  pataké,  mely  sziklákon  csattog  le,  néha  köddé 
oszlik  hullásában,  föld  alá  rejtezik,  eltűnik  a  szem  elöl. 
s  újra  fölbuzog  egy  forrásban  vagy  csurgóban,  tavakká 
terűi,  vagy  hatalmas  folyókká  nyúlik,  változik  ;  de  meg 
nem  szakad.  S éppen  azon  ugrások,  melyeket  a  felüleges 
elme  hézagoknak  gondol,  képezik  az  egybefüggést  s  egy, 
első  tekintetre  észrevehetlen ,  de  mégis  létező  kapcsolatot. 

J^iinden  lázas  szeszélyesnek  van  egy  íö  képzete,  vagy 
merő  képzete  (idea  fixa,  melyre  mindig  visszatér  vagy 
visszaugrik,  mely  körül  forog  ;  néha  végtelen  távolságra 
nyargal  tőle,  hallatlan  ugrásokat  tesz  vagy  inkább  látsza- 
íik  tenni,  de  iijra  visszaszökik. 

Tisztát  képzel  például  s  ezzel  összefűz  mindent,  amj 
tiszta  ;  s  ha  tiszta  szívvel  bíbelődik  :  jut  kristály  — 
üveg  —  víz  s  egyéb  anyagilag  tiszta  eszébe. 

Vannak  az  őrültségben,  mint  a  szeszélyben,  világos 
percek  :  az  őrülteknél  hosszabbak,  órákig,  néha  napokig 
tartók  ;  a  szeszélyben,  a  betegség  minőségéhez  képest. 
:í  láz  vagy  hagymáz  ideje  alatt,  rövidebbek.  Ezen  utób- 
biaknál a  világ-sugár  néha  pillanatokra  töri  által  a  má- 
moros kábultságot ;  s  így  egy  józan  szót,  egy  rendes 
képzetet  azonnal  más  követ,  mely  hatalmas  ugrást 
iátszatik  képezni.  Sötét,  csak  percekre  világuló  vissza- 
emlékezés, a  képzeteknek  társítása  (associatio  idearum), 
s  az  előbb  említett  fő  vagy  merő-képzet,  játsszák  az 
őrültségben,  mint  a  szeszélyben  a  fő  szerepet. 

A  beteg  a  testi,  anyagi  tulajdonokat  a  lélekre  ruházza, 
és  fordítva,  amit  óhajt,  amit  reményi,  mitől  retteg,  mit 
szégyenei  :  valósítja  ;  s  néha  a  valót,  a  létezőt,  mint 
jövendőt  vagy  már  nem  létező  multat  tekinti.  De  vala- 
mint a  valóságos  életben  semmit  sem  képzelhetünk  egye- 
bet, csak  azt,  amit  tapasztalunk,  azaz  ;  ami  érzékeinkre 
hat  ;  s  úgynevezett  új  gondolatok  és  találmányok  — 
csak  új  egybetételek,  új  kombinációk  ;  a  legszcszélyesb 
alakot  állíthatják  föl  képzetünkben,  mely  nem  volt  soha, 
s  nem  is  lesz  ;  ha  azonban  figyelemmel  vizsgáljuk  egyes 
részeit,  azokban  semmi  újra  nem  találunk  :  így  az  őrült- 
ség, a  lázas  szeszéi}''  torz  egybetételeit  képezi  a  józan 
képzeteknek  ;  képzetébe  ötlik  egy  király,  ezzel  egybe- 
fűzi az  általános  nagynak  képzetét  ;  s  nem  ritka,  hog>' 
második  szava  magas  hegy,  óriás,  a  legnagyobb  gyümölcs 
vagy  il^-es  valami  lesz.  A  nem  pszichológ  ugrást  lát  e 
x.ordon  ellentétekben,  de  a  figyelmes  pszichológ  a  zavar- 
ban megleli  a  folyamot.  Alkalmazzuk  ezt  a  jelen  munkára. 

Gizella,  a  gyöngéd  idegű  gyermek,  szereti  Olivért, 
látja,  hogy  hárman  megtámadják  ;  ijedtében  forró  lázba 
esik.  Szeszélyében,  amit  forrón  óhajt,  bár  gyermekien, 
tisztán,  szeplőtelenül  mint  önmaga,  azt  létesíti  ;  merő, 
főképzete  az,  hogy  6  —  Olivérnek  nője. 

Első  fölszólaláskor  magát  tündérvidékben  látja,  na 
(Olivérrel  együttlét  őt  boldogítja,  a  boldogság  képzeté- 
vel a  jónak  és  ezzel  rokon  szépnek  képzete  áll  elő  zavart 


elméjében.  Ezt  tovább  fűzi  ;  a  szépnek  képzete,  a  virá- 
gok legszebbikét,  a  rózsát  varázsolja  elébe,  rózsákat  lát 
számtalan   színvegyülelben. 

Ojra  felszólal  ;  újra  fö  képzete,  Olivér  van  előtte  ; 
maga  mellé  ülteti  öt.  ö  neje  Olivérnek,  képzetében  vele, 
mellette  van,  az  együttlét  eszméjéből  foly  a  maga  mellé 
ültetés. 

Tovább  fűzi  szeszélyét  ;  Olivér  mellette  ül  ;  sötéten 
világlik  által  elméjének  mámorán,  hogy  amit  szeszély- 
ben valósággal  teremtett,  az  egykor  óhajtás  volt  :  egy 
őt  boldogító  valósággá  válván  ezen  óhajtás,  a  vett  öröm 
vagy  jónak  képzetével  rokonul  a  hála  képzete,  ő  Olivér- 
nek köszöni,  hálálja  szerelmét  :  «hogy  liáláljam  meg 
neked  szeretetedet?*  mond.  Újra  sötétül  agyában  :  amit 
most  létezőnek  hisz,  vágy  volt  egykor  ;  itt  a  kétkedés 
áll  elő.  ♦Ez  álom!»  így  szól.  «Nem,  nem!»  mond,  előre 
nyújtva  kezét,  mintha  az  Olivér  kezeit  szorítaná.  Ezen 
férfiú-kéz,  mely  oly  édesen  szorul  az  övébe,  eszébe  jut- 
tatja az  Olivér  viadalát.  <<Ezck  a  te  kezeid!  —  szól  — 
melyekkel  támadóidat  siijtád  a  porba  (itt  visszaugrik 
újra  képzetében  jelen  helyzetére),  s  melyekkel  oly  lágyan 
öleled  Gizelládat*.  Elhallgat  újra,  s  némán  fonja  szeszé- 
lyét odább  ;  a  folyam  meg  nem  szakad,  a  kéz,  a  meg- 
támadok állnak  előtte  :  «Három  egy  ellen !»  —  kiált  fel, 
s  újra  a  föképzetére  tér  vissza  ;  Olivérrel  együttléte  az 
egység  képzetét  idézi  elő  ;  a  három  mcgtámadónak  száma 
az  eg\'üttlét  egyes  számát  juttatja  eszébe.  «ö  és  én,  — 
így  szól  —  hiszen  az  csak  egy.» 

Ezt  fűzi  újra  némán  tovább  ;  ő  és  Olivér  egy,  ők 
együtt  vannak,  egymás  mellett  ülnek.  Olivér  egy  csókot 
kíván  nejétől,  képzetében  ;  az  ártatlan,  angyaltiszta 
gyermek  kétkedik  :  ♦Oh  ne!  —  mond  —  az  nem  szabad. » 
A  képzetek  összeszövése  vagy  társítása  eszébe  tünteti, 
hog\'  házasok  csókolják  egymást  ;  amit  elméje  társít, 
fűz  odább,  azt  Olivér  ajkaira  függeszti  s  mintegy  felelve 
mond  :  ♦Igazad  van»  stb.,  újra  kétkedéseire  ugrik  vissza  : 
♦vagy  házasok  is  vétkeznek,  ha  teszik?*  —  kérdi.  «Te 
ámítasz,  Olivér!*  S  újra  visszaugrik  előbbi  helyzetére, 
újra  hisz  és  megcsókolja  férjét  képzetében. 

A  láz  teljes  mértékben  körülfogja  őt  később  ;  elméjé- 
ben sötétebb  képek  tűnnek  elő  ;  mindig  merő  képzetével 
bíbelődve  ;  Olivérnek  megtámadtatását  fiízi  odább  : 
ezzel  a  sebesülhetés  képzete  egyesül  ;  mitől  retteg,  azt 
szeszélye  létesíti ;  Olivér  sebet  kapott  :  a  sebbel  a  gyó- 
gyítás képzete  társul,  ezzel  a  gyóg\'szerek  ;  itt  ezelöiek 

előszerzésük  jut  eszébe,  s  annak  emlékezete,  hogy  Mar- 
gittól ilyszerű  utasításokat  vett.  ő  teszi  az  írt  a  sebre, 
ö  szedte  a  fűszeres  növényeket. 

Olivért  bekötött  sebbel  szenvedve  képzeli,  ezzel  a 
hallgatás  képzete  egyesül,  «te  hallgatsz*,  mond.  Itt 
tovább  megy.  Olivér  hallgat,  talán  nem  ismeri  öt,  — 
mert  a  szeszély  nagyít  mindent  s  végletekre  megy  által  — 
<ite,  te  nem  ismersz  engemet?  én  vagyok  Gizellao,  — 
szólt,  stb. 

Gizellának  láza  halkkal  csendesül,,  egy  világos  perc 
van  szeszélyében,  fölnyitja  szemeit,  szomjat  érez  s  a 
Margit  kérdésére  vizet  kér  ;  a  víz  képzetével  egyesül  a 
tisztíiság  képzete  s  ennek  ellentéte  a  sűrűség  ;  «ne  azt 
a  sűrű  italt,  —  mond  —  kristálytisztát  ...  —  s  újra  a 
képzet,  —  mint  az  én  szerelmem !» 

«Ismersz-e?»,  —  kérdé  IMargit.  .\  világos  jierc  elmúlt  ; 
Margit,  az  eltűnő  remek  nő,  emlékezetében  áll  homályo- 
san előtte  :  a  remekség  képzetével  rokon  nagyságának 
képzete  tűn  föl  elméjében,  ezzel  egy  királyné  képe  egye- 
sül :  «te  királyné  vagy»;  szeszélye  nem  elégszik  meg  ezzel, 
még  nagyobbat  ugrik  :  «te  egy  tündér  vagy»,  mond,  s 
visszaugrik  a  vízre,  a  tisztaságra  ;  s  itt  az  üveg  tűn  föl 
elméjében,  mint  tiszta,  mint  átlátszó  anyag  :  «üvegböl 
van  öltözeted*,  mond,  stb.  Újra  a  nagyság  s  ezzel  rokon 
érték  képzete  áll  elő  ;  a  királynénak,  a  tündérnek  halán- 
tékain, a  virágok  királya  ingadoz,  a  rózsa,  még  pedig 
a  szépet  az  értékessel  egyesítve,  —  arany  rózsa. 

Már  szelídülvén  láza,  újra  egy  világos  perc  jön  elő  ; 
megismeri  Margitot. 

Még  nem  tiszta  elméje  egészen,  még  tart  némileg 
szeszélye  ;  a  visszaemlékezések  kezdenek  tisztábban  elő- 
tűnni. Eszébe  jut,  hogy  Margit  Olivért  szereti  ;  újra 
merő  képzete  áll  előtte  :  Olivér  az  övé.  Ezzel  a  Margit 
lemondásának  képzelt  esetét  társítja  s  létesíti  egyszerre. 
Margit  lemondott  képzctiben  Olivérről,  mert  Olivér 
most  az  övé!  ezt  köszöni  Margitnak.  Az  elzárt,  siíótlan 
szerető  gyermeknek  nyelvét  megoldja  szeszélye,  sö  lelké- 
nek minden  titkát  elárulja  :  de  minden  szaván  átsugár- 
zik a  íöképzet,  hogy  Olivér  —  az  övé. 

*  Szalánczi  I.^szlót  több  nevezetes  követségre  hasz- 
nálta Bátori  Zsigmond. 

'  Nevezetes  kereskedő  akkori  időben  Kolozsvárt,  ki 
nem  egyszer  segíté  ki  a  fejedelmet  is  pénz  dolgában. 

•  Tréfás  elnevezése  a  lengyeleknek,  elül  rövidre  nyírt 
hajukért 

'  Forrásaim  a  más  két  megtámadóról  hallgatnak  ; 
alkalmasint  bitang  bérgyilkosok  lehettek. 

'  Szükségesnek  látom  Erdély  történeteiből*  itt  rövi- 
den azt  följegyezni,  ami  Bátori  Zsigmondot  illeti  : 

1576-ban  Bátori  István,  erdélyi  fejedelem,  lengyel 
királlyá  választatott.  Erdély  kormányát  Bátori  Kristóf- 
nak adá  által,  kinek  fia,  Zsigmond,  midőn  Kristóf 
1581-ben  meghalt,  csak  kilenc  éves  volt  s  Erdélyt  az  6 
nevében  tanácsosok  kormányozták. 

Bátori  Istvánnak  T586-ban  történt  halála  után, 
1587-ben,  Zsigmond  a  lengyel  koronát  követség  által 
kereste,  de  siker  nélkül. 

1594-ben,  tehát  egy  évvel  történetünk  kezdete  után, 
Zsigmond  abban  a  hiszembeii,  hogy  Bátori  Boldizsár  és 
András  az  ő  életére  törekednek,  Kővárra  szaladott.  De 
nem  sokára  megbánván  hirtelen  kedését,  visszatért  ; 
ekkor  látjuk  ezen  történetben  legelőször. 


I-ásd  Bethlen  Farkas  históriáját  :  Transylvania  etc. 


EGY-KÉT  SZÓ  AZ   ERKÖLCSI    HATÁSRÓL 
ÉS    KÖLTŐI     IGAZSÁGTÉTELRŐL,     MIKT 

TOLDALÉK. 


Minden  jó  regénynek,  novellának,  elbeszélésnek  kei! 
egy  fö  képzetet  fölfogni  s  azt  bebizonyítani. 

Ha  ez  helyesen  történik,  akkor  áll  elö  az  erkölcsi 
hatás,  mely  vagy  egyenes  (direct)  vagy  fordított  (indirect). 

Ha  a  rény  eleven,  igéző  színekkel  festetik,  s  annak 
megkedveltetése  által  az  olvasó  követésre  buzdíttatik  : 
akkor  az  erkölcsi  hatás  egyenes. 

Ha  egy  gonosztevőt  állítunk  elö  s  ennek  élet-  s  világ - 
szerű,  találó  rajzát  adhatjuk,  s  ezáltal,  a  gonosz  ellen 
undorodást  idézhetünk  elö  :  akkor  a  hatás  fordított, 
óhajtjuk  a  rényt,  mivel  a  szerzőnek  sikerült  velünk  a 
gonoszt,  a  gyávát,  az  aljast  megutáltatni. 

Mind  a  két  neme  ezen  erkölcsi  hatásnak,  müveit, 
gondolkozó  olvasó  előtt  el  nem  hibázza  foganatját  ;  ő 
az  egyiket,  mint  a  másikat  föl  tudja  fogni,  de  a  művelet- 
ien vagy  föiüleges,  ki  csak  a  történet  folyamával  fogla- 
latoskodik s  annak  irányával,  célzásával,  pszichológiájá- 
val keveset  vagy  semmit  gondol :  annál  kétségen  kívül 
a  második,  azaz  fordított  erkölcsi  hatás  hamarább  s 
hihetőbben  van  elveszve,  mint  az  első,  azaz  egyenes 
hatás,  s  így  ott,  hol  nagyobb  része  az  olvasó  közönség- 
nek nem  igen  sokat  olvasott,  az  író,  ha  szándéka  tiszta, 
előbb  célt  ér  :  ha  munkáiban  egyenes  erkölcsi  hatást 
törekszik  előidézni, 

Nálunk,  hol  a  magyar  írónak  kevés  olvasója  van  és 
ezen  kevés  is  szerfölött  különböző  fokán  áll  a  művelt- 
ségnek, a  legfinomabb  tapintat  sem  biztosíthatja  öt 
arról,  hogy  munkája  köztetszést  nyerjen. 

Egy  része  az  olvasó  közönségnek  a  legműveltebb 
külnemzetek  literaturájával  ismeretes  ;  ennek  követke- 
zőleg kívánati  magasbak  ;  más  része  keveset  és  rosszat 
olvasott  ;  ezzel  az  írónak  nehéz  magát  megértetni.  Van 
▼égre  egy  neme  azon  zavart  agyúaknak.  kik  mindent 

valami  képzelt  mintába  szorítni,  vagy  egy,  fejőkben 
alakult  rendszerhez  akarnak  mérni ;  kik  nem  foghatják 
meg,  s  nem  akarják  megfogni,  hogy  a  költő  azon  percben 
szűnik  az  lenni,  melyben  röptét  korlátok  szorítják.  Min- 
denütt avult  nézetelcre,  ferde  ítéletekre  s  fonák  fogal- 
makra akad  az  író  ;  s  munkájának  leg jelentöbb  oldalai 
el  vannak  veszve. 

Keki  azon  kell  jelenben  lenni,  hogy  olvasót  szerez- 
zen, s  így  inkább  a  külső  élettel  kell  bíbelődnie,  mely  a 
nagyobb  résznek  ízléséhez  szól,  mint  a  belsővel,  mely 
csak  a  műveltebb,  gondolkozó  olvasót  mulattatja. 

Az  erkölcsi  hatást  a  költő  vagy  a  valóságos  világból, 
vagy  egy  képzeitből,  a  létezőnél  jobb  vagy  rosszabból 
meríti.  Vannak,  kik  egy  világot  teremtenek,  mely  nem 
volt,  nem  is  lesz.  Tervök  csalódáson  alapul,  s  egy  szeszé- 
lyes utópiának  képzelt  eseményeiből  kívánnak  erkölcsi 
hatást  előteremteni. 

A  gondolkozni  szerető  olvasóban  semmi  sem  törheti 
vagy  zavarhatja  meg  az  erkölcsi  hatást  inkább,  mint 
az  a  gondolat,  hogy  amit  olvasott,  az  csak  könyvben 
van  és  lehet  úgy,  nem  a  valóságos  világban. 

Más  írók  az  életet,  a  világot  úgy  fogják  föl,  mint  az 
valóban  létezik.  Az  ö  életök  nem  regényélet,  az  ö  szemé- 
lyeik nem  regényszemélyek,  hanem  hív  rajzai  azon  létező 
világ  eseményeinek  s  személyeinek,  melyben  élünk,  s 
melyek  köztünk  járnak. 

A  valódi  világban  nem  egyszer  győz  egy  gonosztevő, 
nem  egyszer  tiszteltetik  ;  s  hányszor  látja  alacsony  fon- 
dorságainak  sikerét  ;  míg  a  derék,  a  becsületes,  a  rényes 
eltiporva,  elfeledve,  közfigyelmetlenségnek  s  talán  meg- 
vetésnek van  kitéve. 

A  valóságos  világban  költői  igazságtétel  (poetische 
Gerechtigkeit)  nincsen  ;  de  vannak  örök  igazságok, 
melyek,  ha  ezerszer  győz  a  gonosz,  ezerszer  bukik  az 
erény  :  örök  igazságok  maradnak  ;  s  melyekben  bármint 
folyjon  s  végződjék  egyeseknek  sorsuk  :  mély  erkölcsi 
tan  létezik. 

Ezen  erkölcsi  tan  nagyobbára  fordított  (indirect) 
vagy  közvetett,  s  fogalma  mélyebb  pszichológiát  kíván, 
mint  egy  költött,  mesterkélt  világ  vizenyős  eseményei- 
ből merített,  tetszöleg  egyenes  erkölcstani. 

Ezen  utóbbi  költött  világban  az  igazságtétel  soha- 
sem marad  el,  vagy  igen  ritkán.  A  rény  többnyire  jutal- 
mat nyer,  a  gonosz  bűnhődik  :  s  ha  néha  körülmények, 
görög   fátum,    vagy   akármi   egyéb   szerencsétlen   végét 

okozza  egy  rényes  személynek,  tüstént  követi  azt  annak 
szigorú  bűnhődése,  ki  e  szerencsétlenséget  előidézte.  Ez 
egv  futó  s  felüleges  tekintetre  s  némely  elméknél  bír 
hatással,  de  veszélyes  magvát  hordja  a  romlottságnak 
méhében.  Mert  a  rény  képzetével  a  siker  képzetét,  a 
gonoszéval  a  bűnhődés  képzetét  szokja  meg  az  elme 
egvbekapcsolni  :  s  így  az  elsőt  nem  önmagáért  szeretni, 
az  utóbbi  nem  önmagáért  utálni. 

A  valóságos  világnak  folyamából  merített  egyenes 
vagy  fordított  erkölcsi  tan,  mindig  biztosabb,  mert 
valóságos,  nem  csalódásokon  alapul. 

Még  azon  esetek  is,  melyekben  a  gonosz  kivívja  a 
győzedelmet  a  rény  felett,  mély  gyakorlati  erkölcsi  tant 
foglalnak  magokban.  Felülegesség  kételkedhetik  ezen  : 
mélység  vissza  fog  ezen  igazságra  vezetni. 

Lehet-e  például  szebb  jelenet,  mint  a  rényt  ellenekkeli 
küzdés  közben  követni?  S  ha  megbukik,  ha  tisztelet, 
siker,  szerencse  helyett  gyalázat,  vesztések,  szerencsét- 
lenség követi  is  ;  már  azon  keserű  érzés,  mely  az  olvasót 
meglepi,  azon  bosszankodás,  mely  szivét  szorítja  :  bizo- 
nyítványa   egy  mély  erkölcsi  hatás  munkásságának. 

Ha  a  gonosztevőnek  tetteit  siker,  szerencse  követi  ; 
ö  ezerszerte  gyűlöletesbbé  válik  előttünk.  Magánosan  áll 
akkor  körülásítva  undokságától,  utáljuk  s  bosszanko- 
dunk egyszerre  reá  :  s  így  a  hatás  kétszeres.  Ha  meg- 
bukik egy  gonosztevő,  némi  szánakodás  vegyül  bosszan- 
kodásunkhoz,  s  az  erkölcsi  hatást  gyengíti  ;  vagy  bosszú- 
állás gyönyört  idézvén  elő,  szívünket  vesztegeti  meg. 

E  rövid  vizsgálatnak  következménye  az,  hogy  a  való- 
ságos világból,  vagy  egy  ehhez  hasonlóból  merített 
világ-  s  életszerű  képek  mindig  biztosabbak,  de  hogy 
ezeknek  helyes  fogalmába  ugrani  nem  lehet,  erre  ké- 
szülni kell  s  az  ábrándozáshoz  szokott  olvasót  —  nagy 
ideje  már  a  fellegekből  leköltöztetni. 

